
WACH LAMO MAR OKINY PILE 
PILE E HIGA NGIMA. 


T Kochako Lamo mar Okiny Jadwong nosom gi duol 
madwong' weche moko maluwo. Eko nowachi mago 
ma nondiki bang’ Wechegi. 


Ka ng'at marach oa e richone mose timo, ‘kendo 
otimo gi mowinjore gi makare, nores chunye obedi 
mangima (Ezek. 18. 27.) 

Ayie kethruokna, kendo richona ni e nyima 
ndalo duto. (Zaburi 51. 3.) 

Geng’ wang'i kuom richona, kendo duny kethruok- 
na duto. (Zaburi 51. 9.) 

Misengini mag Nyasaye gin chuny motur : chuny 
motur kendo moregore, A Nyasaye, ok nicha. (Zaburi 
5I. I7.) 

Yiechuru chunyu, ok lepu, kendo lokreuru ni 
Ruoth Nyasachu : ni kech ong'won kendo okecho, 
mak dhawo piyo, to ong'won gilala, kendo olokore 
kuom richo. (Yoel 2. 13.) 

Ng'wono kod weyo richo e mag Ruoth Nyasachwa, 
kata wase piem kode : kendo wase dagi winjo duond 
Ruoth Nyasachwa, mondo wawuothi e chikne ma 
noketo nyimwa. (Dan. 9. 9, I0.) 

A Ruoth, rieya, to gi bura; ok gi mirimbi, dipo 
kitieka chutho. (Yer. 10. 24. Zaburi 6. 1.) 

Lokuru chunyu ; ni kech Piny ruodh polo chiegini. 
(Math. M. 3. 2.) 

Nachung’, nadhi ka wuora, nawach ne, Wuora, ase 
ketho nyim polo gi nyimi, to ok awinjora koro 
mondo iluonga wuodi. (Luka M. 15. 18. 19.) 

A Ruoth, kik idonji ni jatichni gi bura, ni kech 


ri 

onge ng'ato mangima ma nobedi kare e nyimi. 
(Zaburi 143. 2.) 

Kwawacho ni waonge richo, wawuondore kendwa, 
kendo adiera oonge e iwa: to kwahulo richowa, en 
adiera kendo makare mondo owewa e richowa, kendo 
opuodhwa e tim duto mak dhi kare. (x Yohana M. 1. 


8, 9.) 


Owetewa moher ahinya, weche mondik ojiwowa 
kuonde moko mondo wayie kendo wahul kethowa gi 
richowa duto; to kik wapandi kata umogi e nyim 
wang’ Nyasaye manyalo duto, Wuonwa me polo ; to 
mondo wahulgi gi chuny mamuol, mathuth, malokore, 
kendo mawinjo ; mondo wayud weruokgi kuom berne 
gi ng'wonone mochwere. Kendo kata ndalo duto 
onego wahul mamuol richowa e nyim Nyasaye; to 
moloyo onego watim kamano, kwachokore kaachiel 
mondo wago erokamano ni kech were madongo 
mwase yudo moa e luete, wamew pakne mowinjore 
chutho, wawinji Wachne maler, kendo wakwaye gigo 
mwachando kendo mowinjore mag ringruok gi 
chunywa. E momiyo akwayo kendo asayou, un 
duto ma ka, mondo uluwru koda gi chuny maler, 
gi duol mamuol, wasudi ka kom mar ng'wono me 
polo, kuwacho bang'a niya ; 


T Wach Hulo richo ma ji duto wacho bang’ Jadwong', 
ka giduto goyo chonggi piny. 

Wuonwa manyalo duto kendo makecho ngang’ ; 
wase bayo, kendo weyo wang’ yori ka rombe moruenyo 
Wase timo ahinya gi ma chunywa wawegi paro kendo 
gombo. Wase ketho chikni maler. Wase weyo gik 
mowinjore timo ; Kendo wase timo gik mak winjore, 
to ngima waongego. To in, A Ruoth, ikechwa, 
wan jo maricho machandore. A Nyasaye, iwe jogo 
mahulo richogi. Dwoki jogo malokore kuom richogi ; 
Kaka nisingo ji duto ni Kristo Yesu Ruodhwa. A 
Wuonwa makecho ngang’, imiwa ni kech en ; Mondo 

wachak tinende. luoro in, wawuothi kare, kendo 
waritore mang'won, mondo wapak Nyingi maler. 
Amina.. 


T Weyo kata Golo richo, ma Jadwong' owacho kende, 
kochungo ; ka ji goyo chonggi piny. 

Nyasaye manyalo duto, Wuon Ruodhwa Yesu 
Kristo, mak dwar ng'at marach mondo otho, to 
olokore oa e richone, odok mangima ; kendo nomiyo 
Jotichne teko gi chik, mar wacho kendo yalo ni 
joge, ka gilokore kuom richogi, Weruok gi Golo 
richogi : En e moweyo kendo mogolo richo mag jogo 
duto malokore adier, mayie Injiline maler mak 
gigango wach. E momiyo wasaye mondo omiwa 
lokruok maradier, gi Roho mare ` Maler, mondo 
wechego. olong'o ne mwatimo kawuononi ; kendo 
ndalo modong’ nwa nyaka tinende mondo wabedi 
mobidhore kendo maler ; to chieng' giko mondo 
wachopi kar morne mochwere ; kuom Yesu Kristo 
Ruodhwa. 


G Ji nowachi ka, kendo kar giko mar lamo moko duto, 
Amina. 


T Eka Jadwong' nogo chonge piny, nowachi Lamo mar 
Ruoth gi duol miwinjo; ka ji bende goyo chonggi 
piny, ka giwacho kode, kani, kendo kuonde moko 
kwalamo Nyasaye. 


Wuonwa, ma ni e polo, Nyingi mondo obed Maler. 
Piny ruoth mari obi. Gi midwaro mondo otimore, e 
piny kaka e polo. Imiwa tinende chiembwa mar 
tinende. Iwewa e richowa, Kaka wan waweyo jo 
matimo nwa marach. Kik iterwa kar tem, to 
ikonywa e richo. Ni kech piny ruoth, gi teko, gi 
dwong’, ni kuomi, higini gi higini. Amina. 


T Kendo nowachi kamano, 


A Ruoth, yaw dhowa. 
Dwoko. Eka dhowa nomew pakni. 

Jadwong'. A Nyasaye, reti ireswa. 
Dwoko. A Ruoth, reti piyo ikonywa. 
4 Kani ji duto chungo, ka Jadwong' nowachi, 
Dwong’ odok ni Wuoro, ni Wuowi: kendo ni 
Roho Maler ; 
Dwoko. Kaka nobet mokwongo, obet koro ka, 
kendo ochwere : chieng' ma nyaka chieng'. Amina. 
Jadwong'. Pakuru Ruoth. 
Dwoko. Nying Ruoth opaki. 


T Eka nowachi kata nower Zaburini : to ok e Chieng’ 
Chier, to noketo Antifon machielo chieng'no ; kendo 
ndalo duwe apar gachiko, ok nosomgo ka, to e Zaburi. 


VENITE, EXULTEMUS DOMINO. 
Zaburi 95. 


Biuruwa wawer ni Jehova : wamor kuom luanda 
mar konyruok. , l 
Wabi nyime gi erokamano : wawegi wamor kuome 
gi Zaburi. i 
Ni kech Jehova en Nyasaye madwong’ : kendo en 
Ruoth madwong’ moloyo Nyiseche duto. , 
Kuonde mathuth mag piny ni e luete : kendo wi 
ode ni mage bende. 
i Nam e mare, en nochweyogo : kendo luete noloso 
piny. , 
Biuruwa, walam, wakulre : wago chongwa piny 
nyim Jehova Jachwechwa. , 
Ni kech en Jehova Nyasachwa : to wan jokwedhe 
i rombe mag luete. l 
i Yaye, duwinj duonde tinende, kik chunyu dok 
matek : kaka kuom Meriba, kendo kaka e ndalo mar 
Masa e thim. j 
Ka kwereu notema : nopora, kendo noneno tichna. 
Jotieng'ni nochanda higini piero ang'wen, mi 
nawacho niya : En oganda mabayo gi chunygi, ni 
kech ne ok ging'eyo yorena. 

E momiyo nakwong'ora gi mirimba: ni kik gidonji 
kar yueyona. j 
Dwong' 'odok ni Wuoro, ni Wuowi : kendo ni 
Roho Maler ; E 
Kaka nobet mokwongo, obet koro ka, kendo 
ochwere : chieng' ma nyaka chieng’. Amina. 


T Eka Zaburi obiro luwo karegi kaka noketogi. Kendo 
kar giko mar Zaburi duto e higa ngima, kendo kamano 
kar giko mar Benedicite, Benedictus, Magnificat, gi 
Nunc Dimittis, nowachi, 


Dwong’ odok ni Wuoro, ni Wuowi : kendo ni Roho 
Maler ; 

Dwoko. Kaka nobet mokwongo, obet koro ka, 
kendo ochwere : chieng’ ma nyaka chieng'. Amina. 


| Eka nosom malong'o gi duol miwinjo Somo mok- 
wongo, migolo kuom Muma Machon, kaka noketo e 
Kalendar, ka ok noyiero Somo mayore mar ndalono : 
Ng'at masomo ochungo kolokore kamano, mondo ji 
winje maber. Eka nowachi kata nower, gi Dholuo, 
Wer miluongo ni Te Deum Laudamus, ndalo duto e 
Higa. 

T Jadwong' kobiro somo nowachi, Ka michako sura 
kata kare mar sura, mar kitabu moro ò To bang’ 


somo nowachi, E ka ma Somo Mokwongo kata Mar 
ariyo ogikie. 


TE DEUM LAUDAMUS. 


Wapaki, A Nyasaye : wayie ni In e Ruoth. 

Piny duto olamoi : Wuoro ma nyaka chieng’. 

Jomalaika duto yuak ni : Polo, gi Teko duto 
mantie ie. 

Jokerubi gi Joserafi : oyuak ni ndalo duto, 

Maler, Maler, Maler : Ruoth Nyasach Ogendini. 

Polo gi piny opong’ : gi Teko mar Dwong'ni. 

Oganda mipako mar Joote : gipakoi apaka. 

Lalruok maber mar Jonabi : gipakoi apaka. 

Oganda lueny maber mar Jochir : gipakoi apaka. 

Kanisa maler e pinje duto : en e moyie in ; 

Wuonwa : man gi Teko ma nyaka chieng ; 

Wuodi ma miderma : mipako, maradier ; 

Kendo Roho Maler : en e Jakony. 

In e Ruoth mar Dwong' : A Kristo. 

In e Wuowi ma nyaka chieng' : mar Wuoro. 

Ka niyie reso dhano : ok nisin kuom nyuol mar 
Nyako. l ; 

Ka niloyo rem mar tho : niyawo Piny Ruodh polo 
ni jo moyie duto. ji i 

In ibedo kor bat Nyasaye korachwich : e Dwong 
mar Wuoro. , 

Wan wayie ka nibi : mondo ibed Jang'ad buchwa. 

To wasayoi, kony jotichni : ma niwaro gi rembi 
malongo. , 

Kwangi kaachiel gi Jogi maler : e dwong’ ma nyaka 
chieng'. , , , , 

A Ruoth, resi jogi : kendo igwedh gir keni mari. 

Logi kendo ting'gi : ndalo duto nyaka chieng'. 

Ndalo gi ndalo : wamiyoi dwong’. a 

Nyingi bende walamo : ndalo duto nyaka chieng’. 

A Ruoth, iyie : ritowa mondo kik watim marach 
tinendeni. 

A Ruoth, ikechwa : ikechwa. 

A Ruoth, ng'wononi mondo obed kuomwa : kaka 
wagenoi. 

A Ruoth, ase genoi : kik alal ndalo duto. 


| Kata Wendm. 


BENEDICITE, OMNIA OPERA. 


Un Tich Jehova duto, denduru Jehova : pakeuru, 
mieuru dwong’ nyaka chieng’. 

Un Jomaliaka mag Jehova, denduru Jehova : 
pakeuru, mieuru dwong’ nyaka chieng’. ; 

Un Polo, denduru Jehova : pakeuru, mieuru dwong 


nyaka chieng’. 

Un Pige ma ni e kor Polo, denduru Jehova : 
pakeuru, mieuru dwong’ nyaka chieng'. 

Un Teko duto mag Jehova, denduru Jehova: 
pakeuru, mieuru dwong’ nyaka chieng’. 

Un Wang’ chieng' gi Duwe, denduru Jehova : 
pakeuru, mieuru dwong’ nyaka chieng'. 

Un Sulue me Polo, denduru Jehova : pakeuru, 
mieuru dwong’ nyaka chieng’. 

Un Koth, gi Tho, denduru Jehova : pakeuru, 
mieuru dwong’ nyaka chieng’. 

Un Yemb Nyasaye, denduru Jehova : pakeuru, 
mieuru dwong’ nyaka chieng’. 

Un Mach gi Liet, denduru Jehova : pakeuru, 
mieuru dwong’ nyaka chieng’. 

Un Chwiri gi Oro, denduru Jehova : pakeuru, 
mieuru dwong’ nyaka chieng’. 

Un Tho gi Koyo, denduru Jehova : pakeuru, 
mieuru dwong’ nyaka chieng”. 

Un Pi mopoto gi Koth mopoto, denduru Jehova : 
pakeuru, mieuru dwong’ nyaka chieng'. 

Un Otieno gi Odiechieng', denduru Jehova: 
pakeuru, mieuru dwong’ nyaka chieng’. . 

Un Chieng’ gi Mudho, denduru Jehovan pakeuru, 
mieuru dwong’ nyaka chieng’. 

Un Ludh koth gi Boche polo, denduru Jehova: 
pakeuru, mieuru dwong’ nyaka chieng’. 

Piny mondo odend Jehova : ee, mondo opake, 
omie dwong’ nyaka chieng’. 

Un Gode, gi Pidhe, denduru Jehova : pakeuru, 
mieuru dwong’ nyaka chieng”. 

Un Yien ma ni e Piny, denduru Jehova : pakeuru, 
mieuru dwong’ nyaka chieng’. 

Un Sokini, denduru Jehova : pakeuru, mieuru 
dwong’ nyaka chieng'. 

Un Nam gi Ataro, denduru Jehova : pakeuru, 
mieuru dwong’ nyaka chieng’. 

Un Mine rech, gi gik mawuotho e nam, denduru 
Jehova : pakeuru, mieuru dwong’ nyaka chieng’. 

Un Winy duto me Polo, denduru Jehova : pakeuru, 
micuru dwong’ nyaka chieng’. 
Un Gi buya duto gi Jamini, denduru Jehova : 

pakeuru, mieuru dwong’ nyaka chieng'. i 
Un Nyithind Ji, denduru Jehova : pakeuru, mieuru 

dwong’ nyaka chieng’. 

Israel mondo odend Jehova : opake, omie dwong’ 

nyaka chieng’. , 

.Un Jodong Jehova, denduru Jehova : pakeuru, 

mieuru dwong’ nyaka chieng’. 

Un Jotich Jehova, denduru Jehova : pakeuru, 
mieuru dwong’ nyaka chieng’. 
Un Chuny gi Ngima mag Jo makare, denduru 

Jehova : pakeuru, mieuru dwong’ nyaka chieng’. 
Un ‘Jo maler gi Jo mamuol e chuny, denduru 

Jehova : pakeuru, mieuru dwong’ nyaka chieng'. 
Un Anania, Azaria, gi Misael, denduru Jehova : 

pakeuru, mieuru dwong’ nuaka chieng'. . 
Dwong' odok ni Wuoro, ni Wuowi : kendo ni 

Roho Maler ; 

Kaka nobet mokwongo, , obet koro. ka, kendo 
ochwere : chieng' ma nyaka chieng'. Amina. 

7 Eka nosom bende Somo Mar ariyo, mar Muma 
Manyien. Kendo bang'e wendni moluwo ; to ok e 
ndalo kisomo wechegi e Sura mar Ndalo, kata e 
Injili Ndalo mar Yohana Jabatiso. 


BENEDICTUS. 
Luka M. 1.68. 


Wadendo Ruoth, Nyasach Israel : ni kech ose 
limo, kendo ose kelo rawar ni joge. 

Kendo ose chungo nwa tung mar konyruok : kuom 
dho od Daudi misumbe ; 

Kaka nowacho gi dho Jonabi mage maler : ma 
nobedoie nyaka nene piny ochakore. 


Mondo okonywa e wasikwa : kendo e luet ji duto. 


mochayowa ; 

Mondo ong'wono ni kwerewa : kend 
Muma mare maler ; Kan 
Kwong'ruok ma nokwong'ore kodi kwarwa Ibra- 
him : mondo omiwa ; 
Kose resowa e luet wasikwa : wati ne mak waluor : 
Gi ler kendo gi gi makare e nyime : ndalowa duto. 
Ee to, in nyathi, noluongi Janabi mar En ma malo 
chutho : ni kech initel e nyim Ruoth, mondo ilos 
wang’ yore ; i 
Mondo imi joge ng'eyo konyruok : i 
Mp ge ng'ey yruok : kuom weyogi e 
Kuom ng'wono mar Nyasachwa : k 
moa i polo nolimwa ; X ER 
Mondo orieny ni jo mobedo e mudho, kendo e 
tipo mar tho : kendo mondo otel tiendwa e yo 
mokuwe. 
Dwong' odok ni Wuoro, ni Wuowi : k i 
T : kendo ni Roho 
Kaka nobet mokwongo, obet koro ka, kendo 
ochwere : chieng' ma nyaka chieng'. Amina. 


| Kata Zaburini, 


JUBILATE DEO. 
Zaburi 100. 


Moruru kuom Jehova, un pinje duto : tiuru ni 
, iti 
Jehova kumor, kendo biuru EE gi wer. A 
Mondo ng ka ka Jehova en e Nyasaye : e ma noch- 
weyowa, to ok wan wawegi; wan ej i . 
mag kwedhe. 5 E A 
Dhiuru adhiya e dharangaye kugo erok 
kendo e larone kupako : goneuru er k D ad 
eA Nyinge, g okamano, kendo. 
Ni kech Jehova ong'won, okecho nyaka chieng’ : 
kendo wachne maradier osiko tieng’ gi tieng’. 
T odok ni Wuoro, ni Wuowi : kendo ni Roho. 
aler ; 

Kaka nobet mokwongo, obet Koro ka, kendo 
ochwere : chieng' ma nyaka chieng'. Amma. 


, YA SAA VA 
Eka Jadwong kodi ji giniwer kata gimwac 

1 a P ” gichungo : to ok oim ndalogo ka 
gisomo Yie mar Athanasio. 


Ayie kuom Nyasaye Wuonwa manyalo duto, 
hwech polo gi piny : , 
ae kom Tei Kristo Wuode ma miderma 
Ruodhwa, Ka min noyach gi Roho Maler, Nyako 
Mariam e ma nonyuole, Noneno masira kuom Pontio 
Pilato, Nogure, notho, noyike, Nolor kuom jo 


motho; Chieng' mar adek nochier noa kuom jo) 


i korachwich 
tho, Noidho e polo, Mobedo kor bat rach 
a wi Dhaka manyalo duto; Chieng' noa 
kuro to nobi mondo ong'ad bura kuom jo mangima 
ij otho. , 
F men Roho Maler; Kanisa maler Maka- 
tholika; Lalruok mar Jo maler; Weruok mar 
richo ; Chier mar ringruok, kendo ngima mar higini 
gi higini. Amina. 
) i Ku honggi piny 
Eka gikwayo magi maluwo, ka gigoyo c : 
i ea n ; Jadwong' kowacho mokwongo gi duol 
madwong', 
j Ruoth obed kodu. 
Dwoko. To gi chunyi. 
Jadwong. Walam. 
Ruoth, ikechwa. 
Kristo, tkechwa. 
Ruoth, ikechwa. 


au , ji ; Lamo mar 
Eka Jadwong', gi Jokony, gt 71, nowachi 
JA Ruoth gi duol madwong'. 


i ingi do obed Maler. 

Wuonwa, ma ni e polo, Nyingi mon i 
Piny ruoth mari obi. Gi midwaro mondo otimore, e 
piny kaka e polo. Imiwa tinende chiembwa mar 
tinende. Iwewa e richowa, Kaka wan waweyo jo 

matimo nwa marach. Kik iterwa kar tem, to ikonywa 
e richo. Amina. 


T Eka Jadwong' kochungo nowachi, 

A Ruoth, ikechwa. 

Dwoko. Kendo ikonywa. 

Jadwong'. A Nyasaye, ikony Ruoth. 

Dwoko. Kendo iwinjwa mang'won kwakwayoi. 
Jadwong'. Ikony Jodongi gi wach makare. 
Dwoko. Kendo imi jogi miyiero mor. 

Jadwong’. A Ruoth, ires jogi. 

Dwoko. Kendo igwedh gir keni mari. 

Jadwong'. A Ruoth, imi piny okuwe ndalowagi. 
Dwoko. Ni kech onge ng'ato moro makedo nwa, to 

mana in kendi, A Nyasaye. 

'Jadwong'. A Nyasaye, iluok chunywa ma ni e iwa. 
Dwoko. To kik igol Roho mari Maler kuomwa. 


T Eka Lamo adek noluwre ; mokwongo en mar Ndalo, 
e mano ma noketo e Lalruok ; mar ariyo mar Kuwe ; 
mar adek mar Ng'wono mondo wawuothi maber. To 
magi machien ok nolokgi ndalo duto, to nisomgi ndalo 
duto higa ngima kitimo Lamo mary Okiny, kaka obet 
ka; ka ji duto goyo chonggi piny. ` 


LAMO MAR ARIYO, MAR KUWE. 


A Nyasaye, in e wuon kuwe kendo in e mihero win- 
jruok, ng'ech mwang'eyoigo e mokelo ngimawa ma 
nyaka chieng', to tiyo ni e thuolo chutho; Iritwa 
jotichni mamuol kuom masiche duto mag wasikwa ; 
to kwageno adier ritruokni, mondo kik waluor teko 


mar wasigu moro, kuom teko mar Yesu Kristo 
Ruodhwa. Amina. 


LAMO MAR ADEK, MAR NG'WONO,. 

A Ruoth, Wuonwa ne polo, Nyasaye manyalo duto 
kendo mochwere, in e mise chopowa mangima kar 
chakruok mar tinendeni: Iritwa tinende gi tekoni 

B 

madwong’ ; kendo iyie mondo kik wapodhi e kethruok 


moro tinendeni, kata kik wadonji kar masira moro ; to ` 


mondo ilosi timwa duto gi tekoni, mi watim gi 
modhi kare e nyimi; kuom Yesu Kristo Ruodhwa. 
Amina. 

q Ka ma ji wer, giwer Antifona ka. 


1 Eka isom Lamo magi abich, to ok kisomo Litani ; 
eka ariyo machien kende isom, kaka noketogi kanyo. 


LAMO MIKWAYO NI RUOTH. 


A Ruoth Wuonwa me polo, madwong’ kendo 
moloyo, Ruoth moloyo ruodhi, Jadwong’ moloyo 
jodongo, In kendi miloyo jo motelo, in man ie komi 
ing'iyo ji duto madak e piny ; Wasayoi ahinya mondo 
ine gi ng'wononi Ruodhwa mang'won gilala, Ruoth 
GEORGE ; kendo ipong'e kamano gi teko mar Roho 
mari Maler, mondo oher ndalo duto gi midwaro, 
kendo owuothi e yori: Imie were mang'eny moa e 
polo; imie dak aming'a mangima ; isire mondo 
olo chutho wasike duto; to mos bang’ ngimani, 
ochopi e mor duto gi hawi mochwere ; kuom Yesu 
Kristo Ruodhwa. Amina. 


LAMO MIKWAYO NI OD RUOTH. 


Nyasaye manyalo duto, in e chakruok mar ber 
duto, wasayoi mamuol mondo igwedh Mariam Chi 
Ruoth, gi Edward Prince of Wales, gi Jo od Ruoth 
duto ; Imigi Roho mari Maler ; imed nigi ng'wononi 
me polo; igwedhgi gi mor duto ; kendo ichopgi 
e piny ruodhi mochwere ; kuom Yesu Kristo Ruodh- 
wa. Amina. 


LAMO MIKWAYO NI JODONG KANISA GI JI. 

A Nyasaye manyalo duto kendo mochwere, in 
kendi mitimo hono madongo; Ior Roho mangima 
mar ng'wononi ni Askofewa, gi Jodong Kanisa, gi 

jogo duto ma girito; kendo iol nigi koth mar hapi 
ndalo duto mondo gibed malong’o ni adier. A 
Ruoth, imiwa magi, ni kech pak mar Jakonywa gi 
Jagachwa, Yesu Kristo. Amina. 


LAMO MAR CHRYSOSTOM M. 


A Nyasaye manyalo duto, in e mise miyowa ng’wono 
koro mondo wakwayi gi chuny achiel gi mwadwaro 
waduto; kendo isingiri, ka jariyo kata jadek 
ochokore e Nyingi, nimigi ma gikwayi; A Ruoth, 
imiwa koro wan jotichni gi mwadwaro kendo gi 
mwakwayo, kaka owinjore nwa ; kimiyowa e piny ka 
ng'eyo wachni maradier, kendo e piny mabiro ngima 
ma nyaka chieng'. Amina. 


2J okor I3. 
Ng'wono mar Ruodhwa Yesu Kristo, gi hera mar 


Nyasaye, gi lalruok mar Roho Maler, obed kodwa 
duto nyaka chieng’. Amina. 


Lamo mar Okiny e Higa ngima okik ka. 


WACH LAMO MAR ODHIAMBO 
PILE PILE E HIGA NGIMA. 


| Kochako Lamo mar Odhiambo Jadwong nosom gi 
duol madwong' weche moko maluwo. Eka nowachi 
mago ma nondiki bang' Wechegi. 


Ka ng'at marach oa e richone mose timo, kendo 
otimo gi mowinjore gi makare, nores chunye obedi 
mangima. (Ezek. 18. 27.) , l YA 

Ayie kethruokna, kendo richona ni e nyima 
ndalo duto. (Zaburi 51. 3.) 

Geng’ wang'i kuom richona, kendo duny kethruokna 
duto. (Zaburi 51. 9.) , 

Misengini mag Nyasaye gin chuny motur : chuny 
motur kendo moregore, A Nyasaye, ok nicha. 
(Zaburi 51. 17.) i 

Yiechuru chunyu, ok lepu, kendo lokreuru ni 
Ruoth Nyasachu: ni kech ong'won kendo okecho, 
mak dhawo piyo, to ong'won gilala, kendo olokore 
kuom richo. (Yoel 2. 13.) 

Ng'wono kod weyo richo e mag Ruoth Nyasachwa, 
kata wase piem kode : kendo wase dagi winjo duond 
Ruoth Nyasachwa, mondo wawuothi e chikne ma 
noketo myimwa. (Dan. 9. 9, I0.) AUA 

A Ruoth, rieya to gi bura; ok gi mirimbi, dipo 
kitieka chutho. (Yer. r0. 24; Zaburi 6.x.) 

Lokuru chunyu ; ni kech Piny ruodh polo chiegini. 
(Math. M. 3. 2.) 

Nachung', nadhi ka wuora, nawach ne, Wuora, ase 
ketho nyim polo gi nyimi, to ok awinjora koro 
mondo iluonga wuodi. (Luka M. 15. 18. I9.) 

A Ruoth, kik idonji ni jatichni gi bura, ni kech 


onge ng'ato mangima ma nobedi kare e nyimi.. 


(Zaburi 143. 2.) 

Kwawacho ni waonge richo, wawuondore kendwa, 
kendo adiera oonge e iwa: to kwahulo richowa, en 
adiera kendo makare mondo owewa e richowa, kendo 
opuodhwa e tim duto mak dhi kare. (1 Yohana 1. 8, 9.) 


20 


LAMO MAR ODHIAMBO 2I 


Owetewa moher ahinya, weche mondik ojiwowa 
kuonde moko mondo wayie kendo wahul kethowa 
gi richowa duto; to kik wapandi kata umogi e nyim 
wang’ Nyasaye manyalo duto, Wuonwa me polo; 
to mondo wahulgi gi chuny mamuol, mathuth, malo- 
kore, kendo mawinjo ; mondo wayud weruokgi kuom 
berne gi ng'wonone mochwere. Kendo kata ndalo 
duto onego wahul mamuol richowa e nyim Nyasaye ; 
to moloyo onego watim kamano, kwachokore 
kaachiel mondo wago erokamano ni kech were 
madongo mwase yudo moa e luete, wamew pakne 
mowinjore chutho, wawinji Wachne maler, kendo 
wakwaye gigo mwachando kendo mowinjore mag 
ringruok gi chunywa. E momiyo akwayo kendo 
asayou, un duto ma ka, mondo uluwru koda gi chuny 
maler, gi duol mamuol, wasudi ka kom mar ng’wono 
me polo, kuwacho bang'a niya ; 


T Wach Hulo richo ma ji duto wacho bang Jadwong', 
ka giduto goyo chonggi piny. 


Wuonwa manyalo duto kendo makecho ngang’ ; 
Wase bayo, waweyo wang’ yori ka rombe moruenyo. 
Wase timo ahinya gi ma chunywa wawegi paro kendo 
gombo. Wase ketho chikni maler. Wase weyo gik 


- mowinjore timo; Kendo wase timo gik mak winjore 


timo, to ngima waongego. Toin, A Ruoth, ikechwa, 
wan jo maricho machandore. A Nyasaye, iwe jogo 
mahulo richogi. Dwoki jogo malokore kuom richogi ; 
Kaka nisingo ji duto ni Kristo Yesu Ruodhwa. A 
Wuonwa makecho ngang’, imiwa ni kech en ; Mondo 
wachak tinende luoro in, wawuothi kare, kendo 
waritore mang'won, mondo wapak Nyingi maler. 
Amina. 


T Weyo kata Golo richo, ma Jadwong' owacho kende, 
kochungo ; ka ji goyo chonggi piny. 


Nyasaye manyalo duto, Wuon Ruodhwa Yesu 
Kristo, mak dwar ng'at marach mondo otho, to 

olokore oa e richone, odok mangima ; kendo nomiyo 
Jotichne teko gi chik mar owacho kendo yalo ni joge, 
ka gilokore kuom richogi, Weruok gi Golo richogi : 
En e moweyo kendo mogolo richo mag jogo duto 
malokore adier, mayie Injiline maler mak gigango 
wach. E momiyo wasaye mondo omiwa lokruok 
maradier, gi Roho mare Maler, mondo wechego 
olong’o ne mwatimo kawuononi ; kendo ndalo modong 
nwa nyaka a tinende mondo wabedi mobidhore 
kendo maler ; to chieng' giko mondo wachopi kar morne 
mochwere ; kuom Yesu Kristo Ruodhwa. Amina. 


T Eka Jadwong nogo chonge piny, nowachi Lamo mar 
Ruoth gi duol miwinjo; ka ji bende goyo chonggi 
piny, ki giwacho kode. 


Wuonwa, ma ni e polo, Nyingi mondo obed Maler’ 
Piny ruoth mari obi. Gi midwaro mondo otimore, e 
piny kaka e polo. Imiwa tinende chiembwa mar 
tinende. Iwewa e richowa, Kaka wan waweyo jo 
matimo nwa marach. Kik iterwa kar tem, to 
ikonywa e richo. Ni kech piny ruoth, gi teko, gi 
dwong’, ni kuomi higini gi higini. Amina. i 


9 Kendo nowachi kamano, 


A Ruoth, yaw dhowa. ; 
Dwoko. Eka dhowa nomew pakni. 
Jadwong'. A Nyasaye, reti ireswa. 
Dwoko. A Ruoth, reti piyo ikonywa. 


T Kani ji duto gichungo, ka Jadwong' nowachi, 


Dwong' odok ni Wuoro, ni Wuowi : kendo ni Roho 
Maler ; 

Dwoko. Kaka nobet mokwongo, obet koro ka, 
kendo ochwere : chieng’ ma nyaka chieng’. Amina 

Jadwong'. Pakuru Ruoth. 

Dwoko. Nying Ruoth opaki. 

T Eka nowachi kata nower Zaburi karegi kaka noketogi. 
Eka nisom Somo mar Muma M. achon, kaka nokete. 
To bang’ mano, niwer Magnificat (Wer mar Nyako 
Mariam ma Jakawi) kaka obet ka. a 


MAGNIFICAT. 
Luka M. 1. 

Chunya opako Ruoth : kendo chunya ose mor gi 
Nyasaye Jakonya. 

Ni kech ose neno : dhier mar jatichne. 

Ni kech ne, nyaka a tinende : tienge duto noluonga 
jahawi. 

Ni kech Jateko ose timo na gik madongo : kendo 


_ nyinge oler. 


To ng'wonone ni kuom jo maluore : e tienge duto. 
` Ose timo teko gi bade : ose keyo josunga e paro mar 
chunygi. 

Ose golo ruodhi e kombegi : kendo ose ting'o malo 
jo modhier. 

Ose yieng’o jokech gi gik mabeyo : to ose riembo 
jomoko nono. 

Ose konyo misumbe Israel : mondo opar ng’wono 
kaka nowacho ni kwerewa; kuom Ibrahim gi kothe 
nyaka chieng’. : 

Dwong' odok ni Wuoro, ni Wuowi : kendo ni Roho 
Maler; 

Kaka nobet mokwongo, obet koro ka, kendo 
ochwere : chieng’ ma nyaka chieng.” Amina. 

T Kata Zaburini; mak mana Ndalo Apar gi on- 
gachiel mar Duwe, kisomo e Zaburi kare. 


CANTATE DOMINO. 
Zaburi 98. 


Waweruru ni Jehova wer manyien : ni kech ose 
timo hono. 

Chinge marachwich owuon, gi bade maler : e 
mokelo ne locho. 

Jehova nonyiso konyruok mare : noyiso wachne 
makare e wang’ ogendini. 

Ose paro ng'wonone gi weche maradier kuom od 
Israel : tung’ pinje duto ose neno konyruok mar 
Nyasachwa. 

Pinje duto weruru ni Jehova : weruru, moruru, ee, 
kendo gouru erokamano. 

Pakuru Jehova kugoyo thum : gi thum gi duol 
mamit. 

Gi turumbet kendo gi tunge: weruru mamor e 
nyim Ruoth, Jehova. o 

Mondo nam mor, gi gik moko duto mantie ie: 
piny gi jo madakie. 

„Mondo nembe opal luetegi, kendo gode omor 
kaachiel e nyim Jehova : ni kech obiro ng'ado bura 
ni piny. p 

Nong’adi bura ni piny gi wach makare : kodi ji 
gi wach mogik. , 

Dwong’ odok ni Wuoro, ni Wuowi : kendo ni Roho 
Maler ; 

Kaka nobet mokwongo, obet koro ka, kendo 
ochwere : chieng' ma nyaka chieng'. Amina. 


T Eka nisom Somo mar Muma Manyien, kaka nokete. 
Kendo bange, nower Nunc dimittis (Wende Simeon), 
kaka obet ka. 


NUNC DIMITTIS. 


Luka M. 2. 29. 

Ruoth, koro eka iwe misumbi oa gi kuwe : kaka 
wachni obet. 

Ni kech 'wang’a ose neno : konyruok mari, 

Mise yiko : e nyim ji duto ; 

Chieng’ makelo elruok kuom Ogendini : kendo 
dwong’ mar jogi Israel. 

Dwong’ odok ni Wuoro, ni Wuowi : kendo ni Roho 
Maler ; 

Kaka nobet mokwongo, obet koro ka, kendo 
ochwere : chieng' ma nyaka chieng'. Amina, 

T Kata Zaburini ; mak mana Ndalo Mar apar 
gariyo mar Duwe. ` 


DEUS MISEREATUR. 
Zaburi 67. 


Nyasaye okechwa, kendo ogwedhwa : kendo 
onyiswa ler mar wang'e, okechwa : ; 
Mondo yori ong'ere e piny : konyruok ni kuom 
ogendini duto. 

Mondo ji opaki, A Nyasaye : ee, mondo ji duto 
opaki. j 

Mondo ogendini oil, kendo ower mamor : ni kech 
ning'ad ni ji bura kare, kendo nilo ogendini e piny. 

Mondo ji opaki, A Nyasaye : mondo ji duto opaki. 

To piny ose nyak : kendo N yasaye kata Nyasachwa 
wawegi, nomiwa hape. 

Nyasaye nogwedhwa : kendo tunge piny duto 
noluore. 

Dwong’ odok ni Wuoro, ni Wuowi : kendo ni Roho 
Maler ; 

Kaka nobet mokwongo, obet koro ka, kendo 
ochwere : chieng’ ma nyaka chieng’. Amina. 


T Eka Jadwong' kodi ji giniwer kata giniwachi Yie 
mar Joote, ka gichungo. 


Ayie kuom Nyasaye Wuonwa manyalo duto, 
Jachwech polo gi piny : 

Kendo kuom Yesu Kristo Wuode ma miderma 
Ruodhwa, Ka min noyach gi Roho Maler, Nyako 
Mariam e ma nonyuole, Noneno masira kuom Pontio 
Pilato, Nogure, notho, noyike, Nolor kuom jo 
motho; Chieng' mar adek nochier noa kuom jo 
motho, Noidho e polo, Mobedo kor bat korach- 
wich mar Nyasaye Wuonwa manyalo duto ; Chieng’ 
noa kuro to nobi mondo ong'ad bura kuom jo man- 
gima kodi jo motho. 

Ayie kuom Roho Maler; Kanisa maler Maka- 
tholika; Lalruok mar Jo maler; Weruok mar 
richo ; Chier mar ringruok, kendo ngima mar higini 
gi higini. Amina. 

1 Eka gikwayo magi maluwo, ka gigoyo chonggi piny 
maber giduto ; Jadwong' kowacho mokwongo gi duol 
madwong', 

Ruoth obed kodu. 
Dwoko. To gi chunyi. 
Jadwong'. Walam. 
Ruoth, ikechwa. 
Kristo, tkechwa. 
Ruoth, ikechwa. 


| Eka Jadwong', gi Jokony, gi ji, nowachi Lamo mar 
; Ruoih gi duol madwong'. 


Wuonwa, ma ni e polo, Nyingi mondo obed Maler. 
Piny ruoth mari obi. Gi midwaro mondo otimore, e 
piny kaka e polo. Imiwa tinende chiembwa mar 
tinende. Iwewa e richowa, Kaka wan waweyo jo 
matimo nwa marach. Kik iterwa kar tem, to ikonywa 
e richo. Amina. 


4 Eka Jadwong' kochungo nowachi, 


A Ruoth, ikechwa. 

Dwoko. Kendo ikonywa. 

Jadwong'. A Nyasaye, ikony Ruoth. 

Dwoko. Kendo iwinjwa mang'won kwakwayoi. 

Jadwong'. Ikony Jodongi gi wach makare. 

Dwoko. Kendo imi jogi miyiero mor. 

Jadwong'. A Ruoth, ires jogi. 

Dwoko. Kendo igwedh gir keni mari. 

Jadwong'. A Ruoth, imi piny okuwe ndalowagi. 

Dwoko. Ni kech onge ng'ato moro makedo nwa, to 
mana in kendi, A Nyasaye. 

Jadwong'. A Nyasaye iluok chunywa ma ni e iwa. 

Dwoko. To kik igol Roho mari Maler kuomwa. 

1 Eka Lamo adek nolu; Mokwongo en mar Ndalo ; 
mar ariyo mar Kuwe ; mar adek mar Kony e Masiche 
duto, kaka obet ka; to magi ariyo machien nisomgi 
ndalo duto e Lamo mar Odhiambo mak lokore. 


LAMO MAR ARIYO MAR LAMO MAR 
ODHIAMBO. 


A Nyasaye, dwarruok maler duto, gi rieko mabeyo 
duto, gi tim makare duto, a kuomi; Imi jotichni 
kuweno ma piny ok nyal miyowa : mondo chunywa 
oketre kuom winjo chikni, kendo kiritowa kuom 
luoro mar wasikwa wadak kwayueyo kwakuwe ; 
kuom ber mar Yesu Kristo Jakonywa. Amina. 


LAMO MAR ADEK, MAR KONY E MASICHE 
DUTO. 


A Ruoth, wasayi, mondo imeny muthwa; to gi 
ng'wononi madwong’ iritwa e richo gi masiche duto 
mag otienoni, kuom hera mar Wuodi ma miderma, 
Jakonywa, Yesu Kristo. Amina. 


11 Ka ma ji wer, giwer Antifona ka. ~ 


LAMO MIKWAYO NI RUOTH. 


A Ruoth Wuonwa me polo, madwong' kendo 
moloyo, Ruoth moloyo ruodhi, Jadwong’ moloyo 
jodongo, In kendi miloyo jo motelo, in man ie komi 
ing'iyo ji duto madak e piny; Wasayoi ahinya 
mondo ine gi ng'wononi Ruodhwa mang won gilala, 
Ruoth GEORGE; kendo ipong'e kamano gi teko mar 
Roho mari Maler, mondo oher ndalo duto gi midwaro, 
kendo owuothi e yori: Imie were mang'eny moa e 
polo; imie dak aming'a mangima; isire mondo 


' olo chutho wasike duto; to mos bang’ ngimani, 


ochopi e mor duto gi hawi mochwere; kuom Yesu 
Kristo Ruodhwa. Amina. 

LAMO MIKWAYO NI OD RUOTH. 


Nyasaye manyalo duto, in e chakruok mar ber 
duto, wasayoi mamuol mondo igwedh Mariam Chi 
Ruoth, gi Edward Prince of Wales, gi Jo od Ruoth 
duto: Imigi Roho mari Maler ; imed nigi ng'wononi 


me polo; igwedhgi gi mor duto; kendo ichopgi e ` 


piny ruodhi mochwere ; kuom Yesu Kristo Ruodhwa. 
Amina. i 


LAMO MIKWAYO NI JODONG KANISA GI JI. 


A Nyasaye manyalo duto kendo mochwere, in 
kendi mitimo hono madongo; Ior Roho mangima 
mar ng'wononi ni Askofewa, gi Jodong Kanisa, gi 
jogo duto ma girito; kendo iol nigi koth mar hapi 
ndalo duto mondo gibed malong'o ni adier. A Ruoth, 


imiwa magi, ni kech pak mar Jakonywa gi Jagachwa, 


Yesu Kristo. Amina. 


LAMO MAR CHRYSOSTOM M. 


A Nyasaye manyalo duto, in e mise miyowa ng'wono 
koro mondo wakwayi gi chuny achiel 'gi mwadwaro 
waduto; kendo ise singiri, ka jariyo kata jadek 
ochokore e Nyingi, nimigi ma gikwayi; A Ruoth, 
imiwa koro wan jotichni gi mwadwaro kendo gi 
mwakwayo, kaka owinjore nwa; kimiyowa e piny 
ka ng'eyo wachni maradier, kendo e piny mabiro 
ngima ma nyaka chieng'. Amina. 


2 Jokor. 13. 


Ng'wono mar Ruodhwa Yesu Kristo, gi hera mar 
Nyasaye, gi lalruok mar Roho Maler, obed kodwa 
duto nyaka chieng'. Amma. 


Lamo mar Odhiambo e Higa ngima ogik ka. 


LITANI. 


T Litani e moluwo kani, kata Sayo, miwero kata 
miwacho bang Lamo mar Okiny chieng' Sabato, 
Chieng’ tich adek, kendo Chieng tich abich, gi ndalo 
moko ka Askofu nochiki. 


Yaye Nyasaye Wuon polo : ikechwa wan jo 
maketho maparore. . 

Yaye Nyasaye Wuon polo : ikechwa wan jo maketho 
maparore. 

Yaye Nyasaye Wuowi, Jawar piny : ikechwa wan 
jo maketho maparore. 

Yaye Nyasaye Wuowi, Jawar piny : ikechwa wan 
jo maketho maparore. 

Yaye Nyasaye Roho Maler, maa kuom Wuoro gi 
Wuowi : ikechwa wan jo maketho maparore. 

Yaye Nyasaye Roho Maler, maa kuom Wuoro gi 
Wuowt : tkechwa wan jo maketho maparore. 

Yaye Didek maler, mipako, mimiyo dwong’, gin 
adek to Nyasaye achiel : ikechwa wan jo maketho 
maparore. 

Yaye Didek maler, mipako, mimiyo dwong, 
adek to Nyasaye achiel : ikechwa wan jo maketho 
maparore. 

. Ruodhwa, kik ipar kethruokwa, kata kethruok 
mag kwerewa ; kendo kik ichul kuor richowa ; iwewa 
Ruodhwa maber : iwe jogi ma niwaro gi rembi ma 
nengone tek moloyo, kendo kik idhaw kodwa ndalo 
duto. 

Iwewa, Ruodhwa maber. 

E richo duto gi gik mamono ; e kethruok e wuond- 
ruok gi monj mar Satani ; e mirimbi, gi bura ma nyaka 
chieng’. 

Ruodhwa maber, ikonywa. 
29 

E muofu mar chunywa; e sunga, pakruok, gi 
gango wach ; e nyiego, sin, gi kwinyruok, gi charuok 
duto, , 

Ruodhwa maber ikonywa. 

E terruok, gi richo duto makelo tho ; e wuondruok 

duto mar piny, gi ringruok, gi Satani, 
Ruodhwa maber, ikonywa. 

E ludh koth gi ahiti; e tuwo, yamo, gi kech; e 
lueny gi nek, kendo e muorruok, 

Ruodhwa maber, tkonywa. , 

E jemo duto, bura maling'ling', gi piem ; e pwonj 
duto mar miriambo, wach mokelo bayo, gi pogruok ; 
e chuny teko, kendo chayo Wachni gi Chikni, 

Ruodhwa maber, ikonywa. 

Kuom wach ma iye ma midokoe Dhano Maler ; 
kuom Nyuolni maler gi Terni Nyangu; kuom 
Batisoni, Riyoni kech, gi Temni, 

Ruodhwa maber, ikonywa. 

Kuom Masich thoni gi Luchi motimo remo ; kuom 
Msalapi gi Sandni; kuom Thoni ma nengone tek 
gi Yikni ; kuom Chierni man gi dwong’ gi Idho ni 
e polo, kendo kuom biro mar Roho Maler, 

Ruodhwa maber, ikonywa. 

Ndalogo mwaneno masira; ndalogo mwayudo 

hawi; e chieng’ tho, kendo e chieng’ bura, 
Ruodhwa maber, ikonywa. 

Wan jo maketho wasayi mondo iwinjwa, A Ruoth 
Nyasaye ; kendo mondo olong'o ni loyo Kanisa ni 
maler mar ji duto e yo makare ; ; 

Wasayi mondo iwinjwa, Ruodhwa maber. 

Mondo olong’o ni rito kendo tego misumbi GEORGE, 
Ruodhwa mang'won ahinya moloyowa e yor lami 
adiera, e tim makare kendo mobidhore ; 

Wasayi mondo iwinjwa, Ruodhwa maber. 

Mondo olong'o ni chiko chunye kuom yieni, 
kuom luori, gi herani, kendo ogeni nyaka chieng', 
to ndalo duto opaki, omiyi dwong’ ; 

Wasayi mondo iwinjwa, Ruodhwa maber, 

Mondo olong'o ni konye kendo rite, kimiye loyo 
wasike duto. 
Wasayi mindo iwinjwa, Ruodhwa maber. 
Mondo long’o ni gwedho kendo rito Mariam chi 
Ruodhwa mang'won, gi Edward, Prince of Wales, gi 
Jo od Ruoth duto ; 
Wasayi mondo iwinjwa, Ruodkwa maber. 
Mondo olong’o ni gwedho Askofe, gi Jodongo, gi 
Jokony, imigi ng'eyo kendo paro adiera Wachni ; 
to kuom yalo gi timgi bende mondo gipwonj kendo 
ginyisi ji kamano ; 
Wasayi mondo iwinjwa, Ruodhwa maber. 
Mondo olong’o ni konyo Ruodhi, gi Jodongo, gi 
Jorit, kendo gipar kaka in e mimiyogi teko mondo 
ging'adi bura mogik kare ; 
Wasayi mondo iwinjwa, Ruodhwa maber. 
Mondo olong'o ni gwedho Jobura, gi Jodongo duto, 
imigi ng'wono, rieko, kendo ng'eyoruok ; 
Wasayi mondo iwinjwa, Ruodhwa maber. 
Mondo olong’o ni gwedho kendo rito Jong’ad bura, 
kimiyogi ng'wono mondo ging'ad bura kare, kendo 
gilos wach maradier ; 

Wasayi mondo iwinjwa, Ruodhwa maber. 
Mondo olong'o ni gwedho kendo rito jogi duto ; 
Wasayi mondo iwinjwa, Ruodhwa maber. 
Mondo olong’o ni miyo ogendini duto winjruok, 

kuwe, gi hera ; 
Wasayi mondo iwinjwa, Ruodhwa maber. 
Mondo olong'o ni miyowa chuny manyalo heri 
kendo oluori, to wamaki chikni kwatimo kinda ; 
Wasayi mondo iwingwa, Ruodhwa maber. 
Mondo olong'o ni miyo jogi duto ng'wono mome- 
dore mondo giwinji mamuol Wachni, to gimakgo gi 
hera maler, kendo ginyagi nyak mar Roho; 
Wasayi mondo iwinjwa, Ruodhwa mabe. 
Mondo olong'o ni dwoko e yo maradier ji duto 
mabayo mowuondore ; 
Wasayi mondo iwingwa, Ruodhwa maber. 

Mondo olong'o ni siro jogo machungo; to iho 
kendo ikony jo ma chunygi nyap ; ichungi jo mapod- 
ho; kendo mos inyag Satani e tiendwa ; 

Wasayi mondo iwinjwa, Ruodhwa maber. 

Mondo olong'o ni siro, konyo, kendo hoyo ji duto 
mabet e ka marach, jo machando, gi jo maneno 
malit ; 

Wasayi mondo iwinjwa, Ruodhwa maber. 

Mondo olong’o ni rito ji duto mawuotho e piny 
kata e nam, mon duto man gi ich, jo motuwo, gi 
nyithindo matindo ; kendo ikecho jo motuwe duto ; 

Wasayai mondo iwinjwa, Ruodhwa maber. 

Mondo olong’o ni rito kendo pidho, nyithi kiye, gi 

mond liete, kodi jo modhier duto gi jo machandore ; 
Wasayi mondo iwinjwa, Ruodhwa maber. 

Mondo olong’o ni kecho ji duto ; 

Wasayi mondo iwinjwa, Ruodhwa maber. 

Mondo olong’o ni weyo wasikwa, jo masandowa, gi 
jo mahangowa, kendo ilok chunygi ; 

Wasayi mondo iwinjwa, Ruodhwa maber. 
Mondo olong’o ni miyo kendo rito nwa cham duto 
me piny ; mondo mos wakonyorego ; 
Wasayi mondo iwinjwa, Ruodhwa maber. 
Mondo olong’o ni loko chunywa adier ; kiweyowa e 
richowa duto, gik mwaweyo, gi gik mwakiya ; kendo 
kimiyowa ng'wono mar Roho mari Maler mondo 
walosi timwa kaka Wachni maler ochikowa ; 
Wasayi mondo iwinjwa, Ruodhwa maber. 
Wuodi Nyasaye, wasayi mondo iwinjwa. 
Wuodi Nyasaye, wasayi mondo twinjwa. 
A Nyarombo mar Nyasaye: magolo richo me 


piny ; 
Imiwa kuwe mari. 
A Nyarombo mar Nyasaye: magolo richo me 
piny ; 
Ikechwa. 
A Kristo, iwinjwa. 
A Kristo, twinjwa. 

Ruoth, ikechwa. 
Ruoth, ikechwa. 

Kristo, ikechwa. 
Kristo, ikechwa. 

Ruoth, ikechwa. 
Ruoth, ikechwa. 


| Eka Jadwong', gi ji kode, giniwachi Lamo Mar ` 
; Ruoth. 

Wuonwa, ma ni e polo, Nyingi mondo ob 
Piny ruoth mari obi. Gi Aoa mondo o 
piny kaka e polo. Imiwa tinende chiembwa mar 
tinende. Iwewa e richowa, Kaka wan waweyo jo 
matimo nwa marach. Kik iterwa kar tem, to 
ikonywa e richo. , Amina. l 


Jadwong'. A Ruoth, kik ilosi kodwa kuom rich 
Dwoko. Kendo kik imiwa kuom TT A 


pe" w Walam. 

yasaye, Wuonwa makecho, in ok icha 
churo mar chuny moregore, kata gi ma jo aa 
ndalo odwaro ; Ikechwa kikonyo lamowa mwatimo 
e nyimi e chandruok gi masichwa duto, ka gichan- 
dowa ; kendo iwinjwa mang'won, mondo gik 
marichogo gilal nono, ma wuond kata rieko mar 
Satani kata dhano otimo nwa; kendo kuom riekoni 
maber mondo gike; kendo ka masiche ok ohimwa 
wan jotichni mondo wago ni erokamano ndalo duto 
e ppan maler ; kuom Yesu Kristo Ruodhwa 

uoth, ichungi, ikon k ; A 

Nyingi chung ywa, kendo ireswa ni kech 

A Nyasaye, wase winjo gi i 

; e, gi itwa kendo kwerewa 

nonyisowa tich madongo ma nitiyo nd 
ndalo machon ka gin podi. j u 


WA aai ichungi, ikonywa, kendo ireswa ni kech 


WAA odok ni Wuoro, ni Wuowi : kendo ni Roho 


Cc 

Dwoko. Kaka nobet mokwongo, obet koro ka, 
kendo ochwere : chieng” ma nyaka chieng'. Amina. 


A Kristo, iritwa kuom wasikwa. 

Ine mang'won masichwa. 

Ine chandruok mar chunywa kikecho. 

Iwe richo mar jogi kikecho. 

Winji maber lamowa kikecho, 

A Wuodi Daudi, tkechwa. 

To koro gi ndalo duto iwinjwa, A Kristo. 

A Kristo iwinjwa mang'won,; iwinjwa mang won, 
A Ruoth Kristo. 

Jadwong'. A Ruoth, ikechwa. 

Dwoko. Kaka wagenoi. 

Walam. 

A Wuonwa, wasayoi mamuol, mondo ine nyawowa 
kikecho ; kendo kuom dwong’ mar Nyingi igol gik 
marichogo duto mowinjore wayudi; kendo e 
masichwa duto imiwa geno kendo yie ng'wononi, 
kendo ndalo duto wati ni maler kwaritore ; kuom 
Jagachwa kende gi Jakonywa, Yesu Kristo Ruodhwa. 
Amina. 

LAMO MAR CHRYSOSTOM M. 


A Nyasaye manyalo duto, in e mise miyowa ng’wono 
koro mondo wakwayi gi chuny achiel gi mwadwaro 
waduto; kendo ise singiri, ka jariyo kata jadek 
ochokore e Nyingi, nimigi ma gikwayi ; A Ruoth, 
imiwa koro wan jotichni gi mwadwaro kendo gi 
mwakwayo, kaka owinjore nwa ; kimiyo wa e piny ka 
ng'eyo wachni maradier, kendo e piny mabiro 
ngima ma nyaka chieng’. Amina. 


2 Jokor. 13. 

Ng'wono mar Ruodhwa Yesu Kristo, gi hera mar 
Nyasaye, gi Lalruok mar Roho Maler, obed kodwa 
duto nyaka chieng.” Amina, 

Litani ogik ka. 


LAMO KENDO GOYO EROKAMANO 
MITIMO NDALO MOKO, i 


Magi pA enyim Lamo ariyo machien mar Litani 
- kata mar Lamo mar Okiny Godhiambo. ' 


LAMO. 


Kuom Koth. 


A Nyasaye, Wuonwa me polo, kuom Wuodi 
Kristo nisingo gik moko duto makelo E ni oo 
duto madwaro piny ruodhi, gi wachne modhi Tia 
Wasayoi, kwachando kama, mondo ior nwa koth 
mochuwe morom, mondo wayudi cham me piny 


mahoyowa, kendo mapaki; ) 
Rúodhwa. Ha paki; kuom Yesu Kristo 


Kuom chieng' maber. 


A Ruoth Nyasaye manyalo duto, chon nimi 
piny duto tho e pi, mak mana ji aboro, ni kedhi ridha 
mar dhano, eka mos kuom ng'wononi madwong' 
nisingiri ni ok ninegi kamano. kendo ndalo da ; 
Wasayoi mamuol, ni kata nimiyowa kare masira 
mar koth gi pi ni kech richowa, to kwase lokore adier 
nimiwa chieng' kamano, mondo wayudi cham me 
piny ka higa ogik ; kendo mondo wapwonjore kuom 
pree y ae eyen maber, kendo kuom ng'wononi 
-jiarah SOn Pp dwong’; kuom Yesu Kristo 


Ka Chiemo nok kata Kech nitie. 


A Nyasaye, Wuonwa me j imi 
; polo, in e mimiyo koth 
chuwe, lowo nyak, dhok medore, kendo rech ai e ; 


35 


36 ' LAMO 


Wasayoi mondo ine masich jogi ; to kech machandowa 
kare ni kech richowa mondo olokore mang’won odok 
mang'eny mayot kuom berni; kuom hera mar Yesu 
Kristo Ruodhwa, pak gi dwong’ duto obed ne kod in 
gi Roho Maler, koro gi ndalo duto. Amina. 


Kata ma. 


A Nyasaye, Wuonwa mang'won, ka ne Elisha 
janabi nitie, niloko kech e piny Samaria mondo obet 
chiemo mang'eny mayot; to ikechwa ka koro 
richowa okumowa gi masira kama, mondo wakon- 
yre kare kamano : kendo kaka ichiwo nwa mang'eny 
mondo wachamgo kwamiyi dwong’, kwakonyo jogo 
machando, kendo kwahorego; kuom Yesu Kristo 
Ruodhwa. Amma. 


Ka Lueny gi Jemo nitie. 


A Nyasaye manyalo duto, Ruoth moloyo ruodhi 
duto, kendo moloyo gik moko duto, onge ng'ato 
manyalo tamo tekoni, en e mikumo kare jo maricho 
kendo okecho jo malokore adier; Wahombi mondo 
ireswa kendo ikonywa e luet wasikwa ; igol sunga 
margi, igeng’ kwinyruokgi, kendo itam riekogi; to 
idok nwa jageng'a lueny, mondo waritore e masiche 
ndalo duto, mondo wamii dwong’, In kendi mimiyo 
ji loyo e weche duto; kuom ber mar Wuodi ma 
miderma, Yesu Kristo Ruodhwa. Amina. 


Ka Tho kata Tuwo moro nitie. 


A Nyasaye manyalo duto, e mirimbi nioro tho ni 
jogi iwuon e thim, ni kech ne gijemo ni Musa gi 
Harun, kendo, e ndalo mar ruoth Daudi, ninego gi 
Yamo ji alufu piero abiriyo, to kuom ng'wononi 
niparo kendo nireso jogo modong’; Ikechwa wan 
jo maricho maparore, maneno tuwo gi tho madwong 
kawuono; to kaka niyie misango ndalono, kendo 

nichiko jamalaika manego mondo owe negogi, 
kamano mondo olong'o ni golo thoni gi tuwo malit ; 
kuom Yesu Kristo Ruodhwa. Amina. 


T Miwacho ndalo duto, Ndalo mar Ember, kuom jogo 
mibiro yie mako Tich Maler. 


Nyasaye manyalo duto, Wuonwa me polo, ise 
ng'iewo Kanisa makatholika mari iwuon gi remo 
malong’o mar Wuodi mihero ; Inene kikecho, kendo 
kawuononi itel kendo ilo kamano paro mar wasumbi 
Askofe gi Jokwadh kwedhi, mondo kik giket luedo 
piyo kuom ng'ato, to giyier ka giyie kendo gi rieko 
jo mowinjore mondo giti Tich maler mar Kanisani. 
Kendo imi jogo ng'wononi gi hapi me polo mibiro 
keto e tich moro maler ; mondo gimii dwong’ kuom 
timgi gi pwonjgi, kendo majiwo resruok mar ji duto ; 
kuom Yesu Kristo Ruodhwa. Amina. 


Kata ma. 


Nyasaye manyalo duto, Jachiwo gik moko duto 
mabeyo, kuom riekoni niketo Tich moko e Kanisa ; 
Wahombi, mondo imi jogo duto ng'wononi mibiro 
luongo e tich kata chikne ; kendo ijiwogi kamano gi 
adiera mar pwonjni, kendo isirgi mondo gibet maler, 
mondo giti e nyimi adier to gipak Nyingi mad- 
wong’, kendo gikony Kanisani maler, kuom Yesu 
Kristo Ruodhwa. Amina. ' 


T Lamo minyal wacho bang’ magi motelo, 


A Nyasaye, mahero kecho kendo weyowa e richowa 
iyie weche mamuol mwakwayi; kendo kata wat- 
weyore gi thiuni mag richowa, to kuom ng'wono 
mikechowago igonywa ; kuom pak mar Yesu Kristo, 
Jagachwa gi Jakonywa. Amina. 

“| Lamo mikwayo ni Jobura madongo, misomo e ndalo 


ka gichokore. 


Nyasaye mang'won gilala, wasayoi mamuol, 
kuom Piny ruodhni duto, to moloyo kuom Jobura 
madongo, mochokore kawuononi e luet Ruodhwa 
maluori kendo mabet magn’won gilala : To kolong'o 
ni mondo itel kendo igwedh buchgi mondo dwong'ni 
odhi e nyimi, Kanisani obed maber, orit, opak, kendo 
okony Ruodhwa, gi pinje; mondo gitem loso kendo 
tieko weche duto kamano, kuom mise maber moloyo 
mak iriwo gi kiawa, to mirembe gi mor, adiera gi 
wach modhi kare, dini gi ritruok, mondo gisiki e 
kindwa ndalo duto. To magi gi gik moko duto 
mwachando, kuom jogo, kuom wan, gi Kanisani duto, 
wakwayo mamuol e Nying kod Gach Yesu Kristo 
Ruodhwa gi Jakonywa mipako moloyo. Amina. 


9 Lamo kuom ji duto, milamo ndalogo ka ok oket 
Litani mondo isom. 


A Nyasaye, Jachwech gi Jarit ji duto, wasayoi. 


mamuol ni ji duto manadi kendo mayore; to 
kolong'o ni mondo imigi ng'eyo yoreni, konyruok 
mari ni ogendini duto. To moloyo, wakwayo mondo 
Kanisa Makatholika obet maber; ka Roho mari 
maber otel kendo oloye kamano, mondo itel e yo 
maradier ji duto mohulore kendo moluongore 
Jokristo, kendo gimaki yie e riworuok mar chuny, 
e ratego mar mirembe, kendo ka giwuotho kare. To 
achien, wakelo ni berni Wuonwa jogo duto, maneno 
” masira kendo machandore, e paro, e ringruok, kata 

* Iwacho ma € Wach moro; (to moloyo kuom jogo 
ka ng'ato odwaro madwaro mondo walam nigi,] mondo 
mondo Ji olam ne. olong’o ni hoyo kendo konyogi kaka 
chandgi duto obet, imigi kinda e masichgi, mondo 
gia mamor e chandruokgi duto. To wakwayo' ma 
ni kech Yesu Kristo. Amina. 


GOYO EROKAMANO 39 


GOYO EROKAMANO. 


Goyo erokamano kuom weche duto. 


Nyasaye manyalo duto, Wuon ng'wono duto, wan 
jotichni mak winjore wago ni erokamano mamuol 
mamor kuom berni gi ng'wononi duto ma nimiyowa 
kodi ji duto; ffto moloyo ni jogo =* Iwacho wechegi 
madwaro pako kendo goyo erokamano Agato moro mad. 
kuom ng wononi mise miyogi ndalogi.| waro pako. 
Wapaki ni kech nichweyowa, niritowa, kendo kuom 
gik mabeyo duto mimiyowa e piny ka; to moloyo duto 
wapaki kuom herani madwong’ gilala ma niwarogo 
piny ni Ruodhwa Yesu Kristo; kuom gik miyudoie 
ng'wono, kendo kuom geno ngima mochwere. Kendo 
wasayoi, mondo imiwa paro kare ng'wononi duto, to 
chunywa gigo erokamano mak gigango wach, kendo 
wapaki, ok gi dhowa kende, to gi timwa ; kwaketore 
wawegi kuom tichni, kendo kwawuotho e nyimi 
kwabet maler kendo kare ndalowa duto ; kuom Yesu 
Kristo Ruodhwa, pak gi dwong’ obed ne kod in gi 
Roho Maler, chieng' ma nyaka chieng’. Amma. 

`X 


Kuom Koth. 


A Nyasaye Wuonwa me polo, in miloso mang’won 
mondo koth ochwe chwiri gopon e piny, mondo 
onyak makonyo dhano; Wago ni erokamano 
mamuol, ka ne wachando ahinya, ne long’o ni oro nwa 
achien koth mamor e pinyni, kendo nilosogo ka 


notuwo, mahoyowa jotichni mak winjore, kendo 


mamiyo Nyingi maler dwong’; kuom ng'wononi 
ma ni e Yesu Kristo Ruodhwa. Amina. 


Kuom Chieng' maber. 


A Ruoth Nyasaye, in mise kumowa kare kuom 
koth gi pi mang'eny ma yande ochandowa, to kuom 

ng'wononi ise konyo kendo hoyo chunywa kiloko 
piny maber mamor; Wapak kendo wamiyo 
Nyingi maler dwong’ ni kech ng'wononi mari, kendo 
wanalandi herani e tienge duto; kuom Yesu Kristo 
Ruodhwa. Amina. 


Kuom Chiemo mang'eny. 


A Wuonwa mang'won ngang’, kuom berni mang’ 
won ise winjo lamo maler mar Kanisani, kendo ise 
loko kech gi chandruok modoko mayot kendo 
mang'eny; Wago ni erokamano mamuol ni kech 
wereni madwong’ ; wasayoi mondo imed nwa herani 
mondo pinywa onyak nwa, mondo omii dwong’ kendo 
ohowa ; kuom Yesu Kristo Ruodhwa. Amina. 


Kuom Mirembe gi Konyruok kuom Wasikwa. 


A Nyasaye manyalo duto, in mibedo ohinga mad- 
wong’ ni jotichni migengoie wang’ wasikgi; Wapaki 
kendo wago ni erokamano ni kech nikonyowa e 
masiche madongo mwaneno ma noluworowa : Wayie 
ka berni e ma nomiyi ok niketowa e luetgi; to 
wasayoi mondo imed nwa ameda ng'wononi kamano, 
mondo ji duto ong'e ka in Jakonywa gi Jareswa 
madwong'; kuom Yesu Kristo Ruodhwa. Amina. 


Kuom miyo Thurwa okuwe. 


A Nyasaye Nyakalaga, Wuonwa me polo, in kendi 
mimiyo ji winjore e ot, kendo koko mar ji mager 
majemo imiyo oling’; Wapak Nyingi maler, ni kech 
ne long’o ni miyo jemo oling’ motimore kindwa yande ; 
wasayoi mamuol ahinya mondo imiwa duto ng'wono, 
mondo nyaka a tinende wawuothi kwawinjo chikni 
maler ; kendo kwabedo mokuwe maber kuom ler gi 
ritruok duto, wamii ndalo duto misangowa mar pak 
gi erokamano ni kech ng'wononi ming’wononwago ; 
kuom Yesu Kristo Ruodhwa. Amina. 


GOYO EROKAMANO 4I 


Kuom Konyowa e Tho, kata Tuwo moro. 


-A Ruoth Nyasaye, in migoyowa ni kech richowa, 
kendo nitiekowa ni kech kethruok marwa, ka nili- 
mowa yande gi masira mapek mamiyowa luoro ; 
to koro, ka pod ing'ado bura kiparo ng'wono, ise 
waro chunywa e lak tho ; Wachiwo ni berni Wuonwa 
wan wawegi, chunywa gi ringirewa mise konyo, 
mondo obed ni misango mangima, kwapako kendo 
kwamiyo ng'wononi dwong’ e kind Kanisani; kuom 
Yesu Kristo Ruodhwa. Amina. 


Kata ma. 


A Wuonwa makecho ahinya, wayie mamuol e nyimi, 
ka buche duto ma nisiemo e chikni miti dipodh nwa 
kare, ni kech richowa mang'eny gi chunywa matek : 
To kuom ng'wononi gi muolowa manyap kendo 
mak winjore, ne long'o ni geng'o tuwo mamako ji 
machandore malit yande, kendo dwogo mor gi 
ngima e utwa ; A Ruoth Nyasaye watimo ni misango 


mar pak gi erokamano, kwawero kendo kwamiyo 


Nyingi maler dwong’ ni kech niritowa kendo niloso 
nwa kamano ; kuom Yesu Kristo Ruodhwa. Amina. 


LAMO, WARAKA, GI INJILI. 
MISOMO NDALO DUTO MAR HIGA. 


1 Lamo moketi mar Sabato duto, kata mar Ndalo 
maler moro miritogo okiny kata otieno, nowachi 
kitimo Lamo mar Odhiambo manyoro. 


SABATO MOKWONGO MAR BIRONE. 


Lamo. 


Nyasaye manyalo duto, imiwa ng'wono mondo 
wawiti tim mar mudho, to waruak gi luenje mar 
chieng', koro kawuononi ka pod wangima e pinyni, 
ka ma Wuodi Yesu Kristo nobiro limowa gi muolo 
madwong'; to chieng’ giko piny kobiro kendo gi 
Ruoth madwong’ mondo ong'ad bura ni jo mangima 
gi jo motho, mondo wachier ni ngima ma nyaka 
chieng’, kuom en mangima kendo moloyo kod in gi 
Roho Maler, koro gi nyaka chieng’. Amina. 


T Lamoni otim ndalo duto, gi lamo moko mar Birone, 
nyaka ndalo motelo ni chieng’ Nyuol Kristo. 


WARAKA. Jorumi 13.8. 
Kik ubedi jogop ng'ato, to heroreuru: ni kech 
ng'a mohero ng'at machielo ose mako chik. Kamano, 


Kik iteriri, Kik inegi, Kik ikwal, Kik iriambi, Kik . 


igombi; kendo ka chik moro nitie, orom gi wachni 
niya, Niher owadu kaka iheriri. Hera ok otimo 
marach kuom owadgi: e momiyo hera. mako chik. 
To wachni, kwang'eyo ndalo, ka koro saa ogik mondo 
wachiew a nindo : ni kech koro konyruok ochiegini 
moloyo ka ne wayie. Otieno obiro rumo, odiechieng’ 
chiegini : eka wawituru tim mag mudho, waruakuru 
gi luenje mag chieng’. Wawuothuru kare kaka 
godiechieng'; ok kod tugo e thum gi mer, ok gi 

terruok gi anjawo, ok gi dhawo gi ich lit. To ruako- 
reuru gi Ruoth Yesu Kristo, kendo kik umi ringruok 
kinde kuom gombo, 


InjiLi. Math. M. 21.1. 


Kendo ka ne gisudo machiegini gi Yerusalem, 
kendo ne gichopo Bethfage e got Zeituni, eka Yesu 
nooro jopwonjore ariyo kowacho nigi, Dhiuru e dalano 
momanyore kodu, kendo gi kanyono ununwang’ 
kanyina motuwe gi nyathine kode: gonygiuru ukel- 
nagi. Kendo ka ng'at moro nowach nu gi moro, unu- 
wach niya, Ruoth dwarogi ; to gi kanyonogo enotergi. 
To mano notimore mondo gino ochop mowachi e dho 
janabi, moko niya, 

Wachuru ni nyar Sayun, 

Ne, Ruodhi biro iri, 

Mamuol, kose idho kuom kanyina, 
Kendo kuom nyathi kanyina. 

Kendo jopwonjore nodhi, motimo kaka Yesu 
nochikogi, kendo ne gikelo kanyina gi nyathine, kendo 
ne giketo lepgi kuomgi; kendo nobetie. To ji 
mathoth kuom oganda nopedho lepgi e yo ; to moko 
notong’o bede yedhe mag yedhe kendo nopedhogi eyo. 
To ogendini motelo ne, kendo moluwe, `hoyudo okok 
mowacho niya, 

Hosanna ni wuod Daudi. 

Hawi mondo obed kuom ng'atno mabiro e 
nying Ruoth ; 

Hosanna e kuonde ma malo. 

Kendo ka nodonjo Yerusalem, dala duto nonjawni, 
ka giwacho ni, Ng'atni en ie ng'ano? To ogendini 
ne wacho ni, Jali, e janabino, Yesu, moa Nazareth 
mar Galili. To Yesu nodonjo ê hekalu, mogolo 
jolok gik moko gi jo mang'iewo e hekalu, kendo -` 
wicho mese mag jown pesa kodi kombe mag jolok 
akuche: kendo owacho nigi, Nondik niya, Oda 
noluongi ni od lemo: to, un utime mana gond 
jomecho. 

SABATO MAR ARIYO MAR BIRONE. 
Lamo. 


Ruodhwa mwapako, ma nomiyo ji ndiko kitepe 
maler mondo wapwonjore godo; Imiwa mondo 
wawinji kamano, wasom, wapar, wapwonjorego, 
kendo walosgi e chunywa, mondo ka Wachni maler 
omiwa kinda kendo ohowa, waruaki kendo wamaki 
ngimano mochwere, mwapako kendo mwageno, ma 
nimiyowa kuom Jakonywa Yesu Kristo. Amina. 


WARAKA. Jorumi 15. 4. 

To weche duto ma nondiki chon nondikogi mondo 
wapwonjore, mondo wagen kuom kinda kendo kuom 
horuok mar ndiko. To Nyasach kinda gi mirembe 
omiu mondo upar kaachiel ng'ato gi ng'ato kaka 
Kristo Yesu: kendo mondo umi Nyasach gi Wuon 
Yesu Kristo Ruodhwa dwong’ gi dhok achiel kendo 
kaachiel. Kamano ruakreuru kaka Kristo noruakou, 


kuom dwong’ mar Nyasaye. To awacho ka Kristo. 


nokete jaote mar tero nyangu ni kech adiera mar 
Nyasaye, ni mondo osir wach ma Nyasaye nosingo 
ni kwerewa, kendo mondo Ogendini gipak Nyasaye 
ni kech ng'wonone; kaka nondiki niya, E momiyo 
apaki e kind Ogendini, kendo nawer kuom Nyingi. 
Kendo owacho niya, Ogendini, moruru gi joge. 
Kendo niya, Pakuru Ruoth, un Ogendini duto ; 
kendo mondo ji duto opake. Kendo Isaya owacho 
niya, Tiend yath nobedi moa Yese, kendo ng'a moa 
malo mondo olo Ogendini, Ogendini nogene. To 
Nyasach genruok opong'u gi mor duto gi mirembe 
kuyie, mondo ugen moloyo, gi teko mar Roho Maler. 


Inji. Luka M. 21. 25. 

Ranyis nobedi e wang’ chieng’ gi duwe gi sulue, 
kendo e piny dhier mar ogendini, ka giparore, ni 
kech nam mor kod apaka; ji tho kuom luoro, 
kendo kuom kiyo gik mabiro timore e piny : ni kech 

teko mar polo noyiengini. Eka ginine Wuod 
dhano kobiro gi boche polo, gi teko gi dwong’ mang’- 
ongo. To ka magi chako biro, neuru malo kendo 
ting'uru wiu; ni kech warruok maru chiegini. No- 
wacho nigi gi ngero, Neuru ng'owo gi yiedhe duto : 
ka koro giloth, neno kendo ung'eyo ka oro chiegini. 
Un bende kamano, kuneno magi kotimore, ng'euru 
ka piny ruodh Nyasaye chiegini. Adier awacho nu 
niya, Tieng’ni ok nokadhi, nyaka weche duto notimre. 
Polo gi piny nokadhi: to wechena ok nokadhi. 


SABATO MAR ADEK MAR BIRONE. 
Lamo. i 

A Ruoth Yesu Kristo, ka nibiro mokwongo nioro 
jaoteni mondo oyiki yori e nyimi; Imi joote gi 
jorit mag wecheni ma iye mondo giyiki kendo 
gilosi yori kamano, nyaka chuny jo madagi olokre 
ni rieko mar jo maradier, to kibiro kendo ng'ado 
bura mar piny mondo oyudwa jo mowinjore e nyimi, 
in mabedo ngima kendo maloyo gi Wuoro gi Roho 
Maler, Nyasaye achiel, ndalo duto, nyaka chieng'. 
Amina. 

WARAKA. I Jokor 4.1. ~ 

Mondo ng'ato okwanwa, kaka jotich mag Kristo, 
gi jorit weche ma iye mag Nyasaye. To gidwaro 
kuom jorit, mondo ng'ato obedi adier. To en wach 
matin kuoma mondo un upenja, kata jo moko openja : 
to an ok apenjora. Ni kech ok ang'eyo wach moro 
moloya ; to ma ok oketa kare: to ng'a mapenja en 
Ruoth. Eka kik ung'adi bura ka ndalo podi, nyaka 
Ruoth nobi, mabiro golo ratiro weche apanda mag 
mudho, kendo elo paro mag chuny; eka ng'ato ka 
ng'ato noyudi pakne kuom Nyasaye. 


Injini. Math. M. Ir. 2. 


To ka ne Yohana owinjo tich Kristo e od twech, 
nokowo wach gi jopwonjorene, mowacho ne ni, 

In e ng'atno mabiro, koso waki ng'at machielo ? 
Kendo Yesu nodwoko mowacho nigi ni, Dhiuru unyis 
Yohana gigo muwinjo kendo muneno: wang' 
mwofini yepo, pudhe wuotho, jodhoho puodhore, 
kendo jo ma itgi dinore winjo, kendo jo motho chier, 
kendo jo modhier iyalo nigi wach maber : kendo jalo 
ojahawi mak chwanyore kuoma. To ka jogi nodhi 
adhia, Yesu nochako wacho nogendini kuom Yohana 
niya, Ang'o gini ma nuwuok e thim mondo unon ? 
Odundu ma yamo ouko koso?, To ango gini ma 
nuwuok mondo unon? Ng'ato moruakore gi lewini 
modhing'ore koso? Ne, jo moruako lewini mod- 
hing'ore ni e ut ruodhi. To nuwuok nang'o? Neno 
janabi koso? Ee, ako nu, kendo ng'at mokalo 
janabi. Jali e.en ma nondik kuome niya, 

Ne, an aoro jaotene e nyim wangi, 

E ma nolos yori e nyimi. 


SABATO MAR ANG'WEN MAR BIRONE. 
Lamo. 


A Ruoth, wakwayi mondo ijiw tekoni, ibi kindwa, 
kendo ikonywa gi teko madwong’ ; to ka nyawowa 
gi richowa ochandowa kendo ogeng'owa kwaringo 
ng'wech miketo e nyimwa, to mondo ng'wononi 
madwong’ gi kechruok okonywa kendo oreswa piyo ; 
kuom tich morom mar Wuodi Ruodhwa, pak gi 
dwong’ obed ne gi kod in gi Roho Maler, chieng' ma 
nyaka chieng’. Amina. 


WARAKA. Jofilipi 4. 4. 

Moruru pile kuom Ruoth : kendo nawachi, Moruru. 
Mondo ji duto ng'e muolo maru. Ruoth ochiegini. 
Kik uparuru kuom wach moro ; to kuom weche duto 
kulamo kendo kusayo gi erokamano, mondo Nyasaye 
ong'e gi mukwayo. : Kendo mirembe mar Nyasaye, 
modhiero ng'eyo duto, norit chunyu gi parou kuom 
Kristo Yesu. 

INJILI. Yohana M. I. 19. 

To ma e wach neno mar Yohana, ka ma ne Joyahudi 
ooro ne jodolo gi Jolawi koa Yerusalem, odhi penje, 
In ie nga? Noyie ne ok okwero, noyie niya, An ok 
ie Kristo. Ne gipenje, To nadi? In ie Elija? 
Mowacho, Ok an ie en. In ie janabi cha? Nod- 
woko, Oyo. E ma nomiyo giwacho ne, In ie ng'a, 
mondo wadwok wach ni jo ma noorwa? Iwacho 
nadi kuomi iwuon? Nowacho, An duord ng'ato 
makok e thim, Rieuru yor Ruoth ; kaka ne janabi 
Isaya owacho. Jogo noor moa kuom Jofarisai. 
Nopenje nowacho ne, Ibatiso nang'o, ka ok in ie 
Kristo, kata Elija, kata janabi cha? Yohana 
nodwokogi, kowacho, An abatisogi gi pi; moro 
chungie e dieru, ma ok ung'eyo, jal mabiro bang'a, 
e ma ok awinjora gonyo ne dend wuochene. Magi 
notimore Bethania, loka Yorodan, ka ma ne Yohana 
onwang'o batiso ji. 


NYUOL MAR RUODHWA, KATA NDALO MA NONYUOLIE 
KRISTO, MILUONGO 


CHIENG' KRISTMAS. ~ 


Lamo. 

Nyasaye manyalo duto, nimiyowa Wuodi ma 
miderma, mondo odok dhano, ma Nyako maler 
nonyuolo, kaka waparo koro; Imiwa konyuolwa 
diriyo, kendo kitimwa nyithindi kuom kwanyo gi 
ng'wononi, mondo Roho mari Maler olos chunywa 
manyien pile; kuom Ruodhwa Yesu Kristo, mobedo 
ngima kendo moloyo kod in gi Roho Maler, Nyasaye 
achiel ndalo duto, nyaka chieng’. Amina, 


WARAKA. Johib. 1. 1. 


Nyasaye, ka nowacho ni kwerewa chon kuom 
weche madunde kendo gi yore moko gi dho jonabi, 

ose wacho nwa kuom Wuowi e giko mar ndalogi, 
na nokete jacham gikeni mar gik moko duto, kuom en 
bende nochweyo pinje ; en kobedo ler mar dwong'ne 
kodi maket gi chunye, kendo kosiro gik moko duto gi 
wach mar tekone, ka nogudo richo, nobedo kor bat 
korachwich mar Dwong' ma malo; ka nodoko 
maber moloyo jomalaika, ni kech nochake nying’ 
maber mar gikeni moloyo jogo. To nowacho ni 
jomalaika mane karang'o, 


In ie Wuoda, 
Tinendeni ase nyuoli ? 
kendo niya, 
Anabed ne Wuoro, 
To nobed na Wuowi ? 
Kendo kokelo nyathi makayo e piny owacho niya, 
To jomalaika duto mag Nyasaye olame. To kuom 
jomalaika owacho, 
E matimo jomalaika mage yembe, 
Kendo jotichne ligek mach : 
to kuom Wuowi owacho, 
A Nyasaye, kom ruodhi obedo chieng’ ma nyaka 
chieng’ ; 
Kendo ludh teko mogik kare e ludh piny ruodhi. 
Nihero wach makare kendo nisin gi gi mamono ; 
E momiyo Nyasaye, Nyasachi, nowiri 
Gi mo mar mor moloyo joweteni. 
Kendo, 
In, Ruoth, kar chakruok niloso misingini mag 
piny, 
Kendo polo e tich lueteni. 
Ginikethre ; to in isiko : 
To gibiro ti duto ka law ; 
Kendo inibangi ka nyabola, 
Kendo ginilokre kaka law. 
To in achiel, 
Kendo hiki ok anorem. 

Injili. Yohana M. 1.1. 

Kar chakruok ne Wach nitie; Wach bende ne ka 
Nyasaye; Wach bende ne en Nyasaye. Mano ne 
nitie kar chakruok ka Nyasaye. Gik moko duto 
notim kuom en; to ka di ne onge en, odak notimo gi 
moro kata achiel mose timo. Ngima ne ni kuome ; 
ngimano bende nodoko chieng’ mar ji. Chieng’ 
bende norieny e i mudho, kendo mudho ne ok 
ong'eye. Ng'ato moro ne nitie ma noor oa ka 
Nyasaye, nyinge Yohana. Jali nobiro doko janeno, 
mondo odok janeno chieng'no; ji duto mondo oyie 
ni kech en. En ne ok en chieng’no, to nobiro mondo 
odok janeno chieng'no. Ne nitie chieng' madier, 
marieny kuom ji duto, kodonjo e piny. Ne en ie 
piny, to piny bende notim kuome, to piny ne ok 
ong'eye. Nobiro ni gige, to joge ne ok oruake. To 
giduto ma noruake nomiyogi teko mondo gitimre 
nyithind Nyasaye, e jo moyie kuom nyinge : ma 
nonyuol, ok kuom remo, kata kuom hera mar ringruok 
kata hera mar dhano, to mana kuom Nyasaye. To 
Wachno notim ringruok, nodak e dierwa ; ne wang'iyo 
dwong'ne, dwong’ ka mar Wuowi ma miderma ma 
noa ka Wuoro, ka en gi ng'wono ahinya gadieri. 


NDALO MAR STEFANO MALER. 
Lamo. 

A Ruoth, e masichwa duto e piny ka kuom neno 
wachni maradier, imiwa mondo wang’i polo gi kinda 
kendo kwayie wane dwong'no mibiro elo; kendo, 
ka Roho Maler opong'owa, mondo wapwonjore hero 
kendo gwedho jo masandowa kaka Janeno mari 
mokwongo Stefano Maler notimo, ma nokwayo ni 
jo ma nonege, A Yesu mwapako, machungo kor bat 
marachwich mar Nyasaye mondo ikony jogo duto 
maneno masira ni kech in, Jagachwwa gi Jakonywa 
kende. Amina. 

T Eka nowacho lamo mar Nyuol ndalo duto nyaka 


ochopi ndalo mogik mar higani. 
D 

Kar Waraka. Tim. 55. 


To Stefano, kopong’ gi Roho Maler, nochomo wang'e 
e polo, moneno dwong’ mar Nyasaye, gi Yesu koch- 
ung’ e bad Nyasaye korachwich, to nowacho niya, 
Neuru, aneno polo kobarore, gi Wuod dhano koch- 
ung’ e bad Nyasaye korachwich. Eka ne gikok gi 
duol madwong’, kendo ne gidino itgi, to ne gim- 
womore kuome gi chuny achiel; to ne giriembe 
oko e dala, kendo ne gichiele gi kite: to joneno 
noyieyo nengegi e tiend wuowi ma nyinge Saulo. 
Kendo ne gichielo Stefano gi kite, kolamo Nyasaye, 
mowacho niya, Ruoth Yesu, kaw chunya. Eka nogo- 
yo chonge piny, mokok gi duol madwong' niya, Ruoth, 
kik iket richoni kuomgi. To ka nose wacho wachni, 
nindo notere. 


Injini. Math. M. 23. 34. 
Ne, aoro iru jonabi, gi jo mariek, gi jondiko : to 


jo moko ununegi kendo unugur, kendo jo moko . 


unuchwad e sunagokeu kendo unusandgi e mier gi 
mier: mondo remo makare duto mochwer e piny 
obi kuomu, nyaka a remb Habil makare nyaka remb 
Zakaria wuod Barakia ma nunego e kind ot maler gi 
kar liswa. Adier awacho nu, Gigi duto nochop ni 
tieng'ni. Yaye Yerusalem, Yerusalem, manego 
jonabi kendo machielo gi kite jo moor ire ! nadwaro 
choko nyithindi nyadidi, kaka nyaburi choko nyigwen 
e bwo bwombene, to nudagi. Ne, odu owe nu mana 
gunda. Ni kech awacho nu ni, ok ununena ngang’ 
nyaka uwachi ni, En jahawi mabiro e nying Ruoth. 


NDALO MAR YOHANA MALER JANDIK 
INJILI. 
Lamo. 


A Ruoth mang'won, wasayoi mondo mondo chieng'- 
ni maler orieny kuom Kanisa mari, to monyise gi 

pwonj mar Yohana Maler mipako Jaoteni gi Jandik 
injili, mondo owuothi gi chieng' mar adierni, nyaka 
ochopi e chieng' mar ngima mochwere; ni Yesu 
Kristo Ruodhwa. Amina. 


WARAKA. I Yohana I. I. 


Mano ma ne nitie nyaka a mokwongo, mano 
mwase winjo, mano mwase neno gi wengewa, mano 
mwase nono, kendo mwase mulo gi luetewa, kuom 
Wach mar ngima (to ngimano nofwenyore, kendo 
wase nenogo, kendo wadoko joneno, mi wanyisou 
ngima mochwere, ma ne ni kod Wuoro, kendo ma nof- 
wenyore nwa); mano mwase neno kendo winjo e 
mwanyisou bende, mondo ubende ulalre kodwa : to 
walalore gi Wuoro, kendo gi Wuode Yesu Kristo : 
to wandiko nu wechegi, mondo morwa ochopi. 
To ma e wach mwase winjo kuome, mwahulo nu, 
ni Nyasaye en chieng’, to mudho onge kuome ngang’. 
Kwawacho ni walalore kode, to wawuotho e mudho, 
wariambo, kendo ok watimo adiera: to kwawuotho 
e chieng’, kaka en ie chieng’ walalore ng'ato gi ng'ato, 
kendo remb Yesu Wuode ogudowa e richowa duto. 
Kwawacho ni waonge richo, wawuondore kendwa, to 
adiera onge e iwa. Kwahulo richowa, en adier kendo 
makare, mondo owewa e richowa, kendo ogudowa e 
tim duto mak odhi kare. Kwawacho nine ok waketho; 
wamiye doko jamiriambo, to wachne ok ni kuomwa. 


Injili. Yohana M. 21. 19. 


Yesu nowacho ni Petero, Lua. Petero ka nose 
lokore oneno japwonjore ma Yesu ohero koluwe ; 
to en e ma noyiengore e agog Yesu kar chiemo cha, 
kendo mowacho, Ruoth, en ng'a mandhogi? Petero 
koneno jalo mowacho ni Yesu, Ruoth to jali to? 
Yesu nowacho ne, Kadwaro obedi nyaka abi, idware 
ango? In lua. Eka wachni nolandore kuom 
owetegi, ni japwonjoreno ok anotho. To Yesu 

ne ok owacho ne, Ok anotho:to, Kadwaro obedi 
nyaka abi, idware ang'o? Jali e japwonjore maneno 
wechegi; to en bende e ma nondiko wechegi; kendo 
wang'eyo ka wechene monyiso gin adieri. To nitie 
bende moko mang'eny ma ne Yesu otimo, e ma da 
nondiki achiel achiel, agalo kata piny ngima ok 
adokan kitabu ma di nondiki. ; 


NDALO MAR NYITHINDO MAONGE 
RICHO. 


Lamo. 

~. A Nyasaye manyalo duto, mase chiko teko a e 
' dho nyithindo gi nyithindo mayom, kendo miyo 
nyithindo odendi kuom thogi; Negi richo duto 
ma ni e iwa mondo githo, kendo isirwa gi ng'wononi, 
mondo wadend Nyingi maler, kwawuotho kwaonge 
richo kendo kwayie gi kinda nyaka chieng' tho; ni 
Yesu Kristo Ruodhwa. Amina. 


Kar WARAKA. Fweny 14.1. 

Kendo naneno, to, ne, Nyarombo mochungo. e 
got Sion, kendo ji gana piero apar achiel gi gana 
piero ang'wen gang'wen ni kode, man gi nying 
Wuon mare, mondiki e lela wang'gi. Kendo nawinjo 
duol moa e polo, kaka duond pige mathoth, kendo 
kaka duond mor polo madwong'; kendo nawinjo 
duond jogocho kagoyo thumbegi: to ne giwero wer 
manyien nyim kom dwong’, gi nyim gik mangima 


ang'wen gi jodongo: to onge dhano monyalo pwon-' 


jore wendno to mana ji gana piero apar achiel gi 
piero gi ang'wen gang'wen kendgi, ma nowar e piny. 
Jogie gin mak okethore gi mon; ni kech, gin jo 
moritore. Jogi e moluwo bang’ Nyarombo ku mod- 
hiye. Jogi nowar kuom ji, gidok jo mokwongo ni 
Nyasaye gi Nyarombo. To miriambo ne ok onwang’ 
e dhoggi : gionge mbala. 

Injili. Math. m. 2. 13. 

Jamalaika mar Ruoth owuok ni Yusufu e lek 
kowacho, A malo iter nyathi mayom kod min mare, 
kendo iringi Misri, to ibed kanyono nyaka awach ni : 
ni kech Herode obiro dwaro nyathi mayomno mondo 
onege. To noa malo motero nyathi mayomno kod 
min mare gotieno, modhi Misri, mi nobet kanyono 
nyaka tho Herode : mondo gino ochopi ma ne Ruoth 
owacho gi dho janabi niya, Naluongo wuoda a Misri. 
Eka Herode, ka noneno ni ajuoge nose chaye, notimo 
mirima ahinya, mi nooro ji, monego nyithindo ma 
yawuowi duto man Bethlehem gi gwengene duto, 
kochako kuom jo higini ariyo kendo ma bang'gi, kaka 
kinde nobedie ma nose nono ahinya kuom ajuoge. 
Eka gino nochopo ma ne Yeremia ma janabi owacho, 
koko niya, 

Duol nowinji Rama, 

Yuak gi nduru mathoth, 

Rahel koyuago nyithinde ; 

To ok noyie hoch, ni kech gionge. 


SABATO BANG’ KRISTMAS. 


Lamo. 

Nyasaye manyalo duto, nimiyowa Wuodi ma 
miderma, mondo odok dhano, ma Nyako maler 
nonyuolo, kaka waparo koro'; Imiwa konyuolwa 
diriyo, kendo kitimwa nyithindi kuom kwanyo 
gi ng'wononi, mondo Roho mari Maler olos chunywa 
manyien pile; ni kech Ruodhwa Yesu Kristo, 
mobedo ngima kendo moloyo kod in gi Roho Maler, 
Nyasaye achiel nyaka chieng’. Amina. 


WARAKA. Jogalatia 4. I. 

To awacho ka jacham gikeni kobedo nyathi, ok 
opogore gi misumba, kata en ruodh gik moko duto ; 
to en e luet jodongo gi jorit nyaka kar higa ma 
wuon nochiko. Kamano wan bende, ka ne wan 

nyithindo ne wan misumbini kuom tim mag piny ; 
to ka ndalo nochopo kare, Nyasaye nooro Wuode, ma 
dhako nonyuolo, nonyuole e bwo chik, mondo owar 
jogo man e bwo chik, mondo wayudi wach doko 
yawuowi. Kendo ni kech un yawuowi, Nyasaye 
nooro Roho mar Wuode e chunywa, moyuak ni, 
Abba, Wuoro. Eka ok in misumba kendo, to wuowi ; 
kendo ka in wuowi, eka jacham gikeni kuom Nyasaye. 


Injili. Math. M. I. 18. 


To nyuol mar Kristo ne ni kama: Ka ne Yusufu 
ose mako keny gi min mare Mariam, ka ne pok gibet 


kanyachiel noyude kose mako ich kuom Roho Maler.. 


To Yusufu chwore, ni kech ne en ngat makare 
kendo ok nodwaro kuodo wiye, noparo mondo oweye 
ling'ling'. To ka noyudo oparo wechegi, ne, jama- 
laika mar Ruoth nonenore ne e lek, mowacho, 
Yusufu wuod Daudi, kik iluor kawo Mariam chiegi : 
ni kech gino moting’ e'iye oa kuom Roho Maler. 
To obiro nyuolo wuowi; mi nichak nyinge ni Yesu; 
ni kech en ie ma nores joge e richogi. To gino duto 
notimore mondo gino ochopi ma ne Ruoth owacho 
gidhojanabi, kowacho niya, , 

Ne, nyako nobedi gi ich, mi nonyuol wuowi, 

To ginichak nyinge Emmanuel ; 
miloko ni, Nyasaye kodwa. To ka ne Yusufu oa 
malo e nindo, notimo kaka jamalaika mar Nyasaye 
nochiko, kendo nokawo chiege; to ok nong'eye 
nyaka nonyuolo wuowi: mi nochako nyinge Yesu. 


TERO NYANGU MAR KRISTO. 
Lamo. 

A Nyasaye manyalo duto, nimiyo Wuodi mipako 
mondo oter ne nyangu kendo owinji chik ni kech 
dhano ; Imiwa Ng'adruok maradier mar Roho; ka 
chunywa gi fwondwa duto githo e gombo mar piny 
gi ringruok, mondo wawinji weche duto mipako mid- 
waro ; kuom Wuodino Yesu Kristo Ruodhwa. Amina. 

WARAKA. Jorumi 4. 8. 

Ng'atno en jahawi ma Ruoth ok okwan ne richo, 
To hawini iluongo kuom jo matero nyangu, koso ni 
jo mak oter nyangu? ni kech wawacho, Nikwano 
yie ni Ibrahim ni kech wach modhi kare. Nikwano 
nadi? kose tero nyangu, koso ka pok oter nyangu ? 
Ok kose tero nyangu, to ka pod oter nyangu : kendo 
noyudo ranyis mar tero nyangu, en kido mar wach 
makare mar yie ma ne en go, ka ne pok ong'ad 
nyangu : mondo odok wuon ji duto moyie, kata pok 
ong'ad nigi nyangu, mondo okwan nigi wach makare ; 
mondo odok wuon jo mang'ado nyangu, ok ni jogo 
kende mang'ado nyangu, to jogo bende mawuotho e 
tiend yieno mar wuonwa Ibrahim, ma ne en go ka 
pok ong'ad nyangu. Ni kech singruok ne ok obiro 
ni Ibrahim kata ni kothe kuom chik, mondo odok 
jacham 'gikeni me piny, to kuom wach makare mar 
yie. Ni kech ka jogo mag chik gibet jocham gikeni, 
yie obedo kayiem nono. 


Inji. Luka M. 2. 15. 
Eka nobet, ka ne jomalaika ose weyogi kendo dok 

i polo, jokwath nowacho kendgi, Wadhiuru nyaka 
loka Bethlehem, mondo wane wachno ‘kakobet, ma 
Ruoth ose onyisowa. Ne gidhiyo ka gireto, ne gin- 
wang'o Mariam kodi Yusufu, kodi nyathi makwar, 
konindo e kisika dhok. To ka ne gise neno ne gilando 
humb wachno ma nowacho nigi kuom nyathini. Ji 
duto ma nowinjo ne giwuoro kuom wechego ma ne jok- 
wath owacho nigi. To Mariam nokano weche magi 
duto, koparogi e chunye. Eka jokwath nodok ka 
gidendo kendo ka gipako Nyasaye kuom weche duto 
ma ne giwinjo kendo ma ne gineno, kaka nowacho 
nigi. Ka ne ndalo aboro ose rumo mondo giter ni 
nyathi nyangu, ne gichako nyinge Yesu, kaka ne 
jamalaika ochake ka ne min pok omako ich. 
11 Lamoni, Waraka, gi Injilim itimo ndalo duto nyaka 

ndalo mar Nyisruok. 

NYISRUOK, 
KATA 


NYISRUOK MAR KRISTO NI OGENDINI. 


Lamo. 


A Nyasaye, kuom sulue motelo ninyiso Ogendini 
Wuodi ma miderma; Imiwa kikecho, ka koro 
wang'eyoi kuom yie, to kwaa e piny ka mondo 
wang'e chutho Kiti maler man gi dwong’ ; kuom Yesu 
Kristo Ruodhwa. Amina. 


WARAKA. Joefeso 3. 1. 


Ni kech wachni, an Paulo, ng'a motuwe mar Yesu 
Kristo ni kech un Ogendini; kata nuwinjo tich 
ng'wono mar Nyasaye, ma nomiya ni kech un: kaka 
noelo na wach ma iye, ma nandiko nu yande gi 
weche manok, kusomogi, unyal neno riekona kuom 
wach ma iye mar Kristo; mak nonyiso yawuote 
ji e higini moko kaka koro ose elo ni jootene maler 
gi jonabi kuom Roho; ka Ogendini gin omine 
jocham gikeni, kod omine fwond ringruok achiel, 
kod omine jo makawo singruok kuom Kristo Yesu 
ni kech Injili, kuom en noketa jatich, kaka nochiwo 
ng'wono mar Nyasaye ma nomiya kaka notiyo gi 
tekone. Nomiya ng'wonone, an matin moloyo ng'a 
matin ni jo maler duto, mondo ayal ni Ogendini 
mwandu madwong’ mag Kristo; kendo ami ji duto 
neno tich mar wach ma iye ma nyaka nene nokano 
kuom Nyasaye ma nochweyo gik moko duto ; mondo 
onyis kuom kanisa gik matek gi gik madongo e polo 
rieko mang'eny mag Nyasaye, kaka nodwaro ma 
nyaka nene ma notimo kuom Kristo Yesu Ruodhwa : 
kuom en wan gi chir kendo wasudo kwageno ni kech 
wayie kuome. 

INJ. Math. M. 2. I. 

To ka ne Yesu onyuol Bethlehem mar Yahudi e 
ndalo mag Herode ruoth, ne, ajuoge moa e yor 
wuok chieng' nobiro Yerusalem, kawacho niya, 
Ere jalo monyuol ruodh Joyahudi? Ni kech ne 
waneno suluene e yor wuok chieng’, mi wabiro dende. 
To ka ruoth Herode nowinjo, kibaji nomake ahinya, gi 
Yerusalem duto kode, to kochoko jodolo madongo 
gi jondiko mag oganda nopenjogi ku ma Kristo 
onyuolie. To jogo nowacho ne, Bethlehem mar 
Yahudi : ni kech kamano e kaka janabi ose ndiko, 

Kendo in Bethlehem, piny Yuda, i 
Ok idong’ chien ngang’ e kind ruodhi Yuda : 
Ni kech in e ma ruoth nowuog kuomi, 
Ma nokwa joga Israel. 
Eka Herode noluongo ajuogego apanda, monono 
kuomgi kinde ma ne sulue owuokie. To noorogi 
Bethlehem mowacho, Dhiuru unon wach nyathi 
ahinya ; to kuse nwang'e, kelnaeuru wach mondo an 


. bende abi adende. To jogo, ka nose winjo ruoth, 


nodhiyo adhiya ; kendo ne, sulue ma ne gineno yor 
wuok chieng’ notelo nigi, nyaka nobiro mochungo ka 
ma oporore gi ka ma nyathi nitie. To ką ne gineno 
sulueno, ne gimor ahinya. Ka ne gidonjo e ot, ne 
gineno nyathino kodi Mariam min mare ; to ne gipod- 
ho kendo ne gidende ; to ka ne gise yawo mwandgi, ne 
gikelo ne mich, dhahabu gi ubani gi manemane. 
To ka Nyasaye nonyisogi e lek mondo kik giwir 
ir Herode, ne gidhi thurgi e yo machielo. 


SABATO MOKWONGO BANG NYISRUOK. 
Lamo. 


A Ruoth, wasayoi mondo iwinji kikecho lamo mar 
jogi makwayoi; kendo imigi mondo gine kendo 
ginge weche monego gitim, to giyudi ng'wono gi 
teko mondo gitim mang'won kamano bende; ni 
Yesu Kristo Ruodhwa. Amina. 

WARAKA. Jorumi 12. I. 

Owetewa, to asayou gi ng'wono mar Nyasaye, 
mondo umi Nyasaye ringreu misango mangima, 
maler, malong'o ne, e tichu mowinjore. To kik ubedi 
kuchaloru gi pinyni; to lokreuru kujiwo parou, 
mondo utem gi ma Nyasaye' odwaro, gi maber, 
mowinjore, mogik. To awacho, kuom ng'wono ma 
nomiya, mondo kuonde ng'ato e kindu kik opar 
kopakore mak mana onego opar; to opar gi muolo, 
kaka Nyasaye nopogo yie ni kuonde ng'ato. Ni kech 
kaka wan gi fwonde mang'eny e ringruok achiel, 
kendo fwonde duto ok gin gi tich achiel ; kamano wan, 
mang'eny, wabedo ringruok achiel e Kristo, kendo 
kuonde ng'ato obedo fwonde mag jo moko. 


Injili. Luka M. 2. 41. 
To jo nyuolne gidhiyo Yerusalem kuonde higa, 
kuom sawo mar Pasaka. Ka nose tieko higini apar 
gariyo, ne gidhiyo kaka koth sawo nobet. Eka 


ka ne ndalo orumo, ka ne gidwogo, nyathi ma Yesu : 


nodong' Yerusalem: jo nyuolne nokiya. To ne 
gigalo ka entie kuom oganda mowuotho kodgi, ne 
gidhiyo wuoth mar chieng’ achiel ; ne gidware kuom 
owetegi kendo kuom osiepegi. Ka ne ok ginwang'e, 
ne gidok Yerusalem, ka gidware adwara. Eka ndalo 
adek kose kadho, ne ginwang'e i hekalu, kobedo 
piny dier jopwonj, kowinjogi, kendo kopenjogi wach 
bende. To ji duto ma nowinje ne gihum kuom 
riekone gi dwokone. Ka ne ginene ne giwuoro ; to min 
mare nowacho ne, Nyathiwa, marang'o itimo nwa 
kamano? Ne, wuoro kod an ne wadwari kwaparore ! 
Nowacho nigi, Ang'o ma nomiyu udwara? Ukiya 
kaka onego abedi e od Wuora? To ne ok ging'eyo 
tiende wachno ma nowacho nigi. Eka nolor kodgi, 
notundo Nazareth, nonwang’o owinjogi : to min mare 
nokano wechego e chunye. To Yesu nomedo rieko gi 
dongo, kendo gi ng'wono kuom Nyasaye gi ji. 

SABATO MAR ARIYO BANG’ NYISRUOK. 


Lamo. 


A Nyasaye manyalo duto kendo mochwere, In e 
miloyo gik moko duto ma ni e polo gi piny ; Winji 
homb jogi kikechwa, kendo imiwa mirembeni 
ndalowa duto kwangima; kuom Yesu Kristo 
Ruodhwa. Amina. 


WARAKA. Jorumi 12. 6. 


Ka wan gi mich mopogore kuom ng'wono ma 
nomiyowa, kata koro wach, kor wach gi yie ma 
nomiyi ; kata ote, warit otewa ; kata ng'a mapwonjo, 
en kuom pwonj; kata jajiwo, en kuom jip; kata- 
jachiwo, en kuom chiwo; jaloyo, en kuom kinda ; 
ng'a mang'won, en kuom mor. Hera kik oriambi. 
Daguru maricho; makuru gi maber. Heroreuru gi 
hera mar oweteu; miyoreuru dwong’ mondo jo moko 
gitel; samuoyo kik obet e tich; mondo chunyu 
oketre, kutiyo ni Ruoth ; kumor e genruok, kutimo 
sinani ka masira nitie ; kulamo gi kinda ; kupogo nigi 
ni kech -chan mar jo maler; kuketore kuom ruako 
welo. Gwedhuru jo masandou; gwedhuru, to 
kik uyany. Moruru gi jo mamor, kendo yuaguru gi 
jo mayuak. Beduru gi paro achiel ng'ato gi ng'ato. 
Kik upar gik maboyo, to lalreuru gi jo mamuol. 


Injili. Yohana M. 2. I. 


- Chieng' mar adek ne nitie kisera Kana, gweng' 
Galili; min Yesu bende ne nitie kanyo. To Yesu 
bende gi jopwonjore mage nonwang'o oluwongogi e 
kiserano. Ka ne divai orem, min Yesu owacho ne, 
Gionge gi divai. Yesu owacho ne, An gang'o kodi 
dhako? kara pok ochopo. Min mare owacho ni 
jotich, Mowacho nu duto, timuru. To ne nitie kanyo 
degi auchiel mag kite mochungo, kaka tim logo 
Joyahudi ; achiel kar depige ariyo kata adek. Yesu 


60 SABATO MAR ADEK BANG? NYISRUOK 


owacho nigi, Pong'uru pi e degi; ne giolo opong’. 
Owacho nigi, Tuomuru koro, uter ni jadwong’ kisera. 
To ne gitero. To ka jadwong’ kisera nobilo pi, to 
koro ose doko divai, nokiya ku ma noaie, to jotich 
ma notuomo pi e ma nong'eyo; jadwong’ kisera 
noluongo wuon kisera, nowacho ne, Ji duto kwongo 
kelo divai maber; mos ka ji ose madho ahinya, 
okelo ma ok ber; in to divai maber ikano nyaka 
kawuono. Mani e ranyisi mokwongo ma ne Yesu 
otimo, Kana gweng’ Galili, notimo ratiro gi dwong’ne ; 
jopwonjore mage noyie kuome. 


SABATO MAR ADEK BANG’ NYISRUOK. 


Lamo. 


A Nyasaye manyalo duto kendo mochwere, ikechwa 
kineno nyawowa, to kwaneno masira kendo kwachan- 
dore irie badi marachich mondo ikony kendo iritwa ; 
kuom Yesu Kristo Ruodhwa. Amina. 


WARAKA. Jorumi 12. 16. 

Kik ubedi jo mapakore kendu uwegi. Kik uchul 
ng'ato richo kar richo. Losuru weche mabeyo nyim ji 
duto. Konyalore kaka unyal, winjreuru gi ji duto. 
Owetewa, kik uchul kwor kendu uwegi, to weuru 
kinde mar mirima: ni kech nondiki niya, Chulo 
kwor e mara ; nachul, Ruoth owacho. To ka kech 
oloyo wasiki, mie chiemo; ka riyo oloye, mie gi 
mimadho : ni kech kitimo kamano nichok mache 
wiye. Kik richo oloi, to lo richo gi gi maber. 


Injili. Math. M. 8. r. 


Ka nose lor a e got, ogendini madongo noluwe. 
To ne, jadhoho moro nobiro modende, kowacho 
ni, Ruoth, kidwaro, inyalo puodha. Mi norieyo 
luete, momule, kowacho niya, Adwaro; ipuodhri. 
To gi kanyono dhohone nopuodhore. Kendo Yesu 
owacho ne ni, Ne kik inyis ng'ato, to dhi inyisri 

kuom jadolo, kendo: itim mich ma ne Musa ochiko 
mondo odok nigi ranyis. To ka nose donjo Kaper- 
naum, jadwong’ lueny moro nobiro ire kokwaye, 
kowacho ni, Ruoth, jatichna onindo e ot, motuwo 
athany, kochandore malit. To owacho ne, Ang’ nabi 
an, anachange. Eka jadwong’ lueny nodwoko now- 
acho niya, Ruoth, ok awinjora mondo idonji ẹ gamb 
tata : to wachie wach kende, kendo jatichna nochangi. 
Ni kech an bende an ng'at moket e teko mar ng'at 
machielo, man gi jolueny e tekona : kendo awacho ni 
ng'atni. Dhi, to odhi; to ni ng'at machielo, Bi, to 
obiro ; to ni jatichna, Tim ma, to otimo. To Yesu, ka 
nowinjo, nowuoro, mowacho ni jo maluwe ni, Adier 
awacho nu, Onge ng'ato mase yudọ yie madwong' ma 
kama kuome, kata kuom Israel. To awacho nu, ni ji 
mang'eny noa yor wuok chieng’ gi yimbo, to ginibedi 
piny kod Ibrahim gi Isaka gi Yakobo e piny ruodh 
polo: to yawuot piny ruoth nowit oko e mudho 
mandiwa : kanyo yuagruok nobedie kod mwodo lak. 
Kendo Yesu nowacho ni jadwong’ lueny, Dhi adhia ; 
to kaka ise yie, kamano mondo obed ni. To jatichne 
nokuwo e saanogono. 


SABATO MAR ANG'WEN BANG’ NYISRUOK. 
Lamo. 

A Nyasaye, in ming'eyo ka wan ni e kind masiche 
mathoth madongo, kendo ok wanyal chungo tir 
ndalo duto ni kech nyawowa : Imiwa teko gi ritruok 
kamano, ma 'dokonywa e masiche duto, kendo ma 
domiwa loyo temruok duto; kuom Yesu Kristo 
Ruodhwa. Amina. 


WARAKA. Jorumi 13. I. 

Mondo ng'ato ka ng'ato owinji jodongo madongo. 
Ni kech onge teko mak mana mar Nyasaye: teko 
mantie Nyasaye noketogi. To ng'a madagi tekono, 
odagi chik Nyasaye: kendo jo madagi giniyudi 

giwegi bura. To joloyo ok gikelo luor kuom tich 
mabeyo, to kuom maricho. Idwaro mondo kik 
iluor teko koso? Ti. gi maber, mi niyudi pak. e 
wachno: ni kech en e jatich mar Nyasaye mondo 
oti ni maber. To kitiyo maricho, luor; ni kech ok 
oting'o ligangla kayiem: ni kech en e jatich mar 
Nyasaye, machulo kwor gi mirima kuom ng'ato 
matiyo marach. E momiyo onego- uwinji, ok ni 
kech mirima kende, to ni kech chuny bende. Kuom 
wachni goluru usuru bende: ni kech gin joote mag 
Nyasaye marito wachni owuon. Miuru ji duto 
dwong’ mowinjore : usuru ni jogol usuru ; ajuok ni 
jojuogo; luor ni jo mowinjore luor; dwong’ ni jo 
mowinjore dwong’. 


Injini. Math. M. 8. 23. 


To ka noidho.e yie, jopwonjorene noluwe. To ne, 
ahiti madwong’ nobet e nam, nyaka apaka noumo 
yie : to en noyudo onindo. Mi ne gisudo ire, ne 
gichiewe, ka giwacho ni, Ruoth, reswa; watho. 
To owacho nigi niya, Uluor nang'o, un man gi yie 
matin kende? Eka noa malo mokwero yembe gi 
nam; to kuwe madwong’ nobetie. To jogo nowuoro, 
ka giwacho ni, Jali en ng'at manadi, ni kech kata 
yembe gi nam winje? To ka nose tundo loka, e piny 
Jogadara, jariyo noromo ne, ma jochiende omako, 
moa kar liete, jo mager gilala, nyaka onge ng'ato 
manyalo kadho e yorno. To ne, ne gikok niya, Wan 
gi wach mane kodi, Wuod Nyasaye ? Ise biro ka eri 


mondo ichandwa ka ndalo podi koso? To'kwedh , 


mbithe mang'eny ne ni ku mabor kodgi, kakwayo. 
To jochiende noyudo okwaye niya, Kiriembowa, orwa 
e kwedh mbithe. To nowacho nigi, Dhiuru adhia. 
Mi ne giwuok kendo ne gidonjo e mbithe : kendo ne, 
kweth duto norure aruya kar ridruok e nam, ne githo 
e pi. To jokwath noringo nodonjo e dala, kendo 
nohulo gik moko duto, kodi wach jogo me jochiende 

mako. To ne, dala duto nowuok mondo girom ni 
Yesu: kendo. ka ginene, ne gikwaye mondo oa e 


gweng gi. 


SABATO MAR ABICH BANG’ NYISRUOK. 


Lamo. l 

A Ruoth, wasayi mondo irit Kanisani gi jo odi pile 
e dini mari maradier ; kendo ndalo duto irit gi 
tekoni madwong' jogo mosirore kende kuom 
ng'wohoni me polo; kuom Yesu Kristo Ruodhwa. 
Amina. 

WARAKA. Jokol. 3. 12. 

To ka un jo moyier mag Nyasaye, jo maler gi 
johera, ruakreuru gi chuny makecho, ng'wono, paro 
mamuol, muolo, dhil; kuwere kendu, ka ng'ato ni gi 
wach gi ng’ato ; kaka Kristo noweyou, ubende utim 
kamano. To moloyo magi duto ruakreuru gi hera, 
en e ratego mar gi modhi kare. Kendo kuwe mar 
Nyasaye mondo olo e chunyu, ka ma noluongouie 
bende kuom ringruok achiel; kendo ugo erokamano. 
To wach Kristo mondo odak kuomu ahinya e rieko 
duto, kupwonjore kendo kujiwore gi zaburi, gi wende, 
gi wende mag chuny, kuwer gi ng'wono e chunyu ni 
Ruoth. To gik moko duto mutiyo, kata wach kata 
tich, tiuru duto e Nying Ruoth Yesu, kugoyo eroka- 
mano ni Nyasaye gi Wuonwa kuome. 


INJILI. Math. M. 13. 24. 


Piny ruodh polo porore gi ng'at moro ma nochuoyo 
kodhi maber e pwothe. To ka noyudo ji nindo, 
jawasike nobiro kendo nochuoyo ogolo bende e dier 
ngano kendo nodhi adhia. To ka ite notwi monyak, 
eka ogolo bende none. To jotich wuon dala nosudo 
mowacho ne ni, Ruoth, ok nichuoyo kodhi maber e 
pwothi koso? To ogolo mantie oa kure? To noko 

nigi ni, Ng'at moro ma jawasigu e motimogo. To 
jotichne owacho ne ni, Ara idwaro wawuogi wachokgi ? 
To owacho nigi ni, .Oyo; dipo kuchoko ogolo, 
kupudho ngano kodgi. Wegiuru gidongi giduto 
kaachiel nyaka keyo; kendo e ndalo mar keyo 
anawachi ni jokeyo ni, Chokuru ogolo mondi, kendo 
tuwegiuru e ndudi mondo owang'gi : to ngano chok- 
uru e decha. 


SABATO MAR AUCHIEL BANG’ NYISRUOK. 


Lamo. 


A Nyasaye, Wuodi mipako nonyisore mondo: 


oketh tich Satani, kendo otimwa yawuot Nyasaye, gi 
jocham gikeni mar ngima mochwere : Imiwa, wasayoi, 
kwageno ma, mondo wabedi maler, kaka en oler; 

eka ka nobi kendo gi teko gi dwong’ ahinya, mondo 
ichwewa kwachalo kode e piny ruodhe mochwere 
mipako; kanyo kod in Wuoro, kod in Roho Maler, 
obet mangima kendo oloyo, Nyasaye achiel mochwere, 
nyaka chieng’. Amina. 


WARAKA. I Yohana M. 3.1. 


Neuru hera manadi ma Wuoro ose chiwo nwa, 
mondo iluongwa nyithind Nyasaye: to e kaka wan. 
E momiyo piny ok ong'eyowa, ni kech ne ok ong'eye. 
Johera, koro wan nyithind Nyasaye, to pok ofwenyore 
kaka wabiro bet. To wang'eyo, ka nofwenyre, wana- 
bedi machalo kode, ni kech wananene kaka obet. 
Kendo ng'ato gi ng'ato man gi genruokni olosore 
maler, kaka en bende oler. Nga motimo marach 
oketho chik bende : kendo richo en ketho chik. To 
ung'eyo ka en nofwenyore mondo ogol richo ; to richo 
onge kuome. Nga mobedo kuome ok oketho : to 
ng'a moketho pok onene, kendo ok ong'eye. Nyithin- 
do, kik ng'ato owuondu: ng'a motimo gi makare 
obedo kare kaka en obedo kare: ng'a motimo richo 

en mar iblis ; ni kech iblis oketho nyaka a mokwongo. 
E momiyo Wuod Nyasaye nofwenyore, mondo oketh 
tich iblis. 


Inji. Math. M. 24. 23. 


Eka, ka ng'ato wacho nu ni, Neuru, Kristo ni ka 
eri, kata, Kacha; kik uyie. Ni kech Kristo ma jo 
miriambo nowuogi kodi jonabi ma jo miriambo, 
kendo ginitim ranyisi madongo kod hono; nyaka 
ginilal (kanyalore) kata jo moyier. Ne, ase wacho 
nu chon. Kamano ka giwacho nu, Ne, enje thim; 
kik uwuogi: Ne, en ie ot tielo; kik uyie. Ni kech 
kaka mil polo wuok e yor wuok chieng’ kendo nenore 
nyaka yimbo, e kaka biro mar Wuod dhano nobedi. 
Ka ma kitundu nitie, e ka ma achudhe nochokree. 
To gi kanyono, bang’ masich ndalogo, wang’ chieng’ 
nodimbre, kendo duwe ok norieny, kendo sulue 
noluar e polo, kendo teko mag polo noyiengini : 
eka ranyis mar Wuod dhano nonere e polo: eka 
dhoudi duto mag piny noyuagre kendo ginene Wuod 
dhano kabiro e wi boche polo kodi teko gi dwong’ 
mang'ongo. Kendo noor jomalaikane ka tung’ 
yuak matek, mi ginichok joge moyier moa e yembe 
ang'wen nyaka a tung’ polo gi tung’ polo. 


SABATO MILUONGO SEPTUAGESIMA, 


KATA SABATO MARADEK. NYIM NDALO MAR RIYO KECH. 


Lamo. 


A Ruoth, wasayoi mondo iwinji lamo mar jogi 
kuom ng'wononi; to wan mikumo kare ni kech 
richowa mondo ireswa kikechwa kuom ber mari, 
mondo omi Nyingi dwong’; kuom Yesu Kristo 
Jakonywa, mangima kendo maloyo kod in gi Roho 
Maler, Nyasaye achiel ndalo duto, nyaka chieng'. 
Amina. 


E 

WARAKA, I Kor. 9. 34. 

Ok ung'eyo koso, ka jogo maringo kar ng'wech 
giringo giduto, to achiel kende oyudo gir tiende ? 
Ringuru kamano, ni mondo uchopi. Kendo kuonde 
ng'ato mai kar tugo oritore kuom gik moko duto. 
To gin mondo giyudo osimbo ma dikethore; to 
wan mak dikethore. E momiyo aringo kamano, 
ok kariwo gi kiawa; agocho kamano, ok kabayo 
nono : to agoyo ringira, mi atweye : dipo kase. yalo 
ni jo moko, dodaga. awuon. 


Injili. Math. M. 20. F. 
Ni kech piny ruodh polo chalo gi ngat ma jad- 


wong’ ot ma nowuok gokiny mang'ich mondo olos, 


kod josaga gidhi e pwothe mar mzabibu. To ka nose 


yie gi josaga chamo. dinari mar ndalo achiel, noorogi 


e pwothe mar mzabibu. Kendo nowuok kata saa 
adek moneno jo moko kochungo nono e chiro, 
mowacho nigi ni, Dhiuru e pwotha mar mzabibu 
un. bende, kendo gino man kare e ma namiu. To ne 
gidhi adhia. To nowuok kendo kata saa auchiel, 


kata saa, ongachiel bende, motimo kamano. To kata 


saa apar gachiel, nowuok monwang'o jo moko kachun- 
go kendo owacho nigi ni, Marang'o uchungo nono ka 
eri odiechieng’ ngima? Giwacho ne ni, Ni kech 
onge ng'ato mose loso kodwa, Owacho nigi ni, 
Dhiuru un bende e pwotha mar mzabibu. To god- 
hiambo, ruodh pwoth mzabibuno owacho ni nyapache 
ni, Luong josaga, to ichiw pokgi, kichako kuom jo 
machien nyaka jo mokwongo. To jo momako tich 
saa apar gachiel nobiro mokawo dinari dinari. Kendo 
jo mokwongo ka ne gibiro, ne gigalo ka giniyudi 
moloyo; to gin bende ne gikawo dinari dinari. 
To ka ne giyudo, ne ging'ur kuom jadwong’ ot, ka 
giwacho ni, Jo machiengi ose tieko mana saa achiel 
kende, kendo ise miyogi romo kodwa wan mose 
chandore gi tich mapek, gi chieng' makech. To 
nodwoko ng'atgi achiel mowacho ni, Omera, ok 

atimo ni marach : nende ok iyie koda chamo dinari 
koso? Kaw marino, kendo dhi adhia ; adwaro miyo 
ngat machienni, kaka in. Ok ogik kare mondo 
atim kaka aneno gi giga koso? koso wang'i rach, ni 
kech an ber? Kamano jo matung’ nobed jo matelo, 
to jo matelo nobed jo matung’. 


SABATO MILUONGO SEKSAGESIMA, 
KATA SABATO MAR ARIYO NYIM NDALO MAR RIYO KECH. 
Lamo. 
A Ruoth Nyasaye, ineno ka ok wageno gi moro 
mwatiyo ; Imiwa kikecho mondo tekoni oritwa e 
masiche duto ; kuom Yesu Kristo Ruodhwa. Amina. 


WARAKA. 2 Jokor. II. 19. 

Uyie jo mafuwo kuomor, ni kech uriek. To uyie 
.ng'ato, kotweyou, kochamou, komakou, kopa- 
kore kopalo lembu. Awacho kuom wach charuok, 
miti ne wan jonyawo. To ka ma ng'ato obedo jachir 
(awacho gi fuwo), an bende an jachir. Gin Johibrania 
koso? an bende. Gin Joisrael koso? an bende. 
Gin koth Ibrahim koso? an bende. Gin jotich mag 
Kristo koso ? (awuoyo ka janeko) aloy; kuom tich 
mang'eny moloyo, e ut twech moloyo, gi chwat 
moloyo kweno, kar tho ndalo mathoth. Ndalo 
abich nayudo kuom Joyahudi chwat piero ang'wen 
morem achiel. Nogoya didek gi ludhe, nochiela 
gi kite dichiel, yie notho na e nam didek, ne antie e 
nam otieno godiechieng' achiel; wuoth pile, masich 
aore, masich jokuo, masiche moa kuom ogandawa, 
masiche moa kuom Ogendini, masiche e dala, masiche 
e thim, masiche e nam, masiche kuom owetewa mari- 
ambo; tich gi chandruok, e rito ndalo mang'eny, e 
kech kodriyo, e riyo kech ndalo mathoth, e koyo kod 
duk. Nitie bende mano madiya pile, en paro kanise 
duto. Ere ng'at manyap, to an ok anyap? och- 
wanyo ng'ano, to ok awang'o? Kowinjore apako,, 

napak weche mag nyawona. Nyasach gi Wuon Ruoth 
Yesu, en e ma gipako nyaka PRE: ong'eyo ka ok 
ariambi. 

Inji. Luka M. 8. 4. 

Ka ne oganda madwong’ ochokore, to jo moa e 
mier duto nodhi ne, nowacho kodgi gi ngero: Jach- 
woyo nowuok ni mondo ochwo kothe; ka noyudo 
ochwoyo, kodhi moko noluar e dir yo, ji nonyonogi, 
kendo winy me polo nochamogi. Moko noluar e 
luanda molawore ; to ka noti eka notuwo, ni kech ne 
gichando pi. Moko noluar e dier kudho ; to kudho 
noti kodgi kendo thung'ogi. Moko noluar e lowo 
maber, noti, monyak piero apar. Ka nose wacho magi 
eka nokok kowacho niya, Ng'a man gi ite mawinjo 
owinji. To jopwonjore mage nopenje tiend ngeroni. 
To en nowacho, Un omiu ng'eyo weche ma iye mag 
piny ruodh Nyasaye, to jo moko duto awachogo gi 


ngero ; mondo kata da gineno, to kik gine, kendo kata: 


giwinjo, to kik ging'e. To ma e tiend ngerono ; 
Kodhino e wach Nyasaye; to ma e dir yo e jo ma 
nowinjo wach; eka Satani obiro, ogolo wach e 
chunygi, ni kik giyie kendo gikuwo. To ma ni e 
luanda molawore e jo ma nowinjo wach, kendo giyie 
wach gi mor ; to jogi ok tiendgi okar ; e jo mayie e 
kinde matin ; to chieng' mitemogi gidok chien. To 
mano moluar e kudho, e jo ma nowinjo wach ; to ka 
gidhiyo parruok mag gik moko, kodi tugo mag 
ngimani othung'ogi, kendo ok gichiek maber. To 
ma noluar e lowo maber e jo man gi chuny makare 
kendo maber ; ka gise winjo wach eka gimako matek, 
kendo onyak gi kinda. 


SABATO MILUONGO KWINKWAGESIMA, 
KATA SABATO NYIM NDALO MAR RIYO KECH. 


Lamo. 
A Ruoth, nipwonjowa ka tichwa duto maonge 
hera gibedo kayiem nono; Ior Roho mari Maler, 

kendo iket e chunywa chiwo mar hera maber moloyo, 
en e ratego mar mirembe gi weche mabeyo duto, 
to ka ng'ato mangima oongego ochalo gi ng'at 
motho nyimi : Imiwa ma ni kech Wuodi ma miderma, 
Yesu Kristo. Amina. 


WARAKA. I Jokor. 13. 1. 

Kata awuoyo gi dho ji kata jomalaika, to aonge 
hera, abedo ka mula moyuak, kata olang’ mogo. 
Kendo kakoro wach, kang'eyo weche ma iye gi 
ng'eyo duto ; kendo ka an gi yie duto ma dagol gode, 
to aonge hera, ok an ng'ato. Kendo kapogo giga duto 
mondo ji ocham, kamiyo ringra mondo owang’, to 
aonge hera, ok okonyoa. Hera otimo kinda, ong'won ; 
hera ok ogombi ; hera ok osungore, ok opakore, ok 
okuod wich, ok odwar mare kende, iye ok owang’, 
ok okwan gik maricho ; ok omor kuom wach mak odhi 
kare, to omor kuom adiera ; odhil e weche duto, oyie 
duto, ogeno duto, otimo kinda e weche duto. Hera 
ok orem: to kata koro weche, nowitgi oko; kata 
dhum, ginirum ; kata ng'eyo, nowite oko. Ni kech 
wang'eyo moro, kendo wakoro wach moro: to ka gi 
molony kare ose biro, nowiti mano matin. Ka ne 
an nyathi, nawuoyo ka nyathi, naneho ka 'nyathi, 
naparo ka nyathi: koro kadoko ng'a madwong’, 
ase wito gik mag nyathi. Ni kech koro waneno e 
rangi, ka ngero; eka chieng' mos wang’ gi wang’ : 
koro ang'eyo moro nono; eka chieng' mos nang'e 
kaka nong'eya bende. To koro nitie yie, geno, hera, 
magi adek; to madwong’ nigi ahinya en mana hera. 


Injili. Luka M. 18. 31. 

To notero joge japar gariyo nowacho nigi, Neuru, 
waidho Yersualem: eka weche duto ma ne jonabi 
ondiko kuom Wuod dhano biro timore. Ni kech 
nochiwe e luete wasigu, to gininyiere, kendo ginitime 
marach, kendo gining'ul kuome olawo ; kendo ginich- 
wade, mi gininege; to ndalo mar adek en nochier. 


“0 CHIENG’ TICH ADEK MAR BURU 


Ne ok ging'eyo weche magi kata achiel; wachni 
nogeng'ore nigi, ne ok gineno tiend weche ma now- 
acho. To ka nonwang'o osudo but Yeriko, eka 
mwofu moro nonwang'o obedo piny e dir yo, kak- 
wecho. To en ka nowinjo oganda kakadho, nopenjo 
ni en ang'o. To ne ginyise ni Yesu Janazareth 
e ma koro okadho. Eka nokok, kowacho niya, 
Yesu Wuod Daudi, kecha. To jo ma notelo nokwere 
mondo oling’: to en nomedo wacho ngang’ niya, 
Wuod Daudi kecha. To Yesu nochungo, nochikogi ni 
mondo gikele ire: to ka nose sudo, nopenje niya, 
Ere gi midwaro ni mondo atim ni? To en nowacho 
niya, Ruodhwa, wang'a oyepi: Yesu nowacho ne, 
Wang'i oyepi: yie mari e mokuwoyi. Gi kanyo 
nogono wang'e noyepo, eka noluwe, kodendo Nya- 
saye: kendo oganda duto, ka ne gineno, ne gipako 
Nyasaye. 


NDALO MOKWONGO MAR RIYO KECH MILUONGO. 
CHIENG' TICH ADEK MAR BURU. 


Lamo. 

A Nyasaye manyalo duto kendo mochwere, in 
ok ichayo gi moro ma nichweyo, kendo iweyo richo 
ni ji duto malokore; Ichwe chunywa manyien 
moregore, mondo wayuagore adier richowa, kendo 
wahul chandruok marwa, mondo in Nyasach ng’wono 
duto igol richowa chutho kendo iwewa; ni kech 
Yesu Kristo Ruodhwa. Amina. 


T Isomo lamoni ndalo duto e ndalogi mar Riyo Kech 
bang’ Lamo mar Ndalo. 


Kar WARAKA. Joel 2. 12. 

Ruoth owacho, Kata kawuono lokreuru ira gi 
chunyu duto, kuriyo kech, kuyuagore, , kugoyo 
nduru: kendo yiechuru chunyu, ok lepu, to lok- 
reuru ni Ruoth Nyasachu : ni kech ong'won mokecho 

ahinya, mak odhawo piyo, to ong'won gilala, kendo 
olokore kuom richo. Nga mong'eyo kata obiro 
dwogò kendo olokore, kóweyo hawi bange, kata 
misango mar mogo gi misango mar gi mimadho ni 
Ruoth Nyasachu? Gouru tung' e Sayun, waluru 
ndalo mar riyo kech, luonguru oganda maparo : 
chokuru ji, waluru oganda, chokuru jodongo, 
chokuru nyithindo gi jogo madhoth: mondo or 
oà e ode kendo miaha oa e òde. To jodolo, gi jotich 
Ruoth, mondo giyuak kind dho hekalu kod kendo, 
tò giwachi, A Ruoth, we jogi, kendo kik imi gir 
keni mari wich kuot, mondo ogendini ologi : marang'o 
di giwachi kind ogendini ni, Ere Nyàsachgi ? 


Injili. Math. M. 6. 16. 

To kuriyo kech, kik ujuol wang'u kaka jo magango 
wach : ni kech giketho wang'gi mondo ginere nyim ji 
ka giriyo kech. Adir awacho nu ni, Gise kawo pokgi. 
To in, kiriyo kech, wir wiyi, gi mo, luok wang'i 
bende; mondo kik ineri nyim ji kiriyo kech, to 
nyim Wuoru mobet apanda: kendo Wuoru maneno 
apanda nomii. Kik ukan mwandu kendu e piny, ka 
ma oluenda gi nyal kethie, to jokuo bende powo 
kendo kwalo: to kanuru mwandu kendu e polo, ka 
ma oluenda kata nyal ok kethie, to jokuo ok 
gipowole kata kwalo : ni kech ka ma mwanduni nitie, 
e ka ma ĉhunyi nitie bende. 


SABATO MOKWONGO MAR RIYO KECH. 
Lamo. 

A Ruoth, niriyo kech odiechieng’ piero ang'wen 
gotieno piero ang'wen ni kech wan; Miwa ng'wono 
kuom riyo kamano, nyaka ringruok owinji Roho, 
mondo wawinj ndalo duto wachni makare gi ler 
maradier, mi wapaki kendo wamiyi dwong’, in 
mabedo mangima kendo maloyo gi Wuoro gi Roho 
Maler, Nyasaye achiel, ndalo nyaka chieng’. Amina. 

WARAKA. 2 Kor. 6.1. 

To kwatiyo kaachiel wahombo bende mondo kik 
uyudi ng'wono mar Nyasaye kayiem nono (ni kech 
owacho, Nawinji e ndalo mowinjore. Nakonyi e ndalo 
mar konyruok : neuru, koro nitie ndalo mowinjore ; 
neuru, koro nitie ndalo mar konyruok): mak 
watimo gi moro machwanyo ng'ato, mondo kik oketi 
bura kuom tichwa : to kwanyisore gi weche duto, 
kaka joote mag Nyasaye, gi kinda madwong’, gi sand, 
gi chandruok, gi masira, gi chwat, gi twech, gi koko, 
gi tich, gi rito, gi riyo kech, gi ler, gi ng'eyo, gi 
kinda kwaneno masira, gi ng'wono, gi Roho Maler, 
gi hera mak oriambi, gi wach- maradier, gi teko mar 
Nyasaye; gi gi luenje mar wach makare korach- 
wich gi koracham, gi dwong’ kod charuok, gi huma 
marach kod huma maber; kaka jo mariambo to jo 
maradier; kaka ikiyawa to.ing'eyowa; kaka jo 
madwaro tho, to neuru, wangima ; kaka kotimowa 
malit, to ok watho ; kaka jo mayuagore, to wamor 
ndalo duto; kaka jochan, to wamiyo ji mathoth 
mwandu; kaka waonge gi gi moro, to wan gi gik 
moko duto. l 


Injili. Math. M. 4. I. . 

Eka Roho notero Yesu malo e thim mondo Ibilis 
oteme. To ka nose riyo kech odiechieng' piero 
ang'wen kod odiewuor piero ang'wen, achien nodenyo. 
To jatem nosudo mowacho ne, Ka in e Wuod Nyasaye, 
wach mondo kitegi odok kuonde. To nodwoko 
mowacho, Nondiki niya, Dhano ok nobedi mangima 
gi kuon kende, to gi weche duto mowuok e dho Nya- 
saye, Eka Ibilis otere e dala maler, mi nochunge e 
osuch Hekalu, mowacho ne, Ka in e Wuod Nyasaye, 
dirrie mwalo : ni kech nondiki niya, 

Nochik jomalaikane kuomi, 
Kendo giniting’i e luetegi 
Mondo kik ichwany tiendi kuom kidi. 
To Yesu noko ne, Kendo nondiki niya, Kik item Ruoth 

Nyasachi. Kendo, Ibilis otere e got mabor ahinya, 
kendo onyise pinje ruodhi duto mag piny, gi dwong- 
gi; mowacho ne, Gigi duto anamii, ka nipodhi idenda. 
Eka Yesu owacho ne, Aye, Satani: ni kech nondiki 
niya, Ruoth Nyasachi e ma nidendi, to en kende 
e ma niti ne. Eka Ibilis oweye; to ne, jomalaika 
nobiro kendo notiyo ne. i 


SABATO MAR ARIYO MAR RIYO KECH. 


Lamo. 

A Nyasaye manyalo duto, ineno kwaonge teko 
kendwa mondo wakonyre; ritwa gi ringirewa oko 
kendo gi chunywa e iwa; kendo ikonywa e masiche 
duto mabiro e ringruok, kendo e pato maricho 
machando kendo mahimo chunywa; kuom Yesu 
Kristo Ruodhwa. Amina. 


WARAKA. I Jothes. 4. 1. 

Owetewa, wasayo kendo wanyisou kuom Ruoth 
Yesu, ni, kaka nuyudo kuomwa yo ka ma onego 
uwuothi kendo ulong'o ni Nyasaye, mana kamano e 
kaka uwuotho, to mondo umedi moloyo. Ni kech 
ung'eyo chik manadi ma ne wamiyou kuom Ruoth 
Yesu. Ni kech ma eri e gi ma Nyasaye odwaro, 
puodhruok maru, mondo uwe terruok; ng'ato gi 
ng'ato kuomu mondo ong'e kaka dobedi gi chiege 
owuon kuom puodhruok gi pak, ok kuom oworuok 
mar gombo, kaka Ogendini makiya Nyasaye ; ng'ato 
kik okethi, kendo oma owadgi kuom wachno: ni 
kech Ruoth e machulo kuor kuom wechegi duto, 
mana kamano ne wahulo nu chon kendo nyisou. Ni 
kech Nyasaye ne ok oluongowa kuom dwanyruok 
to kuom puodhruok. Kamano ng'a modagi, ok 
odagi dhano, to mana Nyasaye, mamiyou Roho 
mare Maler. 

Injili. Math. M. 15. 21. 

To Yesu, noa kuno, nodhi gwenge Turo gi Sidon. 

Ne, dhako ma Jakanani noa pinyno, nokok, kowacho, 

Kendo Yesu noa kanyo modhi gwenge Turo gi 
Sidon. Kendo ne, dhako ma nyar Kanaan noa e 
pinjego, mokok kowacho niya, Kecha, Wuod Daudi ; 
jachien omako nyara marach. En to ok nodwoke 
kata wach achiel. Eka jopwonjorene nosudo mok- 
waye, kowacho ni, Gonye; ni kech oyudo kok ka 
dieng'ewa. To nodwoko mowacho ni, Ok noora to 
mana ir romb od Israel molal. En to nobiro moyudo 
odende kowacho ni, Ruoth, konyae. To nodwoko 
mowacho ni, Ok ber kawo kuon nyithindo kendo wite 
ni nyiguogi. To dhano nowacho ni, Ee, Ruoth : 
ni kech kata nyiguogi chamo ng'injo molwar e mesa 
ruothgi. Eka Yesu nodwoko mowacho ne ni, Yaye 
“dhako, yieni ng'ongo : mondo otimre ni kaka idwaro. 
To nyare nokuwo nyaka a saa nogo. 


SABATO MAR ADEK MAR RIYO KECH. 
Lamo. 


A Nyasaye manyalo duto, wasayoi mondo ine 
gik ma jotichni mamuol dwaro gi chunygi, kendo 
irie badi marachwich mar' Tekoni, koritowa kuom 
wasikwa duto ; kuom Yesu Kristo Ruodhwa. Amina. 


WARAKA. Joefes. 5. 1. 

Beduru jo machalo gi Nyasaye, kaka nyithindo 
mihero ; kendo wuothuru gi hera, kaka Kristo bende 
noherou, ma nochiwore ni kech wan, ka gi michiwo 
gi misango ni Nyasaye, tik mang'we ng'ar. To 
terruok, gi gik mak ler duto, kata gombo, kik ohulre 
kindu, kaka owinjore ni jo maler ; kata gi makuodo 
wich, kata weche mafuwo, kata yiem, mak owinjore ; 
to moloyo ugo erokamano ni Nyasaye.” To mani 
ung'eyo adier, ka ng'a materore, kata ng'a mak ler, 
kata jagombo, en e malamo gik maket, ok noyudi 
gikeni e piny ruodh Kristo gi Nyasaye. Kik ng'ato 
owuondu gi weche mar oyuma: ni kech wechegi 
mirimb Nyasaye obiro ni yawuowi madagi. To 

kik ulalre kodgi; ni kech yande un mudho, to koro un 
chieng’ kuom Ruoth : wuothuru ka nyithind chieng 
(ni kech nyak mar chieng’ en e ber duto gi wach 
makare gadiera), kutemo gi malong'o ni Ruoth ; 
kendo kik ulalru gi tich mudho mak nyak, to ber 
utamgi; ni kech gik ma gitiyo ling'ling' okelo wich 
kuot kata kiwacho kuomgi. To chieng’ oelo gik 
moko duto : ni kech gik moelore gin chieng’. Koro 
eka owacho, In manindo, chiewi, a kuom jo motho, 
kendo Kristo norieny ni. 


Injili. Luka M. 11. 14. 


Noyudo ogolo jachien mamomo ; to ka ne jachien 
ose wuok, eka jamomono nowuoyo; ogendini 
nowuoro. To jo moko nowacho, Kuom Beelzebul, 
jadwong' jochiende, e mogologo jochiende. To jo 
moko noteme, ka gidwaro kuome ranyis moa e polo. 
To en nong'eyo parogi, mowacho nigi, Piny ruoth 
mopogore kende okethore ; kata ot mopogore kende 
opodho. To ka Satani bende opogore kende, piny 
ruodhe nochung’ nadi? ni kech uwacho ka an agolo 
jochiende kuom Beelzebul. To ka an agolo jochiende 
kuom Beelzebul, to yawuotu gologi kuom nga? e 
momiyo jogo nodok jong'ad buchu. To an agolo 
jochiende gi luet Nyasaye, eka piny ruodh Nyasaye 
obiro nu. Ka jateko oyikore gi gi luenje duto 
orito ode owuon, gige oling’; to ka ng'a moloye 
gi teko odhi ne, mohewe, eka omaye gi luenje duto 
ma nobetgo mogeno, kendo opogo gige mope. Ng'ato 
ma ok jakora en jakocha, kendo ng'ato ma ok ochoko 
koda okeyo. Ka jachien mochido ose a kuom ng'ato, 
okadho ka ma pi onge, kodwaro ka moyueye; to 
ka ok onwang'o, eka owacho, Adogi e oda ku ma 
naaye; kotundo onwang'o koyuwe kendo olosi. 
Eka odhi okawo jochiende moko abiriyo maricho 
moloye, to gidonjo mi gidak kanyono; to achien 
ng'atno odoko marach moloyo mokwongo. To ka 
ne pod owacho wechegi, eka dhako moro noting'o 

duonde e i oganda, nowacho, Ich ma noting'i e 
jahawi, gi thunde ma nidhodho. To en nowacho 
niya, Gin johawi mawinjo wach Nyasaye, kendo 
mamako. 


SABATO MAR ANG'WEN MAR RIYO KECH. 


Lamo. 


A Nyasaye manyalo duto, wan ni kech timwa 
maricho wawinjore neno masira, to wasayoi mondo 
ihowa gi ng'wononi kendo ikonywa mang'won; 
kuom Ruodhwa gi Jakonywa Yesu Kristo. Amina. 


WARAKA. Jogal. 4. 21. 


Konauru, un madwaro bedo e bwo chik, ok uwinj 
chik koso? Ni kech nondiki, ka Ibrahim ne en gi 
yawuowi ariyo, achiel kuom nyako ma jatich, 
kendo achiel kuom dhako ma jalowo. To en mar 
nyako ma jatich nonyuole kuom ringruok; to 
en mar dhako ma jalowo nonyuole ni kech singruok. 
Wechegi gin ngeche: ni kech gin mumbe ariyo ; 
achiel noa got Sinai, ma nonyuolo nyithindo è tich 
twech, en Hagar. To Hagarni en got Sinai e piny 
Arubu, tiende, en Yerusalem mantie koro: ni 
kech en e tich twech kod nyithinde. To Yerusalem 
ma malo othuolo, en minwa. Ni kech nondiki, 
Mor, in migumba mak onyuol; chak iyuak, in ma 
ringiri ok muodi: ni kech nyithind ng'at ma kende 
oloyo gi ng'eny meke man gi dichuo. To owetewa, 
kaka Isaka, e kaka wan nyithind singruok. To kaka 
yande en ma nonyuol kuom ringruok nosando en 
mar Roho, kamano kawuono. To ndiko owacho 
nadi? Riemb nyako ma jatich gi wuode: ni kech 
wuod nyako ma jatich ok nocham gikeni kod wuod 
dhako ma jalowo. Owetewa, koro eka ok wan 
nyithind nyako ma jatich, to mag dhako ma 
jalowo. 

Injili. Yohana M. 6.1. 


Yesu noa, nodhi loka nam mar Galili, en e nam 
Tiberia. To oganda madwong’ noluwe, ni kech ne 
gineno masira ma notimo ni jo matuwo. To Yesu 
noidho e got, nobedo kuro gi jopwonjore mage. To 
Pasaka nochopo machiegini, e Sawo mar Joyahudi. 
Yesu noting 'o wang'e, noneno ka oganda mang'ongo 
nobiro ne, nowacho ni Filipu, Wanang'iew kuon 
kanye, mondo jogi cham} To nowacho kamano 
kotemogo, ni kech en owuon nong'eyo gi mobiro 
timo. Filipu nodwoke, kuon mar dinari piero apar 
ariyo odak oromgi, mondo ji duto nwang’ matintin. 
Ng'ato achiel kuom jopwonjore mage, Andarea, 
omin Simon Petero, nowacho ne, Kani nitie rawera 
moro, man gi kuonde abich mar ngano, gi rech ariyo; ` 
to magi nyal ang'o gi jo mang'eny kama? Yesu 
nowacho, Losuru ji gibed piny. To kanyo ne nitie 
lum mang'eny. Eka ne gibedo piny, chuo kwangi 
nonwang'o ji alufu abich. Eka Yesu nokawo kuond- 
ego; ka nose goyo erokamano, nopogo ni jo ma 
nobedo, gi rech bende kamano, kar ma ne gidwaro. 
To ka ne gise yieng', nowacho ni jopwonjore mage, 
Chokuru ng'injo modong’, kik gi moro “olal. Eka 
ne gichokogi, aditini apar gariyo mopong' ng'injo, 
ma noa kuom kuonde abich mar ngano, ma nodong’ 
ni jo ma nochiemo. Eka jogo ka noneno hono ma 
notimo, ne giwacho niya, Adieri mani e janabi 
mabiro e piny. 


SABATO MAR ABICH MAR RIYO KECH. 


Lamo. 


A Nyasaye manyalo duto, wasayoi mondo ine jogi 
kikecho ; togi berni madwong' ilo kendo irit ringirewa 
gi chunywa nyaka chieng'; kuom Yesu Kristo 
Ruodhwa. Amina. 

WARAKA. Johib. 9. I1. 


To Kristo, ka nose chopo ka jadolo madwong’ 
mar gik mabeyo mabiro, e yor hema madwong' kendo 
molony kare moloyo, mak olos gi luedo, tiende ni, 
ok mar chwechni, bende e yor remb diek gi nyiruedhe, 
to e yor rembe owuon nodonjo nyadichiel e ka 
maler, mi noyudo nwa konyruok ma nyaka chieng'. 
Ni kech ka remb diek gi ruedhe, kod buch nyaroya 
mokir ni jochola opuodhgi mondo omi ringiregi ler : 

-remb Kristo, ma nochiwore maonge mbala e yor chu- 
ny mochwere ni Nyasaye, nopuodhi moloyo chunyu 
kuom tim mag tho mondo uti ni Nyasaye mangima ? 
To ni kech wachni en jathek mar muma manyien, 
mondo ka tho ose betie kuom warruok mar richo 
man kuom muma mokwongo, jo moluongi oyud sing- 
ruok mar gikeni mochwere. 


INJILI. Yohana M. 8. 46. 

Ng'ano kuomu manyalo nyaga gi wach, ka an gi 
richo? Kawacho adieri, ang'o momonou uyiea ? 
Ng'at Nyasaye winjo wach Nyasaye: e momiyo ok 
uwinji, ni kech ok un jo Nyasaye. Joyahudi nodwoke 
nowacho ne, Ok wawachi kare wan, ka in Jasamaria, 
kendo jachien ni kodi? Yesu nodwoko, Aonge gi 
jachien ; to an ami Wuora dwong’, to un uchaya. 
To an ok adwar dwong’ mara ; nitie en madwafo 
kendo mang'ado bura. Adier, adier, awacho nu, 
Ng'ato komako wachna, ok anotho ngang’ nyaka 
chieng'. Joyahudi nowacho ne, Koro wang'eyo ka 
jachien ni kodi. Ibrahim notho, kendo jonabi bende ; 
to in iwacho ni, Ng'ato komako wachna, ok anotho 
ngang’ nyaka chieng’. In idwong? maloyo wuon- 
wa Ibrahim koso, ma notho, kendo jonabi notho ? 
iwuoriri kendi ka in ngano? Yesu nodwoko, 
Ka an awuorora kenda, awuorora nono: Wuora 
e mawuora, e ma uwacho, ka en Nyasachu ; kendo 
un ok ung'eye; to an ang'eye; kendo dawacho 

nakiyae, dadoki jamiriambo ka un: to an ang'eye 
kendo wachne amako. Wuonu Ibrahim nomor 
kuom neno ndalona, to noneno, kendo ne chunye yom.. 
Eka Joyahudi nowacho ne, Podi hiki kodoko piero 
abich, to. ise neno Ibrahim koso? Yesu nowaė 
cho nigi, Adier, adier, awacho. nu, Ka ne Ibrahim 
podi, antie. Eka ne gikwanyo kite mondo. gigoyego : 
Yesu nopondo, nowuok ei Hekalu. 


SABATO MOKWONGO NYIM CHIER. 
` Lamo. 

A Nyasaye manyalo duto kendo mochwene, në 
kech ihero ji chuthọ, nioro. Wuodi, Jakonywa Yesu 
Kristo, mondo okaw ringrewa, kendo otho e msalaba, 
mondo: ji duto: luwo muolo mare madwong'; Ikecho 
kimiyowa mondo waluwo. kinda mare, kendo wabedi 
gi chierne bende; kuom en, Yesu Kristo. Ruodhwa. 
Amina. 

WARAKA. Jofilipi. 2. 5. 

Beduru gi paroni e iu, ma ni e Kristo Yesu bende : 
en, ka ne em e kit Nyasaye, ne ok opar ka en gi 
miyako kobedo. morom gi Nyasaye, to notimore 
owuon nono, komako kit misumba, kodoko machalo 
gi ji; kendo ka nonene e kido ka dhano, en owuon 
nobet mamuol, kowinjo nyaka kar tho, ee, tho 
msalaba. E momiyo Nyasaye bende nomiye dwong’ 
ahinya, kendo nomiye nying’ moloyo nyinge duto ; 
kuom nying Yesu mondo. gigo chonge duto piny, 
gik mag polo kod gik mag piny kod gik mag tiend 
piny, kendo lep ka lep mondo ohul ka Yesu Kristo 
e Ruoth, ni dwong’ mar Nyasaye Wuoro. 


Injili. Math. M. 27.1. 

To gokiny mang'ich jodolo madongo duto gi 
jodong oganda noporo wach kuom Yesu mondo 
ginege : eka ne gitweye, ne gigole kanyo, kendo 
ne gikete e luet Pilato ma ruotħ. Eka Yuda 

ma nondhoge ka noneno ni bura oloye, nolokore, 
modwoko fedha piero adekgo ni jodolo madongo 
kod jodongo, kowacho ni, Ase timo marach 
kandhogo remo maonge bura. To ne giwacho ni, En 
wachwa karang'o? Los iwuon. Eka nowito fedha 
e ot maler, moaye; kendo nodhi modere. To 
jodolo madongo nokawo fedha, nowacho ni, Ok owi- 
njore bologi e keno, ni kech gin nengo mar remo. 
To ka ne giporo wach ne ging'iewogo pwoth jachwe 
agulini, mondo obed kar kunyo welo. E momiyo 
pwodhono nochak ni, Pwoth remo, nyaka chil tinende. 
Eka gino nochopo mowach e dho Yeremia ma 
janabi, koko niya, To ne gikawo fedha piero adekgo, 
nengo mar ng'atno ma ne giketo ma ne yachgo ma 
kuom yawuot Israel noketo, kendo ne gichiwogi 
kuom pwoth jachwe agulini, kaka Ruoth nochika. 
To Yesu nochungo e nyim ruoth: kendo ruoth 
nopenje kowacho ni, In e ruodh Joyahudi koso ? 
To Yesu noko ne ni, In iwacho. Kendo ka ne 
jodolo madongo kodi jodongo noyudo donjo ne doho, 
ne ok odwoko gi moro. Eka Pilato owacho ne 
ni, Ok iwinj weche madongogi ma gineno kuomi ? 
Kendo ok nodwoke kata wach achiel: nyaka ruoth 
nowuoro gilala. To e sawo, yande ruoth ne ni 
gi tim mar gonyo noganda ng'at motuwe, ma ne 
gidwaro. To ndalogo ne gin ng'at motwe ma 
rahuma ma nyinge Barabba. E momiyo ka ne 
gichokore, Pilato nowacho nigi ni, Ng'ano mudwaro 
agony nu? Barabba, koso Yesu miluongo ni Kristo ? 
Ni kech nong'eyo ka ich lit e ma nomiyogi kete e 
luete. To ka nobet e kom jang'ad bura, chiege 
nokowo ne wach, kowacho ni, Kik ibed gi wach kod 
ng'at makareno; ni kech nende achandora ahinya 
e lek ni kech en. To jodolo madongo kod jodongo 
nong'ado rieko nogendini mondo gikwa ne Barabbano, 
to Yesu mondo ginegi. To ruoth nodwoko mo- 
wacho nigi ni, Ng'ano mudwaro agony nu kuom 
jariyogi? To ne giwacho ne ni, Barabba. Pilato 

owacho nigi ni, To atim ango ni Yesu miluongo ni 
Kristo? Giwacho ne giduto ni, Mondo ogure. To 
noko ni, Marang'o, ang'o motimo marach? To ne 
gikok matek moloyo, ka giwacho ni, Ogure. To 
ka ne Pilato oneno ni ok onyal gi moro, to miti mahu 
owuok, nokawo pi moluthoe luete e nyim oganda, 
kowacho niya, Aonge bura kuom remb ng'at maka- 
reni: en wachu. Kendo oganda duto nodwoko 
mowacho, Rembe mondo obed kuomwa kendo kuom 
nyithindwa. Eka nogonyo nigi Barabbanogo ; to 
Yesu ka nose chwade, noketo e luetegi mondo ogure. 
Eka waskach ruoth nokawo Yesu motere e 
Praitorio, mochoko oganda waskari duto ire. Kendo 
ka ne gise lonye, ne giruake gi nanga makwar. To 
ne gikado ligisa mar kudho ma ne giruakogo e wiye, 
kod odundu e luete korachwich, mi ne gigo chonggi 
piny nyime, ne ginyiere, ka giwacho ni, Misawa, 
Ruodh Joyahudi! To ne ging'ulo olawo kuome, mi 
ne gikawo odundu kendo ne gigoyogo wiye. Eka ka ne 
gise nyiere, ne gilonyo nangano kuome kendo ne giru- 
ake gi lepe owuon, to ne gigole kanyo mondo gigure. 
To ka ne giwuok oko, ne ginwang'o Jakureni 
moro, ma nyinge Simon : jagono ne gichuno mondo 
oting' msalape. Kendo ka ne gitundo kanyono 
miluongo ni Golgotha, tiend wachno ni, Kar hanga, 
ne gimiye divai moruwore gi kedhno, mondo 
omadhi: kendo ka nose bilo, nodagi madho. To 
ka ne gise gure, ne gipogo lepe kendgi ka gigo ombulo : 
ka ne gibet piny ne girite kanyo. Kendo ne giketo 
malo e dier wiye wach donjone, mondik niya, 
Jali e Yesu Ruodh Joyahudi. Eka jokuo ariyo 
nogur kode, achiel e bade korachwich kendo achiel 
e bade koracham. To jo makadho ne yanye, ka 
gigoyo wigi, ka giwacho ni, In miketho hekalu kendo 
migere e ndalo adek, resri iwuon: ka in e Wuod 
Nyasaye, lor e msalaba. E kaka jodolo madongo 
ne chare kod jondiko gi jodongo, ka giwacho ni, 
Noreso jo moko: to owuon ok onyal resore. En e 
rF 

Ruodh Israel ; koro mondo olor è msalaba, eka wana- 
yie kuome. Nogeno Nyasaye: koro ber orese kod- 
ware : ni kech nowacho ni, An e Wuod Nyasaye. To 
mano e ma jokuogo bende mogur kode ne yanye 
godo. To nyaka a saa auchiel, piny duto notimo mud- 
ho nyaka saa ongachiel. To kata saa ongachiel, 
Yesu nokok gi duol madwong’ kowacho ni, Eli, 
Eli, lama sabakthani: tiende ni, Nyasacha, Nya- 
sacha, iweya nang'o? To jo moko kuom jo ma 
nochungo kuno, ka nowinjo, nowacho ni, Elija e 
ma jali luongo. Kendo gi kanyono ng'atgi achiel 
noringo, mokawo sipanj kendo nopong'e gawayo : 
eka nong'awe e odundu momiye madho. To jo 
moko nowacho ni, We mondi; ber wane kata Elija 
biro rese. To Yesu nokok kendo gi duol madwong’ 
eka chunye nochot, Kendo ne, nanga mogeng’ 
mar ot maler noriedore dier ariyo nyaka a wiye nyaka 
piny; kendo piny noyiengini, to luendini nobarore ; 
kendo liete noyawore ; eka kitundu mang'eny mag 
jo maler monindo nochier; ma ne giwuok e lietegi 
bang’ chierne mi ne gidonjo e dala maler ma ne 
ginenore ni ji mang'eny. To ka jadwong' lueny 
kod jo marito Yesu kode noneno yiengini mar piny 
gi gik motimore, ne giluor ahinya, ka giwacho ni, 
Adier jali ne Wuod Nyasaye. 

Kar WARAKA. Isaya 63. 1. 


Ma ie ng'a moa Edom gi lewini makwere moa 
Bozra? mobidhore gi nenge, kowuotho gi tekone 
madwong'? An mawacho kare, man gi teko mar 
konyo. To ibedo makwar nadi e lepi, kendo nengi 
ochalo ng'at manyono mzabibu? Nanyono mzabibu 
an kenda, kendo onge ng'at ogendini koda : to nan- 
yonogi gi mirimba, nanyonogi kadhawo, kendo rembgi 

nokirore e lepa, kendo ase ketho nenga duto. Ni kech 
ndalo mar chulo kuor ni e chunya, gi higa mar warna 
ose chopo. Kendo naneno, to onge ng'ato makonyo ; 
nawuoro ni kech onge ng'ato masiro: eka bada 
awuon nokelo na konyruok, kendo mirima nosira, 
kendo nanyono ji piny gi mirimba, namerogi kadha- 
wo, naolo rembgi piny. Nawachi ng’wono mar Jehova, 
kod pak mar Jehova, kaka gik moko duto ma Jehova, 
nomiya ; gi ber madwong’ kuom od Israel, ma 
nomiyogi kaka nokecho, kendo kaka nong'wono 
ahinya. Ni kech nowacho, Adier gin joga, nyithindo 
mak noriambi: kamano nodoko jakonygi. Noneno 
masira e masichgi duto, kendo jamalaika mar nyime 
noresogi : nowarogi kuom herane gi kechne ; nosirogi, 
noting'ogi ndalo duto machon. To ne gipiem, ne 
gichando roho mare maler: e momiyo nolokore 
nodoko wasikgi, mi nokedo kodgi. Eka noparo 
ndalo machon, Musa gi joge, kowacho, Ere jalo 
ma noterogi malo a e nam gi jokwadh kwedhe ? 
Ere jalo ma noketo roho maler e diergi ? ma notelo nigi 
gi luete madwong’ gi luedo marachwich mar Musa ? 
ma nobaro nam nyimgi, mondo omi Nyinge obedi 
nyaka chieng’? ma notelo nigi e nam, kaka barasi e 
thim, mondo kik gichwanyre. Kaka kweth nolor odhi 
e pap, roho mar Jehova nomiyogi yueyo : kamano 
notelo ni jogi mondo omi nyingi obedi madwong’. Gi 
e polo ine piny, kendo gi e odi maler madwong’ 
ine: ere kinda mari gi hondi? Herani gi ng'wononi 
ogeng'ore na. Ni kech in Wuonwa, kata Ibrahim 
okiyawa, kendo Israel ok oyiewa: A Jehova, in 
ie wuonwa; jawarwa ma nyaka nene e nyingi. 
A Jehova, imiyowa bayo a e wang’ yori nang'o, 
kendo imiyo chunywa doko matek kwaweyo luori ? 
Dwogi ni kech jotichni, ogendini mag gikeni mari. 
Jogi maler nobedogo ndalo manok kende: wasikwa 
nonyono odi maler. Wadoko kaka jogo mak iloyo 
ndalo duto; kaka jogo mak noluongi gi Nyingi. 

Injili. Mariko M. 14.1. 


To bang’ ndalo ariyo pasaka nitie gi mkate mak 
oketie thowi: to jodolo madongo gi jondiko noparo 
kaka di gimake gi reiko, mondo ginege: ni kech ne 
giwacho, Kik wamake e sawo, ni kik oganda otim koko: 
To ka ne en Bethania, e od Simon jadhoho, ko- 
chiemo, dhako moro nobiro man gi chupa mar mo 
mang'we ng'ar, ma nengone tekgilala ; monego chupa, 
moolo e wiye. To ne nitie jo moko ma nosin kendgi 
ka giwacho, Ketho morni nang'o? ni kech dinyal 
hono morni gi dinari mokadho piero apar adek, 
kendo omi jo modhier. Ne gingur kode. To 
Yesu nowacho, Weyeuru; uchande nang'o? notimo 
na tich maber. Ni kech ndalo duto un gi jo 
modhier kodu, kendo ka mudwaro unyalo timo 
nigi maber: to an ok an kodu ndalo duto. 
Otimo monyalo: ose wiro ringira chon gi mo mar 
yiko. To adier ako nu, Ka ma noyalie injili e piny 
duto, ma bende ma dhani otimo nohul mondo gipare. 
To Yudas Jaiskariota, en ngat achiel kuom 
japar gariyo, nowuok nodhi kuom jodolo madongo, 
mondo okete e luetegi. To gin, ka ne giwinjo, 
ne gimor; ne gisingore kode ni ginimiye fedha. 
Eka nodwaro kar wange mondo ochiwe. To 
chieng' mokwongo mar chamo mkate maonge thowi, 
ka ne gidolo pasaka, jopwonjorene owacho ne, 
Ere ka midwaro wadhiye kendo loso mondo 
ichamie pasaka? Nooro jariyo mag jopwonjorene, 
mowacho nigi, Dhiuru e dala, eka nurom gi 
ng'ato mating'o da pi: luweuru; to ka ma 
nodonjie wachuru ni jadwong’ ot, Japwonj owacho, 
Ere oda mar welo, ka ma nachamie pasaka 
kod jopwonjorena? To en owuon nonyisu ot ma 
malo madwong’, mose yiko molosore: losnwauru 
kanyo. Jopwonjorene nodhi, ne gidonjo e dala, 
ne ginwang'o kaka noko nigi: to ne giloso pasaka. 

Eka ka odhiambo nochopo obiro gi japar gariyo. 
To ka gibet ka gichiemo, -Yesu nowacho, Adier 
awacho nu niya, Ngat achiel kuomu nondhoga, 
ng'a machiemo koda. Ne gichako parore, kendo 
wacho ne achiel achiel, Ani koso? To noluwo 
nigi, En ng'at achiel kuom japar gariyo, malutha 
koda e tawo. Ni kech Wuod dhano odhiyo, 
kaka nondiki kuome: to norach ni ng'atno ma 
nondhog Wuod dhano! di ne ok onyuole diber 
ni ng'atno. To ka gichiemo nokawo mkate, 
kose ngingo, nomiyogi, mowacho, Kawuru: ma 
e ringira. Nokawo kikombe bende, ka nose 
goyo erokamano, nomiyogi; ne gimadho giduto. 
Mowacho nigi, Ma e remba mar Muma, mochwer 
ni ji mang'eny. Adier awacho nu niya, Ok 
anamadhi kendo ngang’ olemb mzabibu, nyaka 
chieng, namadhe manyien e piny ruodh Nyasaye. 
Ka ne gise wer, ne giwuok gidhi got Zeituni. 
Eka Yesu owacho nigi, Unusin uduto: ni kech 
nondiki, Nago jakwath, mi rombe noke. To chieng' 
mase chier, natel nyimu adhi Galili. To Petero 
nowacho ne, Kata giduto nosin kodi, to ok an. 
Yesu owacho ne, Adier awacho ni niya, In tinde, 
gotienoni, ka thuon gweno pok okok diriyo, nik- 
wera didek. To en nokwer matek ngang’, Kata 
onego atho kodi, ok nakweri ngang’. To giduto 
bende nowacho kamano. Eka gichopo e gweng' 
miluongo ni Gethsemane: mowacho ni jopwon- 
jorene, Beduru ka eri, kalemo. To otero Petero 
gi Yakobo gi Yohana kode, mochako hum, mop- 
arore ahinya. Nowacho nigi, Chunya oparore 
ngang’ nyaka kar tho: beduru kani, unen. 
Eka nochwalore matin nyime, mopodho e lowo, 
molemo, mondo konyalore, saa okadh ne. To 
nowacho, Abba, Wuoro, duto nyalore kuomi; gol 
agwatani kuoma : to kik obet gi madwaro an, to ma 
in idwaro. Nobiro, monwang'ogi ka ginindo, 
mowacho ni Petero, Simon, inindo koso? Ok inyal 

neno kata saa achiel? Nenuru kendo lemuru, 
mondo kik udonji kar tem : chuny oyie, to ringruok 
onyap. Nodhi kendo molamo, kowacho wechego. 
Nobiro kendo, monwang'ogi ka ginindo, ni kech 
wang'gi pek ngang’; ne ok ging'eyo gi ma gidwoke 
go. Eka obiro ndalo mar adek, mowacho nigi, 
Ninduru koro, yueuru : orom ; saa ogik; ne, Wuod 
dhano indhoge e luet jo maricho. Chunguru, wadhi : 
‚ne, jandhoga ose kayo. Gi kanyono, ka pod owacho, 
Yudas, ng'at achielkuom japar gariyo, otucho goganda 
kode man gi ligengini garunge, koa ka jodolo madongo 
gijondiko gijodongo. To ng’a mondhoge nose miyogi 
ranyis, kowacho nigi, Nga ma nanyodhi, jalo e en; 
makeuru, utere maber. To ka nochopo, gi kanyono 
nodhi ire, mowacho, Rabbi; monyodhe ngang’. To 
gin ne gitero luetegi kuome, ne gimake. To ng'ato 
achiel kuom jo mochung' tenge nowuodho ligan- 
galane, nogoyo jatich jadolo madwong', mong'ado 
ite. Yesu nodwoko mowacho nigi, Uwuok gi ligengini 
garunge ka jo madwaro jakuo, mondo umaka? 
Pile yande an kodu i hekalu kapwonjo, ne ok umaka : 
to ma otimore mondo gik mondiki ochopi. Eka 
ne giweye giduto, ne giringo. To wuowi moro noluwe, 
man gi nanga mar bafta mobol kuome, kuom ringire 
ma nono: mi gimake ; to noweyo nangano, noringo 
duk. Eka ne gitero Yesu ka jadolo madwong’ : kendo 
jodolo madongo gi jodongo gi jondiko duto ochokore 
kode, To Petero noluwe gi ku mabor, kata e laro 
mar jadolo madwong'; nonwang'o obed piny gi 
jotich, koocho ka ma mach olielie. To jodolo 
madongo gi jobura duto ne gidwaro joneno kuom Yesu 
mondo ginege; to ne ok ginwang'o. Ni kech jo 
mang'eny nojigo ne wach, to wechegi ok odhi kare 
kaachiel. Eka jo moko nochung’, mojigo ne wach, 
kowacho, Wan ne wawinje kowacho niya, An 
naketh hekaluni motim gi luedo, to gi ndalo adek 
nager machielo mak otim gi luedo. To kata kamano 
wachgi ne ok odhi kare. Eka jadolo madwong’ 

nochung' diere mowacho ni Yesu, Ok idwok 
wach moro koso? en ang'o ma jogi oneno kuomi ? 
To en noling’, ne ok odwoko gi moro. Jadolo mad- 
wong’ nopenje kendo nowacho ne, In ie Kristo 
koso, Wuod Jahawi? To Yesu nowacho, E an; 
to unune Wuod dhano kobet kor bat korachwich mar 
teko, kendo kobiro gi boche polo. To jadolo mad- 
wong’ noyiecho nenge, kawacho, Pod wadwaro 
joneno nang'o? Use winjo piemne: uneno nadi ? 
To giduto nong'ado ne bura mowinjore tho. Eka 
jo moko nobuko ng'ulo olawo kuome, kendo umo 
wang'e, kendo goye gadhong’, kendo wacho ne, 
Kor wach : kendo waskari noromo ne kathale. Ka 
ne Petero ni mwalo e laro, ng'at achiel mag nyi 
jadolo madwong’ obiro; to koneno Petero kooyo 
mach, nong'iye, mowacho ne, Ne in bende gi 
Janazarethno, Yésu. To nokwer kowacho, Akiya 
kendo ok ang'eyo gi miwacho : mowuok oko e dhoot ; 
eka thuon gweno nokok. To nyano nonene, no- 
chako wacho kendo ni jogo mochung'ie niya, Jali 
e ng'atgi. To nokwer kendo. Ka kinde matin 
ose kadho kendo jo mochung'ie nowacho ni Petero, 
Adier in ng'atgi; ni kech in Jagalili. To nochako 
kwong'ore kendo ramo niya, Akiya ng'atni muwacho. 
Gi kanyono thuon gweno nokok ndalo mar ariyo. 
Eka Petero noparo wachno, kaka Yesu nowacho ne, 
Ka pok thuon gweno okok ndalo ariyo, nikwera ndalo 
adek. To ka noparo wachno, noyuak. 


CHIENG’ TICH ARIYO NYIM CHIER. 
Kar Waraka. Isaya. 50.5. 

Ruoth Nyasaye ose yawo ita, to ne ok adagi, kata 
dok chien. Namiyo jochwat dier ng'eya, gi lemba 
ni jo mapudho yie wich: ok naumo wanga kuom 
wich kuot kod ng'ulo olawo. Ni kech Ruoth Nyasaye 
nokonya; e momiyo wiya ok nokuot: e momiyo 

aketo wang'a ka kidi, kendo ang'eyo ka wiya ok 
nokuodi. En maketa kare ochiegini ; ng'a ma nopiem 
koda? mondo wachung' kaachiel: ng'a modoko 
wasika? mondo osudi buta. Ne, Ruoth Nyasaye 
nokonya ; en ie ng'a ma nomi bura oloya? Neuru, 
giduto gibiro ti kaka lawo ; oluende nochamgi. Ere 
ng'at mantie kindu maluoro Jehova, mawinjo duond 
misumbe? en mawuotho e mudho, mak obedo gi 
chieng’, mondo ogen nying Jehova, kendo osirore kuom 
Nyasache. Neuru, un duto mamoko mach ; motweyore 
81 meny: wuothuru e chieng' mach maru, e meny muse 
moko. Ma nuyudi e lueta ; nubedi piny gi masira. 


Injili. Mariko M. 15.1. 

To gi kanyono ka ne piny oru, jodolo madongo 
81 jodongo, gi jondiko, gi jobura duto, noporo wach, 
kendo ne gitweyo Yesu, ne gitere, kendo ne gichiwe 
ni Pilato. Pilato nopenje, In ie Ruodh Joyahudi 
koso ? To en nodwoko mowacho ne, Iwacho. To 
jodolo madongo nodonjo ne doho gi weche mathoth. 
Eka Pilato nopenje kendo kowacho, Ok idwok wach 
moro koso? ne weche mathothgi ma gidonjo ni go. To 
Yesu ne ok odwoko wach moro; nyaka Pilato nohum. 
To e sawo yande ogonyo nigi ng'ato motwe achiel, 
nga ma gikwayo. To ne nitie ng'ato miluongo ni 
Barabba, motwe, gi jo ma nojemo, ne gin jogo ma 
nonego ji e jemono. Oganda noidho mochako 
kwaye mondo otim kaka yande otimo nigi. To 
Pilato nodwokogi kowacho, Udwar agony nu Ruodh 
Joyahudi koso? Ni kech nong'eyo ka ich lit e 
momiyo jodolo madongo nochiwe. To jodolo mado- 
ngo nopwonjo oganda mondo ogony nigi mana Barab- 
ba. Eka Pilato nodwoko mowacho nigi, Natim ni 
jali nadi muluongo ni Ruodh Joyahudi? To gin 
ne gikok kendo ni, Gure. Kendo Pilato nowacho 
nigi, Marang'o, rach ang'o motimo ? To gin ne gikok 
ahinya ni, Gure. Eka Pilato kodwaro long'o no- 

ganda, nogonyo nigi Barabba, 4o nogolo nigi Yesu, 
kose chwade, ni mondo ogure. Eka waskari notere e 
laro, miluongo ni Praitorio ; kendo giluongo oganda 
duto kaachiel. Ne giruake gi nanga makwar, kendo 
gikado ligisa mar kudho, ka gisidho ne; kendo ne 
gichako mose ni, Wamosi, Ruodh Joyahudi! To 
ne gigoyo wiye godundu, ne ging'ulo olawo kuome, 
ka ne gigoyo chonggi piny ne gimiye dwong’. To ka 
ne gise chare, ne gilonyo nanga makwarno kuome, ne 
giruake gi nenge. Eka gitere oko mondo gigure. 
To ne gichuno ng'ato monwang'o okadho, Simon 
Jakureni, moa e gweng’ moro, wuon Aleksander gi 
Rufusu, mondo oting' msalabane. To gitere ka 
gweng’ miluongo ni Golgotha, tiend wachni, Kar han- 
ga. To ne gimiye divai mokiko gi yath: to ne ok 
omadho. To gigure; kendo gipogo nenge kendgi, ka ' 
gigo ombulo kuom nenge, gi ma ng'ato gi ng'ato 
dokaw. To ne en saa adek, eka ne gigure. Kendo 
wach mar buche nondiki malo niya, RUODH JOYA- 
HUDI. Kendo giguro jomecho ariyo kode ; achiel 
e bade korachwich, to machielo e bade koracham. 
(To ndiko nochopo, mowacho, Nokwane gi jo 
maricho.) To jo mokadho noyanye, ka gigoyo 
wigi, ka giwacho, Yaye! in maketho hekalu, kendo 
gerogo gi ndalo adek, kuwori kendi, ilor ja 
e msalaba. Kamano bende jodolo madongo 
kochare kendgi, kod jondiko, nowacho, Nokuwoyo 
jo moko; en owuon ok onyal kuwore. Kristo, 
Ruodh Israel, olor koro oa e msalaba, mondo 
wane kendo wayie. Kendo jo mogur kode noyanye. 
To ka saa auchiel nochopo, piny duto notimo 
mudho nyaka saa ongachiel. Eka saa ongachiel 
Yesu nokok gi duol madwong’ niya, Eloi, Eloi, lama 
sabakthani ? tiend wachni ni, Nyasacha, Nyasacha, 
iweya nang'o? To jo moko kuom jo mochung'ie, 
ka nowinjo nowacho, Ne, oluongo Elija. To ngat 
achiel noringo, moolo awayo e sipanj, noyieyo e 
odundu, nomiye omadhi, kowacho, Weuru wane kata, 

Elija obiro lore. Eka Yesu nokok gi duol madwong’, 
to chunye nochot. Kendo nanga mar hekalu no- 
riedore dier ariyo, moa wiye nyaka piny. To ka 
jadwong’ waskari, ma nochung’ komanyore kode, no- 
neno ka chunye ochot kamano, nowacho, Adier jali 
ne en Wuod Nyasaye. 


CHIENG' TICH ADEK NYIM CHIER. 
WARAKA. Johib. 9. 16. 

Ka ma mumb jalemo nitie, tho bende mar jalemo 
onego obedie. Ni kech mumano onyalore kuom jo 
motho: to ka wuon pod nitie gino onyalo gi moro 
koso? E momiyo kata muma machon bende ne ok 
owal maonge remo. Ni kech ka nė Musa ose hulo 
noganda duto weche mag chik kaka chik obet, 
nokawo remb nyiruedhe gi diek, kodi pi gi yie rombe 
malende gi hesobu, mi nokiro kuom kitabu goganda 
duto, mowacho, Ma e remb muma ma ne Nyasaye 
ochiko kuomu. Hema bende kod gi lemo nokiroe 
kamano. To kuom chik, dawachi ka both gik 
moko duto opuodhi gi remo: kendo ka remo 
ok chwer golo richo ongee. E momiyo kido 
mag gik me polo onego opuodhre gi gigi; to 
gigogo me polo gi misengini mabeyo moloyo magi. 
Ni kech Kristo ne ok odonjo ka maler molos gi 
luedo, moket gi gik maradier, to e polo kende, mondo 
onere koro ni kech wan e nyim Nyasaye : ok bende 
mondo ochiwre ndalo mang’eny ; kaka jadolo mad- 
wong’ donjo nga ka maler higa gi higa gi remo mak 
mare owuon; koso nonego osande ndalo mang'eny 
nyaka a chakruok piny : to koro dichiel ose fwenyore 
e giko higini kuom golo richo gi misango mar ringire 
owuon. To kaka oketo ni ji mondo githo mana dichiel, 
to bang'e bura nitie, e kaka Kristo, kose chiwe 
dichiel kuom golo richo mag ji mang'eny, obiro nenore 
ndalo mar ariyo ni jo marite, ok kuom richo, to kuom 
konyruok. 


CHIENG' TICH ADEK NYIM CHIER gI 


INJILI, Luka M. 22.1. 


To koro sawo mar mkate maonge thowi ne chiegini, 
miluongo ni Pasaka. Jodolo madongo gi jondiko 
nodwaro kaka diginege, ni kech ne giluoro oganda. 
To Satani nodonjo e Yudas, miluongo ni Jaska- 
riota, mobedo e kanyakala mar japar gariyogo. No- 
dhiyo, notwak kodi jodolo madongo kodi jodongo 
mag waskari, kaka onyal ndhoge nigi. Ne gimor, 
kendo ne gichike ni mondo gimiye fedha. To noyie, 
eka nodwaro kinde mondo ondhoge nigi ka oganda 
onge. To ndalo mar mkate maonge thowi nochopo, ka 
ma onego odol pasaka. Nooro Petero gi Yohana, 
kowacho, Dhiuru, ubidh nwa pasaka, mondo wacham. 
To ne giwacho ne, Idwaro ni mondo wabidh kanye ? 
To nowacho nigi, Neuru, kuse donjo e dala, nurom 
kodi ng'ato moting'o da pi; luweurų e ot ku modonje. 
Nuwachi ni jadwong' ot, Japwonj owacho ni, Ere 
od welo, ka ma nachamie pasaka kodi jopwonjore 
maga? To en nonyisu ot madwong' ma malo moyi- 
kore: bidhuru kanyo. To ne gidhiyo, ne ginwang’o 
kaka nose wacho nigi: kendo ne gibidho pasaka. 
Ka saa nochopo, nobet piny, gi joote kode. No- 
wacho nigi, Gombo to agombo chamo pasaka ni 
kodu ka pok osanda: ni kech awacho nu, Ok 
nachame ngang’, nyaka notimre e piny ruodh Nyasaye. 
Nokawo kikombe, kose goyo erokamano, nowacho, 
Kawuru mani, pogeuru kendu: ni kech awacho 
nu niya, Nyaka a tinende ok namadhi ngang’ kuom 
olemb mizabibu, nyaka piny ruodh Nyasaye nobi. 
Nokawo mkate kose goyo erokamano, nong'ingo 
nomiyogi kowacho, Ma e ringira machiwo ni kech un : 
timuru ma mondo uparago. Kendo kikombe 
bende kamano bang’ chiemo, kowacho, Kikombeni 
e muma mar remba, mochuwer ni kech un. To 
neuru, luet ng'a mandhoga ni koda e mesa. Ni 
kech Wuod dhano odhiyo adier, kaka nochiki: to rach 

ni ng'atno, mandhoge! Ne gichako penjore 
kendgi, ka en ng'a kuomgi ma ditim wachni. To 
mbaka nowuok nigi ni ng'a ma dibedi ma dwong’ 
moloyo. Nowacho nigi, Ruodhi mag Ogendini 
oloyogi; kendo jo man gi teko kuomgi iluon- 
gogi Jokony. To un ok nubedi kamano: to jad- 
wong’ kuomu mondo obet ka ng'a matin; kendo 
jatelo, obet ka jatich. Ni kech ere jadwong’ molo- 
yo, mobedo e chiemo, koso en matiyo ? ok en mobedo 
e chiemo? to an e kindu ka ng'a matiyo. To un 
jo ma nosiko koda e temruokna ; kendo an aketo 
nu piny ruoth, kaka Wuora noketo na, mondo 
uchiem kendo umadhi e mesana e piny ruodha ; 
kendo nubedi e komb ruodhi kung'ado þura ni 
ogendini apar gariyo mag Israel. Simon, Simon, 
ne, Satani nokwayo ni mondo omaku, mondo 
opiedhu kaka ipiedho ngano: to an nasayo 
'kuomi, yieni kik rem: kendo in kise lokiri, sir 
oweteu. To en nowacho ne, Ruoth ase yikora 
dhiyo kodi ka od twech gi kar tho bende. 
To en nowacho, Ako ni Petero, thuon gweno ok 
nokogi tinendeni nyaka. ikwera didek ka ing'eya. 
Nowacho nigi, Ka naorou kuonge kata ndede 


kata mfuko kata wuoche, nuchando gi moro. 


kose ? Ne giwacho, Ne ok wachando gi moro. To 
nowacho nigi, To koro, ng'a man gi ndede okawe, 
gi mfuko bende; to ng'a maonge go, onego 
ohon aroche ong'iew go ligangala. Ni kech 
awacho nu, ni gi ma nondiki onego otimore kuoma 
niya, Nokwane kod jo moketho: ni kech wach man 
kuoma en gi chopruok. To ne giwacho, Ruoth, ne, 
ligengini ariyo ni ka. To nowacho nigi, Orom. 
Nowuok, nodhiyo, kaka yande otimo, ka got 
Zeituni; to jopwonjore mage bende noluwe. To 
ka nochopo e gweng’no, nowacho nigi ni, Lamuru 
mondo kik udonji kar tem. Nopogore kodgi 
machalo kinde mar diro kidi; nogoyo chonge piny 
nolamo, kowacho niya, Wuoro kiyieį gol na ag- 

watani: to ok gi madwaro to mana gi midwaro 
e mondo otimre. To jamalaika moa e polo 
nobiro ne, komiye teko. Ka ne lit ne ngang’ 
nolamo ahinya ruok: to luche nodok ka ton 
remo madongo machuwer piny. Koa lamone 
nodhiyo ir jopwonjore mage, nonwang'ogi ka 
ginindo kuom parruok, ` nowacho nigi, Marang'o 
unindo ? chunguru ulam mondo kik udonji kar tem. 
Ka ne pod owacho, ne, oganda gi jal miluongo 
ni Yudas, ng'at japar gariyo, notelo nigi; kendo 
nosudo ir Yesu ni mondo onyodhe. To Yesu nowacho 
ne, Yudas, indhogo Wuod dhano gi nyoth koso? To 
jo moluwore ka ne gineno wach mabiro timore, ne 
giwacho, Ruodhwa, wanabet gi ligangala koso? 
Ng'ato achiel kuomgi nogoyo misumba mar jadolo 
madwong’, nobeto ite ma korachwich. To Yesu 
nodwoko mowacho, Weuru mondi. Eka nomulo 
ite, nochange. To Yesu nowacho ni jodolo ma- 
dongo, gi waskari madongo mag hekalu, gi 
jodongo, ma nodhi ne ni mondo gimake, Nuwuok 
gi ligengini gi ludhe, ka jo mawuok kuom jakuo 
koso? Ka pile nabet kodu i hekalu ok ne urieyo 
luetu kuoma : to ma e saa maru, gi teko mar mudho. 
Ne gimake, ne gitere, kendo ne gikele œ od jadolo 
madwong'. To Petero noluwe ku mabor. ‚To ka 
ne gise moko mach e dier laro, ne gise bedo piny 
kanyachiel, Petero nobedo piny diergi. To nyako 
moro konene ka nobedo piny ka ma mach olielie : 
nochomo wang'e kuome, nowacho, Jali bende ne ni- 
kode. To en nokwero; kowacho, Nyako, ok ang'eye. 
Mos matin ng'a machielo nonene, nowacho, In bende 
in ng'atgi. To Petero nowacho, Dhano, ok an. 
Bang’ kinde kata saa achiel ng'a machielo nojiwo 
matek, kowacho, Adier jali obende ne en kode: ni 
kech en Jagalili. To Petero nowacho, Dhano ok 
ang'eyo gi miwacho. Gi kanyo, ka pod owuoyo, 
thuon gweno nokok. Eka Ruoth nolokore, nong’iyo 
Petero. Kendo Petero noparo wach Ruoth, kaka 

nowacho ne niya, Tinende ni, ka thuon gweno 
pok okok, nikwera didek. Nowuok oko noyuak 
ahinya. Kendo jo.ma nomako Yesu nonyiere, 
nogoye. Ne giboyo wange gi nanga, ne .gipenje 
ka giwacho, Kor akora: en ng'a mogoyi? Weche 
moko mang'eny ne giwacho kuome, ka giyanye. 
Ka ugwe noyawo, oganda mar jodong ji nocho- 
kore, jodolo madongo bende gi jondiko ; ne gitere 
e bura margi, ka giwacho, Ka in ni e Kristo, ko nwa. 
To nowacho nigi, Kako nu, ok nuyie : kendo kapenju, 
ok nudwoki. To nyaka a tinende Wuod dhano obiro 
bet kor bat marachwich mar teko Nyasaye. To 
gi duto ne giwacho, In ie Wuod Nyasaye koso? 
To en nowacho nigi, Un uwacho ka e an. To ne gi- 
wacho, Pod wadwaro joneno nang'o? ni kech 
wawagi wase winjo e dhoge owuon. 


CHIENG’ TICH ANG'WEN NYIM CHIER. 
WARAKA. rx Jokor. 11, 17. 

To achikou wachni, ok apakou, ni kech uchokore 
ok kuom wach maber moloyo to kuom wach marach 
moloyo. Mokwongo, kuchokore e kanisa, awinjo ka 
pogruok nitie kindu; mi ayie matin. E momiyo 
uyiero kanyakala kindu, mondo jogo moyie ging'ere 
e kindu. Eka kuchokore kanyachiel, chamo sawo 
mar Ruoth ok nyalore: ni kech kuchiemo kuonde 
ng'ato okwongo chamo chiembe owuon; kendo 
ng'ato en gi kech, kendo machielo omer. Nadi? 
uonge udi ka- muchiemie kendo umadhie ? koso 
uchayo kanisa mar Nyasaye mukuodo wi jogo 
ma ongego? Nawach nu nadi? napaku kuom 
wachni? ok apaku. Ni kech nayudo kuom Ruoth 
wachno ma natero nu, kaka Ruoth Yesu ka nond- 
hoge gotienono nokawo mkate; ka nogoyo eroka- 
mano, nong'ingo, nowacho, Ma e ringira, ma e maru : 
timuru ma kuparago. Kamano bende kikombe, 
bang’ sawo, kowacho, Kikombeni en e muma man- 

yien kuom remba: timuru na, kaka umadho nga, 
kuparago. Ni kech ndalo duto kuchamo mkateni, 
kendo kumadho kikombe, unyiso tho Ruoth nyaka 
nobi. E momiyo kuonde ng'ato machamo mkate 
kata mamadho kikombe mak owinjore, bura noloe 
mar ringire gi remb Ruoth. To mondo ng'ato ong'ire, 
eka ocham mkate, kendo omadhi kikombe. Ni kech 
ng'a machiemo kendo mamadho, ochamo kendo 
omadho bura kuome, ka ok oneno ringruok. Ni 
kech wachni ji mathoth kuomu gin jo midekre kendo 
gituwo, kendo jo moko nindo. To dine wang'ire 
wawegi, ok doket nwa bura. To koket nwa bura, 
Ruoth opwonjowa malit, mondo kik bura olowa gi 
jopiny. Owetewa, eka kuchokore mondo uchiem 
rituru ng'ato gi ng'ato. Ka kech oloyo ng'ato moro, 
mondo ochiem pacho ; mondo kik uchokre ka bura 
oloyou. Kendo weche modong’ nalosi kabiro. 


Inji. Luka M. 23.1. 

Eka oganda duto nochungo, ne gitere ka Pilato. To 
ne gichako donjo ne, ka giwacho, Ne wanwang'o jali 
koloko ogandawa, komono ji chiwo usuru ni Kaisari, 
kowacho ka en owuon ni Kristo Ruoth. To Pilato 
nopenje kowacho, In e Ruodh Joyahudi? To 
nodwoke nowacho, Iwacho. To Pilato nowacho ni 
jodolo madongo gi ogendini, Ok anwang'o bura 
kuom jali. To ne gimedo wacho gi teko niya, Ojiwo 
oganda, kopwonjo e Yahudi duto, kochako a Galili 
nyaka ochopo kani. To ka Pilato nowinjo, nopenjo 
kata jali ni Jagalili. Kong'eyo ka en mar piny 
Herode, noore ir Herode, ne en owuon bende nitie 
Yerusalem ndalogo. To ka Herode noneno Yesu 
nomor ahinya: ni kech yande odwaro nene nyaka 
nene, ni kech nose wingo humbe; kendo nogeno 
neno ranyis moro motimore kuome. To nopenje 
gi weche mathoth; to en ne ok odwoko gi 
moro. To jodolo madongo gi jondiko ne gichungo 
kodonjo ne ahinya. To Herode gi waskache mage 

nochare, ne ginyiere, koruake gi.nengini mabeyo ne 
gidwoke ir Pilato. Herode gi Pilato ne gimako osiep 
kendgi ndalo nogono: ni kech yande gisin kendgi. 
To Pilato noluongo kaachiel jodolo madongo kodi jo 
moloyo kodi oganda, nowacho nigi, Nukelo na jali, 
ka ng'ato maloko oganda : to neuru, an, kase penje 
e nyimu, ne ok anwang'o bura kuom jali kuom weche 
mudonjo ne: oyo, kata Herode: ni kech nodwoke 
irwa; neuru, ok notiyo gi moro mowinjore tho. E 
momiyo nachawde, kendo nagonye. To onego ogony 
nigi e sawo ng'at achiel motwe. To ne gikok kaachiel, 
ka giwacho, Gol jali, to gony nwa Barabba : ne en 
ng'ato ma nonwang’o obole i od twech kuom 
piem moro ma notimore e dala, kendo kuom nek. 
To Pilato nowacho nigi kendo, kodwaro gonyo Yesu ; 
to gin ne gikok ka giwacho, Gure, gure. Nowacho 
nigi nyadidek, Marang’o, ere marach ma jali notiyo ? 
Ok anwang’o bura mar tho kuome: e momiyo 
nachwade kendo nagonye. To ne gimedo kok gi 
duonde madongo ka gidwaro ni mondo ogure. 
Kendo duondegi hingo. Eka Pilato nong'ado bura. 
mondo gi ma gikwayo otimre. To nogonyo jal cha 
ma nobole e od twech kuom piem kod nek, ma 
gikwayo; to nomiyogi Yesu mondo gitim kaka 
gidwaro. Ka ne gitere oko ne gimako ng'ato, Simon 
Jakureni, koa wuoth, ne giyie ne msalaba, mondo 
oting' bang' Yesu. To jo mang'eny kuom oganda 
mar ji noluwe, kendo kuom mon, moyuagore malit 
kendo moyuak ne. To Yesu nolokore irgi nowacho, 
Nyi Yerusalem, kik uyuak na, to yuaguru kuomu 
uwegi, kendo ni nyithindu. Ni kech neuru, ndalo 
ginibi ka giniwachi, Jo migumba, gin johawi, gi iye 
ma ok nyuol, gi thunde ma yande ok odhodhi. Eka 
ginichaki wacho ni gode, Podh nwa; gi pidhe niya, 
Umwa. Ni kech ka gitimo magi gi yath mang'ich, 
ginitim ango gi yath mutuwo? Ne nitie jariyo 
moko bende, jo maricho, moter kode mondo oneggi. 
Ka ne gichopo gweng' miluongo ni Hanga, kanyo 

ne gigure, kodi jo maricho, achiel e kor bat marach- 
wich, to machielo e kor bat maracham. To Yesu 
nowacho, Wuonwa wegi; ni kech gikiya gi ma 
gitiyo. To ne gipogo lepe kendgi, ne gigoyo ombulo. 
Oganda nochungo koneno. To joloyo bende nonyiere 
ka giwacho, Noreso jomoko ; oresre owuon, ka jali 
ni Kristo mar Nyasaye ma noyiero. To waskache 
bende nonyiere ka gibiro ire, to gimiye kongo 
mawach, ka giwacho, Ka in ni Ruodh Joyahudi 
resri. Ndiko bende noket malo e dier wiye niya, Jali 
ni Ruodh Joyahudi. To achiel kuom jo marichogo 


.mogur noyanye, kowacho, Ok in ni Kristo koso? 


resri kod wan. To machielono nodwoko kokwere, 
nowacho, Ok iluoro kata. Nyasaye, kineno ka in e 
bura achiel? To wan kare: ni kech ochulo nwa 
kare gi timwa; to jali ok notiyo gi moro marach. 
Eka nowacho ni, Yesu, para chieng’ kibiro gi piny 
routh mari. Nowacho ne, Adier awacho ni, Tinende 
nibedi koda e Paradis. Koro ne saa kata auchiel, 
eka mudho noyimo piny duto nyaka ochopo saa 
ongachiel, ka wang’ chieng’ ok orieny: to nanga 
mogeng’ mar hekalu noriedore diere. Yesu nokok 
gi duol mang'ongo, nowacho, Wuora, aketo chunya 
e lueti: to kose wacho ma chunye ħochot. Ka 
jadwong’ lueny noneno gi ma notimore, nodendo 
Nyasaye, kowacho, Adier jali nobedo dhano makare. 
Kendo ogendini duto ma nochokore mondo one 
wachni, ka ne gineno weche ma notimore, ne gidok ka 
gigoyo korgi. To owetegi duto, gi mon ma noluwo 
kode moa Galili, ne gichungo ku mabor, ka gineno 
wechegi. 


CHIENG' THO KRISTO. 


Lamo. 


A Nyasaye manyalo duto, wasayoi mondo ine 
mang'won joodini, ma Ruodhwa Yesu Kristo noyie 
ondhoge ni kech gin, kendo ochiwe e luet jo maricho, 
kendo otho e msalaba, to koro ongima kendo oloyo 


G 

kod in gi Roho Maler, Nyasaye achiel ndalo duto, 
nyaka chieng'. Amina. 

A Nyasaye manyalo duto kendo mochwere, kuom 
Roho mari iloyo kendo ipuodho Kanisa duto ; Iyie 
gik mwasayoi kendo mwakwayoi ni ji duto ma ni e 
Kanisani maler, to ng'ato ka ng'ato e tiche ka 
miluongee mondo oti ni adier koluori ; kuom Ruodh- 
wa gi Jakonywa Yesu Kristo. Amina. , 

A Nyasaye mang'won, in ma nichweyo ji duto, to 
ok ichayo gi moro ma nichweyo, kendo ok idwaro 
ng'at marach mondo otho, to olokore obed mangima ; 
Ikecho Joyahudi, Joislam, Jo mak oyie, gi Jo 
mopogore duto, kendo igol nigi kiawa duto, gi chuny 
matek, kendo chayo wachni; A Ruoth mwapako, 
ikelgi pacho, mondo oresgi kuom jo modong’ mag 
Joisrael maradier, kendo gidoki kweth achiel mar 
jakwath achiel, Yesu Kristo Ruodhwa, mangima 
kendo moloyo kod in gi Roho Maler, Nyasaye achiel, 
nyaka chieng'. Amina. 


WARAKA. Johib. 10. 1. 

To ni kech chik obedo gi tipo mar gik mabeyo 
mabiro, ok kit gigogo chutho, ok ginyal chopo 
kare jo masudoe ngang’ gi misenginigo ma gitimo nga. 
Koso di ne ok giweyo timogi, ni kech jolemo, kose 
puodhi dichiel, ok di gipar richo kendo? To e 
misenginigo giparo richo higa gi higa. Ni kech 
remb ruedhe gi diek ok nyal golo richo. E momiyo 
kodonjo e piny, owacho niya. 

Misango kod chiwo ok nidwaro, 

To ringruok en ma niloso na ; , 

Ne ok imor gi misengini miwang'o chutho gi 
mago mag richo : 

Eka nawacho, Ne, ase biro 

(Kar kitabu nondiki kuoma) 

Mondo atim gi midwaro, A Nyasaye. , 

Mokwongo mowacho ni, Misengini kod chiwo gi 
misengini miwang’o chutho kendo mag richo ok 

nidwaro, kendo ok nimorgo (e ma notimore kuom 
chik), eka nowacho ni, Ne, ase biro mondo atim gi 
midwaro. Ogolo wach mokwongo, mondo oket mar 
ariyo. To kuom gi modwarono ose puodhwa e yor 
chiwo ringire Kristo nyadichiel chutho. To jodolo 
duto chungo nga pile ka gitiyo tich lemo kendo timo 
misengihigo ndalo mang'eny, mak nyal golo richo 
ngang’: to jali, ka nose timo misango achiel nyaka 
chieng’ ni kech richo, nobedo piny e bad Nyasaye 
korachwich ; to koro orito nyaka wasike ose ketgi e 
raten tiende. Ni kech kuom chiwo achiel ose chopo 
kare nyaka chieng’ jo mopuodhore. To Roho Maler 
bende odoko nwa janeno: ni kech kose wacho 
niya, 5 

Ma eri e muma ma nacham kodgi 

Bang’ ndalogo, Ruoth owacho ; 

Anaket chikna ie chunygi, 

Kendo nandikgi e parogi ; 

Kendo richogi gi kethogi ok anapar kendo ngang’. 
To ka ma golo gigi nitie, kanyo onge chiwo kendo kuom 
richo. Owetewa, e momiyo ka wan gi chir kuom donjo ` 
kuonde maler kuom remb Yesu, e wang’yo manyien 
kendo mangima ma nowalo nwa e yor nanga mogeng’, 
tiende ni, ringire ; kendo ka wan gi jadòlo madwong' 
man kuom od Nyasaye ; wasudi gi chuny maradier 
kwayie chutho, mose gudo chunywa a e paro marach, 
kendo ringirewa ose luoki gi pi maliu: to wamak 
hulruok mar genowa mak lokore, ni kech en adier 
ma nosingore : kendo mondo wapar ng'ato ka ng'ato 
kuom jiwo hera gi tim mabeyo ; mak wawe chokore 
kaachiel, kaka tim mar jo moko nitie, to kwajiwore ; 
kendo kamano moloyo, kwaneno ka ndalo sudo 
machiegini. 


Injili. Yohana M. 19.1. 


Eka Pilato nokawo Yesu, kendo nochwade. 
Askari bende nokado ndiga mar kudho, ne giketo 

e wiye ; kendo ne giruake kodi nanga makwar. Eka 
ne gidhi ire, ne giwacho ne, Wamosi, Ruodh Joyahudi ! 
kendo ne gipale. Pilato nowuok oko nyadiriyo 
mowacho nigi, Neuru jali magolo nu oko, ni mondo 
ung'e ka ok aneno ketho kuome. Eka Yesu nowuok 
oko, koruako ndiga mar kudhono, kodi nanga mak- 
warno. Nowacho nigi, Neuru dhano. To jodolo 
madongo gaskari, ka nonene, nogoyo koko ka giwacho, 
Gure; gure. Pilato nowacho nigi, Kaweuru un, 
ugure ; ni kech an ok aneno ketho kuome. Joyahudi 
nodwoke, Wan gi chik, kendo kuom chikno owinjore 
otho, ni kech otimore owuon no Wuod Nyasaye. 
To Pilato ka nowinjo wachno, ne luoro make ahinya ; 
To Yesu ne ok odwoke. Eka Pilato nopenje, Ok 
iwacho koda? In ok ing’eyo ka an gi teko manyalo 
gonyigo, kendo an gi teko manyalo gurigo? Yesu 
nodwoke, Ok dibedi gi teko kuoma ngang’, mak 
mana momiyi moa malo: e momiyo jal ma nochi- 


wa kuomi bedo gi richo moloyo. Ni kech mano. 


Pilato nodwaro gonye ; to Joyahudi nokok, 
kawacho, Kigonyo ng'atni, ok in osiep Kaisari: ng'a 
motimore owuon ni ruoth, owacho marach kuom 
Kaisari. Pilato ka nose winjo wachgo, eka nogolo 
Yesu oko, mobet kar bura, ka miluongo ni Laro mar 
Kidi, to e dho Hibrania iluongo ni Gabatha. To ne 
en chieng' mar losruok mar pasaka; ne koro saa 
kata auchiel. Nowacho ni Joyahudi, Neuru ruodhu ! 
Eka ne gikok, Gole oko, gole oko, igure. Pilato 
nowacho nigi, Nagur ruodhu koso? Jodolo madongo 
nodwoke, Waonge gi ruoth to mana Kaisari. Eka 
nomiyegi mondo gigure. Eka ne gikawo Yesu: to 
nowuok oko, koting'o msalabane en owuon, nodhi 
ka miluongo ni Kar hanga, to gi dho Hibrania iluongo 
ni Golgotha: ka ma ne gigure, gi ji ariyo bende 
kode, ng'ato dire kone: to Yesu e man diere. To 
Pilato nondiko barua bende, noketo e wi msalaba. 
To nondiki, YESU JANAZARETH, RUODH JOYA- 
HUDI. To baruano Joyahudi mang'eny nosomo, ni 

kech gweng'no kanyo ka ma nogurie Yesu ne chiegini 
gi dala: kendo nondike gi dho Hibrania gi dho 
Latini, gi dho Yunani. Eka jodolo madongo mag 
Joyahudi nowacho ni Pilato, Kik indiki ni, Ruodh 
Joyahudi ; to, mana nowacho, An e Ruodh Joyahudi. 
Pilato nodwoko, Gi mase ndiko, ase ndiko. To askari, 
ka nose guro Yesu, eka ne gikawo nenge, gipogo 
tieng’ ang'wen, askari achiel gi tieng’ achiel ; gi 
aroche bende: to aroyono ne onge kar twang’ne, 
nochweyo achweya oa wiye malo nyaka ka piny. Eka 
ne giwacho kendgi, Kik wayieche, to wago ne ombulo, 
nga ma nokawe. Mondo ochopi kaka nondiki, Ne 
gipogo nenga kendgi, kendo kuom lawa gigoyo 
ombulo. Magi e ma ne askari otimo. To e tiend 
msalaba mar Yesu min mare nochungee gi nyamin 
min mare. Mariam chi Kileopa, gi Mariam ma nyar 
Magdala. Eka Yesu ka noneno min` mare, gi jap- 
wonjore ma nohero kuchungo' rute, nowacho ni min 
mare, Dhako, ne, wuodi f - Eka mowascho ni japwon- 
joreno, Ne, meru! , Nyaka. a kanyo japwonjoreno 
notere ode owuon. Peng’ mago Yesu, kong'eyo ka 
weche duto koro ose rumo, mondo “ocnopi kaka 
nondiki, nowacho, Riyo omaka. Ne nitie dak mar 
kong’ awayo mopong': mi ne gikawo sipanj ma 
awayo opong'o, ne giketo e dho kede mi ne giketo 
e dhoge. To Yesu ka nose yudo awayo, nowacho, 
Orumo : nolung'a wiye, eka ne chunye ochot. Eka 
Joyahudi, ni kech ne en chieng’ Losruok, mondo kik 
kitundu bedi e wi msalaba chieng’ Sabato, ni kech 
chieng' Sabatono ne en chieng' mang'ongo, eka ne 
gikwayo Pilato mondo otur tiendgi, to ogolgi e 
msalaba. Eka askari nodhi noturo tiend jali ma nok- 
wongo, kodi owadgi ma nogur kode : to ka ne gibiro ni 
Yesu, ne gineno ka koro ose tho : ne ok gituro tiend- 
ene: to mana askari achiel man gi tong’, nochwowo 
ng'edene, gi kanyo nowuok remo gi pi. En bende ma 
noneno ohulo, to hulone bende adieri : to jalo ong'eyo 
kowacho adieri, mondo un bende uyie. Ni kech magi 

notimore, mondo ochopi kaka nondiki, Chokene ok 
anotur. Kendo ndiko moro wacho, Gining'i jal ma 
nochwoweno. 


NDALO E NYIM CHIER. 
Lamo. 

A Ruoth, kaka nobatisowa e tho mar Wuodi 
migwedho Jakonywa Yesu Kristo, kamano wanego 
pile gombowa maricho mondo oyikwa kode ; 
kwakadho e liel gi dhoranga tho, mondo wachopi 
kar chierwa mamor ; ni kech berne, mar en motho, 
ma noyike kendo nochier nwa, Wuodi Yesu Kristo 
Ruodhwa. Amina. 


TE: $ WARAKA.. 1 Pet, 3.17... 

`: To da Nyasaye odwaro kamano,' Ber mondo 
osandwa ni ked) tim mabeyo. moloyo tim maricho. 
Ni kech Kristo bende nosande dichiel ni kech richo, 
ngat makare ni kech jo ma ok kare, mondo okelwa 
ir#Nyasayep;., ką nonego tingipe. to nochiere kuom 
chuny ; ma nodhi godo bende yalo ni chuny mantie 
e od twech, ma yande odagi, ka ng'wono mar Nyasaye 
norito e ndalo mar Nuwa, ka nohondho yie, ka ma 
ji manok, gin chunye aboro, noresogi gi pi; en bende 
e moresou koro gi kido maradier, en batiso, ok golo 
chilo mar ringruok, to en penj mar chuny maber 
kuom Nyasaye, kuom chier mar Yesu Kristo; 
mobet kor bat marachwich mar Nyasaye, ma nodhi 
e polo; koketo jomalaika gi jodongo gi joteko e 
bwoye. 
Injili. Math. M. 27. 57. 

To godhiambo, ng'at ma ramoko nobiro moa 
Arimathaia, ma nyinge Yusuf, en bende nose doko 
japwonjore mar Yesu: jali nosudo ir Pilato mok- 
wayo kitundu mar Yesu. Eka Pilato nochiko mondo 
omie. To Yusuf nokawo kitundu modole gi nanga 
maler mar bafta, eka nokete e liende manyien owuon 

ma nose kunyo e luanda, kendo nong'ielo kidi mad- 
wong'e dho liel, modhi adhia. To Mariam nyar 
Magdala ne ni kanyo kod Mariam machielono, 
mobedo piny momanyore kod liel. To kinyne, en 
e ndalo ma bang’ chieng’ Yikruok, jodolo mad- 


‘ongo gi Jofarisai nochokore ir Pilato, ka giwacho 


ni, Ruoth, waparo ka jawuondni nowacho,. ka 
ne pod entie, ni, Bang’ ndalo adek achier. E 
momiyo ichiko mondo orit liel nyaka ndalo mar 
adek, dipo ka jopwonjore biro kendo kwale, ka gi- 
wacho ni ji ni, Ose chier oa kuom jo motho ; eka 
wuond machien nolo mokwongo gi rach. Pilato 
noko nigi ni, Un gi jorit: dhiuru, rit kaka ung'eyo. 
To ka yachgo nodhi ne girito liel ka giketo kido e 
kidi, ka jorit ni kodgi. 


CHIENG’ CHIER. 


J Nower kata nowachi Wendegi kar Zaburi, Biuruwa, 
wawer, etc., e Lamo mar Okiny. 


Ni kech Pasaka marwa bende nose tieko, en 
Kristo: e momiyo watimuru sawo ; 

Ok gi thowi machon, kata gi thow mar kwiny- 
ruok gi maricho:to gi kuon maonge thowi mar 
dembruok kendo mar adiera. (x1 Kor. 5. 7.) 

Kristo ose chier oa kuom jo motho, ok anotho 
kendo : tho ok anoloe kendo. 

To ka notho, notho kuom richo dichiel kende : to 
kongima, ongima ni Nyasaye. 

Kamano bende kwanreuru uwegi kutho kuom 
richo: to mungima ni Nyasaye kuom Kristo Yesu. 
(Jorumi 6. 9.) 

Kristo oa kuom jo motho: en chakruok mag jo 
manindo. 

Ni kech kaka tho noa kuom dhano: jo motho 
gichier bende kuom dhano. , 

Ni kech kaka ji duto githo kuom Adam : kamano 

nomi ki duto ngima bende kuom Kristo. (x Jokor. 
I5. 20.) 

Dwong’ odok ni Wuoro, ni Wuowi: kendo ni 
Roho Maler ; 

Kaka mobet mokwongo, obet koro ka, kendo 
ochwere : chieng' ma nyaka chieng’. Amina, 


Lamo. 

A Nyasaye manyalo duto, kuom Wuodi ma 
miderma Yesu Kristo niloyo tho, kendo niyawo nwa 
ranga ngima mochwere; Wasayoi mamuol, mondo 
imi chunywa paro weche mabeyo, kaka ng'wononi 
otelo nwa, kamano ikonywa nga mondo watimgi 
maber; kuom Yesu Kristo Ruodhwa, mangima 
kendo moloyo kod in gi Roho Maler, Nyasaye achiel 
ndalo duto, nyaka chieng'. Amina. f 


. WARAKA. Jokol. 3.1. 

To kuse chier gi Kristo, dwaruru gik mantie malo, 
ka ma Kristo obedo kor bat marachwich mar Nyasaye. 
Paruru gik ma malo, ok gik mantie e piny. Ni 
kech nutho, kendo ngimau okan gi Kristo kuom 
Nyasaye. To ka Kristo, en e ngimawa, obiro nen, 
eka ununen bende kode e ka madwong’. Kamano 
neguru fwondu mantie e piny ; terruok, gi mak ler, 
anjawo, hera marach, kod gombo, en lamo gik 
moket: ni kech magi mirimb Nyasaye obiro kuom 
yawuowi madagi: muwuothie bende chon, ka ne 
udak kuomgi. i 


Injili. Yohana M. 20.1. 

To chieng' mokwongo bang’ Sabato, Mariam, 
nyar Magdala, obiro kogwen, ka podi piny ochido, 
ochopo e liel. Kendo oneno kidi kogol e dho liel. 
Eka odhi gi ng'wech, obiro ir Simon Petero, koda 
ir japwonjore machielo, jal ma ne Yesu oherono, 
owacho nigi, Gise golo Ruoth e liel, kendo wakiya 
ka ma giketee. Eka Petero noa, gi japwonjore 

machielono, ne gidhiyo ka liel. To gin jariyo ne 
gi ringo kaachiel; japwonjore machielo noloyo 
Petero gi ng'wech, nokwongo chopo e liel; eka 
nolung’ore omanyo, noneno nenginigo koketi; to 
ne ok odonjo.. Eka Simon Petero bende obiro 
koluwe; modonjo e liel; mong'iyo nengini koketi, 
kodi kitambaa ma ne e wichne, to ok oketi kanyachiel 
gi nengini, to odol oketi kare yore. Eka kanyo 
japwonjore machielono bende nodonjo, jal ma nok- 
wongo chopo e liel cha; noneno, moyie. Ni kech 
ne pok ging'eyo weche ma nondiki, konego ochier, 
oa kuom jo motho. Eka jopwonjore noa nodhi kendo 
thurgi. 


CHIENG’ TICH ACHIEL BANG’ CHIER. 
Lamo. 

A Nyasaye manyalo duto, kuom Wuodi ma mider- 
ma Yesu Kristo niloyo tho, kendo niyawo nwa ranga 
ngima mochwere; Wasayoi mamuol, mondo imi 
chunywa paro weche mabeyo, kaka ng'wononi 
otelo nwa, kamano ikonywa nga mondo watimgi 
maber; kuom Yesu Kristo Ruodhwa, mangima 
kendo moloyo kod in gi Roho Maler, Nyasaye achiel 
ndalo duto, nyaka chieng’. Amina’. 


Kar Waraka. Tich 10. 34. 


Eka Petero noyawo dhoge, mowacho niya, Adier 
aneno ka Nyasaye ok odewo wang’ ji; to. kuom 
ogendini duto ng'at moluore, motimo tim makare, 
en e mowinjore ne. Wach ma nokowo ni nyithind 
Israel, koyalo weche mabeyo mag kuwe kuom Yesu 
Kristo (en Ruodh ji duto)—wachno un ung'eyo, 
ma noyal e Yahudi duto, kochako Galili, bang’ batiso 
ma ne Yohana oyalo; kaka Nyasaye nowalo Yesu 
Janazareth gi Roho Maler kendo gi teko: ma 
nowuotho kotimo maber, kendo kochango ji duto ma 
ne iblis osando ; ni kech Nyasaye ne ni kode, To wan 

joneno kuom gik moko duto ma notimo e piny Joya- 
hudi, gi Yerusalem; ma ne ginego, koliere e yath. 
En e ma Nyasaye nochiero ndalo mar adek, momiye 
nenore, ok ni ji duto, to ni joneno ma Nyasaye nok- 
wongo yiero, e wan, ma nochiemo kendo metho 
kode kose chier kuom jo motho. Kendo nochikowa 
ni mondo wayal ni ji, kendo hul ni en e ma Nyasaye 
oketo obed Jang'ad bura mag jo mangima gi jo 
motho. Jonabi duto onyiso kuome, ni kuom nyinge 


ka ng'ato gi ng'ato moyie kuome nonwang’ golo richo. 


INnjiLi. Luka M. 24. 13. 


Kendo ne, jariyo kuomgi nonwang'o gidhiyo 


ndalo nogo, ka dala moro nyinge Emmau, nobor gi 
Yerusalem wuoth mar saa ariyo. Noyudo gitwak 
kendgi kuom weche magi duto ma notimore. To, 
ka noyudo gitwak kendgi ka ne gipenjore, eka Yesu 
owuon nosudo, nodhi kodgi. To wang'gi nomoko 
mondo kik ging'eye. To nowacho nigi, Magi weche 
manadi muwacho kendu, kuwuotho. Ne gichungo, 
ka gimieno wang’gi: To ng'ato kuomgi, nyinge 
Kileopa, kodwoko nowacho ne, In iwendo kendi 
Yerusalem ka ok ing'eyo weche ma notimore kanyo 
ndalogi? Nowacho nigi, Weche manadi? To ne 
giwacho ne, Weche kuom Yesu Janazareth, ma 
nobedo janabi matek gi tich kendo gi wach e nyim 
Nyasaye goganda duto : kendo kaka jodolo madongo 
gi jodongwa nondhoge mondo ong'ad ne bura mar 
tho, kendo nogure. To wan ne wageno ni en e ma 
dowar Israel. Kendo kuom wechegi duto koro odoko 
ndalo mar adek nyaka wechegi notimore. To mon 
moko bende mag ogandawa nobuogowa, momondo 
nende ka liel; ka ok ginwang'o kitundune, gibiro, 
ka giwacho, ni gise neno jomalaika, mnowacho 
ka en ongimħ. Kendo jo moko kuom jo man 
kodwa nodhiyo ka liel, ne ginwang'o kamano kaka 
mon nowacho: to en ne ok gineno. Eka now- 
acho nigi, Yaye jo mafuwo ma chunygi pek yie 

weche duto ma jonabi nowacho! Ne ok owinjore ni 
Kristo neno masichegi, kendo donjo e dwong'ne ? 
Nochako a kuom Musa gi jonabi duto nofwenyo nigi 
e ndiko duto weche man kuome. Ne gisudo machie- 
gini ka dala, ka ma gidhiye : to en notimore kodwaro 
dhiyo adhiya. Ne gichune, ka giwacho, Bed kodwa : 
ni kech piny koro odhiambo, kendo piny koro.ose 
kadho. Nodonjo mondo obed kodgi. Eka ka noyudo 
obedo piny kodgi kochiemo, nokawo mkate, nog- 
wedhogo, nong’ingo, nomiyogi. To wang'gi noyepo 
eka ne ging'eye; to nolal e wang'gi. Ne giwacho 
kendgi, Ok nonwang'o chunywa mor koso, ka ne 
owuoyo kodwa e yo, ka nofwenyo nwa ndiko? Ne 
gichungo saa nogo, ne gidok Yerusalem, nonwang'o 
japar gachiel kochokore, gi jo man kodgi, ka giwacho, 
Ruoth ochier adier, nose nenore kod Simon. Kendo 
ne giloso weche ma notimore e yo, kendo kaka ne 
ging'eye kuom ng'ingo mkate. 


CHIENG’ TICH ARIYO BANG’ CHIER. 


Lamo. 

A Nyasaye manyalo duto, kuom Wuodi ma 
miderma Yesu Kristo niloyo tho, kendo niyawo nwa 
ranga ngima mochwere; Wasayoi mamuol, mondo 
imi chunywa paro weche mabeyo, kaka ng'wononi 
otelo nwa, kamano ikonywa nga mondo watimgi 
maber; kuom Yesu Kristo Ruodhwa, mangima 
kendo moloyo kod in gi Roho Maler, Nyasaye achiel 
ndalo duto, nyaka chieng’. Amina. 


KAR WARAKA. Tich 13. 26. 


Owetewa, nyithind koth Ibrahim, kendo jogo ma 
kuomu moluoro Nyasaye, wach konyruokni oor nwa. 
Ni kech jo modak Yerusalem, gi jodonggi, ni kech ne 
gikiyae, kata duond jonabi mosom sabato duto, ne 
gichopo wechego ka ne ging'ado mondo bura oloye. 

Kendo kata ne ok ginwang'o bura mar tho kuome, 
to ne gihombo Pilato ni mondo onege. Kendo ka 
ne gise chopo weche duto ma nondik kuome, ne gilore 
a e yath, kendo ne gikete a liel. To Nyasaye no- 
chiere kuom jo motho: kendo ndalo mang'eny 
ji nonene ma nodiho kode Yerusalem koa Galili, ma 
koro gidoko joneno mage ni ji. To wakelo nu 
weche mabeyo mar singruok motim ni kwerewa, 
kaka Nyasaye ose chopogo ni nyithindwa, kuom 
chiero Yesu ; kaka ondiki bende e Zaburi mar ariyo 
niya, In ie Wuoda, tinendeni ase nyuoli. Kendo 
kaka nochiere kuom jo motho, mak obiro top ndalo 
duto, nowacho kamano niya, Anamii gik maler kendo 
maradier mag Daudi. Kamano bende owacho e 
Zaburi machielo niya, Ok inimi Jalerni otop. To 
owetewa mondo ung'e, ka kuom jali oyal nu golo 
richo: kendo kuome ng'ato ka ng'ato moyie okete kare 
kuom gik moko duto, ma chik Musa ok odak oketu 
kare. Ara ritreuru, ni miti gino mowachi e kitepe 
jonabi dichopi niya ; 

Neuru, un jo achaji, uhum, kendo urueny : 

Ni kech atiyo tich ndalou, 

Tich ma ok unuyie kata matin, kata ng'ato onyi- 
sou, 


INJIL. Luka M. 24. 36. 


Yesu owuon nochungo diergi nowacho nigi, Oku- 
weuru. To ne gibuogore abuoga kendo ne giluor 
ngang’, ne gigalo ka gineno jachien. Nowacho nigi, 
Ubwok nang'o? Marang'o mbaka otimore e chu- 
nyu? Neuru chinga gi tienda, e an awuon : mulauru, 
une; ni kech jachien oonge ringire gi choke, kaka 
uneno an go. Kose wacho ma, nonyisogi chinge gi 
tiende. To ka ne pod ok giyie kuom mor, ka giwuoro, 
nowacho nigi, Un gi chiemo moro ka eri? To ne 
gimiye dir rech mothol. Nokawo, nochamo e nyimgi. 
To nowacho nigi, Magi e wechena ma nawacho 

nu ka ne podi an kodu, kaka weche duto onego otimre, 
ma nondiko e chik mar Musa, gi jonabi, gi zaburi 
kuoma. Eka noyawo chunygi, mondo ging'e tiend 
ndiko ; nowacho nigi niya, Nondiki kamano, mondo 
Kristo osandi, kendo ochier kuom jo motho ndalo 
mar adek; mondo giyal loko chuny gi golo richo e 
nyinge ni ogendini duto, ka gichako Yerusalem. 
Un e jonenó mag wechegi. 


SABATO MOKWONGO BANG’ CHIER. 
Lamo. 


A Wuonwa manyalo duto, in nimiyo Wuodi ma 
miderma mondo otho ni kech richowa, kendo ochier 
mondo wadok karte ; Miwa mondo wawiti thowi mar . 
kwinyruok gi richo, mondo wati ni ndalo duto gi 
tich maler gadiera; ni kech Wuodi Yesu Kristo 
Ruodhwa. Amina. 


WARAKA. I Yoh. 5.4. 

To gi ma Nyasaye onyuolo oloyo piny : to ma eri e 
loch mwaloyo go piny, yiewa. To ere ng'a moloyo 
piny, mak mana en moyie ka Yesu ni Wuod Nyasaye ? 
Jal ie en ma nobiro gi pi gi remo, Yesu Kristo; ok 
gi pi kende, to gi pi kendo gi remo. Kendo Roho 
e modoko janeno, ni kech Roho en adiera. Ni 
kech gin adek modoko joneno, Roho, gi pi, gi remo : 
to adekgi giriwore kuom achiel. Kwayie wach neno 
mar dhano, wach neno mar Nyasaye odwong’ moloyo : 
ni kech wach neno mar Nyasaye e ma, ni nodoko ja- 
neno kuom Wuode. Nga moyie kuom Wuod Nya- 
saye, en gi wach neno eiye: ng'a ma ok oyie Nyasaye 
omiye doko jamiriambo ; ni kech ne ok oyie wach 
neno ma Nyasaye nowacho kuom Wuode. To wach 
neno e ma, ni Nyasaye nomiyowa ngima ma nyaka 
chieng’, kendo ngimani ni kuom Wuode. Nga 
man gi Wuowi en gi ngima ; to ng'a ma ok gi Wuod 
Nyasaye ok en gi ngima. 


IIO SABATO MAR ARIYO BANG” CHIER 


Injili. Yohana M. 20.19. 


Ka nochopo odhiambo, chieng’ nogono, ne en 
chieng' mokwongo bang’ Sabato, ka dho udi nose 
chiego ka ma ne jopwonjore nitie, kuom luoro Joya- 
hudi, eka Yesu nobiro nochungo diergi mowacho nigi, 
Okuweuru. Ka nose wacho ma nonyisogi luetene gi 
ng'edene. Eka jopwonjore nomor, ka gineno Ruoth. 
Eka Yesu nowacho nigi kendo, Okuweuru : kaka ne 
Wuora noora, e kaka an bende aoru. Ka nose wacho 
ma, nokudhogi, mowacho nigi, Nwang'uru Roho 
Maler. Jo muweyo e richogi, ose weyogi : jo mutamo 
e richogi, ose tamogi. 


SABATO MAR ARIYO BANG’ CHIER. 
Lamo. 


A Nyasaye manyalo duto, in nimiyo Wuodi ma 
miderma mondo odok nwa misango mar richo, kendo 
obedi yo mar tim maler; Miwa ng'wono mondo 
wayudi wereno madhiero paro kwagoyo erokamano, 
kendo mondo wajiwore kuom luwo timne mipako 
mobedo maler ahinya ; kuom en Yesu Kristo Ruodh- 
wa. Amina. 


WARAKA. I Pet. M.2. 19. 


To ma e mowinjore, ka ng'ato oyie masira ni 
kech chunye kuom Nyasaye, koneno masira mak 
bura loye. Ni kech ere maber, kuketho, kendo ogoyou, 
to timo kinda ? to kutiyo maber, kendo omiyou mas- 
ira, ma e mowinjore gi Nyasaye. To e ka ma noluon- 
guie : ni kech Kristo bende noneno masira, nikech un, 
koweyo nu yo, mondo uluwo tiende : en e mak oketho, 
kaka ok nonwang’ miganga e dhoge : en, ka riochaye, 
ok nocha kendo; ka noneno masira, ok nosiem ; 
to. nochiwore kuom en mang'ado bura kare: en 
owuon e ma noting’o richowa e ringire e yath, kwatho 

kuom richo, mondo wabet mangima kuom wach 
makare; kuom moriemo mage nochangowa. Ni 
kech nonwang'o ubayo ka rombe; to koro wase 
dwogo ir Jakwath gi Jarit chunyu. 


Injili. Yohana M. IO. 11. 


Yesu nowacho, An ie jakwath maber; jakwath 
maber oweyo ngimane ni kech rombe. Jatich, ma 
ok jakwath, ng'at ma ok wuon ‘rombe, koneno kon- 
diek biro, oweyo rombe oringo, eka ondiegino omako 
rombe, okeyogi; oringo ni kech en jatich, kendo. ok 
odewo rombe. An ie jakwath maber; to an bende 
maga awuon ang'eyo, kendo maga awuon bende 
ong'eya, kaka Wuoro ong'eya, kendo an ang'eyo 
Wuoro; kendo aweyo ngimana ni kech rombe. 
To an gi rombe moko, ma ok ni e kundni: mago 
bende onego akel, to duonda giniwinji; to ginibedi 
kweth achiel, jakwath achiel. 


SABATO MAR ADEK BANG’ CHIER. 
Lamo. < 
A Nyasaye manyalo duto, in minyiso jo moruenyo 
ler mar wachni maradier, mondo gidwogi e yo 
modhi kare : Imi ji duto madonjo e lalruok mar Dini 
mar Kristo, mondo gidagi weche mak owinjore gi 
tichgi, kendo giluwo weche mowinjore kamano ; kuom 
Ruodhwa Yesu Kristo. Amina. ` 


Waraka. II Pet. M. 2. II. 


Johera, asayou kaka un welo gi jowuoth mondo 
uwe gombo mar ringruok makedo kuom chuny ; 
kuwuotho malongo e kind Ogendini; to, kata 
gihangou ka jo maricho, to kuom tichu mabeyo ma 
gineno mondo gidend Nyasaye e ndalo mar limo. 
Winjuru chik duto mag ji ni kech Ruoth; kata 

kuom ruoth ka nga moloyo; kata kuom jo 
moloyo, ka gin jo ma noor, mondo okum jo 
matiyo maricho, kendo mondo opak jogo matiyo 
maber. To kamano e kaka Nyasaye odwaro, mondo 
umi kiawa mar jo mafuwo oling’: kubedo ka jo 
mathuolo, to mak utim thuolo maru mondo uumre 
gi kwinyruok; to kaka jotich Nyasaye. Miuru ji 
duto dwong’. Heruru oweteu. Luoruru Nyasaye. 
Miuru ruoth dwong’. 


Injili. Yohana M. 16. 16. 


Yesu nowacho ni jopwonjore mage niya, Podi 
kinde matin, eka ok anunena kendo; kendo nitie 
kinde matin bende, eka ununena. Eka jopwonjore 
mage moko nowacho kendgi ni, Mano wach manadi, 
mowachonwano, Podi kinde matin eka ok ununena, 
kendo nitie kinde matin bende eka ununena ? Ni kech 
adhi ka Wuora? E momiyo giwacho, Mano ang'o 
mowachono, Kinde matin? Wakiya gi mowacho. 
Yesu nong'eyo ka gidwaro penje, nowacho nigi, To 
upenjoru kendu kuom mano mawacho, Podi kinde 
matin ok ununena, kendo nitie kinde matin bende 
ma ununena? Adieri, adieri, awacho nu, Unuyuagi, 
unugo nduru, to jopiny ka nomor; un uparoru, to 
parruoku noloki mor. Dhako kanyuol oparore, 
ni kech kare nyuol ochopo ; to kose nyuolo nyathino, 
koro ok opar paroruokne, ni kech mor momorgo, ni 
kech dhano onyuol e piny. Un bende koro un gi 
parruok; to naneu kendo, eka chunyu nomor, to 
moru ng'ato ok anomau. l 


SABATO MAR ANG'WEN BANG’ CHIER. 


Lamo. 
A Nyasaye manyalo duto, in kendi ma dinyal loso 
dwaro gi hera matimo wich teko maricho : Imi jogi, 
mondo giher gi michiko, kendo gidwar gi misingore ; 

to kata gik moko duto e pinyni gilokore, to waket 
chunywa chutho kanyo ka ma wayudi mor maradier ; 
kuom Yesu Kristo Ruodhwa. Amina. 


WARAKA. Yakobo M. 1. 17. 


Gi maber duto momiyi kendo were duto molony 
oa malo, kolor oa kuom Wuon chieng’, to lokruok 
oongego ngang’, kata tipo motimore kilokori. Non- 
yuolowa kaka odwaro owuon kuom wach mar 
adiera, mondo wabedi kaka chakruok mar gige. 
Owetewa mahero, ung'eyo. To kuonde ng'ato 
oreti mondo owinji, oter mos kowacho, oter mos 
dhawo; ni kech mirimb dharo ok otim gi modhi . 
kare mar Nyasaye. Eka kwawito gi mochidore duto 
gi richo mogundho, ruakuru mamuol wach mochomo 
e iye, manyalo reso chunyu. 


Injili. Yohana M. 16. 5. 

Yesu nowacho ni jopwonjore mage, To koro aa 
adhi ir jal ma noora ; to onge ng'atu moro mapenja, 
Idhi kanye? To ni kech awacho nu magi, chunyu 
parore ahinya. To awacho nu adieri, Owinjore nu 
aa; ni kech ka ok aa, Jakony cha òk anobi nu; 
to kadhi, naore kuomu. To en ka nobi, e ma non- 
yagi jopiny gi wach, kuom richo, kuom wach makare, 
kendo kuom bura : kuom richo, ni kech ok giyie kuoma; 
kuom wach makare to, ni kech adhi kuom Wuora, to 
ok ununena kendo; kuom bura, ni kech jadwong’ 
mar piny ka ose ng'ado ne bura. Podi an gi weche 
mang'eny mowinjore awacho nu, to ok unyal winjogi 
kawuono. To en biro, Roho ma adierno, notel 
nu kuom adieri duto ; ni kech ok anowachi kende ; to 
mana weche ma nowinji duto, e ma nowachi: gi 
weche ma nobi nokor nu. En e ma nomia dwong’ : 
ni kech nokaw kuom maga, kendo nonyisu. Weche 
duto ma Wuora ni go e maga, e momiyo awacho ni, 
Nokaw kuom maga, kendo nonyisu. 


H 

SABATO MAR ABICH BANG’ CHIER. 


` Lamo. 

A Ruoth, gik moko duto mabeyo gia kuom in. 
Imi jotichni mamuol, kuom tekoni maler mondo 
wapar wechego mabeyo, kendo kitelo nwa mang won 
watim kamano; kuom Ruodhwa Yesu Kristo. 
Amina. 

Waraka. Yakobo M. 1. 22. 

To beduru ka jo matimo wach,- ok jo mawinjo 
nono, kuwuondoru uwegi. Ni kech ka ng'ato obed 
ng'at mawinjo wach, to ok otim, ochalo gi dhano 
maneno wang'e e rangi: ni kech onenore, kendo 
odhiyo, to gi kanyo wiye owil kaka yande obet. To 
en maneno chik modhi kare, mobedo matiro, kosiko 
kamano, mak obedo ng'at mawinjo ma wiye owil, 
to jatich matimo, nogwedh jali e tichne. Ka ng'ato 
oparo ka en jadini, ka ok orito lewe, to owuondo 
chunye, dini mar ng'atni obedo kayiem nono. Dini 
maler mak odwanyore nyim Nyasachwa gi Wuonwa 
e ma, limo nyithi kiye gi mond liete e masichgi, 
kendo oritore maler e piny. 


Injili. Yohana M, 16. 23. 

To chieng'no ok anupenja wach moro. Adieri, 
adieri, awacho nu, Ka nukwa Wuora gik moko duto, 
nomiu kuom nyinga. Nyaka chil kawuono pok 
ukwayo gi moro e nyinga; kwauru, eka nuyudi, 
mondo moru chopi. Wachgi awacho kodu gi ngeche ; 
ndalo nobi ma ok anawachi kodu gi ngeche kendo, to 
wach Wuora nanyisu malong’o. Ndalono unulam gi 
nyinga ; to ok awach nu ka an nasa Wuoro kuomu ; 
ni kech Wuoro owuon oherou, ni kech un nuhera, 
kendo nuyie ka an aa ka Wuoro. Naa ka Wuoro, 
eka nabiro e piny ; kendo koro aweyo pny, adhi ka 
Wuoro. Jopwonjore mage nowacho, Ne, koro ihulo 
wach malong'o, to ok iwacho gi ngero kata achiel. 

Koro wang'eyo king'eyo weche duto; kendo onge 
gi moro mondo ng'ato penji: kuom wachni wayie 
kia ka Nyasaye. Yesu nodwokogi, Koro kara 
uyie? Neuru, ndalo nobi, kendo ose chopo ka un 
udhi ke, ng'ato kargi, ng'ato kargi, unuweya an kenda; 
to ok an kenda, ni kech Wuora ni koda. Wechegi ase 
wacho nu mondo ubedi gi kuwe kuoma: e piny 
uneno malit; to timuru chir; an ase loyo piny. 


CHIENG' IDHO E POLO. 
Lamo. 

A Nyasaye manyalo duto, kaka wayie ka Wuodi 
ma miderma Ruodhwa Yesu Kristo noidho e polo ; 
Wasayoi mondo imiwa bende idhie kanyo kode 
kamano gi chunywa kod parowa, kendo wadak kode 
ndalo duto, en mantie kendo maloyo kod in gi 
Roho Maler, Nyasaye achiel, nyaka chieng’. Amina. 


Kar WARAKA. Tich. I. 


A Theofilo, kitabu mokwongo nandiko kuom 
gik moko duto ma ne Yesu ohango timo kendo 
pwonjo, nyaka chieng’ono notere malo, ka nose 
chiko joote ma noyiero kuom Roho Maler: ma 
nowuok nigi owuon kongima bang’ thone gi nyis 
mathoth, konenore nigi ndalo piero ang'wen, 
koluwo nigi kuom piny ruodh Nyasaye: kendo ka 
nochokore kodgi, nokwerogi ni kik gia Yerusalem, to 
ni girit singruok mar Wuoro : (nowacho) ma nuwinjo 
kuoma: ni kech Yohana nobatiso gi pi; to un 
nobatisu gi Roho Maler ka pok ndalo mathoth okadho. 
To gin, ka gise chokore, ne gipenje ka giwacho niya, 
Ruoth, ndalogi nidwog piny ruoth ni Israel koso ? 
To noluwo nigi niya, Ok dak ung'e ndalo gi higini, 
ma Wuoro ose keto e tekone owuon. To unuyud 
teko ka Roho Maler obiro kuomu: kendo unudogi 
jonenona Yerusalem, gi Yahudi duto, gi Samaria, 
kendo nyaka giko piny bende. Ka nose luwo wechegi, 

ka ginene, notere malo; to bor polo oyime nigi. 
To ka ne gichomo wang'gi e polo ka nodhi, neuru, 
jariyo nochung’ butgi moruako nengini madiboye ; 
mowacho bende, Un Jogalili, uchung' unono polo 
nang'o? Yesuni, moa nu moruake e polo, nodwogi 
kamano kaka use nene kodhi e polo. 


Injili. Mariko M. 16. 14. 

To mos nowuok ni japar gachiel giwegi ka gibet 
kar chiemo ; kendo noseyogi ni kech gidagi yie kendo 
chunygi tek, ni kech ne ok giyie jo ma nonene kose 
chier. Eka nowacho nigi, Dhiuru e piny duto, 
kendo yaluru injili ni ji duto. Ng'a moyie kendo 
obatise nokuwo; to ng'a mak oyie bura noloye. 
To ranyisgi obiro luwo jo moyie: ginigol jochiende 
e nyinga; giniwachi gi dhok manyien ; ginimak 
thuonde ; kendo ka gimadhi kwiri moro, ok notimgi 
malit ngang’; giniket luetegi kuom jo motuwo, to 
gikuwo. Eka ka Ruoth Yesu nose wacho kodgi, 
noruake e polo, mobet kor bad Nyasaye korachwich. 
To ne giwuok, ne giyalo kuonde duto, ka Ruoth otiyo 
kodgi, kosiro wach gi ranyis moluwo. 


SABATO BANG CHIENG' IDHO E POLO. 
Lamo. 

A Nyasaye Ruodh 'polo, ise ero malo Wuodi ma 
miderma Yesu Kristo koloyo chutho mochopo e 
piny ruodhi e polo: Wasayoi mondo kik iwewa ka 
nyithi kiye; to or nwa Roho Maler mondo ohowa, 
kendo oterwa ka ma Jakonywa Kristo noteloie, 
en mangima kendo moloyo kod in gi Roho Maler, 
Nyasaye achiel, nyaka chieng’. Amina. 


WARAKA. I Pet. 4.7. 
Chieng’ giko mar gik moko duto ochiegini: to 
beduru mariek mogik, kendo ritreuru ni lamo: 

moloyo duto heroreuru chutho kendu: ni kech 
hera noum richo mang'eny: ruakuru welo ng'ato 
gi ng'ato mak ungur: kaka kuonde ng'ato ose 
yudo gi moro, e kaka uti kamano kendu, kaka 
jorit mabeyo mag ng'wono mang'eny mar Nyasaye ; 
ka ng'ato owacho, mondo owachi kaka weche Nya- 
saye ; ka ng'ato otiyo, mondo oti gi teko ma Nyasaye 
ochiwo: mondo omi Nyasaye dwong’ kuom gik 
moko duto, kuom Yesu Kristo, en e man gi dwong’ 
gi loch nyaka chieng'. Amina. 


Injili. Yohana M. 15. 26, gi weche moko mar 
Sura I0. , 
To ka Jakony ose biro, ma noor nu, maa kuom 
Wuoro, en e Roho madieri, maa kuom Wuoro, en e ma 
nohula. Un bende nuhula, ni kech yandi un koda 
nyaka noa kar chakruok. Wachgi awacho nu, mondo 
kik uchwanyru. Giniriembu a e sunagoke ; to ndalo 
nobi, ma ng'a monegu nogal kotiyo ni Nyasaye. To 
magi ginitim, ni kech gikiya Wuora, kata an. To 
wachgi awacho nu, ka ndalono ochopo mondo upar 
kaka yandi awacho nu. 


CHIENG' PENTEKOSITÒ. 
Lamo. 

A Nyasaye, nipwonjo chuny jogi moyie adier 
kioro nigi ler mar Roho Maler, kaka waparo koro ; 
to kuom Rohono imiwa mondo wang'ad rieko kare 
kuom gik moko duto, kendo wamor ndalo duto 
kuom hochne maler; ni kech ber mar Kristo Yesu 
Jakonywa, mantie kendo maloyo kod in, kuom 
winjruok mar Rohono, Nyasaye achiel, nyaka chieng’. 
Amina. 

KAR WARAKA. Tich 2. I. 


To ka chieng' Pentekosito ose chopo, ne gichokore 
giduto kanyachiel. To duol nobiro moa e polo 
mopo, kaka yamo madwong’ mamor matek, mopong'o 

ot duto ma gibetie. Kendo lep mokagore machalo 
gi mach nowuok nigi, mopiyo nigi. To Roho 
Maler nopong'ogi giduto, eka ne gichako wuoyo 
gi dhok mayore, kaka Roho nomiyogi wuoyo. 
To ne nitie Joyahudi ma nodak Yerusalem, jo 
modembore, moa e ogendini duto e bwo polo. To 
kose winjo morni, oganda nochokore, to ne gidhier 
nono, ni kech ng'ato ka ng'ato nowinjogi ka giluwo 
dhoge owuon. To. giduto nohum kendo nowuoro, 
ka giwacho ni, Neuru,.ok jogi duto mawuoyo Jogalili 
koso? To wan duto wawinjo nadi gi dhowa wa- 
wegi ma nonyuolowa go? Joparthi gi Jomedi 
gi Joelamiti, gi jo modak Mesopotamia, e Yahudi gi 
Kappadokia, e Ponto gi Asia, e Frugia gi Pamfulia, 
e Misri gi kuonde Libua mokiewo gi Kurene, gi welo 
moa Rumi, Joyahudi gi jo molokore bende, Jokrete 
gi Warabu, wawinjogi ka giluwo gi dhowa tim hono 
mag Nyasaye. 


Injili. Yohana M. 14. 15. 

Yesu nowacho ni jopwonjore mage, Kuhera, 
unumaki chikna. An bende nakwa Wuora, en 
bende nomiu Jakony machielo, mondo obedi kodu 
nyaka chieng, en Roho madieri; ma piny ka ok 
nyalo ruako; ni kech ok onene, kendo okiyae: un 
ung'eye, ni kech obet kodu, kendo nobedi i iu. Ok 
anaweu ka nyithi kiye: abiro iru. Podi kinde 
matin, eka jopiny ok anonena kendo ; to un unena : 
ni kech an angima, un bende unubedi mangima. Gi 
chieng'nogono un nung'e ka an e i Wuora, kendo un 
bende un'e iya, to an bende an è iu. Ngat man 
gi chikna, kendo omako, eno e mahera; to ng'at 
mohera, Wuora, bende nohere, an bende nahere, 
kendo nanyise kakabet. Yuda nowacho ne (ok 
Jaiskariot), Ruoth, kendo nadi, ka ninyiswa kakibet, 
mak inyis jopiny? Yesu nodwoko nowacho ne, 
Ng'ato kohera nomaki wachna ; Wuora bende 
nohere, kendo wanabi kuome, wanabet kode. Nga 

ma ok ohera ok maki wachna ; kendo wach muwinjo 
ok wachna, to mana mar Wuoro ma noora. Wechegi 
awacho nu ka podi abedo kodu. To Jakony cha, 
Roho Maler, ma noor e nyinga, en nopwonju weche 
duto, kendo nopar nu ma nawacho nu duto. Kuwe 
aweyo nu; kuwena amiyou ; ok kaka piny miyou, e 
kaka an amiyou. Kik chunyu parore, kendo kik 
uluor. Use winjo kaka yandi awacho nu, Adhiyo, 
kendo mos abiro nu. Ka da uhera da umor, ni kech 
adhi ir Wuoro : ni kech Wuoro dwong’ moloyoa. To 
koro awacho nu ka pok otimore, mondo kotimore, 
uyie. Ok anawachi kodu weche mang'eny kendo, ni 
kech jądwong’ mar pinyni biro : kendo oonge gi wach 
kuoma ; to piny mondo ong'e kahero Wuora, kendo 
kaka Wuora nochika, e kaka atimo. 


CHIENG' TICH ACHIEL BANG’ PENTEKOSITO, 
Lamo. 

A Nyasaye, nipwonjo chuny jogi moyie adier 
kioro nigi ler mar Roho Maler, kaka waparo koro ; 
to kuom Rohono imiwa mondo wang'ad rieko kare 
kuom gik moko duto, kendo wamor ndalo duto 
kuom hochne maler; ni kech ber mar Kristo Yesu 
Jakonywa, mantie kendo maloyo kod in, kuom 
winjruok mar Rohono, Nyasaye achiel, nyaka ch ieng’. 
Amina. 

KaR WARAKA. Tich to. 34. 

Eka Petero noyawo dhoge, mowacho niya, Adier 
aneno ka Nyasaye ok odewo wang’ ji; to kuom 
ogendini duto ng'at moluore, motimo tim ma- 
kare, en e mowinjore ne. Wach ma nokowo ni nyi- 
thind Israel, koyalo weche mabeyo mag kuwe kuom 
Yesu Kristo (en Ruodh ji duto)—wachno un ung eyo, 
ma noyal e Yahudi duto, kochako Galili, bang’ b atiso 
ma ne Yohana oyalo: kaka Nyasaye nowalo Yesu 
Janazareth gi Roho Maler kendo gi teko: ma 

nowuotho kotimo maber, kendo kochango ji duto ma 
ne iblis osando ; ni kech Nyasaye ne ni kode. To wan 
joneno kuom gik moko duto ma notimo e piny Joya- 
hudi, gi Yerusalem; ma ne ginego, koliere e yath. 
En e ma Nyasaye nochiero ndalo mar adek, mo- 
miye nenore, ok ni ji duto, to ni joneno ma Nyasaye 
nokwongo yiero, e wan, ma nochiemo kendo metho 
kode kose chier kuom jo motho. Kendo nochikowa 
ni mondo wayal ni ji, kendo hul ni en e ma Nyasaye 
oketo obed Jang’ad bura mag jo mangima gi jo 
motho. Jonabi duto onyiso kuome, ni kuom nyinge ka 
ng’ato gi ng'ato moyie kuome nonwang’ golo richo. 
Ka ne Petero pod oluwo wechegi, Roho Maler 
noluar kuom giduto mowinjo wach. Kendo jogo 
moter nyangu moyie nowuoro, gi ji duto ma nobiro gi 
Petero; ni kech noolo kuom Ogendini bende chip 
Roho Maler. Ni kech ni giwinjo ka giwuoyo gi dhok 
mayore, ka gimiyo Nyasaye dwong’. Eka Petero 
nodwoko niya, Ng'ato nyalo dagi pi ni yagi kik 
obatisgi koso, mose nwang'o Roho Maler kaka wan? 
To nochikogi ni mondo obatisgi e nying Yesu Kristo. 
Eka ne gisaye mondo obudhi ndalo moko. 


Inju. Yohana M. 3. 10. 

Ni kech Nyasaye nohero piny, nyaka nochiwo Wuode 
ma miderma, mondo ng'a moyie kuome kik lal, to 
obedi gi ngima ma nyaka chieng’. Ni kech Nyasaye 
ne ok ooro Wuowi obi e piny, mondo ong'adi ni 
piny bura; to noore ni mondo piny onwang’ kuwo 
kuome. Nga moyie kuome bura ok oloye: nga 
ma ok oyie, bura ose loye, ni kech ok oyie kuom 
nying Wuowi ma miderma mar Nyasaye. To ma e 
bura, ni kech chieng’ ose donjo e piny, ji nohero 
mudho moloyo chieng’ ; ni kech ne tichgi richo. Ni 
kech ng’a motimo mamono osin gi chieng’, kendo ok 
odhi ka chieng’, kik tichne ikwer. To ng'a motimo 
adiera dhiyo ni chieng', mondo tichne ng'ere elaela, 
ka otimgi kuom Nyasaye. 


* 

CHIENG TICH ARIYO BANG’ PENTEKOSITO. 


Lamo. 

A Nyasaye, nipwonjo chuny jogi moyie chutho 
kioro nigi ler mar Roho Maler, kaka waparo koro ; 
Imiwa kuom Rohono mondo wang'ad rieko kare: 
kuom gik moko duto, kendo wamor ndalo duto 
kuom hochne maler; ni kech ber mar Kristo Yesu 
Jakonywa, mantie kendo. moloyo kod in, kuom 
winjruok mar Rohono, Nyasaye achiel nyaka chieng’. 
Amina. 


KAR WARAKA. Tich 8. 14. 


Koro ka ne joote man Yerusalem owinjo ni Josa- 
maria nose mako wach Nyasaye, ne gioro nigi Petero 
gi Yohana; gin, ka ne gise lor, ne gilamo nigi ni mondo 
ginwang' Roho Maler: ni kech ne pok opodho 
kuom ng'atgi: to nobatisogi kende e nying Ruoth 
Yesu. Eka ne giyieyo luetegi kuomgi, mi ne gin- 
wang'o Roho Maler. 


Injili. Yohana M. 10. 1. 


Adieri, adieri, awacho nu, ng'at mak odonjo e kund 
rombe kokadho e dho rangach, to maidho gi ka 
machielo, en jakuo ng'atno, kendo ojamecho. To 
modonjo kokadho e dho rangach, e ma jakwadh 
rombe. En e ma jarit rangach oyawo ne; rombe 
bende winjo duonde : moluongo rombe mage owuon 
gi nyingegi, ochikogi oko. Magego duto owuon kose 
golo oko, otelo nyimgi rombe bende luwo bang'e; ni 
kech ging'eyo duonde. To ngat mawendo ok 
giluwo bang'e, to giringe : ni kech gikiya duond welo. 
Ngeroni Yesu nowacho nigi : to ne ok ging'eyo weche 
manadi mowacho nigi. Eka Yesu nowacho nigi 
kendo, Adieri, adieri, awacho nu, An e dho ranga 
rombe. Yago ma motelo nyima duto gin jokuo 
kendo gin jomecho ; to rombe ne ok owinjogi. An e 

dho rangach ; ng'at modonjo kuoma nokuwo, bende 
nodonji kowuok 'oko, kendo chiemo nonwang'. 
Jakuo ok obi mana mondo okwal, kendo onegi, 
kendo okethi; an nabiro mondo ginwang' ngima, 
kendo gibedi godo moloyo. 


SABATO MAR DIDEK. 
Lamo. 


A Nyasaye manyalo duto kendo mochwere, in 
nimiyo jotichni ng'wono, kuom hulo yie maradier, 
mondo giyie dwong’ mar Didek mochwere, kendo gi 
teko mar Ruoth Nyasaye walam Achiel: Wasayoi, 
mondo iritwa mang'won kuom yieni, kendo ndalo 
duto igeng' nwa masiche duto, Nyasaye achiel, 
mantie kendo moloyo, ndalo duto nyaka chieng'. 
Amina. 


Kar WARAKA. Fweny 4. I. 

Bang’ mago naneno, kendo ne, dhoot-moro moyaw 
e polo, kod duol mokwongo ma nawinjo, kaka mar 
tung’ mowuoyo koda niya, Idh ka eri, kendo ananyisi 
gigo mowinjore chopo bang’ magi. Gi kanyono ne 
an e Roho: kendo ne, kom dwong’ noket e polo, 
kendo ng'at moro mobet e komno, kendo ng'atno 
mobetie ne chalo gi jaspi kod akiki kuom. nenruokne, 
kendo lihudu machalo gi zumaridi kuom nenruokne 
ne luworo komno koni gi koni. Kendo e dir komno koni 
gi koni ne nitie kombe piero ariyo gang’wen : kendo 
jodongo mobet e kombe piero ariyo gang'wengo, 
moruakore gi lewini marachere ; kendo e wigi ne 
nitie osimbe dhahabu. Kendo mil polo wuok e 
komno, kod duonde gi mor polo : kendo teche mach 
abiriyo ne liel nyim komno, to gin e Roho abiriyogo 
mag Nyasaye ; to e nyim komno nitie gi machalo gi 
nam mar rang'i, kaka krustal; kendo e dier komno 
Kendo koni gi koni ne nitie gik mangima ang'wen 

mogundho gi wenge nyimgi kendo ng'egi. Kendo gi 
mangima mokwongo ne chalo gi sibuor, to gi mangima 
mar ariyo ne chalo gi nyaroya, to gi mangima mar 
adek ne ni gi wang’ kaka mar dhano, to gi mangima 
mar ang'wen ne chalo gi ongo mahuyo. To: gik 
mangimago man gi bwombe auchiel auchiel gundho gi 
wenge koni gi koni, kendo e igi: kendo ok giyuwe 
odiechieng’ godiewuor ka giwacho niya, Maler, maler, 
maler, Ruoth Nyasaye Nyakalaga, ma ne nitie, kendo 
mantie, kendo mabiro. Kendo ka gik mangimago 
nomi ng'atno mobet e komno dwong’ gi pak gi eroka- 
mano, ng'atno mantie higini gi higini, eka jodongo 
piero ariyo gang'wengo nopodhi nyim ng'atno 
mobedo e komno, kendo ginilam ng'atno mantie 
higini gi higini, kendo ginibol osimbegi nyim komno 


, ka giwacho ni, Yaye Ruodhwa gi Nyasachwa, iwinjori 


nwang'o dwong’ gi pak gi teko, ni kech nichweyo 
gik moko duto, kendo ni kech dwarni gintie, kendo 
nochwegi. 


Injili. Yohana M. 3. F. 

Ng'ato ne nitie kuom Jofarisai, nyinge Nikodemo, 
jadwong' kuom Joyahudi: jali nodhi ire gotieno, 
nowacho ne, Rabbi, wang'eyo ka in japwonj moa ka 
Nyasaye: ni kech onge ng'ato manyalo timo 
ranyisgi mitimo, mak mana Nyasaye e man kode. 
Yesu nodwoke nowacho ne, Adieri, adieri, awacho ni, 
Ka ok onyuol ng'ato nyuol manyien, ok onyal neno 
piny ruodh Nyasaye. Nikodemo owacho ne, Inyalo 
nadi nyuolo ng'ato ka jadwong’ koso? Onyalo donjo 
kendo e i min, kendo chak onyuole? Yesu nod- 
woke, Adieri, adieri, awacho ni, Ng'a ma ok nyuol 
gi pi kendo gi Roho, ok nyal donjo e piny ruodh 
Nyasaye. Gima ringruok onyuolo en ringruok, kendo 
gi ma Roho onyuolo en roho. Kik iwuor ni kech 
ase wacho ni, onego onyuolou nyuol manyien. Yamo 
kudho ku mohero, kendo duonde iwinjo, to ikiya ku 
moae kata ku modhie; e kaka obedo kuom ji duto 

ma Roho onyuolo. Nikodemo nodwoko nowacho ne, 
Wechegi kelo nadi bet kamano? Yesu nodwoko 
nowacho ne, In japwonj mar Israel, to magi ok 
odonj ni? Adieri, adieri, awacho ni niya, Wawacho 
mwang'eyo, kendo wanyiso mwaneno; kendo 
nyiswa ok uyie. Kawacho nu me piny ka, to ok 
uyie, unuyie nadi kawacho nu me polo? Kendo 
onge ma noidho odhi e polo, to mana jalo ma nolor 
oa e polo, e Wuod dhano, ma ni e polo. Kendo kaka 
Musa nochungo thuol e thim, e kaka onego gichungi 
Wuod dhano bende: mondo ka ng'a moyie kuome 
obedi gi ngima ma nyaka chieng'. 


SABATO MOKWONGO BANG’ DIDEK. 
Lamo. 

A Nyasaye, in e teko mar jogo duto magenoi, yie 
lamowa kikechwa; to ni kech nyawo mar kitwa 
mabiro tho otamowa tiyo gi moro maber mak in 
kodwa, ikonywa gi ng'wononi, kwamako chikni mondo 
watim malong'o ni kuom parowa gi timwa; kuom 
Yesu Kristo Ruodhwa. Amina. 


WARAKA. I Yohana 4. 7. 


Johera, mondo waheroreuru : ni kech hera en mar 
Nyasaye ; kendo kuonde ng'ato mahero, Nyasaye e 
ma nonyuole, kendo ong'eyo Nyasaye. Ng'a mak 
oher ok ong'eyo Nyasaye; ni kech Nyasaye en 
hera. E ka ma hera mar Nyasaye nofwenyore e iwa, 
ni Nyasaye nooro Wuode ma miderma e piny, mondo 
wabet mangima kuome. E ka ma hera nitie, ok ka ne 
wahero Nyasaye, to ni noherowa, kendo nooro 
Wuode mondo odok misango kuom richowa. Johera, 
ka Nyasaye noherowa kamano, owinjore waherore 
bende. Nyaka nene onge ng'ato moneno Nyasaye : 
kwaherore, Nyasaye odak kuomwa, kendo herane 
olony kare kuomwa: kamano wang'eyo kwabedo 


SABATO MOKWONGO BANG’ DIDEK 125 


kuome, kendo en kuomwa, ni kech ose miyowa 
Rohone. To wase neno, kendo wadoko joneno, ka 
Wuoro nooro Wuowi mondo odok Jakony piny. Ng'a 
mohulo ka Yesu e Wuod Nyasaye, Nyasaye obedo 
kuome, kendo en kuom Nyasaye. To wang'eyo 
kendo wase yie hera ma Nyasaye ni go kuomwa. 
Nyasaye en hera; kendo ng'a mobedo kuom hera 
obedo kuom Nyasaye, kendo Nyasaye obedo kuome. 
Kamano hera olony kodwa kare, mondo wabed gi 
chir chieng’ bura ; ni kech kaka en obet, to kamano 
wan e pinyni. Luor onge e hera; to hera molony 
kare oriembo luor, ni kech luor ni gi chandruok ; 
kendo ng'a moluor pok olony kare e hera. Wahero, 
ni kech noherowa mokwongo. Ka ng'ato owacho ni, 
Ahero Nyasaye, to osin gowadgi, ojamiriambo : ni 
kech ng'a mak oher owadgi mose neno, onyalo nadi 
hero Nyasaye ma pok oneno? Kendo chikni wase 
nwang'o kuome, ni ng’ato mohero Nyasaye oher owad- 
gi bende. 


Injili. Luka M. 16. 19. 


To jamoko moro ne nitie ma ne ruako lewini 
makwar, kodi nengini mareprep, kobedo jamiluma 
pile: to ng'a modhier moro nyinge Lazaro, nokete 
e dho ode, man gi adhonde mang'eny, nogombo ni 
mondo oyieng’ gi ng'injo maluar e bwo mesa jamo- 
kono; to kata gwogi nobiro nonang'o adhondene. 
To mos, eka ng'a modhierno notho, jomalaika 
noting'e notere e kor Ibrahim: to jamokono bende 
notho, kendo noyike. Kendo e kar jo motho noting'o 
wang'e, koneno rem, moneno Ibrahim ku mabor, kodi 
Lazaro e kore. Nokok nowacho, Wuonwa Ibrahim, 
ikecha, ior Lazaro, mondo oluth luete e pi, mondo 
okuwe na lewa; ni kech an gi rem e ligegani. To 
Ibrahim nowacho ni, Wuoda par kaka in ka ne 
podi ingima ninwang'o gigi mabeyo, to Lazaro bende 
mana kamano nonwang'o gik maricho : to koro ohore 

kani, to in koro in èe rem. Kendo kuom magi duto, 
noketo bugo mang'ongo mopogowa kodu, ni mondo 
ka jo madwaro kalo a ka biro iru mondo kik nyal, 
kendo ng'ato madwaro kalo a koru biro kani kik 
nyal. To nowacho, E momiyo asayi wuonwa, 
mondo ior ng'ato e od wuonwa ; ni kech an gi owe- 
tena abich; mondo onyisgi, gin be mondo kik gibi 
kani kar remni. To Ibrahim nowacho ni, Gin gi 
Musa kodi jonabi; ber giwinjgi. To en nowacho, 
Oyo, wuonwa, Ibrahim: ber ka ng'ato odhiyo irgi 
moa kuom jo motho, eka ginilokre. To en nowacho 
ne, Ka ok giwinjo Musa kodi jonabi, ok giniyie, kata 
ng'ato ochier moa kuom jo motho. 


SABATO MAR ARIYO BANG’ DIDEK. 


Lamo. 

A Ruoth, ndalo duto in ok ibari konyo kendo 
kwayo jogo mipidho kuom luori chutho kendo heri ; 
Wasayoi mondo iritwa e pidhni maber, to waluor 
kendo waher Nyingi maler nyaka chieng’; kuom 
Yesu Kristo Ruodhwa. Amina. 


WARAKA. I Yohana M. 3. 13. 

Owetewa, kik uwuor ka piny osin kodu. Wang- 
eyo ni wase a e tho donjo e ngima, ni kech wahero 
owetewa. Ng'a mak oher osiko e tho. Ng'a mosin 
gowadgi en janek: to ung'eyo ka onge janek man gi 
ngima mochwere mosiko kuome. E kaka wang'- 
eyo hera, ni kech noweyo ngimane ni kech wan: to 
onego wawe ngimawa ni kech owetewa. To ng'a 
man gi moko mag pinyni, moneno owadgi kochando, 
kodino ne ng'wonone, hera mar Nyasaye obedo kuome 
nadi? Nyithindo, kik waher gi wach, kata gi lep ; 
to gi tich kendo gi adiera. Kamano wanang'e ka 
wan jo adiera, kendo wanaho chunywa nyime, ka 
ma chunywa oketo nwa bura; ni kech Nyasaye 

odwong' moloyo chunywa, to ong'eyo gik moko 
duto. Johera, ka chunywa ok oketo nwa bura, wan 
gi chir nyim Nyasaye ; kendo gik moko mwakwayo 
wanwang'o kuome, ni kech wamako chikne, kendo 
watimo gi malong'o e nyime. To ma e chikne, 
mondo wayie kuom nying Wuode, Yesu Kristo, kendo 
waherore, kaka nochikowa. Kendo ng'a momako 
chikne, obedo kuome, kendo en kuome. Kamano 
wang'eyo kobedo kuomwa, ni kech Roho ma nomiwa. 


Injili, Luka M. 14. 16. 

 Ng'ato moro notedo chiemo mang'eny ; noluongo 
jo mang'eny: eka nooro misumbane ka ne chiemo 
ogik ni -mondo owachi ni jo miluongo, Biuru, ni 
kech gik moko ose losi. To gi duto ne gichako sigore 
kode gi chuny achiel. Ng'ato mokwongo nowacho 
ne, Ase ng'iewo pwodho, onego adhi anene: asayi 
mondo iweya. Kendo ng'ato machielo nowacho, 
Atieko ng'iewo dhok moruowo tieng’ abich, to adhi 
atemgi: asayi mondo iweya. Ng'a machielo bende 
nowacho, Atieko kendo dhako, .e momona biro. 
Eka misumbano nobiro, nonyiso ruodhe wechegi. 
Eka mirima komako jadwong’ ot, nowacho ni misu- 
mbane, Wuogi piyo e yore gi ndeche mag dala, 
kendo ikel kani jo modhier gi rang'onde gi mwofini 
gi ratiende. Eka misumbano nowacho, Ruodhwa, 
gi ma nichiko ose timo, to kinde podi nitie. Eka 
ruoth nowacho ni misumbane, Wuogi idhi e ndeche 
gi pwothe, kendo iyuwagi gidonji, mondo oda opong’. 
Ni kech ako nu niya, onge ng'ato kata achiel kuom 
jo ma noluongi ma nobil chiemba. 


SABATO MAR ADEK BANG’ DIDEK. 


Lamo. 


A Ruoth, wasayoi mondo iwinjwa kikechwa ; to 
wan mise miyowa hero lamo, iritwa kendo ihowa gi 

tekoni madwong’ e weche duto matek gi masiche ; 
kuom Yesu Kristo Ruodhwa. Amina. 


WARAKA. I Pet. M. 5.5. 

Kendo, uduto twereuru gi muolo, mondo uwinjre 
kendu: ni kech Nyasaye otamo josunga, to omiyo 
matek mar Nyasaye, mondo omiu dwong’ ka karu 
ogik; wituru parruok maru duto kuome, ni kech 
oparou. Ritreuru, kiuru: jasiku iblis, obayo ka 
sibuor magoyo asumbi, kodwaro ng'a ma docham : 
en to tameuru kusiko kuom yie maru, kung'eyo ka 
masichgi bende otimore noweteu ma ni e piny. Kendo 
Nyasach ng'wono duto, ma noluongou e dwong'ne 
mochwere kuom Kristo, kuse. neno masira kinde 
matin, en owuon nomiu bedo modimbore, notegu, 
nosiru. To en mondo olo nyaka chieng'. Amina. 


Injiti. Luka M. 15. I. 

To josol usuru duto gi jo maricho nonwang'o 
gisudo bute ni mondo giwinje.  Jofarisai gi 
jondiko bende ne ging'ur, ka giwacho niya, 
Ng'atni oruako jo maricho, kendo ochiemo kodgi. 
To nogoyo nigi ngeroni, kowacho niya. Ere 
ng'atu, man gi rombe piero apar, ka achiel kuomgi 
olal, mak owe mago piero ongachiel gi ongachiel 
e thim, kendo oluwo mano molal, nyaka onwang'e ? 
Eka kose nwang’e okete kuom goke, komor. To kose 
dok dala, oluongo osiepene kodi jodala kowacho nigi, 
Moruru koda, ni kech anwang’o rombona ma yande 
olal. Ako nu niya, kamano bende ginimor e polo 
kuom ng'ato achiel marach molokore, moloyo kuom 
ji mabeyo piero ongachiel gi ongachiel, mak ochando 
lokruok. Kata ere dhako man gi fedha apar, ka fedha 
achiel olal ne, mak omok taya, kendo oyuwe ot, omanyo 
chutho, nyaka onwang'e? To kose nwang'e eka 
oluongo osiepene kodi jodalane kowacho, Moruru 


jo mamuol ng'wono. To beduru mamuol e bwo luedo | 

koda, ni kech anwang'o fedhano ma yande olal. 
Kamano bende, ako nu mor nitie nyim jomalaika 
mag Nyasaye kuom ng'ato achiel marach molokore. 


SABATO MAR ANG'WEN BANG’ DIDEK. 


Lamo. 

A Nyasaye, Jarit ji duto magenoi, to mak intie 
gi moro ok tek, kata ler ; Med nwa ameda ng'wononi ; 
to kikwayowa kendo telo nwa, mondo wakadhi 
kamano gik mak siki, to achien gik mochwere kik gilal 
nwa: A Wuonwa me polo, imiwa ma; kuom Yesu 
Kristo Ruodhwa. Amina. 


WARAKA. Jorumi 8. 18. - 

To akwano ka masich ndalogi ok owinjore ipor gi 
dwong’ mibiro elo nwa. To kiyo mar gi mochweyo 
orito elruok mar yawuote Nyasaye. To nomiyo gi 
mochweyo bedo kayiem, mak odwar, to ni kech en 
ma nomiyo, kogeno ka gi mochweyo owuon bende 
norese a e.twech mar top kodhi kuom thuolo mar 
dwong’ mar nyithind Nyasaye. Ni kech wang'- 
eyo ka gi mochweyo duto ochur kendo obedo gi rem 
kaachiel nyaka kawuono. Kendo ok ma kende, to 
wan wawegi bende, man gi chakruok mar Roho, 
kata wan wawegi wachur e iwa, kwarito mondo 
wadok yawuowi, en, warruok mar ringirewa. 


Injili. Luka M. 6. 30. 


Beduru mang’won, kaka Wuoru obedo mang'won. 
Kendo kik ung'ad bura, eka ok gining'adi nu bura ; 
kik uket nigi bura, eka ok giniket nu bura ; gonyuru 
eka nogonyu ; chiwuru, eka nochiw nu; por mogik, 
modin, motiel, kendo moo oko, ginimi e koru. Ni 
kech por muporo go nopor nu go kendo. To 
nogoyo nigi ngero, Jamwofu onyalo nadi telo ni 


I 

jamwofu? ok ginipodhi e bugo gin jariyo koso? 
Japwonjore ok lo japwonjne : to ng'ato: gi ng'ato 
ka nodimbe kare nobedi ka japwonjne. To marang'o 
ineno pilini yath ma ni e wang’ owadu, to ok ipar yath 
ma ni e wangi iwuon? Kata inyalo nadi wacho 
ni owadu, Owadwa, we agol pilini yath ma ni e wang'i, 
ka in iwuon ok ineno yath ma ni e wang'i iwuon ? 
In jariwo wach, kwongi igol yath mondo oa e wang'i 
iwuon, eka inine maler mondo igol pilini yath ma ni 
e wang’ owadu. 


SABATO MAR ABICH BANG DIDEK. 


Lamo. 


A Ruoth, wasayoi, ikwa pinyni kamano mondo 
okuwe, mi Kanisani oti ni mamor mokuwe chutho 
maler ; kuom Yesu Kristo Ruodhwa. Amina. 


WARAKA. . I Pet. 3. 8. 


Uduto paruru kaachiel, kukecho, kuherore kaka 
joweteu, kubedo mang'won, kuparo mamuol: mak 
uchul richo kar richo, kata ayany kar ayany; oyo, 
to gwedhuru ; ni kech noluongou ka eri mondo uyudi 
hawi. Ni kech, 

Ng'a madwaro hero ngima, 

Kendo neno ndalo mabeyo, 

Mondo ogeng’ lewe kuom richo, 

. Kendo dend dhoge kik giwachi gi mamono : 

Kendo mondo owe richo, to oti maber ; 

Mondo odwar kuwe, moluwo go. 

Ni kech wang’ Ruoth en kuom jo makare, 

Kendo ite owinjo lamogi : to wang’ Ruoth omon gi 

jogo matiyo maricho. 

To en ng'a ma dohimu, kuketre kuom gi maber ? 
To kosandou ni kech gi makare, un gi hawi: kendo 
kik uluor buok margi, kendo kik uchandre'; to waluru 
Kristo ka en Ruoth e chunyu. 


SABATO MAR AUCHIEL BANG’ DIDEK IZI 


Injili. Luka M. 5.1. 


To ka ne oganda oyudo odiye, ne giwinjo wach 
Nyasaye, en noyudo ochungo tie nam Genesareth. 
Noneno yiedhi ariyo ma nochungo e dho wath: to 
joyuecho nose a kuomgi, kendo noyudo giluoko 
gokgi. To ka noidho e yie achiel, ma ne mar Simon, 
nokwaye mondo odhire matin a e dho wath. To 
nobedo piny nopwonjo ogendini kobedo e yie. To 
ka notieko yalo, nowacho ni Simon, Dhiruru udhi e 
chuny nam, ubol goku umaki kud rech. Simon 
nodwoko nowacho, Ruodhwa, ne wachandore gotieno 
duto, ne ok wamako gi moro; to kuom wachni 
nabol gogini. Ka ne gise timo ma, ne gigeng'o rech 
mang’eny ; to gokgi ne dwaro chot; to ne gigwelo 
jo ma notiyo kodgi, ma ne nitie e yie machielo, mondo 
gibi gikonygi. Ne gibiro, ne gipong'o yiedhi ariyogo, 
nyaka ne dwaro nimo. To Simon Petero, ka nonenogo 
nopodho e tiend Yesu, kowacho, A kuoma, 
Ruodhwa, ni kech an ng'ato man gi richo. Ni kech 
nowuoro ngang’, en kodi ji duto man kode, kuom 
ng'eny rech ma ne gigeng'o. To Yakobo bende gi 
Yohana, yawuote Zebedi, ne giwuoro, eyo ma notiyo 
kod Simon. Yesu nowacho ni Simon, Kik iluor ; 
inichaki tinende yuwayo ji. Ka ne gise golo yiethgi 
oko e dho wath, ne giweyo duto, ne giluwe. 


SABATO MAR AUCHIEL BANG’ DIDEK. 


Lamo. 


A Nyasaye, In ma niloso ni jo moheri gik mabeyo 
maloyo rieko mar dhano ; Imi chunywa heri kamano 
to kwaheri moloyo gik moko duto, mondo wayudi gik 
misingore, e moloyo mwadwaro ; kuom Yesu Kristo 
Ruodhwa. Amina. 

WARAKA. Jorumi 6. 3. 


Koso ukiya ka wan duto ma nobatisowa kuom 
Yesu Kristo nobarisowa e thone? E momiyo 
noyikowa kode kuom batiso e tho: to kaka Kristo 
nochier kuom jo motho kuom dwong’ mar Wuoro, 
kamano bende mondo wawuothi e ngima manyien. 
Ni kech ka ne wase riwore kode moket gi thone, 
wanabedi bende a chierne; kwangeyo ma, ka 
noguro dhandwa machon kode; mondo ringruok 
mar richo orum, kamano richo kik otwewa kendo ; 
ni kech ng'a ma notho nokete kare oa e richo. 
To ka ne wawuotho kaachiel gi Kristo, wayie 
bende ka wanabedi mangima kode: kwang'eyo ka 
Kristo ose chier oa kuom jo motho, ok otho kendo, 
tho ok oloye kendo. To ka notho, notho kuom richo 
dichiel kende: to kongima, ongima ni Nyasaye. 
Kamano bende kwanreuru uwegi kutho kuom 
richo, to mungima ni Nyasaye kuom Kristo Yesu. 


Injili. Math. M. 5. 20. 


Yesu nowacho ni jopwonjore mage niya, Ok 
unudonji ngang? e piny ruodh polo, mak wachu 
makare lo wach makare mar jondiko gi Jofarisai. 
Use winjo ka nowachi ni jo machon ni, Kik 
inegi; to ng'at mane ma nonegi nong'ad ne bura : 
an to an awacho nu, ni ng'ato ka ng'ato motimo 
mirima nowadgi nong'ad ne bura; to ng'at mane 
mowacho nowadgi, Raka, nong'ad ne e buch jodongo ; 
to ng'at mane mowacho ni, In ifuwo, buch gehenna 
mar mach nong'ad ne. E momiyo kitimo gi michiwo 
e kar liswa, to kanyo iparo ka owadu ni gi wach 
moro kuomi, we gi michiwo kanyono e nyim kar 
liswa, to mokwongo idogi ithegri gowadu, eka 
ibi itim gi michiwo. Bedi ng'at mowinjore kod 
jasiki, ka pod in kode e yo; dipo ka jasiki oketi 
e teko mar jang'ad bura, to jang’ad bura oketi e luet 

askari, to oboli e od twech. Adier awacho ni, 
Ok iniwuogi kanyo, ka pok ichulo senti machien. 


SABATO MAR ABIRIYO BANG’ DIDEK. 


Lamo. 


A Ruoth man gi teko kod nyalo duto, in wuon gi 
jachiw gik moko duto mabeyo ; Chom hera mar 
nyingi e chunywa, med dini maradier e iwa, pidhwa 


gi ber duto, kendo iritwaie gi ng'wononi madwong’ ; 
kuom Yesu Kristo Ruodhwa. Amina. 


WARAKA. Jorumi 6. 19. 


Awacho ka dhanadhana ni kech nyawo mar 
ringireu: ni kech kaka nuketo fwondu ka jotich 
kuom kendo kuom tim mak ler modhiyo kuom richo, 
kamano koro chiwuru fwondu ka jotich e wach 
modhi kare modhiyo kuom ler. Ni kech ka nubedo 
jotich mag richo, ne uthuolo kuom wach makare. 
To ne un gi nyak manadi ndalogo kuom mago 
makuodo wiu koro ? ni kech giko mar mago e tho. To 
koro ka nogonyou a e richo, nudoko jotich ni Nyasaye, 
un gi nyak madhiyo kuom ler, kendo magik e ngima 
mochwere. Ni kech msach richo en tho; to mich 
Nyasaye en ngima mochwere kuom Yesu Krišto 
Ruodhwa. 

Injili. Mariko 8. 1. 

Ndalogo, ka ne oganda madwong’ nitie kendo, to 
ne gionge gi ma gichamo, noluongo jopwonjorene, 
mowacho nigi, Akecho oganda, ni kech gibet koda 
ndalo adek, to gionge gi ma gichamo : kagonyogi 
gidhi thurgi, ka giriyo kech, nong'no ditergi e yo; 
to jo moko oa ku mabor. To jopwonjorene nodwoke 
niya, Ere ka ma ng'ato dinyal yieng’o jogi gi kuon e 
thim ka eri? Nopenjogi ni, Un gi kuonde adi ? 
to ne giko ne, Abiriyo. Mochiko oganda mondo 
obed piny: mokawo kuonde abiriyogo, to ka nose 

goyo erokamano, nong'ingo, momiyo jopwonjorene 
mondo oket nigi; eka ne giketogi noganda. Ne 
gin gi rech matindo manok: ka nose gwedhogi, 
nochiko ni mondo oket nigi magi bende. Ne gichiemo, 
ne giyieng': ne gikwanyo ng'injo modong’, atunge 
abiriyo. To ne kar rombgi ka gana ang'wen:eka 
nogonyogi. . 


SABATO MAR ABORO BANG’ DIDEK. 


Lamo. 

A Nyasaye, pidhni e ma ok bare ngang’ chiko gik 
moko duto ma ni e polo gi piny ; Wasayoi mamuol 
mondo igol nwa gik ma dohimwa, to imiwa gigo ma 
dikonyowa ; kuom Yesu Kristo Ruodhwa. Amina. 


WARAKA. Jorumi 8. 12. 

Owetewa, wan jogowi, ok mag ringruok, mondo 
wabet mangima kuom ringruok: ni kech kungima 
kuom ringruok, onego utho : to kunego tim ringruok 
kuom chuny, nubedi mangima. Ni kech ji duto ma 
Roho mar Nyasaye otelo, gin yawuote Nyasaye. Ni 
kech ne ok uyudo chuny mar twech kendo mondo 
uluor, to nuyudo chuny mar doko nyithindo, mway- 
uak godo niya, Abba, Wuoro. Roho owuon oneno 
kodi chunywa, ka wan wabedo nyithind Nyasaye ; to 
kwabet nyithindo, eka wan jocham mwandu ; jocham 
mwandu mag Nyasaye, kodi jocham mwandu 
kaachiel gi Kristo; miti kosandowa kode, mondo 
omiwa dwong’ kode. 


Injili. Math. M. 7. 15. 

Ritreuru kuom jonabi mariambo, mabiro iru kod lep 
rombe, to e igi gin mana ondiegi mangemo. Olembgi 
e ma unung'egi go. Ji pono mzabibu kuom kudho 
koso, kata ng'owo kuom oriang'? E kaka yien 
mabeyo duto nyak mana olemo mabeyo, to yien mo- 

kethore nyak mana olemo maricho. Yath maber 
ok nyal nyak olemo maricho, kata yath mokethore ok 
nyal nyak olemo mabeyo. Yien duto mak nyak 
olemo mabeyo ing'adogi oko, kendo iwitogi e mach. 
To olembgi e ma ununge'gi go. Ok ng'ato ka ng'ato 
mowacho na ni, Ruoth, Ruoth, nodonji e piny 
ruodh polo; to ng'atno matimo mana gi ma Wuora 
me polo dwaro. 


SABATO MAR ONGACHIEL BANG’ DIDEK. 


Lamo. 

A Ruoth wasayoi mondo imiwa chuny maparo 
kendo matiyo ndalo duto gik modhi kare; to wan 
ok wanyal tiyo gi moro maber mak in kodwa, to 
mondo ikonywa kuom tiyo kaka idwaro; kuom Yesu 
Kristo Ruodhwa. Amina. 


WARAKA. I Jokor. 10. 1. 

To owetewa, ok adwar mondo ubet jo makiya, ni 
kaka kwerewa duto ne gin e bwo boche polo, kendo 
giduto ne gikadho e nam; kendo nobatiso giduto 
kuom Musa e boche polo kendo e nam ; kendo giduto 
ne gichamo chiemo achiel mar chuny ; kendo giduto 
ne gimodho pi achiel mar chuny : ni kech gimodho 
kuom luanda mar chuny ma noluwogi: luandano ne 
en Kristo. To mathothgi ne ok long’o ni Nyasaye : 
ni kech nogoyogi piny e thim. Wechegi nodoko 
ranyiswa, mondo kik wagombi gik maricho, kaka 
ne gigombo. Kik udogi jo molamo gik maket, kaka 
jo moko kuomgi; kaka nondiki, Ji nobedo piny 
mondo gichiem kendo gimadhi, ne gia malo mondo 
gitugi. Kata kik waterre, kaka jo moko kuomgi 
notimo, gi ndalo achiel ne gipodho gana piero ariyo 
gadek. Kata kik watem Ruoth, kaka jo moko 
kuomgi notemo, mi thuonde nonegogi. Kata kik 
un'gur, kaka jo moko kuomgi ne ging'ur, mi janek 

nonegogi. To wechegi notimore nigi ranyis : kendo 
nondikogi mondo onyiswa, wan ma giko mar higini 
ose biro nwa. E momiyo ng'ato koparo ni ochungo 
mondo one ni kik ogore piny. Temruok ne ok 
omakou mak dhano nyalo: to Nyasaye en adier, 
mak noyie temou mohingo tekou; to gi temruok 
nonyisu yo ka muringe, mondo unyal timo go kinda. 


Injini. Luka M. 16. I. 


To nowacho bende ni jopwonjore mage ni, Jamoko 
moro ne nitie, man gi jarit : nodonjo ne nyime ni 
kech noketho gige. Noluonge, nowacho ne, En 
ango mawinjo kuomi? kwan na kar tichni ni 
kech ok idak inyal bedo jaritna kendo. To jaritno 
nowacho e chunye, Atimo ang'o ka ruodha ogola e 
tich? An aonge teko mapurogo ; wiya kuot kak- 
wecho. Ang'eyo gi ma natim, mondo kose riemba e 
tich, giruaka e utgi. Noluongo jogop ruodhe achiel 
achiel, nowacho ni ng’a mokwongo, In gi gowi adi mag 
ruodha? To en nowacho, Nengo piero apar mar 
mo. To en nowacho ne, Kaw barupi, bedi piny piyo, 
ndiki piero abich. Eka nowacho ni ng'a machielo, 
In to, in gi gowi adi? To en nowacho Nengo piero 
apar mag ngano. Owacho ne, Kaw barupi, ndiki piero 
aboro. Ruoth nopako jaritno mak otiyo kare ni 
kech nong’ado rieko : ni kech yawuote pinyini kuom 
tieng'gi giwegi gin gi rieko moloyo yawuote chieng'. 
To an ako nu, Makuru osiepe kodi mwandu mak obet 
kare; ka norem, mondo giruaku e udi mochwere. 


SABATO MAR APAR BANG’ DIDEK. 
Lamo. 

A Ruoth, winji mang'won lamo mag jotichni 
mamuol; to ntondo giyudi gik ma gikwayi ikonygi 
kuom kwayo gik malong’o ni; kuom Yesu Kristo 
Ruodhwa. Amina. 


SABATO MAR APAR BANG’ DIDEK 137 


WARAKA. I Jokor. 12. I. 


To kuom mich mag chuny, owetewa, ok adwar mon- 
do ukia. Ung'eyo ka ne un Ogendini, nulal kuom gigo 
maket mamomo, kaka udwaro mondo oteru. E 
momiyo anyisu mondo unge, ka onge ng'ato 
mawacho gi Roho mar Nyasaye owacho ni, Yesu 
okwong'ore; kendo onge ng'ato manyalo wacho 
niya, Yesu en Ruoth, mak mana gi Roho Maler. 
To mich gipogore, to Roho en achiel. Tim bende 
gipogore, to Ruoth en achiel. Tich bende gipogore, 
to en Nyasaye achiel, matiyo gik moko duto kuom 
duto. To elruok mar Roho nomiyo kuonde ng'ato 
mondo okonyrego. Ni kech nomiyo ng'ato wach 
mar rieko kuom Roho; nga machielo ng'eyo, 
kuom Roho achiel; ng'ato moro yie, kuom Roho 
achiel; ngat machielo mich mar thiedho kuom 
Roho achiel; ng'ato moro timo hono; kendo koro 
wach ni ng'a machielo ; pogo chuny ni ng'at machielo ; 
ng'at machielo dhum miloko godo wach ; kendo golo 
tiende dhok ni ng'ato moro: to magi duto Roho 
achielno otiyo, kopogo ni kuonde ng'ato kende kaka 
odwaro. ya 


Injili. Luka M. 19. 41. 


Ka nosudo machiegini, noneno dala to noyuage, ka 
nowacho niya, Dine ing'eyo, kuom ndalo ni, gik ma 
dokelo ni kuwe! to koro ogeng'ore ni wangi. Ni 
kech ndalo nobi ni, ka wasiki mokuny aluwor bur, 
kendo giniluwori, kendo ginigeng’i koni gi koni; kendo 
ginigoi piny e lowo, in gi nyithindi mantie e iyi; ok 
giniwe kidi achiel moluwore e wi wadgi; ni kech ne 
ok ing'eyo kar limni. Nodonjo e i hekalu, nochako 
riembo jo mang'iewo, kowacho nigi, Nondiki ni, Oda 
nobedi od lamo: to un uloke ni mondo odok buk 
jomecho. 

SABATO MAR APAR GACHIEL BANG’ 
DIDEK. 


Lamo. 

A Nyasaye, In e minyisowa tekoni manyalo duto to 
chutho kikechowa kendo king'wono nwa; Ikechwa 
kiporo nwa ng'wononi kamano, kwamako chikni, 
mondo wayudi gik mabeyo misingori, kendo imiwa 
kawo mwanduni me polo; kuom Yesu Kristo 
Ruodhwa. Amina. 


WARAKA. I Jokor. 15. I. 

Owetewa, to anyisu injili ma nayalo nu, ma 
nuyudo bende, ka muchungoie, en bende maresou ; 
kuom wachno ma nayalo nu, kumako matek, 
mak mana nuyie kayiem. Ni kech natero nu mok- 
wongo wachno ma abende nayudo, kaka Kristo 
notho kuom richowa, kaka nondiki; kendo noyike > 
kendo e ndalo mar adek nochiere kaka nondiki ; 
kendo nonenore gi Kefa; eka gi japar gariyo ; eka 
nonenore dichiel gi owetewa moloyo piero apar 
abich, kuomgi mang'eny ma pod nitie, to jo moko 
gise nindo; eka nonenore gi Yakobo, eka gi joote 
duto; kendo machien nigi duto, nonenore koda, 
kaka ng'ato ma nonyuol bogino. Ni kech atin 
moloyo joote duto, ok awinjore iluonga ni jaote, 
ni kech nasando kanisa mar Nyasaye. To kuom 
ng'wono mar Nyasaye anaana: kendo ok nochi- 
wo na ng'wonone kayiem nono; to natiyo moloyo 
giduto: ok an, to ng'wono mar Nyasaye man 
koda. To kata an, kata gin, ne wayalo kamano, 
nuyie kamano. 


Injini. Luka M. 18. 9. 
To Yesu nogoyo ngeroni bende ni jo moko ma ne 
pakore kendgi ka gin jo mabeyo, to ne gichayo jo 
moko. Jariyo noidho nodhi lemo e i hekalu ; achiel e 

Jafarisai, to machielo en jasol usuru. Jafarisai 
nochungo nolamo kamano kende, Nyasaye ago ni 
erokamano, ni kech an ok achalo kodi jo moko 
duto, jomecho, jo magango wach, jo materore, kata 
gi jasol usuruni. Ariyo kech ndalo ariyo juma ; 
kendo kuom gik moko duto manwang'o achulo achiel 
kuom apar. To jasol usuruno, nochungo ku mabor, 
ne ok onyalo kata ting’o wang’e e polo, to nogoyo 
kore kowacho, Nyasaye, kecha, an ng'a maketho. 
Ako nu, Ng'atni nolor odhi e ode kobet kare moloyo 
ng'a machielo cha: ni kech kuonde ng'ato mapak- 
ore chieng' nochaye: to ng'a machare e ma chieng’ 
nopake. 


SABATO MAR APAR GARIYO BANG 
DIDEK. 


Lamo. 

A Nyasaye manyalo duto kendo mochwere, ndalo 
duto ihero winjo moloyo wakwayo, kendo ihero 
chiwo moloyo wadwaro, kata mowinjore nwa; 
lol nwa ng'wononi madwong'; kiweyo nwa gigo 
ma chunywa luoro, kendo kimiyowa gigo mabeyo 
mak wawinjore kwayi, to mana kuom ber gi thek mar 
Yesu Kristo Ruodhwa. Amina. 


WARAKA. 2 Jokor. 3. 4. 

Kendo wageno kama ni kech Kristo kuom Nya- 
saye: ok ka wan kendwa warom, mondo wak- 
wan gi moro kaka oa kuomwa ; to gi moromowa oa 
kuom Nyasaye; e ma notimowa jokony morom mag 
muma manyien; ok mar nukuta, to mar chuny: ni 
kech nukuta onegi, to chuny omiyo ngima. To ka 
dini mar tho, kod nukuta, ma nong'ol e kite, nobiro 
gi dwong’ nyaka nyithind Israel ne ok ginyal ng'iyo 
wang’ Musa ni kech ler mar wang'e; makadho : dini 
mar chuny dak nolo gi dwong’ koso? Ni kech ka dini 

mar bura odwong', dini mar wach modhi kare oloyo 
ahinya gi dwong’. Adier mano ma noyudo dwong , 
noyudo kama, ni kech dwong'no moloyo. To ka 
mano makadho obedo gi dwong’, mani modong 
oloyo gi dwong’. 
Injili. Mariko M. 7. 31. l 

Yesu noa kendo e mbap Turo, nokadho e dier Sidon, 
motundo nam Galili, e dier mbap Dekapoli. To 
gikelo ne ng'ato ma itè odino, kendo oradwal; to 
gisaye ni mondo oket luete kuome. Nogole kuom 
oganda kende, noketo lith luete e ite, nong'ulo olawo, 
nomulo lewe; to nong'iyo polo, noomo chunye, 
mowacho ne, Efatha, tiende ni, Yawri. Eka itene 
noyawore, kendo gi momako lewe nogonyore, nowuoyo 
maber. To nokwerogi ni kik gihul ni ng'ato: to 
kaka nokwerogie kaka gimedo mewo humbe. Ne 
giwuoro ahinya ruok, ka ,giwacho ni, Otimo duto 
maber, omiyo kata jo ma itgi odino winjo, g1 Jomomo 
wuoyo. 


SABATO MAR APAR GADEK BANG’ 
DIDEK. 


Lamo. i 

A Nyasaye manyalo duto kendo makecho, gi 

michiwo kende e momiyo jogi moyie adier tiyo ni 

tich maradier, mipako; Wasayoi mondo imiwa tiyo 

ni adier kamanò e piny ka, mondo kik wabare 

chopo achien kuom gik me polo misingowa ; ni kech 
pak mar Yesu Kristo Ruodhwa. Amina. 


WARAKA. Jogalatia 3. 16. 

To nosingo weche ni Ibrahim, kod kothe. Ok 
owacho, Ni kothe, kaka mag mathoth ; to kaka mar 
achiel, ni, To ni kothi, en ẹ Kristo. To awacho ma ; 
Muma ma Nyasaye nokwongo yie, chik, ma nobiro 
bange higini piero apar ang'wen gi plero adek, ok 

oketho, miyo singruok obedo kayiem. Ni kech ka 
gikeni oa kuom chik, koro ok en mar singruok : to 
Nyasaye nomiyo Ibrahim ni kech singruok. To chik 
en ang'o? Nomede achien ni kech richo, nyaka 
kodhi dobi, ma nosingo ne; ma nochike ni kech 
jomalaika gi luet jagach. To jagach ok en mar 
ng'ato achiel; to Nyasaye en achiel. To chik 
omono singruok mar Nyasaye koso? Ngang’: ni 
kech dine chik obedo ma donyal miyo ngima, wach 
makare dine oa kuom chik adier. To ndiko nochiego 
giduto kuom chik, mondo omi jo mayie singruok kuom 
yie. Yesu Kristo. 


Injini. Luka M. to. 23. 


Wenge obedo gi hawi maneno gik muneno: ni 
kech ako ni niya, Jonabi mang'eny gi ruodhi no- 
gombo neno gik muneno, to ne ok gineno; kata 
winjo weche muwinjo, to ne ok giwinjo. Kendo 
ne, jabura moro noteme kawacho, Japwonjwa, 
natim ang'o mondo acham gikeni mar ngima 
mochwere? To en mowacho ne, Nondik ang'o 
e chik? Isomo nadi? To en nodwoke nowacho 
ne, Her Ruoth Nyasachi gi chunyi duto, kendo gi iyi 
duto, kendo gi tekoni duto, kendo gi riekoni duto ; 
kod owadu kaka in kendi iwuon. To en nowacho 
ne, Idwoko kare; tim mago, eka inibedi gi ngima. 
To en ka nodwaro doko kare, nowacho ni Yesu. 
To owadwa en ng'a? Yesu nodwoko nowacho, 
Ng'ato moro nolor kaa Yerusalem nodhi Yeriko, 
noromo gi jomecho ; ma nomaye lepe, mogoye lero, 
modhiyo, moweye kodwaro tho. ‘To jadolo moro 
nochwanyore kode e yorno : ka nonene nokadho e dir 
yo. To Jalawi bende kamano, nobiro e gweng'no, 
monene, mokadho e dir yo. To Jasamaria moro 
ka ne wuotho nobiro ka ma ne entie: ka nonene 
nokeche, mosudo bute motweyo ka ma nogo, moon- 
jee mo kodi divai ; mokete enyumbune owuon, motere 
od welo, nolose maber. Eka kiny nogolo dinari ariyo, 

nomiyo jadwong’ od welo, nowacho ne, Lose maber ; 
to a S eni KA mago, an, chieng aake E 
anachuli. Kuom jadekgo ere ng'ato migalo kowadgi 
ng'atno ma noromo gi jomecho? To en nowacho ne, 
Ng'at ma nokecheno. To Yesu nowacho ne, Dhiyo, 


in bende itim kamano. 


SABATO MAR APAR GANG'WEN BANG 
DIDEK. 


Lamo. P 

A Nyasaye manyalo duto kendo mochwere, me 
nwa e, e gi hera ; kendo imiwa hero gi michiko, 
mondo wayudi gi misingowa; kuom Yesu Kristo 
Ruodhwa. 


WARAKA. Jogalatia 5. 16. e 

awacho, Wuothuru kuom Roho, mi ok nutim 
WI p ringruok. Ni kech ringruok ogombo 
kogeng'o Roho, kendo Roho kogeng'o ringruok ; - 
magi monore kendgi; mondo kik utim wecl ” 
mudwaro. To ka Roho otelo nu, ok un e bwo chi c. 
Kendo tim mag ringruok onenore ratiro e magi, 
terruok, tim mak ler, anjawo, lamo gik maket, yido, 
sigu, dhawo, ich lit, mirima, mbaka, kanyakala, pog- 
ruok, gombo, mer, tugo e thum, gi moko ma ka magi : 
kuom magi anyisou ratiro, kaka nene anyisou ratiro, 
ka jogo matiyo ka magi ok ginicham gikeni mag piny 
ruodh Nyasaye. To nyak mar Roho e hera, m 
mirembe, kinda, ng'wono, ber, yie, muolo, ritruok : 
onge chik mamono magi. Kendo jo mag Kristo 
noguro ringruok kod hera gi gombo. 


INJILI. Luka M. 17. II. WA 
To ka noyudo gidhi Yerusalem, noyudo okadho e dier 
Sawa gi Galih. Ka nodonjo e dala moro, jodhoho 
apar noromo kode, mochungo ku mabor: ne gigoyo 

koko, ka giwacho, Yesu Ruodhwa, kechwa. To en, 
ka nonenogi, nowacho nigi ni, Dhiuru unyisru ka 
jodolo. To ka ne gidhiyo, ne gilosore. To ng'atgi 
achiel, ka noneno kamano kose kuwo, nodwogo 
kodendo Nyasaye gi duonde madwong’ ; mokulo wiye 
piny e tiende, kogo ne erokamano : to en Jasamaria. 
To Yesu nodwoko nowacho, Ok gin japar mokuwo 
koso? To ji ongachiel ere? Ne ok onwang’o ng'ato 
achiel, modwogo ni mondo odend Nyasaye, to mana 
jawasiguni? To nowacho ne, Chungi, idhi adhiya : 
yieni okuwoyoi. 


SABATO MAR APAR GABICH BANG' 
DIDEK. 


Lamo. 

A Ruoth, wasayoi mondo irit Kanisa mari gi kechni 
mochwere : to, mak intie, nyawo mar dhano ok onyal 
gi moro to mana podho, iritwa ndalo duto kikonyowa 
kuom gik ma dohimwa, kendo itel nwa kuom gik 
moko duto matego konyruokwa ; kuom Yesu Kristo 
Ruodhwa. Amina. 

N 
WARAKA. Jogalatia 6. 11. 

Neuru andiko nu gi nukuta madongogi gi lueta 
awuon. Gi duto madwaro timo malong’o kuom ring- 
ruok, gichiku gi teko mondo oter nu nyangu; to 
mondo kik osandgi ni kech msalaba mar Kristo. To 
kata jogo motero nigi nyangu ok gimako chik; to 
gidwaro mondo oter nu nyangu, mondo gipak kuom 
ringireu. To ok adak anyal pako, mak mana kuom 
msalaba mar Ruodhwa Yesu Kristo, kuom en nogur na 
piny, kendo an ni piny. To ng'ado nyangu ok en 
gi moro, kata ng'ado nyangu onge, to chwech 
manyien. Ji duto mowuotho gi chikni, mirembe ni 
kuomgi, gi kecho, kendo kuom Israel mar Nyasaye. 
Nyaka a kawuono kik ng'ato ochanda: ni kech 

noswoyo ringira mbelini mag Yesu. Ng'wono mar 
Ruodhwa Yesu Kristo obed gi chunyu, owetewa. 
Amina. ; 


Injili. Math. M. 6. 24. 

Onge ng'ato manyalo tiyo ni ruodhi ariyo : ni 
kech nosin gi moro, to noher machielo ; kata nopadre 
kuom moro, to nocha machielo. Ok unyal tiyo 
ni Nyasaye gi mwandu. Ni kech wachno, awacho 
nu, Kik uparru kuom ngimau, gi ma ducham kata 
ma dumadhi; kata kuom ringreu, gi ma durua- 
krugo. To ngima ok lo chiemo koso, kendo ringruok 
ok lo law? Nonuru winy me polo, ka ok gichuo, 
kata keyo, kata keno e dere; to Wuoru me polo e 
mapidhogi. To un ok ulogi ahinya? To ere ng'atu 
manyalo medo borne bat achiel kuom parruok ? 
Kendo marang'o uparoru kuom lewini? Paruru 
ondanyo mag thim, kaka gidongo ; ok giyuare gi tich, 
kata chwecho: to awacho nu niya, kata Sulemani 
e dwong'ne duto ok noruakore kaka achiel kuom 
gigo. To ka Nyasaye ruako lum me thim kamano, 
mantie tinende, to kiny iwite e kendo, ok notim nu 
kamano moloyo, un man gi yie matin? E momiyo 
kik uparru kuwacho ni, Wanacham ang'o? kata, 
Wanamadh ang'o? kata, Wanaruakre gang'o? Ni 
kech gigo duto e ma ogendini dwaro ; ni kech Wuoru 
me polo ng'eyo kuchando gigi duto. To dwaruru 
mokwongo piny ruodhe, gi wachne makare ; to gigi 
duto nomedre nu. Kamano kik uparru kuom 
kiny: ni kech kiny noparre owuon. To rach mar 
ndalo e moromogo. 


SABATO MAR APAR GAUCHIEL BANG 
DIDEK. 


Lamo. 


A Ruoth, wasayoi mondo kechni mochwere 
opuodh kendo orit Kanisani; to, ni kech ok onyal 

bedo maber mak ikonye, irite ndalo duto gi sir- 
ruokni gi berni; kuom Yesu Kristo Ruodhwa. 
Amina. 


WARAKA. Joefeso 3. I3. 

E momiyo akwayo mondo kik unyosre kosanda ni 
kech un, en e dwong’ maru. Ni kech wachni, ago 
chonga piny ni Wuoro, kuom en nochako dhoudi 
duto e polo kendo e piny, mondo omiu, kaka mwandu 
mag dwong'ne obet, mondo osiru gi teko kuom Roho 
mare e dhano ma iye; mondo Kristo odak e chunyu 
kuom yie; un, kumoko kendo kuchungo e hera, 
mondo unyal ng'eyo gi jo maler duto kaka olach 
kendo obor kendo ochwalore malo kendo othuth, 
kendo unge hera mar Kristo modhierore ng'eyo, 
mondo opong'u nyaka uchopi pong’ duto mag 
Nyasaye. To kuom en manyalo tiyo ahinya ruok 
moloyo duto mwakwayo kata mwaparo, kaka teko 
matiyo kuomwa obet, dwong’ obed kuome e kanisa 
kendo kuom Kristo Yesu, ħigini gi higini, nyaka 
chieng'. Amina. 


Injini. Luka M. 7. 11. 


Eka bang’ ndalogo, nodhiyo dala məro miluongo 
ni Nain;. jopwonjorene nodhi kode, gi oganda 
madwong'. To ka nosudo but ranga dala, ne, ne 
giting'o oko ng'a motho, wuowi ma miderma mar min 
mare, ne en chi liel: to jodala mang'eny ne gin 
kode. Ka ne Ruoth onene, nong'wono ne, mowacho 
ne, Kik iyuagi. Nosudo bute, nomulo thigo; to 
jo ma noting'e nochungo. Nowacho, Wuowi, awacho 
ni, Chungi. To ng'a motho moa malo, nochako wuoyo. 
Eka nochiwe ni min mare. To luoro nomakogi duto ; 
ne gidendo Nyasaye ka giwacho niya, Janabi mad- 
wong’ ose wuok nwa: kendo niya, Nyasaye olimo 
ogandane. Eka humbe nolak e Yahudi duto, kendo 
e piny duto mokiewore. 


K 

SABATO MAR APAR GABIRIYO BANG’ 
DIDEK. 


Lamo. 
A Ruoth, wakwayoi mondo ng'wononi otelo nwa 
kendo oluwowa, mi wati tich mabeyo duto ndalo 
duto ; kuom Yesu Kristo Ruodhwa. Amina. 


WARAKA. Joefeso 4. I. 


To an, ng'a motwe kuom Ruoth, asayou mondo 
uwuothi mowinjore gi luongo ma noluongou go, gi 
muolo duto gi ng'wono, kod kinda, kuwere gi hera; 
kunano mondo umaki riworuok mar Roho kuom 
ratego .mar mirembe. Ringruok achiel, gi Roho 


achiel, kaka noluongou gi genruok achiel mar luongo ' 


maru; Ruoth achiel, yie achiel, batiso achiel, 
Nyasaye achiel e Wuon giduto, moloyo duto, mokadho 
duto, man kuom duto. 


Injini. Luka M. 14. 1. 

Eka Yesu nodonjo e od jadwong' moro mar 
Jofarisai ni mondo ocham kuon, noyudo ging'iye. 
Kendo ne, ng'ato moro ne nitie nyime motuwo api. 
Yesu nodwoko nowacho ni jobura gi Jofarisai niya, 
Obet kare chango ji chieng’ sabato, koso ok kare? 
To gin ne giling’. Nomake, mochange, eka nogonye. 
Nowacho nigi, To ere ng'atu man gi kanyina kata 
ruath mogore e bugo, mak anogole gi kanyonogo 
chieng' sabato? To ne ok ginyalo dwoke kendo 
kuom wechegi. To en nowacho gi ngero ni jo ma 
noluongi, ka noneno kaka ne giyiero kombe madon- 
go; nowacho nigi, Ka ng'ato moro oluongi ka 
kisera, kik ibedi e kom madwong’: miti doluongi 
ng'ato maloyi gi dwong’, eka ng'a ma noluongoi kod 
en nowach ni, Yaw ni ng'atni; eka inichaki bedo e 
kom matung’, ka. wiyi okuot. To koluongi, dhi ibedi 
e kom matung’; eka ng'a ma noluongi kobiro, 

nowach ni, Omera, sudi nyim ji: eka jniyudi dwong’ 
nyim ji duto machiemo kodi. Ni kech ng'ato 
mapakore chieng' nochaye, kendo ng'ato machare 
chieng' nopake. 


SABATO MAR APAR GABORO BANG' 
DIDEK. 


Lamo. 

A 'Ruoth, wasayoi mondo imi jogi ng'wono kuom 
itamo temruok mar piny, gi ringruok, gi jachien, 
kendo mondo waluwo in Nyasaye ma kende gi chuny 
kod paro maler; kuom Yesu Kristo Ruodhwa. 
Amina. 


WARAKA. I Jokor. I. 4. 
Agoyo erokamano ni Nyasacha ndalo duto kuomu, 
ni kech ng'wono mar Nyasaye ma nochiwo nu kuom 
Yesu Kristo; ka nogwedhou ni kech en kuom gik 


' moko duto, e weche duto, gi rieko duto; kaka 


nyis mar Kristo nosirore e iu, mondo kik urem kuom 
mich moro, kurito elruok mar Ruodhwa Yesu Kristo ; 
e ma nosiro nyaka kar giko, kuonge gi bura e ndalo 
mar Yesu Kristo Ruodhwa. 


Injili. Math. M. 22. 34. 

To Jofarisai, ka nowinjo ni ose geng’o dho Josad- 
dukai, ne gichokore kaachiel, kendo ng'atgi achiel, 
ma jabura, nopenje ni, Japwonj, chik madwong’ 
mar bura e mane? To noko ne ni, Iniher Ruoth 
Nyasachi gi chunyi duto, kendo gi iyi- duto, kendo 
gi riekoni duto. Mani e chik madwong’ kendo 
mokwongo. Mar ariyo machalo kode e ma, Iniher 
owadu kaka iwuon. Kuom chik ariyogi bura duto 
kodi jonabi olierie. To ka ne Jofarisai ose chokore, 
Yesu nopenjogi, kowacho niya, Uneno nadi kuom 
Kristo? En e wuod ng'a? Giwacho ne, Wuod 

Daudi. Owacho nigi, Kamano Daudi kuom Roho 
oluonge ni Ruoth nadi, kowacho ni, 

Ruoth nowacho ni Ruodha ni, 

Bedi e bada korachwich, 

Nyaka aket wasiki e bwo tiendi ? 

Kamano ka Daudi oluonge ni Ruoth, en e wuode 
nadi? Kendo onge ng'ato ma nonyalo dwoke 
wach, kata ng'ato ne ok hedhre medo penje wach 
nyaka a ndalono. 


SABATO MAR APAR GI ONGACHIEL BANG’ 
DIDEK. 


Lamo. 


A Nyasaye, ka ok in kodwa ok wanyal long'o ni; 
Imiwa kikecho, mondo Roho mari Maler onyis 
kendo okwa chunywa ; kuom Yesu Kristo Ruodhwa 
Amina. 


WARAKA. Joefeso 4. I7. 

To awacho ma, kendo aneno kuom Ruoth, mondo 
kik uwuothi kendo kaka ogendini wuotho bende, 
ka giparo kayiem, ka parogi timo mudho, ka gipo- 
gore kuom ngima mar Nyasaye ni kech kiawa mantie 
e igi, ni kech chunygi tek ; gin ne ok ginyal paro mi 
giketre kuom anjawo, ka gitimo tim duto mak ler 
kod gombo. . To un ne ok upwonjore kuom Kristo 
kama ; miti nuwinje, kendo nopwonjou kuome, kaka 
adiera ni e Yesu: kuom timu mutimo yande, mondo 
uwiti dhano machon, mokethore kuom gombo mar 
wuondo; kendo mondo chuny riekou olokre, mi 
uruaki dhano manyien, en kuom Nyasaye nochweye 
kare kod ler mar adiera. Eka, kuwito riambo, un duto 
wachuru adiera gi oweteu: ni kech wan kendwa 
wabedo wat. Dhawuru, to kik uti marach : chieng’ 
kik opodhi kuom mirimbu: kata kik umi Satani 
kinde. Nga ma nokwelo kik okwal kendo: to 

mondo oti tich, kotiyo gi luetene gi maber, oyudi 
gi moro mondo omi ng'a mochando. Wach moro 
marach kik oa e dhou, to mana maber magedo mowin- 
jore, mondo omi jo mawinjo ng'wono. Kendo kik 
uchand Roho Maler mar Nyasaye, kuom en noketo nu 
ranyis nyaka chieng' warruok. Kwinyo duto mondo 
uwiti a kuomu, kod dhawo, gi mirima, gi koko, 
gi ayany, kod charuok duto: to ng'wonoreuru 
uwegi, kukecho, kuweyo ng'ato gi ng'ato e richo, 
kaka Nyasaye bende kuom Kristo noweyo nu richo. 


Injili. Math. M.9.1. 

Yesu noidho e yie modhi loka, modonjo e dalagi 
owuon. Kendo ne, ne gikelo ire jathany konindo e 
pien: to ka Yesu noneno yiegi, nowacho ni jathany, 
jathany, Kuwe mos, nyathina, richoni owe. Kendo 
ne, jo moko ma kuom jondiko nowacho e igi ni, Jali 
oyenyo. To Yesu kong'eyo parogi nowacho ni, 
Marang’o uparo mana gik maricho e chunyu? Ni 
kech ere wach mayot moloyo, wacho ni, Richoni owe ; 
kata wacho ni, A malo, iwuothi? To mondo ung'e 
ka Wuod dhano ni gi teko e piny ka mar weyo richo, 
eka owacho ni jathany ni, A malo iting’ pieni, kendo 
idhi odi. Mi noa malo modhi ode. To ka ogendini 
noneno, ne giluor, kendo ne gimiyo Nyasaye dwong’, 
momiyo ji teko ma kama. 


SABATO MAR PIERO ARIYO BANG’ 
DIDEK. 


Lamo. 

A Nyasaye manyalo duto kendo mang’won ngang’, 
wasayoi kuom berni madwong’ mondo iritwa kuom 
gik moko duto ma dohimwa; to ka ringirewa gi 
chunywa oyikore mondo wati mamor wechego 
mihero mondo watim ; kuom Yesu Kristo Ruodhwa. 
Amina. 


I50 SABATO MAR PIERO ARIYO BANG’ DIDEK 


WARAKA. Joefeso 5. 15. 

To ng'iuru mos kaka uwuotho, ok ka jo mafuwo, to 
wka jo mariek; kumako kar wang’, ni kech ndalogi 
richo. Eka kik ubet mafuwo, to ng'euru gi ma 
Ruoth odwaro. Kendo kik umer gi divai, makelo 
anjawo, to mondo upong’ gi Roho; kuwacho kendu 
gi zaburi gi wende kod wende mag chuny, kuting'o 
duondu kuwero mamit gi chunyu ni Ruoth ; kugoyo 
erokamano pile ni Nyasaye, en Wuoro, ni kech gik 
moko duto e nying Ruodhwa Yesu Kristo ; kuwinjore 
kendu uwegi kuom luor mar Kristo. 


Injili. Math. M. 22. I. 


Piny ruodh polo oporore gi ng'at ma ruoth ma noloso 
kisera ni wuode. Kendo nooro jotichne mondo giluong 
jo moluongi e kisera : to ne ok gidwaro biroe. Kendo 
nooro jotich moko, kowacho ni, Wachuru ni jo molu- 
ongi ni, Neuru, ase loso sapa: ruetha gi jamba 
mamiyo ose yang’, kendo gik moko duto ose yikore : 
biuru e kisera. To ne ok gidewo, mi ne gidhi adhia, 
ng'at moro e pwothe owuon, to ng'at moro e chande: 
to jo moko nomako jotichne kendo notimo nigi 
achach kendo nonegogi. To ruodhno notimo mirima 
kendo nooro waskache, motieko jonekgo, kendo no- 
wang'o dalagi. Eka owacho ni jotichne ni, Kisera 
koro ose yikore, to jo moluong ne ok owinjore. E 
- momiyo udhi e akag yore, to jo manadi, munwang'o, 
luonguru e kisera. Kendo jotichgo nowuok e 
yore, kendo nochoko giduto ma ne ginwang'o, jo 
maricho kod jo mabeyo bende : kendo od kısera no- 
pong’ gi jokisera. To ka ruoth nobiro rango wende, 
noneno ng'at moro kuro mak oruakore gi law kend, 
mi owacho ne ni, Omera, idonjo ka eri nadi kionge 
law kend? To dhoge nomoko. Eka ruoth no- 
wacho ni jotich ni, Tweuru tiende gi luete ubole oko 
e mudho mandiwa: kanyo yuagruok nobedie kod 
mwodo lak. Ni kech ji mathoth noluongi, to ji 
manok noyier. 

SABATO MAR PIERO ARIYO GACHIEL 
BANG’ DIDEK. 


Lamo. 


A Ruoth mokecho, wasayoi ni jogi maradier mondo 
iwe richogi kendo imigi kuwe, kendo iluokgi e richogi 
duto, mondo giti ni ka chunygi okuwe ; kuom Yesu 
Kristo Ruodhwa. Amina. 


WARAKA. Joefeso 6. 10. 

To koro, beduru matek kuom Ruoth, kendo kuom 
teko mar nyalone. Ruakuru gi luenje duto mag 
Nyasaye, mondo unyal chungo kuom weche mariek 
mag Satani. Ni kèch ok wai gi ringruok gi remo, tọ 
kod locho gi teko, gi ruodhi piny mag mudhoni, kod 
chunye mag richo e polo. Eka ting'uru gi lueny 
duto mar Nyasaye, mondo unyal tamo e ndalo 
marach, kendo, kuse tiyo duto mondo uchungi. To 
chunguru, kuse tweyo oguchu kod adiera, kendo 
kuse ruako gi luenje mag akor mar wach makare, 
kendo kuse ruako tiendu gi yikruok mar injili mar 
mirembe ; kuom magi duto kuse kawo`okumb ayie, 
e momiyo nunyal nego aserini mag mach mag ng'a 
marach. Kendo kawuru ogut konyruok, kod ligan- 
gala mar Roho, en wach Nyasaye: kod lamo duto 
gi sayo kulamo e higini duto kuom Roho, kurito 
go gi kinda duto kusayo ni jo maler duto, kendo ni 
kech an, mondo omia luwo wach koyawo dhoga, mon- 
do anyis gi chir wach ma iye mar injili, ni kech en 
an jaote motwe gi rateke; mondo awachie gi chir, 
kaka owinjore awacho. 


Inji. Yohana M. 4. 46. 
Eka nodhi kendo Kana mar Galili, ka ma yandi 
otimo pi divai. Jadwong’ moro ne nitie ma ne wuode 
tuwo Kapernaum. Jalo ka nowinjo ka Yesu nobiro 

Galili: oa Yudea, nodhi ire, nosaye ni mondo 
olor obi ochangi wuode ; ni kech nodwaro tho. Eka 
Yesu nowacho ne, Ka- ok uneno ranyis kata masira, 
odak uyie ngang’. Jadwong’ nowacho ne, Ruoth, 
ilor ka pok nyathina otho. Yesu nowacho ne, Dhiyo, 
wuodi ongima. Ng'atno noyie wach ma ne Yesu 
owachone, nodhi. To ka ne pod olor, wasumbe 
noromo ne, nowacho ka wuode ongima. To nopenjogi 
kar saa ka nochako nwang’o ngima. Eka ne giwa- 
cho ne niya, Nyoro kar saa abiriyo midhuso nyoweye. 
Eka wuon nong'eyo ka e saa nogono ma ne Yesu 
owacho ne, Wuodi ongima ; noyie en owuon gi joode 
duto. Mani e ranyis matimo ariyo kendo ma ne 
Yesu otimo, kose a Yudea dhi Galili. 


SABATO MAR PIERO ARIYO GARIYO 
. BANC DIDEK. 


Lamo. 


A Ruoth, wasayoi mondo irit joodi Kanisa gi 
ler mochwere ; to kuom ritruok mari kik one masiche 
duto, to oketre maler mondo oti ni tich mabeyo, 
mondo opak Nyingi; kuom Yesu Kristo Ruodhwa. 
Amina. 


WARAKA. Joñlipi 1. 3. 


Agoyo erokamano ni Nyasacha. ni kech parona 
duto kuomu, gi kwayona duto pile kuom uduto 
kakwayo gi mor, ni lalruok maru kuom lando injili 
nyaka a ndalo mokwongo nyaka chil kawuono ; 
kayie chutho wachni owuon, ka en ma nochako tich 
maber kuomu nolosgo molony nyaka ndalo mar 
Yesu Kristo nochopi: kaka ogik na kare mondo 
apar nu kama, ni kech amakou e chunya, kaka, gi 
rateka kendo gi ritruok gi sirruok mar injili, uduto 
ukawo ng'wono koda. To Nyasaye e janenona, 

kaka siso omaka kodu kuom hera mar Kristo Yesu. 
Kendo akwayo ma, mondo herau omedore ameda. 
moloyo kuom ng'eyo gi ng'iruok duto: mondo 
uyie weche mabeyo moloyo; mondo ubed adier 
kuonge bura nyaka ndalo mar Kristo nochopi : 
kunyak ahinya gi modhi kare, man kuom Yesu 


Kristo, kuom dwong’ gi pak mar Nyasaye. 


Injili. Math. M. 18. 21. 


Eka Petero nobiro, mowacho ne niya, Ruoth, 
owadwa diketh na nyadidi, eka daweye ? Nyaka 
ndalo abiriyo koso? Yesu owacho ne ni, Ok awacho 
ni mana nyaka ndalo abiriyo, to nyaka piero abiriyo 
ndalo abiriyo. Ni kech wachno piny ruodh polo 
porore gi ruoth moro, ma nodwaro kwano pok jotichne. 
To ka nose chako kweno, ng'at moro nokel ne man 
gi gop talanta gana apar. To kane onge gi ma dochul 
g0, ruodhno nochiko mondo ong'iewe, kodi chiege, 
gi nyithinde, gi gik moko duto ma ne en go, kendo 
mondo ochule. E momiyo jatichno ndpodho modende, 
kowacho ni, Tera mos, kendo anachuli duto. To ruodh 


'Jatichno, nokeche mogonye, kendo noweyo ne gope. 


To jatichnogo nowuok monwang'o jatich moro wadgi, 
ma ne ni gi gope mar dinari piero apar : kendo nomake 
modeye kowacho ni, Chul gopi. Kamano jatich wadgi 
nopodho mokulore ne kowacho ni, Tera mos, kendo 
anachuli duto. To ok noyie, to nodhi mobole e od 
twech ni nyaka ochul gope. E momiyo ka jotich 
wadgi noneno gi motimore, chunygi ne lit gilala 
kendo ne gidhi mi gifwenyo ni ruodhgi gigo motimore 
duto. Eka ruodhe noluonge ire mowacho ne ni, 
Yaye in jatich marach, aa weyo ni gowino duto, 
ni kech aikwaya : a ok owinjore ikech jatich wadu 
in bende, kaka an bende aa kechi. Eka ruodhe 
notimo mirima mokete e luet jochwat ni nyaka ochuł 
gope duto. E kaka Wuora me polo bende notim nu, 
mak uwe ng'at ka ng'ato owadgi e chunyu. 

SABATO MAR PIERO ARIYO GADEK 
BANG DIDEK. 


Lamo. 


A Nyasaye, in e luandawa gi tekowa, kendo in e 
mibedo wuon ler duto ; Wasayoi mondo iyikri winjo 
lamo maler mar Kanisani; kendo imi gigo mwak- 
wayoi adier mondo wayudi chutho; kuom Yesu 
Kristo Ruodhwa. Amina. 


WARAKA. Jofilipi 3. I7. 


Owetewa, beduru kuchalo koda, kendo ng'iuru 
jogo mowuotho kamano kaka wabedo nu ranyis. 
Ni kech jo mang'eny wuotho, ma ne ako nu nga, 
kendo koro ako nu kayuak bende, ka gin wasik 
msalaba mar Kristo: ma gikogi en kethruok, igi 
en nyasachgi, ma gipako kuom gi makuodo wigi, 
ma giparo weche mag piny. To buchwa ni e polo ; 
ka ma warito bende Jakony, Ruoth Yesu Kristo: 
ma nochwe manyien ringruok mar chandruok marwa, 
kochalo gi ringruok mar dwong'ne, kaka notiyo 
monyalo loyo gik moko duto kuom en owuon, 


Injili. Math. M. 22. 15. 


Eka Jofarisai nodhi moporo wach kaka di gihowe 
kuom wach moro. Mi gioro ire jopwonjoregi kod 
Joherode ka giwacho ni, Japwonj, wang'eyo ka in e 
ng'at maradier, kendo ipwonjo yor Nyasaye adier, 
to ok idewo dhanadhana, ni kech ok ipor dend dhano. 
E momiyo wachnwae, Ineno nadi? Chiwo usuru ni 
Kaisari e mowinjore, koso ok owinjore? To Yesu 
nong'eyo rachgi, nowacho ni, Utema nang'o, un 
jogang wach? Nyisaeuru fedha mar usuru. To ne 
gikelo ne dinari. Kendo owacho nigi ni, Mani to 
kit ng'a, kodi nying ng'a? Giwacho ne, Mag Kaisari. 
Eka owacho nigi, E momiyo, chiwuru ni Kaisari 


SABATO MAR PIERO ARIYO GANG 'WEN BANG’ DIDEK I 55 


mana gi Kaisari, kendo ni Nyasaye mana gi Nyasaye. 
Kendo ka ne giwinjo mano, ne giwuoro, to ne giweye, 
ne gidhi adhiya. 


SABATO MAR PIERO ARIYO GANG'WEN 
BANG' DIDEK. 


Lamo. 

A Ruoth, wasayoi mondo iwe jogi e richogi; to 
ni kech berni madwong’ ireswa waduto e tond 
richogo, mwase timo gi nyawowa : To ma imiwa, À 
Wuonwa me polo, ni kech Yesu Kristo, Ruodhwa 
gi Jakonywa mopak. Amina. 


WARAKA. Jokol. 1. 3. 

Wagoyo erokamano ni Nyasaye Wuon Ruodhwa 
Yesu Kristo, kwakwayo nu nga, ka ne wawinjo 
yie maru kuom Yesu Kristo, gi hera ma un go kuom 
jo maler duto, ni kech genruok ma nokan nu e 
polo, ma ne uwinjo chon e wach mar adiera mar 
injili, mose biro nu ; kaka nobedo bende e piny ngima 
konyak kendo komedore, kaka kuomu bende, nyaka a 
ndalo ma ne uwinjo kendo ung'eyo adier ng’wono 
mar Nyasaye ; kaka nupwonjore kuom Epafra jatich 
wadwa mwahero, en e jatichu mar Kristo moyie 
chutho, ma nonyisowa bende herau kuom Roho. 
Wan bende ni kech wachni, nyaka a ndalo ma ne 
wawinjo, ok waweyo lamo kendo kwayo nu, mondo 
upong kod ng'eyo gi modwaro kuom rieko kod 
ng eyo duto mar chuny, muwuotho mowinjore ni 
Ruoth mulong’o gi weche duto, kunyak e tich maber 
duto, kendo kumedore kuom ng'eyo Nyasaye ; 
kusirore gi teko duto, kaka nyalo mar dwongne obet, 
nyaka ochopi kuom kinda kendo neno masira gi 
kinda gi mor; kugoyo erokamano ni Wuoro, ma 
nomiyowa rom mondo wakawo gikeni mar jo maler 
e chieng'. 


zi 

Injili. Math. M. 9. 18. 


Ka ne pod oluwo nigi gigi, ne, jadwong' moro 
nosudo modende, mowacho ne niya, Nyara ose tho 
kawuononi : to bi iket lueti kuome, eka nobedi man- 
gima. Eka Yesu noa malo moluwe, jopwonjorene 
bende. To ne, dhako moro ma rembe nochwer higini 
apar gariyo nosudo ka dieng’eye momulo lak lawe : ni 
kech nowacho e iye niya, Kamul mana lawe kende, 
anakuwo. To Yesu, kolokore monene, nowacho ne, 
Nyara, kuwe mos ; yieni osekuwoyi. To dhano nokuwo 
nyaka a saanogono. To Yesu nodonjo e od jad- 
wong’no, kendo koneno jogo asele kod oganda kayuak 
malit, nowacho ni, Ayeuru ; ni kech nyako ok otho, 
to onindo. Mi ne ginyiere anyiera. To ka ne oganda 
ogol oko, nodonjo momako luete, kendo nyako noa 
malo. To humbe nodum e pinje duto. 


SABATO MAR PIERO ARIYO GABICH 
BANG’ DIDEK. 
Lamo. - 
A Ruoth, wasayoi mondo ijiwo paro mag Jogi 
moyie; to gin, ka ginyago tich mabeyo momedore, 
mondo imigi yudo gi moyawogo wang’ ahinya ; 
kuom Yesu Kristo Ruodhwa. Amina. 


Kar WARAKA. Yeremia 23. 5. 


uru, ndalo biro, Ruoth owacho, ka nachungi ni 
Daudi Bad Yath makare, to nolo kaka ruoth kendo 
nong'ad rieko, kendo nong'ad bura gi wach makare 
e piny. Noresi Yuda ndalone, kendo Israel nodak 
kokuwe : to nyinge ma nochakego ni, Ruoth e wachwa 
makare. To neuru, ndalo biro, Ruoth owacho, ka ok 
giniwachi kendo niya, Kaka Ruoth ongima, ma nogolo 
nyithind Israel a e piny Misri; to ni, Kaka Ruoth 
ongima ma nogolo, kendo ma notelo ni koth od Israel 
a tung’ piny korachwich, gi pinje duto ka ma nariem- 
bogi; kendo ginidak e pinygi giwegi. 

Injini. Yohana M. 6..5. 


Yesu noting'o wang'e, noneno ka oganda mang’ongo 
kobiro ne, nowacho ni F ilipu, Wanang'iew kuon kanye, 
mondo jogi cham? To nowacho kamano kotemogo, 
ni kech en owuon nong'eyo gi mobiro timo. F ilipu nod- 
woke, Kuon mar dinari piero apar ariyo odak oromgi, 
mondo ji duto nwang' matintin. Ng'ato achiel 
kuom jopwonjore mage, Andarea, omin Simon Petero, 
owacho ne; Kani nitie rawera moro, man gi kuonde 
abich mar ngano, gi rech ariyo : to magi nyal ang'o 
gi jo mang'eny kama? Yesu nowacho, Losuru ji 
gibed piny. To kanyo ne nitie lum mang'eny. Eka 
ne gibedo piny, chuo kwangi nonwang'o ji alufu 
abich. Eka Yesu nokawo kuondego ; ka nose goyo 
erokamano, nopogo ni jo ma nobedo ; gi rech bende 
kamano kar ma ne gidwaro. To ka ne gise yieng’, 
nowacho ni jopwonjore mage, Chokuru ng'injo 
modong’, kik gi moro olal. Eka ne gichokogi aditini 
apar gariyo mopong’ ng'injo, ma noa kuom kuonde 
abich mar ngano ma nodong’ ni jo ma nochiemo. Eka 
jogo ka noneno hono ma notimo, ne giwacho niya, 
Adieri mani e janabi mabiro e piny. - 

T Ka Sabato moko nitie nyim Sabato smar Birone, 
mkaw weche mar Sabato morom, ma niweyo bang 
Nyisruok. To ka girem niwe moko: To wechegi mag 
Sabato mogik notim higini duto e Sabato nyim 
Sabato motelo Sabato mar Birone. 


NDALO MAR ANDAREA MALER. 
(November 30.) 
Lamo. 

A Nyasaye manyalo duto, nimiyo Jaoteni maler 
Andarea ng'wono kamano, nyaka nowinjo piyo ka 
Wuodi Yesu Kristo noluonge, mi noluwe mak nori- 
wore; Imiwa waduto, ka Wachni maler oluongowa, 


mondo wayie gi ka mako chikni maler ; kuom Yesu 
Kristo Ruodhwa. Amina. - 

WARAKA. Jorumi 10. 9. a 

To ka nihul gi dhogi Yesu ka Ruoth, kendo niyie 
e chunyi ka Nyasaye nochiere a juom JO motho, 
noresi: ni kech ng'ato oyie gi chunye kuom wach 
modhi kare ; kendo gi dhoge kuom ngima. Ni kech 
ndiko owacho niya, Ng'a moyie kuome wiye ok 
nokuodi. To Joyahudi gi Joyunani ok gipogore : 
ni kech en Ruodh giduto, kendo olong'o ni ji duto 
moluonge: ni kech, Ng'a moluongo nying Ruoth 
norese. To giniluonge nadi ma ne ok giyie 
kuome? kendo giniyie nadi kuome me ne ok Siwa 
kuome? kendo giniyal nadi, mak mana noorgi! 
kaka nondiki, Tiend jogo long'o kamano mokelo 
weche mamor mag gik mabeyo! To giduto ne ok 
giwinjo weche mamor. Ni kech Isaya owacho, Ruoth, 
ng'a moyie wachwa? Kamano yie oa kuom winjo, 
kendo winjo oa kuom wach Kristo. To awacho, 
Ne ok giwinjo koso? Ee, adier, niya, Duondgi nod- 
hiyo e pinje duto, wechegi bende e tung piny. To 
awacho, Israel ne ok owinjo koso? Mokwongo Musa 
owacho, Namiu nyiego gi mano mak obet oganda, 
kuom oganda maonge rieko namiu mirma. To Isaya 
oger, owacho, Jo mak odwara nonwang a, nanenora 
ni jogo mak openjo kuoma. To kuom Israel owacho, 
Odiechieng’ ngima narieyo bedena ni jo matamore 
kendo ni joyiem. 


Injili. Math. M. 4. 18. aa 
To ka noyudo owuotho e lak nam mar Galili, 
noneno omine ariyo, Simon mochaki Petero, gi 
Andarea omin mare, kadiro gokgi e nam: ni kech 
ne gin jolupo. To owacho nigi, Biuru bang a, ma 
anatimu joyuwa ji. To gi kanyono ne giweyo 0x- 
gi, ne giluwe. To nochwalore oa kanyo noneno 
omine moko ariyo, Yakobo wuod Zebedi, kod Yohana 
omin mare, e yie kodi Zebedi wuongi, ka giloso gokgi ; 
mi noluongogi. To gi kanyono ne giweyo yie 51 
wuongi, kendo ne giluwe. 

NDALO MAR THOMA MALER. 
(Desember 21.) 


Lamo. 

A Nyasaye manyalo duto kendo mochwere, niyie 
Jaoteni maler Thoma mondo oriw gi kiawa wach. 
chier mar Wuodi kuom tego yie moloyo: Imiwa 
mondo wayie chutho mak wariwo gi kiawa ngang’ 
kuom Wuodi Yesu Kristo, mak iseyo yie marwa e 
nyimi ndalo duto. Winjwa, A Ruoth, kuom en Yesu 
Kristo, ma pak gi dwong’ duto obed ne, kod in gi 
Roho Maler, koro kendo nyaka chieng’. Amina. 


WARAKA. Joefeso 2. 19. 


Eka ok un jowasigu gi welo kendo, to un owad 
jodala gi jo maler, kendo mag od Nyasaye, kogerou 
kuom mise mar joote gi jonabi, Kristo Yesu owuon 
mobedo kidi moriwo lisoso; kyom en, ot ka ot, 
moriwore kaachiel, odongo hekalu maler kuom Ruoth ; 
kuom en nogerou bende od Nyasaye kuom Roho. 


Injili. Yohana M. 20. 24. 

To Thoma, ng'ato achiel kuom japar gariyogo, 
miluongo ni Rut, en ne ok entie kodgi ka ma ne Yesu 
obiro. Eka jopwonjore moko nowacho ne, Wase 
neno Ruoth. To en nowacho nigi, An ka ok aneno 
wang’ misumari e luetene, kendo aketie lith lueta e 
wang’ misumari, kendo aketo lueta e ng'ete, ok 
anayie ngang’. Bang’ ndalo aboro, eka jopwonjore 
mage ne ni e ot,.koda Thoma kodgi. Yesu obiro 
ka dho udi ose chiegi, mochungo e diergi nowacho, 
Okuweuru. Eka owacho ni Thoma, Kel lith lueti 
ka, kendo ine luetena: kel koda lueti, iketi e 
ng'eta: kendo kik idok ng'at mak oyie, to mondo 
iyie, Thoma nodwoke nowacho ne, Ruodha kendo 
Nyasacha. Yesu nowacho ne, Ni kech inena, e 
momiyi iyie: gin johawi ma ne ok oñeno, to noyie. 

Kendo nitie ranyisi moko bende mang'eny ma ne 
Yesu otimo e nyim jopwonjore, ma ok ondiki e 
kitabuni: to magi ondiki mondo uyie ka Yesu e 
Kristo, Wuod Nyasaye ; kendo kuyie mondo ubedi 
gi ngima e nyinge. 


LOKRUOK MAR PAULO MALER. 
(Januari 25.) 


Lamo. 

A Nyasaye, kuom yalo mar Jaote mipako Paulo 
Maler, nimiyo ler mar Injili rieny e piny ; Wasayoi, 
kwaparo lokruok mare madwong’, mondo wago ni 
erokamano kuom wachno, kwaluwo pwonjne maler 
ma nopwonjo ; kuom Yesu Kristo Ruodhwa. Amina. 


-Kar WARAKA. Tich 9.1. 

To Saulo, ka pod owacho mana siem gi nek kuom 
jopwonjore mag Ruoth, nodhi ir jadolo madwong’, 
kendo nokwaye barupe modhi go Dameski kuom suna- 
gogi, ni mondo konwang'o jo moko mag Yo, kata 
chuo kata mon, okelgi Yerusalem kotwe. To ka 
nowuotho, nokayo machiegini gi Dameski: mopo ler 
norieny moa e polo moluwore: to nogore piny, 
kendo nowinjo duol kawacho ne niya, Saulo, Saulo, 
isanda nang'o? En to owacho niya, In ie ng'a, 
Ruoth? To nowacho ni, An Yesu misando: to a 
malo, idonj e dala, kendo nowach ni gi monego itim. 
To jo mowuotho kode nochung' ka ging'eng', ka 
giwinjo duol, to ok gineno ng'ato. Eka Saulo noa 
malo piny ; kendo ka weng'ene ose yepo, ne ok oneno 
gi moro; to ne gitaye gi luete, ne gikele Dameski. 
Kendo nobet ndalo adek mak onen, to ne ok ochiemo 
kata metho. To ne nitie japwonjore moro Dameski 
nyinge Anania ; e ma Ruoth kofwenyore ne nowacho 
ne niya, Anania. Mi nowacho niya, Ne, an ka Ruoth. 

Eka Ruoth nowacho ne, A malo, idhi e yo miluongo 
ni Tir, ipenj e od Yuda kuom ng'ato ma nyinge 
Saulo, ma Jatarso : to ne, olemo; mose neno 
ngato ma nyinge Anania kodonjo, moketo luetene 
kuome, ni mondo onen. To Anania modwoko 
niya, Ruoth, ase winjo kuom ji mathoth wach 
ng'atni, kaka notimo richo mang'eny ni jo maler 
man Yerusalem : kendo ose yudo teko kuom jodolo 
madongo mondo otwe ji duto maluongo nyingi. 
To Ruoth noluwo ne niya, Dhi adhiya : ni kech en 
gir tichna moyier, ni mondo oter nyinga nyim 
Ogendini gi ruodhi, gi nyithind Israel: “ni kech 
ananyise kaka onego osande gi weche mang'eny ni 
kech nyinga. Kendo Anania nodhi, modonjo e ot ; 
moketo luetene kuome nowacho, Saulo, omera, Ruoth, 
Yesu, mofwenyore ni e yo kibiro, e moora, ni mondo 
inen, kendo Roho Maler opong'i. To gi kanyono gi 
machal gololo noa e wengene, mi noneno; to noa malo 
mobatise; to kose nwang'o chiemo ringire nodwogo 

Eka nobet kod jopwonjore man Dameski ndalo 
moko. Kendo gi kanyo noyalo e sunagoke ni Yesu 
en ie Wuod Nyasaye. To ji duto ma nowinje nohum 

ne giwacho, Ok ng’atni e ma yande onego jo maluongo 
nying'ni Yerusalem, kendo nobiro ka eri mondo otim 
kamano, otergi ir jodolo madongo kotwe ? To Saulo 
nomedo teko moloyo, motamo Joyahudi modak 
Dameski, konyisogi ni jali e Kristo, 


Injili, Math. M. 19, 27. 

Eka Petero nodwoko mowacho ne ni, Ne, wan 
wase weyo gik moko duto, kendo luwo bang'i : to 
ang'o ma wanabed go? To Yesu nowacho nigi niya 
Adier awacho nu, ni un muse luwo bang'a, e piny 
manyien ka Wuod dhano nobedi e kom dwong'ne 
un bende unubed e kombe apar gariyo kung'ado 
bura ni libembini apar gariyo mag Israel. Kendo 
ng'ato ka ng'ato mose weyo udi, kata omine, kata 

L 

nyimine, kata wuoro, kata min, kata nyithindo, kata 
pwothe ni kech nyinga, nokaw ndalo mang'eny, kendo 
nocham gikeni mar ngima mochwere. To jo matelo 
mang’eny nodok jo matung’, kendo jo matung’ nobed 
jo matelo. 


TERO KRISTO E HEKALU, MA JI LUONGO BENDE, 
GUDRUOK MAR NYAKO MARIAM MALER. 
(Februari 2.) 


Lamo. 


A Nyasaye manyalo duto kendo mochwere, 
wasayoi mamuol, kaka notero wuodi ma miderma i 
hekalu tinende gi ringire kaka marwa, kamano mondo 
oterwa iri gi chunywa maler kendo mopuodhore, ni 
kech en Wuodi Yesu Kristo Ruodhwa. Amina. 


Kar Waraka. Malaki 3. 1. 

Nguru, aoro jaotena, noyiki yo nyima: to Ruoth, 
mudwaro, nobi mopo i hekalune; kata joote mar 
muma, mumorgo, neuru, Obiro, Jehova mar ogendini 
wacho. To ng'a ma done chieng’ birone? kendo 
ng'a ma dochung' kobiro ? ni kech ochalo gi mach 
mar jatheth, gi sabuni mar jalos law. Kendo nobedi 
ka jatheth gi jalos fedha ; noluoki yawuoti Lawi, 
nopuodhgi ka dhahabu gi fedha, kendo ginitim ni 
Jehova misengini kare. Eka misango mar Yuda gi 
Yerusalem nobedi malong'o ni Jehova, kaka yande 
chon, kaka higini ma nene. Kendo nasudi machiegini 
kodu kuom ng'ado bura, nadoki janeno piyo kuom 
jonawi, kendo kuom jo materore, kendo kuom jo 
makwong'ore mar miriambo, kendo kuom jo mabuono 
jatich gi msache, chi liel, gi nyathi kich, matimo 
wendo marach, kendo mak oluora, Jehova mar 
ogendini wacho. 

Injili. Luka M. 2. 22. 

Ka ne ndalo mar gudruokgi, kuom chik Musa 
orumo, ni gitere Yerusalem, mondo gichunge ni 
Ruoth; (Kaka nondiki e chik Ruoth niya, Kata 
wuowi makayo niluonge maler mar Ruoth) ' kendo 
mondo gitim ne liswa kaka nowacho e chik Ruoth 
Akuche odugala ariyo, kata akuche matindo ariyo. 
Eka, ne, dhano moro ne nitie Yerusalem, nyinge 
Simeon, ne en ng'ato makare kendo maluoro Nyasaye 
ma noyudo okiyo horuok mar Israel: kendo Roho 
Maler ne ni kuome. Kendo Roho Maler yandi ose” 
nyise, kaka ok anone tho ka pok oneno Kristo mar 
Ruoth. Nodonjo kuom Roho i hekalu: ka ne 
jonyuolne odonjo gi Yesu ma nyathi, mondo giti ne 
kaka tim chik chik nobet, eka en noriwe e bade 
WA D mowacho. i 

uoth, koro eka iwe misumbi i 

Kaka wachni obet : PEERING 

Ni kech wang'a ose neno konyruok mari 

Mise yiko nyim ji duto ; ' 

Chieng’ makelo elruok kuom Ogendini 

Kendo dwong’ mar jogi Israel. l 

To wuon mare kodi min mare noyudo giwuoro 
wechego ma nowacho kuom nyathi; eka Simeon 
nogwedhogi, nowacho ni Mariam min mare, Ne 
nyathini okete mondo jo mang'eny kuom Israel 
gipodhi, kendo mondo gichung’ kendo ; kendo mondo 
odok ranyis mokwer; ee to ligangala nochuo 
chunyi iwuon; mondo paro me chunye jo mang’ 
eny nofwenyre. Kendo dhako moro ne nitie, jakor 
wach, nyinge Anna, nyar Fanuel, kuom oganda 
Asher (ma hike nokadho mang'eny, nobedo gi chuore 
bang’ higini abiriyo kodoko nyako, kendo nosiko ka 
chi liel higini kata piero aboro gang'wen); ma ne ok 
oa e hekalu, to nolamo Nyasaye, koriyo kech kendo 
kosaye, otieno kodi odiechieng’. Notucho saa nogono 
nodendo Nyasaye, kowuoyo kuome kodi ji duto 
moyudo okiyo rawar Yerusalem. Ka ne gise tieko 

duto kaka chik Ruoth nobet, ne gidok Galili, e 
dalagi - Nazareth. To nyathino nodongo, nodoko 
matek, nopong' gi rieko: kendo ngwono mar 
Nyasaye ne ni kuome. 


NDALO MAR MATHIA MALER. 
(Februari 24.) 
Lamo. 


A Nyasaye manyalo duto, niyiero Mathia, miketo 
kar Yuda aak mondo obed e kanyakla Joote 
apar: to Kanisani koritore ndalo duto kuom Joote 
mariambo, iyie mondo jokwath mayie maber mara- 
dier gichike kendo gitelo ne; kuom Yesu Kristo 
Ruodhwa. Amina. 

Kar Waraka. Tich 1. I5. 


Ndalogo ne Petero ochungo e dier omine, (gin 
oganda jo mochokore kata piero apar achiel gi piero 
ariyo,) mowacho niya, Jowetewa, wach ma nondiki 
onego ochopi ma ne Roho Maler oluwo gi dho Daudi 
kuom Yudas, ma notelo ni jogo ma nomako Yesu. 
Ni kech nokwane kuomwa, kendo e tichni noyudo 
mare. (To ng'atni nong'iewo pwodho gi msach 
andhokne ; kogore piny auma, iye noyiech, to dhok 
chinde nowuok. To wachni Joyerusalem nong eyo; 
e momiyo pwodhono iluongi gi dhoggi ni Akeldama, 
tiende ni, Pwoth remo.) Ni kech nondiki e kitap 
Zaburi niya, 

Ode mondo obed gunda, 

Kendo kik ng'ato odakie. 

kendo, , 

Ng’at moro mondo okaw tichne. 

Kamano kuom jogo mose bet kodwa nyaka ndalo 
ma ne Yesu odonjo kendo owuok kuomwa, kochako 
gi Batiso mar Yohana, nyaka chieng'no nokaw 
kuomwa motere malo, kuom jogi onego ng'at achiel 
obed janeno kodwa kuom chierne. Eka ne gichungo 

jariyo, Yusufu miluongo ni Barsaba, ma nochake 
Yusto, kod Mathia. To ne gilamo ka giwacho niya, 
In, Ruoth, in ming'eyo chuny ji duto, nyiswa kuom 
jariyogi, jalo mise yiero, mondo owar kare e tichni 
gi oteni, ma Yudas noaie, mondo odogi kare owuon. 
Eka ne gigo ombulu ; mombulu noluar kuom Mathia ; 
mokwane kuom joote apar gachiel. 


Injini. Math. M. 11. 25. 

Ndalono Yesu nodwoko moko ni, Apaki, Wuara, 
Ruodh polo gi piny, ni kech nipando gigi ni jo mariek 
gi jo mawinjo, to nielogi ni wahia: ee, Wuora, ni 
kech e kaka ne long'o e nyimi. Gik moko duto 
Wuora ose keto e tekona, kendo onge ng'ato mong' 
eyo Wuowi, to mana Wuoro, kata Wuoro bende, 
onge ng'ato mong'eyo, to mana Wuowi, kodi ng'atno 
ma Wuowi yie elo ne. Biuru ira, un duto mujony 
kendo mugangoru mapek, to anamiu yueyo. Rua- 
kuru lota kuomu, kendo pwonjreuru kuoma, ni 
kech amuol kendo ang'won e chuny: to ununwang’ 


yueyo ni chunyu ; ni kech lota yom, kendo misika 
yot. 


HULO WACH NI NYAKO MARIAM MA 
JAHAWI. 


(March 25.) 


Lamo. 

A Ruoth, wahombi mondo iol ng'wononi e chuny- 
wa; to kaka wase ng'eyo nyuol Wuodi Yesu Kristo 
kuom wach jamalaika, kamano kuom msalaba gi 
sand mare mondo omiwa chopo e dwong’ mar chierne ; 
kuom Yesu Kristo Ruodhwa. Amina. 


Kar WARAKA. Isaya 7, to. 


To Jehova nowacho ni Ahaz kendo, kowacho niya, 
Ikwa Jehova Nyasachi ranyis ; kwa kata e piny mwalo 

kata polo malo. To Ahaz nowacho, Ok nakwa, 
kata temo Jehova. Kendo nowacho, Winjuru koro, 
un dho od Daudi; obedo nu gi matin koso kujonyo Ji, 
mujonyo Nyasacha bende? .E momiyo Jehova 
owuon nomiu ranyis; neuru, nyako moro obiro 
mako ich, kendo nonyuol wuowi, to nochak nyinge 
Immanuel. Nocham mo kodi mor kich, kose ng'eyo 
dagi gi marach, kendo yiero gi maber. 


Injili. Luka M. 1. 26. 


To duwe mar auchiel Nyasaye nooro malaika 
Gabraiel mondo odhi dala moro mar Galili, nyinge 
Nazareth, ka nyako ma nobiro yudo dichuo, nyinge 
Yusufu, mar dhood Daudi; nyinge nyakono ne 
Mariam. Ka nobiro ne nowacho, Mirembe, in 
jahawi ngang', Ruoth ni kodi. To noparore ngang’ 
kuom wachno, noparo tiende mosno. Malaika 
nowacho ne, Kik iluor, Mariam: ni kech ise yudo 
hawi kuom Nyasaye. Kendo ne, inimaki ich, ininyuol 
nyathi ma wuowi, iniluongi nyinge Yesu. En nobedi 
madwong’, to iniluonge wuode Ng’a mamalo chutho ; 
kendo Ruoth Nyasaye nomiye kom mar kwar mare 
Daudi: to en nolo dho od Yakobo nyaka chieng’ ; 
kendo piny ruoth mare ok norum. ` To Mariam 
nowacho ni malaika, Ma nobedi nadi, ka an akiya 
dichuo? Malaika nodwoko nowacho ne, Roho 
Maler nobi ni, kendo teko mar Ng'a mamalo chutho 
noumi: e momiyo gi mibiro nyuolo bende noluonge 
jaler, Wuod Nyasaye. Kendo ne, nyawadu Elisabeth 
en bende ose mako ich nyathi ma wuowi kose ti: 
kendo ma otimo duwe mar auchiel kuom dhano ma 
yande giluonge migumba. Ni kech onge wach 
moa kuom Nyasaye mak tek. To Mariam nowacho, 
Ne, jatich mar Ruoth; ber mondo obedi kuoma 
kaka wachni obet. Eka malaika nowuok kuome, 

NDALO MAR MARIKO MALER. 
(April 25.) 
Lamo. 

A Nyasaye manyalo duto, nipwonjo Kanisani 
maler gi pwonj mar Jandik injilini Mariko Maler : 
Imiwa ng'wono, mondo kik wabet ka nyithindo 
molal gi yamo mar pwonj mar oyuma, to mondo 
ichungwa kuom adiera mar Injilini maler; kuom 
Yesu Kristo Ruodhwa. Amina. 


WARAKA, Joefeso 4. 7. 

To nomiyowa ng'ato gi ng'ato ng'wononi kaka 
noporo mich mar Kristo. E momiyo owacho niya, 
Ka noidho malo, notero twech ka ng'a motwe, kendo 
nomiyo ji mich. To wachni, Noidho, en ang'o to 
mana nolor kuonde ma mwalo e piny? Nga ma 
nolor en bende ma noidho mabor moloyo polo duto, 
mondo opong’ gik moko duto. Kendo noketo jo 
moko joote; gi jo moko, jonabi, gi jo moko, joyal 
injili; gi jo moko, jokwath gi jopwonj ; mondo jo 
maler olony, mar tich konyo, mar gero ringruok mar 
Kristo: nyaka waduto wachopi ka riwdruok mar 
yie, mar ngeyo Wuod Nyasaye; nyaka wabedi 
nga madwong’ chutho, morom bor mar dongo mar 
Kristo : mondo kik wabedi nyithindo kendo, mobo- 
lore kendo moting'ore gi yamo duto mar pwonj, kod 
wuondruok mar ji, gi hop, kuom rieko maruenyo ; 
to kwawacho adiera gi hera, mondo wadongi e weche 
duto kuome, en e wich, en Kristo ; kuom en ringruok 
duto moriwore, motweyore gi gino ma fwonde 
duto otimo, kaka fwonde duto kendgi otiyo morom, 
komiyo ringruok omedore nyaka odongo kende gi 
hera. 

Injili. Yohana M. 15.1. 


An e mzabibu madieri, kendo Wuora e japure. 
Bedena duto mak onyak olemo, e mogolo : kendo 

bede duto manyak olemo, oloso mondo omedore nyak 
olemo. Un koro uler, ni kech wach ma nowacho nu. 
Beduru kuoma, an bende abedi kuomu. Kaka bad 
yath ok nyal nyak olemo kendo, mak obet kuom 
mzabibu, kamano un bende ok unyal gi moro mak ubet 
kuoma. An e mzabibu, un e bede : ng'a mobet kuoma 
an bende abet kuome, en e monyak olemo mang’eny : 
ni kech kupogoru koda ok unyal timo gi moro. 
Ka ng'ato ok obet kuoma, owite oko kaka iwito bad 
yath, kendo otuwo, kendo gichokogi, iwitogi e mach, 
mi giwang’. Kubet kuoma kendo wachna kobet 
kuomu, eka nukwa gi mudwaro duto, kendo notim 
nu. Kuom mano imiyo Wuora dwong’, mondo 
unyagi olemo mang'eny; eka unubedi jopwonjore 
maga. Kaka Wuora oheroa, e kaka an bende 
aherou ; beduru e herana. Kumako chikna unubedi 
e herana, mana kaka an bende amako chik Wuora, 
kendo abet e hera mare. Wachgi awacho nu mondo 
morna obedi kuomu, mondo moru bende oromou. 


NDALO MAR FILIPU MALER GI YAKOBO 
MALER. 
(Mai 1.) 
Lamo. 

A Nyasaye manyalo duto, ng'eyoi adier en e 
ngima mochwere: Imiwa ng'eyo chutho Wuodi 
Yesu Kristo ka en e yo, kendo adiera, kendo ngima ; 
kwaluwo ndach Jooteni Maler, Filipu Maler gi 
Yakobo Maler, mondo wawuothi gi kinda e yo 
madhi e ngima mochwere ; kuom en Wuodi Yesu 
Kristo Ruodhwa. Amina. 


WARAKA. Yakobo M. 1.1. 
Yakobo, jatich mar Nyasaye kod Ruoth Yesu 
Kristo, mirembe ni ogendini apar gariyo, mag jo 
moke. Owetewa, kwanuru ka en mor lilo, kupodho 

e temruok moko; kung'eyo kotemo yieu e makelo 
kinda. To kinda mondo obedi gi tich molony, 
mondo ulony mogik chutho, mak uchand gi moro. 
To ng'atu kochando rieko, mondo okwa Nyasaye 
machiwo gi ng'wono, mak odhawo; to nomie. To 
mondo okwa koyie, mak oriwo gi kiawa ngang': ni 
kech ng'a moriwo gi kiawa ochalo gapaka mar nam, 
ma yamo okeyo motugore. To ng'atno kik opar ni 
doyudi gi moro kuom Ruoth ; jariwo wach oyomyom 
gi timne duto. To owadwa ma jachan mondo omor 


' kuom dwong’ne : to japith, ka gige orumo : ni kech 


obiro kadho ka oboke mar lum. To wang’ chieng’ 
owuok gi yamo maliet, mawang'o lum ; mi obokene 
oner ; kendo kite maber olal: kamano japith bende 
obiro lal gi timne. Ngatno en jahawi monano 
kiteme: ni kech ka nose yie ne, noyudi osimb dha- 
habu mar ngima, ma Ruoth nosingore gi jogo mohere. 


Injili. Yohana M. 14. I. 


Kik chunyu parore; uyie kuom Nyasaye, kuoma 
bende yieuru. E dala Wuora nitie udi mang’eny ; 
ka da ni ok kamano, da awacho nu, ni kech adhi 
mondo alos nu kar bet. To kadhi aloso nu kar bet, 
abiro kendo, mos naruaku ka ma ante: mondo 
ka ma antie un bende ubedie kanyono. To ku ma 
an adhiye, ung'eyo yo. Thoma owacho ne, Ruodhwa 
ku midhiye wakiya, wang'eyo nadi yo? Yesu 
owacho ne, An e yo, kendo an e adieri, kendo an e 
ngima ; ng'ato ok bi ka Wuora mak okadha. Ka 
da ung'eya, Wuora bende da ung'eyo. Nyaka a 
tinde ung'eye, kendo use nene. Filipu owacho ne, 
Ruoth, nyiswa Wuonwa, e moromowa. Yesu 
owacho ne, Yandi an kodu ndalo momedore, to ok 
ing'eya, Filipu? mose neno an, ose neno Wuora ; 
kendo iwacho nadi ni, Nyiswa Wuonwa. To ok iyie 
ka en e i Wuora, kendo Wuora bende ni e iya. Weche 
ma an awacho nu, ok awacho kenda; to Wuora 
mobet e iya en e motimo tichne. Yieuru ka an e i 

Wuora, kendo Wuora ni e iya: kata ok kamano, 
yieuru ni kech tichgo. Adieri, adieri, awacho nu, Ng'at 
moyie kuoma, tich matiyo an, obende noti; koda 
madongo maloyo magi noti; ni kech adhi ka Wuora. 
To gi ma nukwa duto gi nyinga, natim, mondo omi 
Wuoro dwong’ kuom Wuowi. Ka nukwaya gi moro 
gi nyinga, natim. 


BARANABA MALER JAOTE. 
(Jun 11.) 


Lamo. 

A Ruoth Nyasaye manyalo duto, nikonyo Jaoteni 
maler Baranaba mich mabeyo mag Roho Maler: 
wasayoi mondo kik ijwang'wa nono gi gik mathoth 
michiwo, kata ng'wono mwatiyo kodgi pile kwapaki 
kwamiyi dwong’; kuom Yesu Kristo Ruodhwa. 
Amina. 

Kar Waraka. Tich rr. 22. 

Eka humb jogogo nochopo e it kanisa man Yeru- 
salem: kendo ne gioro Baranaba ni mondo ochopi 
Antiokia: en, ka nochopo, noneno ng'wono mar 
Nyasaye, nomor; kendo nòjiwogi duto mondo 
giket chunygi gipadre ni Ruoth : ni kech ne en ng'at 
maber, mopong' gi Roho Maler gi yie: kendo ji 
mang'eny nomedore ni Ruoth. Eka nodhi Tarso ni 

mondo odwar Saulo: to ka nose nwang'e, nokele 
Antiokia. Eka, kata higa ngima, ne gichokore gi 
kanisa, ka ne gipwonjo ji mang’eny ; to nokwongo 
chako nying jopwonjore ni Jokristo Antiokia. To 
ndalogi jonabi noa Yerusalem nolor Antiokia. 
Eka ng'atigi ma nyinge Agabo nochung’, monyiso 
kuom Roho ni kech madwong’ nobi e piny duto: e 
ma notimore e ndalo mag Klaudio. Eka jopwonjore, 
kaka ng'ato ka ng'ato nyalo, noyie kowo hi omine 
modak Yahudi gik ma gikonyore go: e ma ne gitimo 
bende, ka gikowo ni jodongo gi luet Baranaba gi 
Saulo, 

Injili. Yohana M. 15. 12. 

Ma e chikna, mondo uherore kendu, kaka aherou. 
Ng'ato onge gi hera madwong maloyo ma, ka ng'ato 
oweyo ngimane ni kech osiepene. Un osiepena, 
kutimo mago machikou. Nyaka a kawuono ok analu- 
ongu misumbini, ni kech misumba ok ng'e gi ma 
ruodhe timo: to aluongo un osiepena, ni kech weche 
duto ma nawinjo kuom Wuora ase anyisou. Ok 
une ma nuyieroa, to ane ma nayierou, kendo nawalou 
mondo un udhi unyagi olemo, kendo olembu mondo 
obedie: mondo gi mukwayo kuom Wuora e nyinga, 
mondo omiu. : - 


NDALO MAR YOHANA MALER JABATISO. 
(Jun 24.) 
Lamo. 


A Nyasaye manyalo duto, niloso mondo onyuol 
gi hono jatichni Yohana Jabatiso, kendo niore 
mondo oyiki yor Wuodi Jakonywa, kuom yalo wach 
loko chuny: Ikonywa mondo waluwo pwonjne gi 
tim maler, to walokre adier kaka noyalo; kendo 
wawachi adiera pile kaka notimo; wakwer maricho 
matek, kendo wayie masira kwatimo kinda ni kech 
wach maradier; kuom Yesu Kristo Ruodhwa. 
Amina. 


Kar WARAKA. Isaya 40.1. 


Nyasachu owacho, Houru, houru joga. Wachuru 
ni chuny Yerusalem, kuyuak ne niya, ni lueny 
mare ose rumo, ni richone ose gol; ni ose yudo 
e luet Jehova nyadiriyo ni kech richone. Duond 
ng'ato makok e thim niya, Yikuru yor Jehova, 
chikuru tir e thim ndara ni Nyasachwa. Pony duto 
obiro ting'ore, kendo gode gi pidhe duto noregre : 
kendo ka mogondore obiro chikore tir, kendo kuonde 
moyuothore nobed maler: to dwong’ mar Jehova 

obiro fwenyore, kendo ringruok duto obiro nene 
kaachiel: ni kech dho Jehova e mose wacho. Duond 
ng'ato owacho, Yuagi. To n'gato nowacho, Ere gi ma 
nayuagi? Ringruok duto ni lum, kendo berne duto 
ochalo goboke mar lum : Lum owang’, oboke oner ; 
ni kech Roho mar Jehova kudho kuome : adier ji gin 
lum. Lum owang’, oboke oner : to wach Nyasachwa 
nosiki nyaka chieng'. Yaye in mawacho weche 
mabeyo ni Sayun, idhie got mabor; Yayein mawacho 
weche mabeyo ni Yerusalem, ting’ duondi matek ; 
ting'e malo, kik iluor; ko ni miech Yuda, Neuru 
Nyasachu! Neuru, Ruoth Nyasaye nobi ka jateko, 
kendo nolo gi bade: neuru, gire moyawogo wang’ 
ni kode, kendo pokne ni e nyime. Nokwa kwedhe 
kaka jakwath, noruak nyirombe e bade, kendo 
noting’gi e agoge, kendo notel mos ni mago madhodho. 


Injili. Luka M. I. 57. 

To kar nyuol nogik ni Elisabeth, nonyuolo nyathi 
ma wuowi. Eka jogwenge kode joodgi nowinjo 
kaka Ruoth nokeche ngang’, ne gimor kode. Eka 
ndalo aboro ka nogik ne gidhiyo mondo giter 


nyathi nyangu, ne gidwaro chako nyinge Zakaria, 


ka giluwo nying wuon mare. To min mare nodwoko 
nowacho, Oyo, to iniluonge Yohana. Ne giwacho ne 
niya, Kuom joodu onge ng'ato ma gichako nyinge 
kamano. To ne gigwelo wuon mare, kaka odwaro 
chako nyinge. Nokwayo mbero mindikoye, nondiko 
kowacho, Yohana e nyinge ; ne giwuoro giduto. To 
gi kanyonogono dhoge noyawore, kendo lewe nogon- 
yore, nowuoyo, nopako Nyasaye. Luoro nomako 
jogwenge duto: humbe nolak e piny duto motimo 
gode mar Yahudi. Giduto jo ma nowinjo ne gimako 
wechego i chunygi, ka giwacho, Nyathini nobed nadi ? 
Ni kech luet Ruoth ne kode. To Roho Maler nodonjo 
ni Zakaria wuon mare, nokoro, kowacho, Wadendo 
Ruoth, Nyasach Israel; ni kech ose nokelo limo 
kendo rawar joge, kendo ose chungo nwa tung’ 

mar konyruok kuom dhood Daudi misumbe (kaka 
nowacho gi dho Jonabi mage maler ma nobedie nyaka 
nene piny ochakore), mondo okonywa e wasikwa, 
kendo e luet ji duto mochayowa ; mondo ong’wono 
ni kwerewa, kendo opar muma mare maler. Kwong- 
ruok ma nokwong'ore kod kwarwa Ibrahim, mondo 
omiwa koresowa e luet wasikwa wati ne mak waluor, 
gi ler kendo gi makare e nyime ndalowa duto. Ee 
to in, nyathi, noluongi Janabi mar En ma malo 
chutho: ni kech initel nyim Ruoth -mondo ilos 
wang’ yore; mondo imi joge ng'eyo konyruok kuom 
weyogi e richogi, kuom ng'wono mar Nyasachwa, 
ka ma ugwe moa i polo nolimwa, mondo orieny ni jo 
mobedo e mudho kendo e tipo mar tho; kendo otel 
tiendwa e yo mokuwe. To nyathino nodongo, 
nodoko matek e chunye, to nosiko e thim, nyaka 
chieng’ nonyisore kuom Israel. 


NDALO MAR PETERO MALER. 
(Jun 29.) 


Lamo. È 


A Nyasaye manyalo duto, kuom Wuodi Yesu 
Kristo nimiyo Jaoteni Petero Maler mich mang'eny 
mabeyo, kendo nichike matek mondo okwa kwedhi : 
Wasayoi mondo imi Askofe gi Jokwath duto mondo 
giyal gi kinda Wachni maler, kendo ji bende giluwo 
ka giwinjo kamano, mondo giyudi osimb dhahabu 
mar dwong’ mochwere ; kuom Yesu Kristo Ruodhwa. 
Amina, 


KAR WARAKA. Tich 12.1. 

To machiegini gi ndalogo, ruoth Herode, noting'o 
luetene mondo osand jo moko mag kanisa. To 
nonego Yakobo omin Yohana, gi ligangla. Kendo 
ka noneno ni long'o ni Joyahudi, nochako mako 


174 NDALO MAR PETERO MALER 


Petero bende. Ne gin ndalo mag mkate mak oketie 
thowi. Ka nose make, nokete e od twech, kendo 
nokete kuom waskari apar gauchiel, ni mondo 
girite; koparo ni bang' Pasaka dogole ni ji. Eka 
nonwang'o girito Petero è od twech ; to kanisa nolamo 
ne Nyasaye ahinya. Kendo ka ne Herode odwar 
gole oko, otienono nonwang’o Petero konindo kind 
waskari ariyo, kotwe gi ratege ariyo: kendo jorit 
nyim dho ot norito od twech. To ne, jamalaika 
mar Ruoth nochung’ bute kendo ler norieny e od 
twech : nogoyo kor Petero, mochiewe, kowacho niya, 
A malo piyo. To rateke noluar oa e luetene Kendo 
jamalaika nowacho ne niya, Twe okandani, iruak 
wuocheni. Eka notimo kamano. To noluwo ne niya, 
Bol nangani kuomi, ilu bang’a. Kendo nowuok oko 
moluwo bang'e : to nokiya kata en adier ma jamalaika 
notimo; to nogalo ni chunye ofwenyore ne. Ka 
ne gise kadho ot mokwongo gi mar ariyo, ne gichopo 
e dharanga nyinyo midonjie dala; moyawore nigi 
- kende owuon: eka ne giwuok oko, ne gikadho yo 
achiel; to gi kanyono jamalaika noweye. Kendo ka 
chunye nodwogo, nowacho niya, Koro ang'eyo adier 
ni Ruoth, ose oro jamalaikane mose gola e luet 
Herode, kendo e geno duto mar Joyahudi. 


Injili. Math. M. 16. 13. 

To Yesu nobiro e gwenge Kaisaria Filipu, nopenjo 
jopwonjorene, kowacho ni, Ji wacho ni Wuod dhano 
en e nga? To ne giko ne ni, Jo moko wacho ni, 
Yohana Jabatiso; to jo moko Elija, to jo moko 
Yeremia kata ng'at moro kuom jonabi. Owacho nigi 
ni, Un to un uwacho ni an e ng'a? To Simon Petero 
nodwoko mowacho ni, In e Kristo Wuod Nyasaye 
mangima. To Yesu nodwoko mowacho ne ni, In 
jahawi, Simon wuod Yona : ni kech ringruok gi remo 
ok e mofwenyo ni wachni, to Wuora ma ni e polo. 
Kendo an awacho ni niya, In e Petero, kendo luandani 


e ma nagerie kanisana ; kendo ranga kar jo motho 

ok anohinge. Anamii rayepe piny ruodh polo: 
kendo ginono ma nitwe e piny notwe e polo, kendo 
ginono ma nigony. e piny ka nogony e polo. 


YAKOBO MALER JAOTE. 
(Julai 25.) 
Lamo. 


A Nyasaye makecho, kaka Jaoteni maler Yakobo 
Maler noweyo wuon mare koda gige duto, kendo 
nowinjo gi kanyo ka Wuodi Yesu Kristo noluonge 
mi noluwe ; imiwa mondo wawe gombo mag piny gi 
ringruok kamano, kendo wayikore nga kuom luwo 
chikni maler ; kuom Yesu Kristo Ruodhwa. Amina. 


KAR WARAKA, Tich I1. 27-12. 3. 


To ndalogi jonabi noa Yerusalem nolọr Antiokia. 
Eka ng'atgi ma nyinge Agabo nochung’, monyiso 
kuom Roho ni kech madwong’ nobi e piny duto : ema 
notimore e ndalo mag Klaudio. Eka jopwonjore, 
kaka ng'ato ka ng'ato nyalo, noyie kowo ni omine 
modak Yahudi gik ma gikonyore go: e ma ne 
gitimo bende, ka gikowo ni jodongo gi luet Baranaba 
gi Saulo. To machiegini gi ndalogo, ruoth Herode, 
noting’o luetene mondo osand jo moko mag kanisa. 
To nonego Yakobo omin Yohana, gi ligangla. Kendo 
ka noneno ni longo ni Joyahudi, nochako mako 
Petero bende. 


Injili, Math. M. 20. 20. 

Eka min yawuot Zebedi nosudo ire kod yawuote, 
modende kendo mokwaye gi moro, To nowacho 
ne ni, Idwaro ango? To owacho ne ni, Chik mondo 
yawuota ariyogi obedi, achiel e badi korachwich, 
kendo achiel e badi koracham, e piny ruodhi. To 
Yesu nodwoko mowacho ni, Ok ung'eyo gi mukwayo. 
Unyalo madho kikombeno mabiro madho an koso ? 

iwacho ne ni, Wanyalo. Owacho nigi ni, Kiko- 
ka to unumadhi adier : to bet e bada korachwich 
kendo e bada koracham, ok en mara ma dami ng ato, 
to en kuom jogo ma Wuora me polo ose yiko nigi. 
To japargo kowinjo, nojok kod omine ariyogi. 
To Yesu noluongogi ire mowacho ni, Ung'eyo ka 
ruodhi mag Ogendini loyogi, kendo jodonggi chikogi 
gi teko. Ok nobed kama e kindu: to ng'atno 
madwaro doko madwong' kuomu enobed jatichu, 
kendo ng'atno madwaro doko jatelo kuomu enobed 
misumbu: kaka Wuod dhano ok nobiro mondo 
oti ne, to mondo oti nigi, kendo ochiw ngimane modoko 
warruok ni ji mang'eny. 


BARTOLOMAYO MALER JAOTE. 
(August 24.) 
Lamo. 

A Nyasaye manyalo duto kendo mochwere, 
nimiyo Jaoteni Bartolomayo ng’ wono mondo oyie 
adier kendo oyal wachni: Wasayoi imi Kanisa 
mari, mondo oher Wachno ma noyie, kendo oyal 
to omakgo bende; kuom Yesu Kristo Ruodhwa. 
Amina. 


Kar WARAKA. Tich 5. 12. 

Kendo ranyis mathoth gi hono notimore e luet 
joote kuom ji; to ne gibet duto gi chuny achiel € 
agoch Sulemani. To kuom jo moko ne onge ng at ma 
dinyal riwore kodgi: to ji duto nomiyogi dwong’ ; 
kendo jo moyie nomedore ni Ruoth, ogend chuo 
gi mon; nyaka ne gikelo jo motuwo oko e wang 
yore, ne giketogi e kitendini gi ng engini, mondo 
Petero kokadho kata tipone diyim ng'atgi moro. 
Oganda bende nochokore moa e mier mokiewo gi 
Yerusalem, ka gikelo jo motuwo, kod jo mochandore 
gi jochiende maricho : to ne gichang’ giduto. 

Injili. Luka M. 22. 24. 

To mbaka nowuok nigi, ni ng'a ma dibedi madwong’ 
moloyo. Nowacho nigi, Ruodhi mag Ogendini 
oloyogi; kendo jo man gi teko kuomgi iluongogi 
Jokony. To un ok nubedi kamano: to jadwong’ 
kuomu obet ka ng'a matin; kendo jatelo, obet 
ka jatich. Ni kech eré jadwong’ moloyo, en mobedo 
ka chiemo, kose ng'a matiyo ? ok en mobedo e chiemo 
koso ? to an e kindu ka ng'a matiyo. To un jo ma 
nosiko koda temruokna ; kendo an bende aketo nu 
piny Ruoth, kaka Wuora noketo na, mondo uchiem 
kendo umadhi e mesana e piny ruodha; kendo 
nubedi e komb ruodhi kung'ado bura ni dho udi 
apar gariyo mag Israel. 


MATHAYO MALER JAOTE. 
(September 21.) 


Lamo. 

A Nyasaye manyalo duto, kuom Wuodi mipako 
niluongo Mathayo mondo oa e tich usuru obedi 
Jaote gi Jandik Injili: Ing'wono nwa mondo wawe 
gombo duto kata hero gik moko mak winjore, to 
waluwo Wuodi Yesu Kristo, mantie kendo maloyo 
kod in gi Roho Maler, Nyasaye achiel, nyaka chieng'. 
Amina. 


WARAKA. 2 Jokorintho 4. I. 

To ka wan gi tichni, kaka nokechowa, chunywa ok 
gia: to ne wakwero weche mipando makuodo wich, 
ka ok wawuotho gi rieko, kata ok wagango wach 
Nyasaye ; to kwaelo adieri wanyisore e nyim chuny 
ng'ato gi ng'ato nyim Nyasaye. To koum injili 
marwa, oum ni jo molal: jogo nyasach piny noumo 
chuny jo mak oyie, mondo chieng’ injili mar dwong’ 
mar Kristo, en kido mar Nyasaye, kik orieny nigi. 
Ni kech wayalo ok wan wawegi, to Kristo Yesu ka 

M 

o wan wawegi ka jotichu ni kech 
e a a ma NOWahKO, Chieng’ na 
a e mudho, en ma norieny e chunywa, mondo oke 
chieng' mar ng'eyo dwong’ mar Nyasaye e nyim 
Yesu Kristo. 


Injili. Math. M. 9. 9. 


To ka ne Yesu okadho oa kanyo, noneno ng ato 
kobedo piny kar juogo, ma nyinge Mathayo to 
owacho ne ni, Lu bang'a. Eka nochungo moluwo 
bang'e. Eka nobet, ka noyudo obedo piny e adina, nn, 
jojuogo kodi jo maricho mang eny nobiro edo 
piny kod Yesu gi jopwonjorene. To ka Jofarisai 
noneno, ne giwacho ni jopwonjorene ni, wa o 
Japwonju chiemo kod. jojuogo 81 JO eg ya 
en, kowinjo, noko ni, Jo mangima ok gic ani ) 
jathieth, to jo matuwo. To dhiuru upwonjru wac m 
“kak obet, Ng'wono e madwaro, to ok liswa » ni kec 
ok nabiro luongo jo makare, to jo maricho. 


MIKAEL MALER GI JOMALAIKA DUTO. 
(September 29.) 


Lamo. r 
ichi iloso tic 
A Nyasaye mochwere, nichiko kendo ni i 
Totalak koda ji e kanyakla maber mokadho ; to 
kaka Jomalaika magi maler giti ni nga e polo, kamano 
imiwa kikecho, mondo gikony kendo giritwa e piny 
kuom chikni; kuom Yesu Kristo Ruodhwa. Amina. 


Kar Waraka. Fweny 12.7. 


i : Mi ij laikane ne 
Eka ne lueny ni e polo: Mikael gi jomalalke ; 
gikedo gi ol: kendo thuol nokedo gi jomalaikane ; 


i i "e polo kendo. 
to ne ok gilocho ; mi kargi ok nonwang e po 
To Am thuol madwong’ piny, thuol machon, 

miluongo ni Iblis gi Satani, mowuondo piny duto; 
nowite mwalo e piny, kendo nowit jomalaikane kode. 
To nawinjo duol madwong' e polo, kowacho niya, 
Koro konyruok ose biro, gi teko, gi piny ruodh Nya- 
sachwa, gi thuon mar Kristone : ni kech ose wito piny 
johang owetewa, mohangogi nyim Nyasachwa odie- 
chieng' gotieno. To ne giloye ni kech remb Nya- 
rombo, kendo gi wach mar nyisgi ; kendo ne ok gihero 
ngimagi nyaka kar tho. Kamano moruru polo, 
kod un mudakie. Rach ni piny gi nam : ni kech iblis 
ose lor nu, ka en gi mirima madwong’, kong'eyo ka 
ndalone odong’ matin. i 


Injili. Math. M. 18. 1. 


Saa nogono jopwonjore nobiro but Yesu, kawacho 
ni, To ng'at madwong’ moloyo e piny ruodh polo en 
nga? Kendo noluongo mihia moro ire, mokete e 
kindgi, kendo nowacho ni, Adier awacho nu, mak 
ulokoru kendo udoko kaka wahia, ok unudonj e piny 
ruodh polo ngang’. Kamano ng'atno mobet mamuol 
kaka mihiani, jagono e ma nobedi madwong’ moloyo 
e piny ruodh polo. Kendo ng'atno ma noruak mihia 
achiel ma kama e nyinga, oruako mana an; to ng'atno 
ma nochwany ng'at achiel kuom jo matindogi mayie 
kuoma, ber ne mondo pong’ madwong’ olier e ng'ute 
kendo onyume e chuny nam. Wach nodok malit 
ni piny kuom wach chwanyruok, ni kech chwanyruok 
ok nyal bare, to nodok malit ni ng'atno ma chwany- 
ruok wuok kuome. To ka lueti kata tiendi chwanyi, 
ng'ole oko iwite oa kuomi;: ber ni donjo e ngima 
kiputh kata kirang’ol, moloyo ka in gi lueti ariyọ kata 
tiendi ariyo mowit e mach mochwere. Kendo ka 
wang’i chwanyi, gole oko iwite oa kuomi ; ber ni donjo 
e ngima ka wang'i achiel otho, moloyo wit e gehena 
mar mach ka in gi wang’ ariyo. Neuru kik ucha 
ngat achiel kuom jo matindogi; ni kech awacho 
nu ni, Jomalaikagi e polo ng'iyo wang’ Wuora me 
polo ndalo duto. 


180 ' LUKA MALER JANDIK. INJILT ` 


LUKA MALER JANDIK INJILI. 
(Oktober 18.) 


Lamo. 

; | i jathiedh 
- A Nyasaye manyalo duto, niluongo Luka jathied s 
ji, ma pa e Injili, mondo odok Jandik Injili 
gi Jathiedh chuny ji : To kolong’o ni, yath maber mar 
pwonjne mondo ochang tuwo duto me chunywa ; 
kuom pak mar Wuodi Yesu Kristo Ruodhwa. 
Amina. 


WARAKA. 2 Timotheo 4. 5. 


To in ritri iwuon e weche duto, yie chandruok, 
ti tich jayal injili, chop tichni kare. Ni kech an 
koro eka otona, to kar ana ose gik. Ase kedo lueny 
maber, ase tieko ng'weya, yie to ase rito: nyaka a 
kawuono osimbo mar wach makare okan na, ma 
Ruoth, ma jang'ad bura makare nomia chieng'ono : 
to ok an kenda, to ji duto bende mose hero weny- 
ruokne. Ket chunyi mondo ichop ira piyo ; ni kech 
Dema noweya, kohero piny ma kawuono, mi nodhi 
Thessalonika ; Kreske nodhi Galatia, Tito nodhi 
Dalmatia. Luka kende e man koda. To kaw Mariko 
ikele kaachiel kodi : ni kech onyal konya e tich. To 
Tukiko ase oro Efeso. Law mar abola ma naweyo 
Troa kuom Karpo, ikel kibiro, kodi kitepe wa. 
to moloyo ikel piend andika. Aleksander ma jathet 
notimo na maricho mang'eny: Ruoth nochul ne kuor 
kaka tichne nitie: to nonri kuome maber, ni kech 
notamo wechewa ahinya ruok. 


Injili. Luka M. 10. I. l 
To bang? mago Ruoth noketo jo moko piero 
abiriyo; noorogi jariyo jariyo, ni mondo gitel 
nyime gidhi e mier duto kodi gwenge duto ku ma 
en owuon odwaro dhiyoie. To en nowacho nigi, 
Keyo dwong’, to jotich e manok : ni kech wachni 

kwauru Wuon keyo, mondo oor jotich mondo odhi 
oke ne. Dhiuru: neuro an maorou ka nyirombe e 
dier ondiegi. Kik uting’ kirowo kata ndede, kata 
wuoche : kendo kik umos ng'ato e yo. To kata ot 
mukwongo donjie, wachuru ni, Okuwe odni. Ka ng'a 
mamuol ni e odno, nokel ni odno kuwe ; to ka onge eka 
nodwog nu. To beduru mana e odno, kuchamo 
kendo kumadho gi ma gimiyou: ni kech jatich 
owinjore gi misache. 


SIMON MALER GI YUDA MALER, JOOTE. 
(Oktober 28.) 


Lamo. 


A Nyasaye manyalo duto, nigero Kanisani kuom 
mise mar Joote gi Jonabi, ka Yesu Kristo owuon 
obedo wi lisoso : Imi chunywa riwore kaachiel kuom 
pwonjgi, mondo wabedi hekalu maler miyie ; kuom 
Yesu Kristo Ruodhwa. Amina. 


WARAKA. Yuda M. 1. 1. 


Yuda, jatich Yesu Kristo, owadgi Yakòbo, andiko 
ni jogo moluongi, moher kuom Nyasaye Wuoro, 
kendo moriti ni Yesu Kristo: Miwafu obed nu gi 
kuwe gi hera mondo omedre. Johera, kaketo chunya 
chutho mondo andik nu kuom konyruok mar ji 
duto, onwang'o ochuna ndiko nu kanyisou mondo 
uked matek ni kech yie ma nomi jo maler nya- 
dichiel. Ni kech jo moko donjo ling'ling', ma 
nene noyier kuom burani, jo mak dembore maloko 
ng'wono mar Nyasachwa odok ndhogruok, ka 
gikwero Wuonwa makende gi Ruodhwa, Yesu Kristo. 
To adwar paro nu, kata ung'eyo weche duto 
dichiel, kaka Ruoth, kose reso oganda oa e piny Misri, 
to bang'e nonego jogogo mak oyie. Kendo ma- 
laika ma ne ok orito piny ruodhgi giwegi, to noweyo 

kar dakgi, ose tweyo gi thiwini mosiko nyaka bura 
mar ndalo madwong'no. Kaka Sodom gi Gomora, 
gi mier mokiewore kodgi, ne gikethore kuom terruok 
kamano, ka ringruok mayore noterogi, gidoko ranyis, 
ka gibet gi bura ma nyaka chieng'. To kamano 
jogi bende kuom lekgi gidwanyo ringruok, kendo gi- 
chayo locho, kendo giyanyo gik madongo. 


Injili. Yohana M. 15. 17. 

Wechegi achikou mondo uherore kendu. Ka piny 
sin kodu, ung'eyo ka nosin koda chon, ka ne pok osin 
kodu. Ka da un mag piny ka, da piny ohero mare 
owuon: to ni kech ok un mag piny ka, to an na- 
yierou kuom piny, e momiyo piny sin kodu. Pa- 
ruru wachno ma nowacho nu, Jatich .ok odwong' 
maloyo ruodhe. Ka ne gisanda, un bende ginisandu ; 
ka ne gimako wachna, mau bende ginimaki. To 
magi duto ginitim nu, ni kech nyinga, ni kech gikiya 
ng'at ma noora. Ka da ne ok abiro awacho kodgi, 
da ok gibet gi richo : to koro onge wach ma giweyogo 
richogi. Nga mosin koda, e mosin kodi Wuora 
bende. Da ne ok atimo kuomgi tichgo ma onge 
ng'ato machielo otimo, da ok gibet gi richo : to koro 
gise nena, kendo gisin koda, gi Wuora bende. To 
ma odoko, mondo wach ma nondiki e chikgi ochopi, 
niya, Ne gisin koda nono. To ka Jakony ose biro, 
ma noor nu, maa kuom Wuoro, en e Roho madieri, 
maa kuom Wuora, en e ma nohula. Un bende nu- 
hula, ni kech yandi un koda nyaka noa kar chakruok. 


CHIENG’ JO MALER DUTO. 
(November 1.) 


Lamo. 
A Nyasaye manyalo duto, jogi miyiero niriwogi e 
oganda gi lalruok achiel, kuom ringruok maler mar 
Wuodi Kristo Ruodhwa: Ing'wono nwa kuom lu- 

wo Jogi maler mipako gi tim mabeyo kendo maler, 
mondo wayudi mor modhierore, ma niloso ni jogo 
moheri adier ; kuom Yesu Kristo Ruodhwa. Amina. 


Kar WARAKA. Fweny 7. 2. i 
Kendo naneno jamalaika machielo koa yor wuok 
chieng', koting'o kido mar Nyasaye mangima: mi 
nokok ni jomalaika ang'wen gi duol madwong’, ma 
nomigi mondo gihim piny gi nam, kowacho ni, Kik 


„uhim piny, kata nam, kata yiedhe, nyaka waket 


kido e lela wang’ jotich Nyasachwa. Kendo nawinjo 
kar kwan jo ma nonwang'o kido: ne giromo gana 
piero apar achiel gi piero ang'wen gang'wen mag 
dho ut nyithind Israel duto. 
Mag dho od Yuda kido noket kuom gana apar 
gariyo : 
Mag dho od Reuben gana apar gariyo : 
Mag dho od Gad gana apar gariyo : 
Mag dho od Asher gana apar gariyo : 
Mag dho od Naftali gana apar gariyo : 
Mag dho od Manasse gana apar gariyo : 
Mag dho od Simeon gana apar gariyo : 

Mag dho od Lawi gana apar gariyo : 

Mag dho od Issakar gana apar gariyo > 

Mag dho od Zebulon gana apar gariyo : 

Mag dho od Yusufu gana apar gariyo : 

Mag dho od Benjamin kido noket kuom gana. 

apar gariyo. 

Bang’ magi naneno, to ne, oganda mangongo, ma 
dhano ok nyal kwano, mag pinje duto, gi dho udi gi ji 
gi dhumbe, kochung’ nyim kom dwong’ kendo nyim 
Nyarombo, koruakore gi nengini marachere, komako 
othidhe gi luetegi; to gikok gi duol madwong', 
ka giwacho ni, Konyruok obed ni Nyasachwa mobedo 
e kom dwong’, kendo ni Nyarombo. To jomalaika 
duto nochung’ ka giluworo kom dwong’, gi jodongo gi 
gik mangima ang'wen, ne gipodho piny auma nyim 
kom dwong’, kendo ne gilamo Nyasaye, ka giwacho 

niya, Amina: Pwoyo, gi dwong’, gi rieko, gi eroka- 
TEN gi pak, gi teko, gi thuon, kuom Nyasachwa 
nyaka chieng’. Amina. 


Injili. Math. M. 5.1. 

To ka noneno ogendini, noidho e got: kendo 
ka nose bet piny, jopwonjorene nobiro ire: mr 
noyawo dhoge mopwonjogi kowacho niya, Jogo gin 
johawi man gi chan e chunygi: ni kech piny ruodh 
polo en margi. Jogo gin johawi mayuagore : ni kech 
nohogi. Jo mamuol gin johawi: ni kech ginikaw 
piny ka gir keni margi. Jogo gin johawi ma kechgi 
riyo loyo mar dwaro wach makare : ni kech giniy- 
ieng': Jo mang'won gin johawi : ni kech enong won 
nigi. Jogo gin johawi ma chunygi ler: ni kech 
ginine Nyasaye. Jothek gin johawi: ni kech no- 
chakgi nyithind Nyasaye. Jogo gin johawi mose 
sand ni kech wach makare : ni kech piny ruodh polo 
en margi. Un johawi ka ji noyanyu kendo sandu, ka 
giwacho weche maricho duto mag miriambo kuomu ni 
kechan. Moruru kendo iluru, ni kech poku dwong’ 
e polo : ni kech kamano e kaka ne gisando jonabi 
mokwongo nu, 


WACH POGO SAWO- MAR RUOTH 
KATA i 


LALRUOK MALER. 


Jadwong' nyingegi, ka ndalo achiel podi. 1 

1 To kuom jogo koneno ng'ato man gi ketho marach 
ma ratiro, kata notimo nowadgi marach gi wach kata 
gi tim, nyaka Jolamo osin ; eka Jadwong', kong’'eyo 
` wachno, noluonge kendo nonyise, mondo kik obi ka 
Mesa mar Ruoth kata matin, nyaka onyisore ratiro 
kose lokore ‘kendo ose weyo richone adier, mondo 
Jolamo mayande osin oyie; kendo mose chulo ni 
jogo ma notimo nigi marach ; kata onyisore kodwaro 
timo kamano chutho, koyudo kinde. 


1 Jadwong’ nolos wach kamano bende gi jogo koneno 
ka gikwinyore kendo gisin kendgi; ok oyie nigi 
mondo gikawo gik me Mesa Ruoth, nyaka chieng' 
onge ka giwinjore kendgi. To ka ng'ato achiel 
mosin kamano odwaro weyo chutho jalo ma notime 
marach, kendo ochulo kuom richone, to ng at machiel o 
otamore winjore kaka Nyasaye odwaro, to osiko ka 
wiye tek kendo kokwiny: onego Jadwong’ oyie 
ngatno malokore mondo obi ka Lalruok maler, to 
ok jalo motamore. To mondo obet ka Jadwong' 
otamo ng'ato, kaka ochiko ka, kaka wach mar ariyo 
maate malo, to onego onyiso Jachik ka ndalo apar 
gang'wen pok orumo mak okadho kata matin. 
Kendo Jachikno nodonji ni jalo maketho kaka 
Kanon obet. 


1 To ka saa mar Sawo ogik nopedhi Mesa gi nanga 
marep maber marachar, kochungo e dier Kanisa, 

. TJ? duto madwaro chamo Lalruok maler nonyisi 

kata malo e tung’ Kanisa, ka mochiko somo Lamo may 
Okiny gi Lamo mar Odhiambo. Kendo Jadwong' 
kochungo e dir Mesa mochiko Kor wuok chieng' 
nowachi Lamo mar Ruoth, kod Lamo maluwo, ka 


ji goyo chonggi piny. 


Wuonwa ma ni e polo, Nyingi mondo obed Maler. 
Piny ruoth mari obi. “Gi midwaro mondo otimore, e 
piny kaka e polo. Imiwa tinende chiembwa mar 
tinende. Iwewa e richowa, Kaka wan waweyo jo 
matimo nwa marach. Kik iterwa kar tem; to 
ikonywa e richo. Amina. 


Lamo. 


A Nyasaye manyalo duto, mong'eyo chuny ji duto, 
gi gik ma gihero, weche maling'ling' ok pandore 
nyimi: Ipuodh paro me chunya gi teko mar Roho 
mari Maler, mondo waheri kare chutho, kendo 
wapak nyingi maler mowinjore ; kuom Yesu Kristo 
Ruodhwa. Amina. 


| Eka Jadwong', kolokore ni ji, nosom malongo Chik 
Apar duto; kendo ka ji goyo chonggi piny, gini- 
hombi Nyasaye, bang? Chik duto, kuom kethogi 
machon, kendo omigi ng'wono mondo gimakgo ndalo 
mabiro, kama. 


Jadwong'. 


Nyasaye nowacho wechegi noko niya ; An Jehova, 
Nyasachi: Kik ibedi gi nyiseche moko e nyima. 

Ji. Ruodhwa, ikechwa, kendo ichik chunywa 
mondo wamak chikni, 

Jadwong'. Kik itim ni maket gi gi moro, kata 
machalo gi gi moro e polo malo, kata e piny mwalo, 
kata epi e tiend piny. Kik igo nigi chongi piny, kik 
ilamgi: ni kech An Jehova Nyasachi an Nyasaye ma 
janyiego, machulo kuor richo mar kweregi kuom 
nyikwagi, mar tieng' mar adek kendo mar ang'wen 

kuom jo masin koda, to akechogi gana gi ganajo . 
mahera, kendo mamako chikna. T 
Ji. Ruodhwa, ikechwa, kendo ichik chunywa 
mondo wamak chikni. 

. Jadwong’. Kik iluongi nying Jehova Nyasachi 
kayiem nono: ni kech Jehova ok anowe keto bura 

ni ng'ato maluongo nyinge kayiem nono. 

Ji. Ruodhwa, ikechwa, kendo ichik chunywa 
mondo wamak chikni. 

Jadwong'. Par mondo iwal chieng' Sabato. Ndalo 
auchiel iti, kendo iti tich duto monego iti; to chieng’ 
mar abiriyo ni Sabato mar Jehova Nyasachi. Chieng’ 
nogo kik iti tich duto ; in, kata wuodi, gi nyari, kata 
misumbani, kata japiti, kata dhogi, kata wendo ma 
ni e dalani. Ni kech ndalo auchiel Nyasaye noch- 
weyo polo gi piny gi nam kodi gik moko duto mantie, 
noyueyo chieng’ mar abiriyo: e momiyo Jehova 
nogwedho chieng’ mar abiriyo, kendo owalogo. 

Ji. Ruodhwa, ikechwa, kendo ichik chunywa 
mondo wamak chikni. 

Jadwong'. Mi wuoru gi meru dwong’; ndaloni 
mondo odok mang’eny e piny ma Jehova Nyasachi 
omiyi. 

Ji. Ruodhwa, ikechwa, kendo ichik chunywa 
mondo wamak chikni. 

Jadwong'. Kik inegi. 

Ji. Ruodhwa, ikechwa, kendo ichik chunywa 
mondo wamak chikni. 

Jadwong'. Kik iteriri. i 

Ji. Ruodhwa, ikechwa, kendo ichik chunywa 
mondo wamak chikni. 

Jadwong'. Kik ikwal. 

Ji. Ruodhwa, ikechwa, kendo ichik chunywa 
mondo wamak chikni. 

Jadwong'. Kik ihangi owadu. 

Ji. Ruodhwa, ikechwa, kendo ichik chunywa 
mondo wamak chikni. . 

Jadwong'. Kik igombi od owadu, kik igombi chi 

owadu, kata misumbane, kata nyare, kata ruadhe, 
kata kanje, kata gige duto. MAA wi 

Ji. Ruodhwa, ikechwa, kendo indik e chunywa 
chiknigi duto, wasayoi. BA 


<| Eka Lamo achiel oluwo kuom magi ariyo ni Ruoth, 
Jadwong' kochungo ka manende, kowacho, 


Walam. 


Nyasaye manyalo duto, man gi piny Ruoth 
mochwere, kendo gi teko mak orum : Ikecho Kanisa 
duto;. kendo ilo kamano chuny jatichni miyiero, 
GEORGE, Ruodhwa gi Jakwadhwa, mondo en (kong'- 
eyo en ni jatich ng'a), odwar moloyo gik moko duto 
inondo opaki, omii dwong’: to wan bende, gi joge 
duto, (kwaparo maber tekone ku moaye), wati 
ne adier, wapake, wawinje gi chunywa mamuol ; 
ni kech in, ka Wachni maler gi chikni ochikowa ; 
kuom Yesu Kristo Ruodhwa, mantie kendo moch- 
were, kod in gi Roho Maler, Nyasaye achiel ndalo 
duto, nyaka chieng'. Amina. 


Kata, 


Nyasaye manyalo duto kendo mochwere, Wachni 
maler e mapwonjowa, ka in e miloyo kendo kwayo 
chuny Ruoth, to iloso kendo ilokogi kaka riekoni 
maler oneno: Wasayoi mamuol mondo ilos kendo 
ikwa chuny GEORGE jatichni, Ruodhwa gi Jak- 
wadhwa, mondo odwar ndalo duto pakni gi dwong 'ni 
e parone, gi wechene, gi tichne duto, kendo opwonjore 
rito jogi miketo e luete, gi'hawi, mirembe, ka giluori : 
Imiwa ma, A Wuonwa mang'won, ni kech Wuodi 
mihero, Yesu Kristo Ruodhwa. Amina. 


€q Eka nosom Lamo mar Ndalo. Kendo bang’ mano 
gi kanyo Jadwong' nosom Waraka, kowacho miya, 
Waraka (kata, Wach mondiki moketo kar Waraka) 
nondiki e Sura........ kochako kar........ Ka 
Waraka orumo, nowachi, Waraka ogik ka. Eka 

nosom Injili, (ka ji duto chungo), kowacho niya, 
Injili maler nondiki e Sura...... kockako kar 
...... Ka Injili orumo, nower kata nosom Ayie, 
ka ji chungo, kaka mokwongo. 


Ayie kuom Nyasaye achiel, Wuonwa manyalo 
duto, Jachwech polo gi piny, gi gik moko duto 
mineno kodi gik mak ne. , 

Kendo kuom Ruoth achiel Yesu Kristo, Wuode 
ma miderma mar Nyasaye, ma ne Wuoro onyuolo ka 
pinje duto podi. Nyasaye noa kuom Nyasaye, 
Chieng’ noa kuom Chieng', Nyasaye maradier noa 
kuom Nyasaye maradier, Nonyuole, ok nochweye, 
en achiel chutho gi Wuoro, gik moko duto noch- 
weyo kuome: Jali ni kech wan ji, kendo ni kech 
kuwowa, nolor oa e polo, nokawo ringruok kuom 
Roho Maler ni Nyako Mariam, nodoko dhano, 
nogure ni kech wan e luet Pontio Pilato. Noneno 
masira, kendo noyike, to chieng' mar adek nochier 
kaka -nondiki, noidho e polo, mobedo kor bat mar 
achwich mar Wuoro. Chieng' nodwogi bende gi 
dwong’, mondo ong'ad bura ni jo mangima gi jo. 
motho: Ma piny Ruodhe ok norum. 

Kendo ayie kuom Roho Maler, Ruoth, gi jachiwo 
ngima, moa Kuom Wuoro gi Wuowi, milamo kendo 
mimiyo dwong’ kanyachiel gi Wuoro gi Wuowi, Ma 
nowacho gi dho Jonabi. Kendo ayie Kanisa 
Makatholika moa kuom Joote. Ayie Batiso achiel 
mar golo richo, Kendo arito Chier mar jo motho, Gi 
ngima mar piny cha mabiro. Amina. 


I Eka Jadwong' nonyis ji Ndalo maler, kata Ndalo 
mar Riyo kech, mimako e Sabato maluwo. Kendo 
nonyisgi ndalo mar Sawo; kendo osom buche, 
gi wach jogo migolo oa e Kanisa. Kendo ng'ato 
ok oyal kata ohul gi moro e Kanisa, ka ji lamo, to 
mana Jadwong kende: kata en bende ok oyal gi 
moro, to mana Chik ma ni e Kitabuni onyiso, kata 

ma Ruoth ochiko, kata Jachik mar pinyno. 

1 Eka noyal, kata nosom wach ma nochiki mose keto,- 
kata ma Jadwong' obiro keto mos. 


€ Eka Jadwong' nodok dir Mesa mar Ruoth, nochaki 
wach Chiwo, kowacho wach achiel kata wechegi 
moko maluwo, kata oparo owuon m orom. 


Kamano chieng'u orieny nyim ji, mondo gine 
tichu mabeyo, kendo gimi Wuoru me polo dwong’. 
(Math. M. 5.) j 

Kik ukan mwandu kendu e piny, ka ma oluenda 
gi nyal kethie, to jokuo bende powo kendo kwalo : 
to kanuru mwandu e polo, ka ma oluenda kata nyal 
ok kethie, to jokuo ok gipowoie kata kwalo. (Math. 
M. 6.) r$ 

Gigo duto mudwaro mondo ji tim nu, un bende tim- 
nigiuru : ni kech ma e chik kod jonabi. (Math. M. 7.) 

Ok ng'ato ka ng'ato mowacho na, Ruoth, Ruoth, 
nodonji e piny ruodh polo ; to ng'atno matimo mana 
gi ma Wuora e polo odwaro. (Math. M. 7.) 

To Zakayo nochungo, mowacho ni Ruoth, Ne, 
Ruoth, giga kochiel amiyo jochan ; kendo kata 
namayo marach gir ng'ato, achulo ang wen kuom 
achiel. (Luka 19.) ma 

Jalueny otiyo mar msache owuon karang zi 
ng'a mapidho pwoth mzabibu, mak ocham nyakne i 
kata ng'a makwayo jamini, mak omadhi cha jamini ! 
(1 Kor. 9.) 

Kwachwoyo nu gik mag chuny, en wach mad- 
wong’ koso kwakayo gik mag ringruok ? (x Kor. 9.) 

Ok ung'eyo koso ka jo matiyo kuom gik maler 
gichamo gik mag hekalu, gi jo marito tich kendo 
gikawo kuom kendo ? Kamano Ruoth nochiko mondo 
jo mayalo Injili gikawo kuom Injili. (x Kor. 9.) 

Ng'a machwoyo manok noka manok bende ; ken- 
do ng'a machwoyo mathoth noka mathoth. Kuonde 
ng'ato mondo otim kaka noparo e chunye ; ok mar 
gwondo, kata mar teko : ni kech Nyasaye ohero 
jochiwo mamor. (2 Kor. 9.) 


LALRUOK ee gis 


To nga mapwonjore wach mondo olalre . gi 
japwonj kuom gik mabeyo duto. Kik uwuondru ; 
ok icha Nyasaye: ni kech gi ma ng'ato ochwoyo, 
noka gino bende. (Gal. 6.) ' 

Ka wan gi kinde, mondo wati maber ni ji duto, to 
moloyo ni joudi mag yie. (Gal. 6.) 

Luoro Nyasaye gi chuny mathuth en e ohala mad- 
wong’: ni kech ne ok wakelo gi moro e piny, kendo 
ok wanyal golo gi moro. (r Tim. 6.) 

Chik jopith ma ni e pinyni mondo gibet jochiwo, 
jo malalore; ka gikano kendgi mise maber mar 
chieng? mobiro, mondo gikaw ngima mantie 
(x Tim. 6.) i 

Nyasaye ok en ng'ato mak kare ma wiye owil 
gi tichu kodi hera, muse nyiso kuom nyinge, ka 
kukonyo jo maler, kendo pod ukonyo. (Johib 6.) 
= Kik wiu wil gi tich maber gi lalruok: ni kech 
Nyasaye omor ahinya gi misengini ka magi. (Johib 13.) 

To ng'a man gi gik moko mag pinyni, moneno 
owadgi kochando, kodagi ng'wonone, hera mar 
Nyasaye obet kuome nadi? (1 Yohana 3.) 

Kuom gigi ichiw, kendo kik ilok wang' ni jachan 
moro; eka wang’ Ruoth ok anolokore ni. (Tobit 4.) 

Ikecho kaka inyalo. Ka in gi gik mathoth, chiw 
ahinya: ka in gi gik manok, ijiwri mondo ichiw 
mamor kuom manokgo : ni kech iwuon ichoko pok 
maber e ndalo mar chandruok. (Tobit 4. 

Ng'a makecho jochan en maholo ni Ruoth : kendo 
ne, gino mopogo, nochul ne kendo. (Ngeche 19.) 

En jahawi maloso ni jo matúwo gi jochan : Jehova 
norese e ndalo mar chandruok. (Zaburi 41.) 


1 Kosomo wechegi, Jokony, Jorit Kanisa, kata ng'ato 
moro mowinjore michiko kuom tichno, nochok gik 
michiwo mar jochan, kodi gik moko ma ji chiwo e 
tawo maber ma Jokanisa okeio mar tichno kendo 
gimkel mamuol ni Jadwong', to en noting’ mamuol 
kendo nokete e Mesa Maler. 

tié ; ; Divai 
a: Lalruok nitie, Jadwong noket Mkate g1 i 
1 e oparo morom. Kose time, Jadwong l 


nowachi. 


Walam ni Kanisa duto mar Kristo 
makedo e piny ka. 


hwere, in e 
aye manyalo duto kendo moc A 
Ma n wa kaoi Jaoteni maler moneo biai 
o erokamano ni ji duto ; ay 
KUIA Tausi kikecho chutho mondo iyie 
Ka gik miho gik mwachiwo gi misengini], kendo iyie 
Cka wechego (mondo magi mwakwayi, Ruodhwa Nyasaye ; 
e aa md Wasayi mondo ndalo duto ijiwo 
o Kanisa e pinje duto g1 Chery marie 
- i 
j at lalruok, mar hera :. Kendo, imi Ji d 
ei r maler mondo gee p prken 
mar Wachni maler, gibedo gi lairuo ma 
. Wasayoi bende mondo ires ke irit, 
Radei adang gi Jotelo ma a E 
loyo kuom jatichni GEORGE kuo wa, 
aera manda mwari maler gi mra A katani 
imi i ji duto mayudo l 
imi Jobuche duto kodi ji "i 
ing’ kare, gimon gik m 
mondo ging'ad bura adier ; mo 
ini gi kni maradier. 
kuom konyo dini g1 dembruo i e 
ing’ Askofe gi Jodongo duto, 
.- wa me polo, ing wono ni AS p pano a 
i tichgi gi wechegi giyal. ac 
A a p syrg pes ama SHIA 
'niore: Kendo imi jogi duto ng W 
mi imi chutho ogandani ma koro ni, ka wa! 
DR maluoro kare, am A ka 
Wachni maler, ka gitiyo ni adier $1 er Me 
logi duto. A Ruoth, wasayoi mamuo 
AA ikony jogo duto e ngimani makadho aA 
masira, maparo ndalo, Ere Tei R ri 
maneno wach moro malit ndalogi. + k = 
ingi zotichni duto e piny ka moy1e 
Nyingi maler kuom jotich a puy A n 
oluori; kwasayoi mondo ing \ awa 
AA NSE mabeyo, nyaka wabedi kodgi e piny 

ruodhi me polo. A Wuonwa, iyie ma, kuom Yesu 
Kristo, Jagachwa gi Jakonywa kende. Amina. 


11 Ka Jadwong' onyiso ji ndalo mobiro timoie Lalruok 
maler, (to nonyisgi ndalo duto chieng' Sabato, kata 
Ndalo maler moro, motelo,) kose yalo wach kata wach 
michiko, nosom wachni majiwogi maluwo. 


Un johera, chieng? —— ka Nyasaye okonya, 
adwaro ji duto mahero dini kendo madembore 
mondo apog nigi Sakrament mohoyo chutho mar 
Ringire gi Remb Kristo; ma gikawo mondo gipar 
Msalape maber gi Sand mare ; ' kuom mano kende 
e mwayudie weruok mar richowa, kendo omiyowa 
kawo Piny ruodh polo. Koro en tichwa mondo wago 
erokamano mamuol gi chunywa ni Nyasaye manyalo 
duto Wuonwa me polo, ni kech nochiwo nwa Wuode 
Jakonywa Yesu Kristo, ok mondo otho nwa kende, to 
mondo obedi cham gi teko marwa mar chunywa e 
Sakramentno maler. To kobedo gi maler kendo 
mahoyo ni jogo makawo mowinjore, kendo kobedo 
gi marach ni jogo matemo kawo mak winjore; 
obet tichna mondo ajiwou ndalogi kendo upar 
dwong’ mar wach modhiero malerno, gi bura mad- 
wong’ ka ji kawo, mak winjore; to ulim kendo 
upenj chunyu, ok piyo kaka jo mapando wach ni 
Nyasaye; to kamano mondo ubi maler kendo 
mapoth ka Sawo me polo, kuruako law mar kend 
ma Nyasaye odwaro e Ndikone maler, kendo oruaku 
ka jo mowinjore chamo kuom Mesano maler. 

To yo michopoie e ma; Mokwongo, ung'i timu gi 
wecheu kuporo gi chik Nyasaye ; kendo ka muneno 
uketho, kata kuom paro, wach, kata tim, kanyo 
uyuago richou uwegi, kendo uhul uwegi ni Nyasaye 
manyalo duto, kuyie chutho mondo ulokru. To 
kuneno kuketho ok kuom Nyasaye kende, to kuom 
ji bende; eka udhi winjore kodgi; kuyikore mondo 
uhul kendo ulosi morom, kaka unyal chutho, kuom 

N 


194 LALRUOK 


gik maricho mutimo ni ng'ato moro ; kendo iyik 
kamano mondo uwe jo moko ma notimou marae 
kaka udwaro mondo uyudi weruok mar richou e 
luet Nyasaye: to ka ok uyudo Lalruok maler 
kamano ok utimo gi moro to mana umedo buchu. 
To ka ng'atu obet ng'a mayanyo Nyasaye, mageng 0 
kata mathuo Wachne, materore, magut, matimo 
ich lit, kata wach moro marach, lokreuru kuom 
richou, koso kik ubi ka Mesa malerno ; dipo, kuse 
kawo Sakramentno maler, jachien odonjo e iu, kaka 
nodonjo e Yudas, mopong’ ou gi richou duto, mokethou 
i ringireu gi chunyu. i l ji 
= Kendo a kah owinjore, mondo kik ng ato obi 
ka Lalruok maler, mak mana ogeno chutho ng v 
mar Nyasaye, kendo ka chunye okuwe ; to ka ngatu 
ok onyal kuweyo chunye kamano, mondo obi ira, 
kata ir Jadwong’ moro mariek kendo malony gi 
Wach Nyasaye, onyise chandruokne ; kuom kony- 
ruok mar Wach maler mar Nyasaye mondo onwang 
konyruok mar golo richo, kendo onyise rieko a 
chuny, mondo chunye okuwe, koweyo parore kendo 
riwo gi kiawa. 


hif TA koneno ka ok ji biro maber ka Lalrouk maler, 
nosom wachni majiwogi, ok mano matelo. 


Owetewa moher ahinya, chieng’ kuom ng'wono 
mar Nyasaye, adwaro timo Sawo mar Ruodhwa : 
to e kar Nyasaye, aluongouie un duto ma ka ; kende 
asayou, ni kech Yesu Kristo Ruodhwa, mondo ki 


udagi biroie, ka Nyasaye owuon oluongou kendo ’ 


ochikou koherou kama. Ung'eyo kaka lit kendo rach 
ka ng'ato ose loso kisera maber ahinya, kobidho 
mesane gi chiemb ngeche duto, kendo onge gi marem 
to mana mondo welo gibet piny ; to kata kamano Ja 
moluongi gidagi marach kayiem nono. Kuom p 
ma kama ere ng'atu mak dosin ? Ere ng ato, me ia 
dopar notimo ne marach ahinya gi gi mamono! 40 

koro, owetewa moher ahinya kuom Kristo, winjuru 
maber, kuweyo biro kuom Sawoni maler, dipo 
ujiwo nu mirimb Nyasaye. En wach mayot ka ng'ato 
owacho, An ok nacham Sawo, ni kech tich piny e 
momona. To weche ma ka mago Nyasaye ok oyie 
piyo kamano. Ka ng'ato owacho, An jaketho marach, 
e momiyo aluoro biro : to marang’o ok ulokre kendo 
ulosre? Ka Nyasaye oluongou, wiu ok okuot koso 
kuwacho ok unubi? Kowinjore mondo udogi ir 
Nyasaye, ubiro lokore uwegi koso, kuwacho ni pok 
uyikore? Paruru matek uwegi kaka weche muporo 
nono ka magi ok inyal gi moro e nyim Nyasaye. 
Jogo modagi kisera e Injili, ni kech ne ging'iewo 
pwodho, kata di gitem ruethgi, kata ni kech gise 
kendo, ok noyie nigi kamano, to nokwanogi ni ok 
giwinjore yudo kisera me polo. To an to, abiro 
betie; kendo, kuom Tichna, aluongou e Nying 
Nyasaye, aluongou ni kech Kristo, ajiwou, kaka 
uhero konyruok maru uwegi, mondo ubi kawo 
Lalruokni Maler. Kendo kaka Wuodi Nyasaye 
noyie chiwo chunye ka notho e Msalaba ni kech 
konyruoku; e kaka onego uyudi Lalruok kuparo 
misango mar thone, kaka en owuon nochiko: to 
kuweyo timo, paruru uwegi kaka utimo nì Nyasaye 
wach malit ahinya, kendo kaka bura obiro loyou kuom 
wachno ; kuweyo Mesa mar Ruoth kayiem, mupo- 
gore goweteu, mabiroie mondo gicham kisera mar 
cham me polo chutho. To wechegi kuparo matek, 
kuom ng'wono mar Nyasaye riekou obiro dwogo 
maber: to mondo ubet kamano wan ok wanawe 
kwayo Nyasaye manyalo duto Wuonwa me polo. 


$| Kotimo Lalruok, ka jo makawo gibet maber mondo 
giyudi Sakrament maler, Jadwong' nojiwogi kama. 


Un Johera kuom Ruoth, madwaro biro ka Lalruok 
maler mar Ringire gi Remb Jakonywa Kristo, onego 
upar kaka Paulo Maler nojiwo ji duto mondo gite- 


more kendo ging'ire, ka pok gitemo kawo Mkateno, 
kendo madho Kikombeno. Ni kech kaka konyruok 
dwong', kwayudo Sakramentno maler kwaparo gi 
chunywa kendo kwayie chutho; ni kech kanyo 
e chunywa wachamo ringire Kristo, kendo 
wamadho rembe ; kanyo wadak kuom Kristo, kendo 
Kristo kuomwa; wabet achiel gi Kristo, kendo 
Kristo kodwa; e kaka bura bende dwong’, kwa- 
kawo mak wawinjore. Ni kech kanyo bura oloyowa 
kuom Ringire gi Remb Kristo Jakonywa ; wachiemo 
kendo wametho ka bura oloyowa, mak waparo 
Ringire Ruodhwa ; wajiwo nwa wawegi mirimb 
Nyasaye ; wachande mondo ogowa gi yembe moko, 
gi ngeche moko mag tho. Ng'aduru bura kendu, 
owetewa, mondo kik Ruoth ong'ad nu bura ; lokreuru 
adier kuom richou machon : yieuru chutho matek 
kuom Kristo Jakonywa ; losuru timu, kendo hero- 
reuru gi ji duto; e kaka ubiro bet jo mowinjore kawo 
gigo maler ma iye. Kendo moloyo duto onego ugo 
erokamano mamuol ahinya gi chunyu ni Nyasaye, Wu- 
onwa, gi Wuowi, gi Roho Maler, ni kech warruok mar 
piny kuom tho gi sand mar Jakonywa Kristo, obende 
en Nyasaye gi dhano; ma nodoko mamuol, nyaka 
notho nwa e Msalaba, wan jomaricho machandore, 
ma nobudho e mudho gi tipo mar tho; mondo otimwa 
nyithind Nyasaye, kendo oting’wa e ngima mochwere. 
Kendo kuom wachno onego wapar ndalo duto hera 
madwong' ahinya mar Jakonywa, Yesu Kristo, 
kotho nwa kamano, kodi were mabeyo moyudo nwa 
kuom rembe ma nengone tek mochwer ; e momiyo 
noketo kendo nochiko weche maler ma iye, ka sing- 
ruok mar herane, kendo mondo wapar ndalo duto 
thone, mohoyowa ahinya nyaka chieng’. To ma e 
monego watim, wago ne erokamano ndalo duto, 
kaachiel gi Wuonwa gi Roho Maler; kwawinjo 
chutho wawegi gi modwaro kendo gi malong’o ne, 
kwapwonjore mordo wati ne maler adier kendo 
makare ndalowa duto mar ngimawa. Amina. 

T Eka Jadwong' nowachi ni jo mase biro mondo 
gikaw Lalruok maler. 


Un jo malokore adier gi chunyu e richou jo 
maherore gi jo mowinjore goweteu, kendo jo madwaro 
mako tich manyien, kuluwo chik Nyasaye, kendo 
kuwuotho nyaka a tinende e yorene maler; Suduru 
kuom yie, ukaw Sakramentni maler kumor; kendo 
huluru richou gi chunyu mamuol ni Nyasaye manyalo 
duto, kugoyo chongu piny mamuol, 


T Eka Jadwong’ moro nochak Hulo mar ji duto, e 
wy De madwaro yudo Lalruok maler; ka 
en kodi ji duto gigoyo chonggi pi 
nA gigoy ggi piny mamuol, ka 


Nyasaye manyalo duto, Wuon Ruodhwa Y 
Kristo, Jachwech gik moko duto, Jang'ad ba 
ji duto ; Wayie kendo wayuago kethruok gi richowa 
mang'eny, Ma wan, ndalo mang'eny, gi paro, gi 
wach, gi tim, watimo marach ngang’ ni Dwong’ni 
Maler, Kwamiyi dhawo kendo sin kodwa kare.’ 
Walokore adier, Chunywa litnwa .ngang' ni kech 
richowagi; Kwaparogi, rach nwa ngang’ ; Pek margi 
oloyowa. Ikechwa, Ikechwa, Wuonwa makecho 
ngang’; Ni kech Wuodi Ruodhwa Yesu Kristo 
We nwa richo duto machon : Kendo imiwa mondo 
wan nyaka a tinende, wati ni kendo walong'o ni 
kwamako tim manyien, Mondo nyingi opaki oyudi 
dwong’ ; kuom Yesu Kristo Ruodhwa. Amina. 


1 Eka Jadwong' (kata Askofu, ka nitie) nochungi, kendo 
kolokore m ji, mowachi wachni mar Golo richo. 


Nyasaye manyalo duto, Wuonwa ma ni e polo 
ma nosingore kuom ng'wonone madwong’ golo richo 
mar ji duto malokore ire gi lokruok mar chuny kendo 
gi yie maradier : Kechu ; we nu kendo. resu e richou 

duto; jiwu kendo miu teko e ber duto ; kelu e 
ngima ma nyaka chieng’ : ni Yesu Kristo Ruodhwa. 
Amina. 

| Eka Jadwong nowachi, 


Wiujuru weche malong'o ma Jakonywa Kristo 
wacho ni ji duto malokore ne adier. 


Biuru ira, un duto mujony kendo mugangore, 
to an namiu yuweyo. (Math. M. 11. 28.) i 

Nyasaye nohero piny duto kama, nyaka nochiwo 
Wuode ma miderma, mondo ng'a moyie kuome kik 
lal, to. obedi gi ngima ma nyaka chieng’. (Yohana 
M. 3. 16.) 


Winjuru bende ma Paulo maler owacho. 


Ma e wach maradier, kendo owinjore ji duto oy1e, 
ni Kristo Yesu nobiro e piny mondo ores Jo maricho. 
(z Tim. 1. I5.) 


Winjuru bende gi ma Yohana maler owacho. 


Ka ng'ato moro oketho, wan gi Jakony e nyim 
Wuoro, Yesu Kristo makare : to en e misango mar 
richowa. (1 Yohana 2. I.) 


| Eka Jadwong' nomedi wach, kowacho, 


Ting'uruchunyu. . 

Dwoko. Wating’gi ni Ruoth. 

Jadwong'. Wago erokamano ni Ruodhwa Nyasaye. 
Dwoko. Owinjore kendo ogik kare timo kamano. 


“| Eka Jadwong' nolokore ni Mesa mar Ruoth, nowachi, 


Owinjore chutho, ogik kare kendo en monego 
watim chutho, mondo wago ni erokamano ndalo 

# wangi TWuon. JUO: kendo kuonde duto, yaye Ruoth 
wa Malerl onego iwe “Wuonwa maler, Nyasaye manyalo 
Sabato mar Didek. duto, kendo mochwere. 

1 Eka Wach Motelo nolu kani, mar ndalo, ka noketo ` 
wachno : to koonge nolm gi ka. 


E momiyowa gi Jomalaika gi Jomalaika madongo, 
gi oganda duto ma ni e polo, wapak kendo wawer 
Nyingi madwong’, kwadendi ndalo duto, kwawacho, 
Iler, iler, iler, Ruoth Nyasach ogendini, polo gi 
piny opong’ gi dwong'ni; Dwong’ odok ni, A Ruoth 
man Malo chutho. Amina. 


WECHE MOTELO. 
Mar chieng' Nyuol Kristo, gi ndalo abiriyo bange. 


Ni kech nichiwo Yesu Kristo Wuodi ma miderma 
mondo onyuole nwa kaka tinendeni; to en, kuom 
tich Roho Maler notime dhano adier kuom ringire 
Nyako Mariam min mare ; maonge chilo mar richo, 
mondo oluokwa -maler e richo duto. E momiyowa 
gi Malaika, etc. 


Mar chieng' Chier, gi ndalo abiriyo bange. 


To moloyo onego wapaki ni kech Chier madwong’ 
mar Wuodi Yesu Kristo Ruodhwa : to en Nyaromb 
Pasaka adier, ma nochiwe ni kech wan, ma nogolo 
richo me piny; to en kuom thone ose loyo tho, 
kendo kochier mobet mangima kendo ose dwogo 
nwa ngima mochwere. E momiyowa gi Malaika, etc. 


Mar chieng' Idho e polo, gi ndalo abiriyo bang'e. 


Kuom Wuodi mihero ahinya Yesu Kristo Ruo- 
dhwa ; to bang’ chierne madwong’ moloyo nonenore 
chutho gi Jootene duto, kendo noidho e polo mondo 
olos nwa kar bet; to ka ma entie, wan bende waidhie, 
kendo walo kode kar dwong'ne. E momiyowa gi 
Malaika, etc. 

Mar chieng' Pentekosito, gi ndalo auchiel bange. 


Kuom Yesu Kristo Ruodhwa; kaka nosingore 
adier chutho, Roho Maler nolor oa e polo mamor 
matek mopo, kaka yamo matek, machalo gi lew mach 
mokagore, kopie kuom Joote, mondo opwonjgi, 
onyisgi wach adier duto; komiyogi dhum, gi chir, 
kod kinda matek mondo giyal Injili ni ogendini duto ; 
e ma nogolowa e mudho kod riambo wadonji e ler 
kwang'eyoi adier, gi Wuodi Yesu Kristo. E momi- 
yowa gi Malaika, etc. 


Mar chieng Didek kende. 


In Nyasaye achiel kende, Ruoth adhicl; ok 
Ng'ato achiel kende, to Jadek moriwore Achiel. To 
mano mwayie kuom dwong’ mar Wuoro, en mwayie 
mar Wuowi, kendo mar Roho Maler, mak opogore 
yore kata rem. E momiyowa gi Malaika, etc. 


€ Bang Wechegi Motelo achiel achiel nower kata 
nowachi gi kanyo, 


E momiyowa gi Jomalaika gi Jomalaika Madongo, 
gi oganda duto me polo, wapak kendo wawer Nyingi 
madwong' ; kwadendi ndalo duto, kwawacho, Iler, 
iler, iler, Ruoth Nyasach ogendini, polo gi piny 
opong’ gi dwong'ni: Dwong' odok ni, A Ruoth man 
Malo chutho. Amina. 


| Eka Jadwong', kogoyo chonge piny dir Mesa mar 
Ruoth, nowachi Lamoni maluwo e nying ji duto 
mabiro yudo Lalruok. 


Ok wanyal biro ka Mesa mari, A Ruoth makecho, 
kwageno wachwa makare wawegi, to kwageno ng’wo- 
noni mang'eny madongo. Wan ok wawinjore kata 
kwanyo ng'injo ma ni e bwo Mesani : To in e Ruoth 
achiel, kendo ndalo duto ihero kechowa : e momiyo 
wasayi, Ruoth mang'won, mondo wacham kamano 
ringire Wuodi mihero, Yesu Kristo, kendo wamadh 

kamano rembe, mondo ringirewa man gi richo 
olosre gi ringire : kendo chunywa oluokore gi rembe 
molong’o ngang, mondo wan wasiko kuome, to obende 
osiko kuomwa, nyaka chieng’. Amina. 


<| Jadwong' kochungo dir Mesa, kose loso Mkate gi 
Divai, mondo onging piyo malongo Mkate e nyim 

ji, kendo okawo Kikombe gi luete, nowachi Lamo 
mar Walo, moluwo ka. 


Nyasaye manyalo duto, Wuonwa ma ni e polo, 
kuom ng'woñoni madwong' nichiwo Wuodi ma 
miderma Yesu Kristo mondo otho e msalaba kuom 
warowa ; e ma notimoie (chiwo mare achiel ma noch- 
iwo dichiel) misango gi chiwo mogik, makare, morom, 
mochopo ni kech richo me pinje duto ; nochako kendo 
nochikowa e Injili mare maler mondo pod wapar 
ndalo duto tho mare madwong'no, nyaka nodwogi 
kendo ; Winjwa, Wuonwa makecho ; wasayoi main- 
uol ahinya ; kendo imiwa kwakawo gigi mar mkate 
gi divai, kaka Wuodi Jakonywa Yesu Kristo nochako 
timo, kwaparo thone gi sand mare, mondo wakawo 
Ringire gi Rembe mogwedhi ngang’: gotienonogo 
mondhoge, “nokawo Mkate; kose goyo x Jadwong 

KA ii A g oka- 
erokamano, fnong’'ingo, momiyo jop- wo Sahani e luete 
wonjore mage, kowacho niya, Kawuru, ““ wi 
chamuru, ima e Ringira ma nochiwo Mai TER 
ni kech un: Timuru ma kuparago. t Kendo  oketo 
Kamano bang’ sawo Snokawo Kikombe ; hme po” Mrne 
kose goyo erokamano, nomiyogi, kow- $§Okawo ki- 
acho niya, Un duto madhuru ma ; “ombe e lucie ka. 
ni kech |ma e Remba mar Muma lO hiba 
Manyien, mochwer nu kendo ni ji %40 ka ma Divai 

3 ; ELS oA nitie mibiro walo. 
mang'eny mar golo richo: Timuru 
ma, kaka umadho nga, kuparago. Amina. 


1 Eka Jadwong' owuon nokaw Lalruok ngeche ariyo 
eka nomi Askofe, Jodongo gi Jodikon, kamano (ka 
moko nitie) eka nomi ji karegi, e luetegi, ka 

giduto goyo chonggi piny. To, komiyo ng'ato 
Mkate, nowachi, : 


Ringire Ruodhwa Yesu Kristo, ma nochiwo ni, 
riti ringiri gi chunyi ni ngima ma nyaka chieng'. 
Kaw icham ma kiparo ka Kristo notho ni, kendo 
cham kuome e chunyi kuom yie gi erokamano. 


1 Jadwong' komiyo ng'ato Kikombe nowachi, 


Remb Ruodhwa Yesu Kristo, ma nochwer ni, riti 
ringiri gi chunyi ni ngima ma nyaka chieng’. Madhi 
ma kiparo ka Remb Kristo nochwer ni, kendo igo 
erokamano. 


1 Ka Mkate gi Divai mowal orumo ka pok ji duto 
kawo, Jadwong' onego owal moko kaka Wach obet 
mochiko ; nochako | Jakonywa Kristo gotienogo, ete.] 
kowalo Mkate; nochaki [kamano bang’ Sawo, etc.| 
'kowalo Kikombe. 


“| Ka ji duto ose kawo, Jadwong' nodogi div Mesa 
mar Ruoth noketie malong'o Gik mowal modong’, 
koumogi gi kitamba maler mar bafta. 


q Eka Jadwong' nowachi Lamo mar Ruoth, ka ji 
dwoko wach bange. 


Wuonwa, ma nie polo; Nyingi mondo obed Maler. 
Piny ruoth mari obi. Gi midwaro mondo otimore, 
e piny kaka e polo. Imiwa tinende chiembwa mar 
tinende. Iwewa e richowa, Kaka wan waweyo jo 
matimo nwa marach. Kik iterwa kar tem, to ikonywa 
e richo. Ni kech piny ruoth, Gi teko, gi dwong’, ni 
kuomi, higini gi higini. Amina. 

| Eka nowachi kama. 


A Ruoth Wuonwa me polo, wan jotichni mamuol 
wadwaro chutho ni kech in Wuonwa maber mondo 
ikechwa kendo iyie misangowani mar pak gi eroka- 
mano; wasayoi mamuol ahinya kuom ber gi tho 


LALRUOK 203 


mar Wuodi Yesu Kristo, kendo kwayie kuom rembe, 
mondo wan gi Kanisa mari duto igol richowa, kendo 
imiwa were moko duto mar sand mare. Kendo 
ka eri wamiyoi, A Ruoth, wan wawegi, chunywa gi 
ringirwa, mondo odok ni misango malong’o, maler, 
mangima; wasayoi mamuol ngang’, mondo wan 


“waduto mwakawo Lalruokni maler igwedhwa gi 


ng'wononi gi hapi me polo. To kata ok wawin- 
jore timo ni misango moro, m kech richowa mang'eny, 
to wasayoi mondo iyie tichwa monego watiyo ; mak 
ipar timwa mabeyo, to igol richowa, kuom Yesu 
Kristo Ruodhwa; to kaachiel kode e winjruok 
mar Roho Maler, dwong’ gi pak duto obed ni, A 
Wuonwa, manyalo duto, nyaka chieng'. Amina. 


Kata ma. 


Nyasaye manyalo duto kendo mochwere, wago ni 
erokamano gi chunywa chutho, ni kech wan mwase 
yudo kare gigi maler ma iye, iyie miyowa chiemo 
mar chuny mar Ringire gi Remo malong’o ahinya 
mar Wuodi Jakonywa Kristo ; kendo inyisowa godo 
hera gi berni; kendo ka wan jogi adier moriwore e 
ringruok mar chuny mar Wuodi, en e oganda mogwedhi 
mar ji duto mayie; kendo wan kuom genruok 
wabet jocham gikeni mar piny ruodhi mochwere, 
kuom ber mar tho gi sand ma nengo tek ahinya mar 
Wuodi mihero. Kendo wasayoi mamuol chutho, A 
Wuonwa me polo, mondo ikonywa gi ng'wononi 
kamano, mondo wasiki e lalruokno maler, kendo wati 
tich mabeyo duto ma niyiko nwa mondo wawuothie ; 
kuom Yesu Kristo Ruodhwa, pak gi dwong’ duto 
obed ne, kod in, gi Roho Maler, ndalo duto nyaka 
chieng'. Amina. 


T Eka nowachi kata nower, 


Dwong’ odok ni Nyasaye ma malo, kendo mirembe 
obedi e piny, hera ni ji. Wapaki, wapwoyi, walami, 
wamiyi dwong’, wagoyo ni erokamano kuom dwong- 

ni, A Ruoth Nyasaye, Ruoth me polo, Nyasaye 
Wuonwa manyalo duto. 

A Ruoth, Yesu Kristo Wuode ma miderma: A 
Ruoth Nyasaye, Nyarombo mar Nyasaye, Wuode 
Wuoro, magolo richo me piny, ikechwa. In migolo 
richo me piny, ikechwa. In migolo richo me piny, 
vie lamowa. In mibedo kor bat marachwich mar 
Nyasaye Wuonwa, ikechwa. l 

Ni kech in kendi iler; in kendi ni Ruoth; in 
kendi, A Kristo, gi Roho Maler, ibedo e polo malo 
e dwong’ mar Nyasaye Wuonwa. Amina. 


T Eka Jadwong (kata ka Askofu nitie) nogonygi gi 
Hawini. 
Mirembe mar Nyasaye, modhierore ng'eyo, riti 
chunyu gi parou e rieko gi hera mar Nyasaye, kendo 
mar Wuode Yesu Kristo Ruodhwa: Kendo hap 
Nyasaye manyalo duto, Wuoro, Wuowi, gi Roho 
Maler, obedi kindu, kendo osiki kodu nyaka chieng'. 
Amina. 


1 Lamo- moko misomo bang Chiwo, ka Lalruok 
onge, achiel kata moko ndalo duto ; kendo osom 
magi bende, ka kinde obetie, kaka Jadwong' oneno, 
bang’ Lamo kata mar Okiny kata mar Odhiambo 
Lairuok, kata Litani. 


A Ruoth, ikonywa gi ng'wono kuom wechegi 
mwahombi kendo mwakwayi, kendo ilosi yor jotichni 
mondo gichopi e konyruok mochwere; to e kind 
gik moko duto malokore kendo mopoyowa mar 
ngimani marumo mondo iritgi ndalo duto gi 
konyruokni mang'won kendo machiegini ahinya ; 
kuom Yesu Kristo Ruodhwa. Amina. 


A Ruoth manyalo duto, kendo Nyasaye mochwere, 
wasayoi mondo iyie chiko, miyo ler, kendo kwayo 
chunywa gi ringirewa bende e yo mar buchi, kendo 
e tich mar chikni; to kuom ritruokni matek ahinya, 
koro. kendo ndalo duto, mondo waritore e ringirewa 

kendo e chunywa; kuom Ruodhwa gi Jakonywa 
Yesu Kristo. Amina. 


A Nyasaye manyalo duto, wasayoi kuom weche 
mwase winjo tinendeni gi itwa ma oko mondo ichomgi 
e iwa e chunywa kuom ng'wononi kamano, nyaka gi- 
nyak e iwa tim mabeyo, mondo odend kendo opak 
Nyingi; kuom Yesu Kristo Ruodhwa. Amina. 


A Ruoth, itel nwa e timwa duto gi ng’wononi maber 
ahinya, kendo ikowowa gi konyruokni pile; to e 
tichwa duto mochakore, moluwo, kendo morumo 
kuomi, mondo wami Nyingi maler dwong’, kendo 
achien kikechowa wayudi ngima ma nyaka chieng’ ; 
kuom Yesu Kristo Ruodhwa. Amina. 


A Nyasaye manyalo duto, in e chakruok mar rieko 
duto, ka pok wakwayo in e ming'eyo gi mwachando, 
kendo kaka wakiya kwakwayo; wasayoi mondo 
ibet mang’won gi nyawowa ; kendo gigo, mak wanyalo 
kwayo ni kech ok wawinjore, kendo ni kech muofu 
marwa, iyie mondo imiwa, kuom ber mar Wuodi 
Yesu Kristo Ruodhwa. Amina. 


A Nyasaye manyalo duto, nisingori mondo iwinji 
weche mag jogi makwayi e Nying Wuodi ; wasayoi 
mondo ichik nwa iti kikechowa wan mwase kwayoi 
kendo homboi; kendo gigo, mwase kwayo adiera 
kaka idwaro, mondo wayudi chutho, kuom konyowa 
e chandruokwa, kendo komiyi dwong'; kuom Yesu 
Kristo Ruodhwa. Amina. 


| Chieng' Sabato gi Ndalo moko Maler (ka Lalruok 
onge) nowachi weche duto moketo mar Lalruok, 
nyaka itiek Lamo (Kuom Kanisa duto mar Kristo 
makedo e piny ka) ka achiel gi Lamo magi achiel 
kata moko matelo, kigik gi wach Hawi. 


q To ok notim Sawo mar Ruodhwa, mak mana kar 
ji orom machamo kodi Jadwong', kaka oneno. 

| To ka jo mariek ok loyo piero ariyo e gewng' man- 
yalo yudo Lalruok; to Lalruok ok nobetie, mak 
mana jang'wen (kata jadek chutho) ochamo kodi 
Jadwong'. . 


| To e Kanisa mar Askofu gi Kanisa mar Kanyakla, 
ka ma Jodongo gi Jodikon mang'eny nitie, onego 
gi duto yudi Lalruok kodi Jadongo Sabato duto 
chutho, ka gionge wach maber mamonogi. 


€ To wach pogruok gi lamo mar oyuma mondo orum 
ma ng'ato obeigo kata miti dobetgo kuom Mkate gi 
Divai, Mkate ma ji chamo nga orom; to obet 
Mkate mar Ngano maber gi maler chutho ma dinyal 
yudo. 


| To ka Mkate gi Divai moro odong mak owal, Jad- 
wong nokaw: to ka moro odong’ mowal, ok noter 
oko e Kanisa, to Jodongo gi Josawo moko mobiro, 
luongo ire, ginicham kendo madhi mamuol, gi kanyo 
bang somo Hawi. 


1 Jadwong gi Jorit Kanisa nong'tew Mkate gi Divai 
gi gi ma Kamisa ochiwo. 


d| To neuru, ng'ato gi ng'ato nocham Sawo ndalo adek 
chutho e higa achiel, ka Chieng' Chier nobet ndalo 
achiel kuom ndalogo. Kendo higa gi higa chieng' 
Chier ng'ato gi ng'ato nolosi wach gi Jadwong', 
kata ng'ato moware; kendo nochul ne gik moko 
duto mogik mar Kanisa, monego ichul gi kanyo. 


9 Ka gise Lamo Nyasaye, gik moko ma gichiwo 
nopogi kuom tich mabeyo, kaka Jadwong' gi Jorit 
Kanisa oneno kowinjore. To ka gipogore, nopogi 
kaka Jachik nolosi. 


1 Ni kech nochiko e Wachni mar Pogo Sawo mar 
Ruodhwa, ni jo makawo doyudi ka gigoyo chonggi 
piny; (e chik ma tiende ber, monyiso kaka wayie 
mamuol kwagoyo erokamano ni kech ber mar Kristo 

mochiwie ni jo mowinjore makawo, kendo kaka 
igeng'o dwanyruok gi nyoruok e Lalruok maler, 
ma dotimore ka moro ;) to, wach goyo chongi piny, 
ka ng'ato moro, oriwo gi kiawa kotimo nyawo, 
kata kokwiny kendo otimo wich teko, dipo ng'atno ok 
oparo tiende kendo odwanyo timno ; To ka eri inyist, 
Ni ok wapar lamo gi timno, kendo ok owinjore 
timo kamano, kata ni Mkate gi Divai mar Sakrament 
miyudie gi kite, kata ni Ringire gi Remb Kristo 
giwegi mantie gi kite. Ni kech Mkate gi Divai mar 
Sakrament pod obedo gi kitgi chutho, mak inya! 
lamo ; (ni kech en lamo gi maket, ma Jokristo duto 
moyie odagi chutho:) kendo Ringire gi Remb 
Jakonywa Kristo giwegi gin te Polo, to ok ka; 
ni kech ok en wach maradier ka Ringire Kristo 
owuon. obet ndalo achiel kuonde moko mang eny. 


WACH BATISO RATIRO MAR 
NYITHINDO MAYOM 
MITIMO E KANISA. 


Ichiko ji, ni owinjore moloyo mondo kik ibatisi to 

7 mi á chieng' Cabai, gi Ndalo maler moko, mi 
nyalo chokore mang eny ; mondo Oganda manie 
one kiruako jogo mibatiso e oganda Kanisa mar 
Kristo; kendo kuom Batıso nyithindo, ngato gi 
ng'ato onyal paro kaka ne osingore gi Nyasaye 
kuom Batisone. To, (konego itim,) inyal baliso 
Nyithindo ndalo machielo. 


; } ;, Wuone 
Kendo ne, noketi kuom nyatm ma wuowt 
4 aria gi Min achiel mochungo ne ; to kuom nyathi 
ma nyako, niketi Wuon achiel gi Mine aryo 
mochungo ne. 
i . . ... . . » lgi 
Ka Nyithindo nitie mibiro Batiso, Jonyuo 
1 AA Jadwong' chieng' nyim ndalono, kata okiny 
ka pok ichako Lamo mar Okiny. Eka Wuone gi 
Mine mochungo nigi, kodi jt 8t nyithindo, onego 
gibet moyikore e dir Kar Batiso, gi kanyo bang Somo 
machien e Lamo mar Okiny, kata gr kanyo bang 
Somo machien e Lamo mar Odhiambo, kaka Jad- 
wong’ nochiko gi riekone. Kendo J adwong kobiro 
Kar Batiso, (mpong'o gi kanyo gt Pi maliu,) kochungo 
kanyo, nowachi, 
Ose batiso Nyathini, koso podi ? 


T To ka giwacho, Oyo: eka J adwong noter wach 
kama. 
, n T Nr. lgi 
bera, ni kech ji duto nomako ichgi monyuo 
Ba enn : kendo Jakonywa Kristo owacho, 
208 

Onge ng'ato manyalo donjo e piny ruodh Nyasaye, 
mak mana onyuole diriyo kendo manyien gi Pi 
kendo gi Roho Maler ; Asayou mondo ukwa Nyasaye 
Wuoro, kuom Yesu Kristo Ruodhwa, mondo omi 
Nyithindogi gino kuom kechne madwong’ mak ginyal 
yudo kuom nyuolgi , mondo obatisgi go Pi kendo gi 
Roho Maler, kendo oruakgi e Kanisa maler mar 
Kristo, kendo otimgi joge mangima. 


$ Eka Jadwong' nowachi, 


Walam. 

Nyasaye manyalo duto kendo mochwere, in ma 
nikwoyo Nuwa gi joode e yie kuom kechni madwong’ 
mondo kik githo e pi; nitelo bende mang'won ni 
Joisrael ka gikadho Nam Makwar, kinyisogo kido 
mar Batisoni maler; kendo kuom Batiso mar 
Wuodi mihero ahinya Yesu Kristo, e aora Yorodan, 
niwalo Pi mondo oluok richo gi ngero; Wasayoi, 
kuom kechni mochwere, mondo ingi Nyithindogi 
kikechogi; iluokgi kendo ipuodhgi gi Roho Maler ; 
ka gise kuwo a e mirimbi, mondo iruakgi e yie mar 
Kanisa mar Kristo ; to ka gitimo kinda kuom yie, ka 
gimor kuom geno, ka gimoko e hera, mondo gikadh 
kamano apaka mar pinyni motimo masira, eka 
chieng' giko gichopi e piny mar ngima mochwere, 
kanyo gilo kaachiel kod in nyaka chieng'; kuom 
Yesu Kristo Ruodhwa. Amina. 


Nyasaye manyalo duto kendo mochwere, masiro 
ji duto machando, in e jakony ji duto maringo iri 
mondo ikonygi, in ngima mar jogo moyie, kendo in 
e chier mar jo motho; Wakwayoi ni Nyithindogi 
mabiro ka Batisoni maler, mondo ginwang’ golo 
richogi kuom nyuol mar ariyo mar chuny. A Ruoth, 
kawgi, kaka nisingiri kuom Wuodi mihero ahinya, 
mowacho, Kwayouru, to nuyudi ; dwarouru, to nun- 
wang’; dwong'ouru, to noyaw nu: Kamano koro 
imiwa makwayo ; wan madwaro iyie nwa wanwang’ ; 

'o; ithindogi 
aw nwa dhoot wan madwong'o ; mondo Nyu 
kaw mamor hawi mochwere mar luokruok me 
polo, eka gichopi e piny ruoth mochwere ma nisingo 
kuom Kristo Ruodhwa. Amina. 


9 Eka ji nochungi, kendo J adwong' nowachi, 


Winjuru wach Injili, ma Mariko Maler nondiko, 
e Sura apar, kar apar gadek. 


Ne gikelo nyithindo matindo ir Yesu, mondo g= 
luete kuomgi; to jopwonjore nokwerogi. To a 
Yesu noneno, nosin, mowacho nigi, Yieuru pince 
matindo gibi ira, kik utamgi: ni kech piny S 
Nyasaye en mar jo machalo ka magi. Adier poise 
nu, Ng'a mak oyie piny ruodh Nyasaye ka a i 
matin, ok anodonjie ngang’. Noting ogi e bade, 
mogwedhogi, koketo luetene kuomgi. 


€ Kose somo Injili, J adwong' nojiwgi kuom wach 
Injili. 

uwinjo e Injilini weche mag Jakonywa 
wa ka e hiko Wa okel nyithindo ire; 
kendo kaka nosin gi jogo ma nodwaro sindogi chopo 
ire: kendo kaka nojiwo ji duto mondo giluwo lergi. 
Uneno kuom timne kaka onyiso koherogi maber ; ni 
kech nokwakogi e bade, noketo luetene kuomgi, 
kendo nogwedhogi. To kik uriw gi kiawa, to po 
chutho, ka noruak Nyithindogi ma ka komor ; nok- 
wakgi gi luet kechne; nomigi hawi mar npa 
mochwere, kendo nomigi kawo piny ruodhe n 
were. To kwang'eyo chutho ka Wuonwa me po 
ohero Nyithindogi maber, ma Yesu Kristo Wuode 
nonyisowa ; kendo ka ok wariwo g1 kiawa to n en 
oyie mang’won tichwani mar hera kwakelo Nyithin- 
dogi kuom Batiso maler; wagoneuru erokamano 
kwayie maler, kwawacho, 


Nyasaye manyalo duto kendo mochwere, Wuonwa 
me polo, wago ni erokamano mamuol, ni kech iyie 

luongowa mondo wange ng'wononi kendo wayie 
kuomi: Imed nwa ng'eyoruokni, kendo ijiw yieni 
kuomwa nyaka chieng’. Imi Nyithindogi Roho 
"mari Maler, mondo onyuolgi kendo, to gidoki jo 
machamo gikeni mag ngima mochwere ; kuom Yesu 
Kristo Ruodhwa, mantie kendo moloyo kod in gi 
Roho Maler, koro gi ndalo duto. Amina. 


T Eka Jadwong' nowachi ni Wuone gi Mine mochun- 
go nigi kama. 

Johera, use kelo Nyithindogi ka mondo obatisgi, use 
kwayo Ruodhwa Yesu Kristo mondo oyie ruakogi, 
ogol richogti, opuodhgi gi Roho Maler, kendo omigi 
piny ruodh polo, gi ngima mochwere. To use winjo 
bende kaka Ruodhwa Yesu Kristo nosingore e 
Injiline ni nomiwa wechego duto mukwayo; to 
singruokno, en owuon nomak kendo notim adier 
chutho. To, ka Kristo nosingore kama, Nyithindogi 
giwegi onego gisingore adier, kuom un josingoregi, 
nyaka gichopi kar hikgi mondo gitim giwegi, mondo 
gidagi Satani gi tichne duto, giyie ndalo duto Wach 
maler mar Nyasaye, kendo gimak chutho chikne. 


E momiyo apenjo, > 


In, kuom nying nyathini, idagi Satani gi tichne 
duto, gi tugo mar oyuma gi dwong’ mar piny, gi 
gombo wechego duto, gi gombo mar ringruok, mondo 
kik iluwogi, kata giteri koso ? 

Dwoko. Adaggi duto. 


Jadwong'. 

Iyie kuom Nyasaye Wuonwa manyalo duto, 
Jachwech polo gi piny ? 

Kendo kuom Yesu Kristo Wuode ma miderma 
Ruodhwa? Ka min noyach kuom Roho Maler ; 
Nyako Mariam e ma nonyuole; Noneno masira 
kuom Pontio Pilato; nogure, notho, noyike ; Nolor 
kuom jo motho, to chieng’ mar adek nochier noa kuom 

jo motho; Noidho e polo, Mobedo kor bat marach- 
wich mar Nyasaye Wuonwa manyalo duto ; to noa 
kuro kendo chieng’ giko piny, mondo ong'ad bura 
ni jo mangima gi jo motho ? 

Kendo iyie kuom Roho Maler; Kanisa maler 
Makatholika ; Lalruok mar Jo maler ; Weruok mar 
‘richo; Chier mar ringruok; kendo ngima mar 
higini gi higini bang’ tho? 
Dwoko. Magi duto ayie chutho. 

Jadwong'. 


Idwaro mondo obatisoi kuom yieni koso ? ; 
Dwoko. E madwaro. 


Jadwong'. 
Inimaki chutho gi ma Nyasaye odwaro gi chikne, 


kendo niwuothie ndaloni duto mibet mangima koso ? 
Dwoko. Ayie. 
| Eka Jadwong' nowachi, 

A Nyasaye makecho, imi mondo Adam machon e 
Nyithindogi oyiki kamano, to dhano manyien ochier 
e igi. Amina. , j 

Imigi mondo gombo duto mag ringruok otho e 
igi, kendo weche duto mag Roho gibet mangima 
kendo odongi e igi. Amina. 


~ Imigi mondo gibedi gi teko kod nyalo mondo gilo, 
kendo gitam, Satani, piny, gi ringruok. Amina. 


Imi ng'ato gi ng'ato mowal ni ka kuom tekowa gi 
tichwa ni mondo oyudi bende tim mabeyo me polo, 
kendo oyudi gi moyawogo wang’ nyaka chieng’, 
kuom kechni, A Ruoth Nyasaye mwapako, mangima 
kendo moloyo duto, chieng’ ma nyaka chieng'. 
Amina. 


A Nyasaye manyalo duto kendo mochwere, Wuodi 
mihero ngang’ Yesu Kristo, nochwero nwa remo g1 pi 

moa e ng'ete maber ahinya; kendo nochiko jop- 
wonjore mage, mondo gidhi pwonjo ogendini duto, 
gibatisgi e Nying Wuoro, gi Wuowi, gi Roho Maler ; 
Wasayoi ni mondo ipar gik ma ogandani okwayo ; 
iwal Pigi kuom luoko richo gi ngero ; imi Nyithindogi 
kobatisogie kawuono, mondo giyudi ng'wononi mad- 
wong’, gisiko ndalo duto e oganda nyithindi moyie 
miyiero; kuom Yesu Kristo Ruodhwa. Amina. 


T Eka Jadwong', nokaw nyathi e luete, nowachi` mi 
Wuone gi Mine mochungo ne, 


Chakuru nyathini nyinge. 


1 To Jadwong' kochako nyinge ma giluwo (ka ginyise 
ni nyathi onyalo) eka nolute maber e Pi, kowacho, 


N. Abatisi E Nying Wuoro, gi W i, gi R 
Maler. Amina. ia Wa 


T To ka gi nyise ni nyathi onyap, orom kiolo Pi kuome, 
kowacho weche ma malo, 


N. Abatisi E Nying Wuoro, gi Wuowi, gi Roho 
Maler. Amina. 


T Eka Jadwong' nowachi, 


Waruako Nyathini e oganda kwedh Kristo 
*kendo waketo kuome kido mar Msalaba, | 
e manyisowa ka en nyaka a tinende ok a en 
wiye nokuodi hulo yie mar Kristo mogur, Msalaba e lela 
to okedo gi chir è bwo bendera mare, ““” kaai 
kuom richo, gi piny, gi Satani; kendo osiki jalueny 
maradier gi jatich mar Kristo nyaka chieng’ otho. 
Amina. 

T Eka Jadwong' nowachi, 


Owetewa moher, kwaneno koro, ka Nyithindogi 
ose nyuolgi diriyo, mochomgt e Kanisa mar Kristo, 
wago erokamano ni Nyasaye manyalo duto kuom 
were magi; kendo wan duto kaachiel wakwa, 

mondo Nyithindogi gitiek ndalogi kaka gichako 
tinende. 
q Eka ka gigoyo chonggi piny, giniwachi, 

Wuonwa, ma ni e polo, Nyingi mondo obed Maler. 
“Piny ruoth mari obi. Gi midwaro mondo. otimore, e 
piny kaka e polo. Imiwa tinende chiembwa mar 
tinende. Iwewa e richowa Kaka wan waweyo Jo 
matimo nwa marach. Kik iterwa kar tem; to 
ikonywa e richo. Amina. 


9 Eka Jadwong' nowachi, 


Wago ni erokamano gi chunywa Wuonwa makecho 
ngang’, ni kech olong'o ni nyuolo Nyithindogi diriyo 
kuom Roho Maler, kendo kawo mondo gidok Nyithindi 
iwuon mikwanyo, kendo ruakogi e Kanisa maler. 
To wasayoi mamuol mondo imig?, ka githo kuom 
richo, ka gisiko kuom wach makare, koyikogi gi 
Kristo e thone, mondo gigur dhano machon, gmegi 
chutho ringruok duto mar richo ; kendo kaka gidoko 
jo makawo tho mar Wuodi, gin bende kamano 
gikawo chierne ; eka mos, kaachiel gi jo modong’ e 
Kanisa maler, gin bende gidoki jo makawo gi keni 
mag piny ruodhi mochwere ; kuom Kristo Ruodhwa, 
Amina. 


S| Eka, ka ji duto chungo, Jadwong' nojiw Wuone gi 
Mine mochungo nigi kama. 

To kaka Nyithindogi ose singore gi dhou, un josin- 
goregi mondo gidagi Satani gi tichne duto, kendo 
giyie kuom Nyasaye ma gitiyo ne; onego upar 
kobedo tichu mowinjore mondo une ka Nyithindogi 
pwonjore, ka girom monyalo pwonjruok, kaka gt- 
kwong'ore, gisingore, kendo giyie gi dhou. To gin 
bende mondo ging'e wechegi maber moloyo nunyisg? 
mondo giwinji weche miyalo; to moloyo ahinya 
nulosi, mondo gipwonjore Ayie, gi Lamo mar Ruoth, 
gi Chik Apar, gi dho piny, g1 weche duto mowinjore 

Jakristo ong'eyo kendo oyie, mondo chunygi bedi 
maber: kendo Nyithindogi opidhgi maber mondo 
#gtwuothi kaka Nyasaye odwaro kendo kaka owinjore 
ni Jakristo ; kuparo ndalo duto, ka Batiso odok nwa 
tich mwatiyo; en, luwo tim Jakonywa Kristo, 
kendo doko machalore kode; to, kaka en notho 
mochier nwa, e kaka wan ma nobatiswa mondo 
watho kuom richo, wachier, kuom wach makare ; 
kwanego pile gombowa mokethore kendo maricho, 
kwawuotho pile e ber duto kwaluoro Nyasaye. 


1 Kendo nomedi wacho, 


Winjuru mondo uter Nyithindogi ir Askofu mondo 
oket luedo kuomgi ka ginyalo wacho, Ayie, Lamo , 
mar Ruoth, gi Chik Apar, gi dho piny, kendo gimedo 
pwonjore Katekism mar Kanisa ma noketo kuom 
wachno. 


T En adier chutho kuom wach Nyasaye, ka Nyithindo 
mobatisı, ka githo ka pok gitimo richo chutho, gise 
nwang'o kuwo mak iriwo gt kiawa. 


T Mondo kik wariw gi kiawa tim mar kido mar 
Msalaba kuom Batiso ; tiende maradier, gi weche 
mamiyogi timo, inyal neno e Kanon 30, mondiki 
mokwongo e higa 1604. 


WACH BATISO MAR JO MADITO, 
MANYALO DWOKO KENDGI. 


9 To ka jo madito nitie mibiro batiso, jonyuolgi kata 
jo moko mariek nonyis Askofu chon, kata ng'ato 
moket e tichno, ka ndalo abiriyo podi; mondo ilos 
wach Penjogi kare, kata gise pwonjore morom Weche 
madongo mag Dini mar Kristo; kendo ojiwogi 
mondo giyikre gi Lamo gi Riyo kech mondo giyudi 
Sakramentni maler. 


9 To koyudogi ka giwinjore, eka Wuone gi Mine 
mochungo nigi giyikre mondo otergi dir Kar Batiso gti 
kanyo bang’ Somo mar ariyo, kata e Lamo mar Okiny 
kata mar Odhiambo, kaka Jadwong' oneno kowin- 
jore, ka ji ose chokore chieng' Sabato kata Ndalo 
maler mochiki. 


€ Kendo ka gichungo kanyo, Jadwong' nopenji, kata 
ng'atgi mochungo kani ose batise koso podi; Ka 
gidwoko ni, Oyo, eka Jadwong' nowachi kama, 


Johera, ni kech ji duto nomako ichgi monyuologi 
kuom richo, (to gi ma ringruok onyuolo en ringruok,) 
kendo jogo man kuom ringruok ok ginyal long'o ni 
Nyasaye, to giwuotho e richo, ka giketho chutho 
ndalo mang’eny ; kendo Jakonywa Kristo owacho, 
Onge ng'ato manyalo donjo e piny ruodh Nyasaye, 
mak mana onyuole diriyo kendo manyien gi Pi kendo 
gi Roho Maler; Asayou mondo ukwa Nyasaye 
Wuonwa, kuom Ruodhwa Yesu Kristo, mondo omi 
yagi gino kuom kechne madwong’ mak ginyal yudo 
kuom nyuolgi ; mondo obatisgi gi Pi gi Roho Maler, 

kendo oruakgt e Kanisa maler mar Kristo, kendo 
otimgi joge mangima. pi 


T Eka Jadwong nowachi, 
Walam. 
(1 Oganda duto nogo chonggi piny.) 


. Nyasaye manyalo duto mochwere, in ma nikwoyo 
Nuwa gi joode e yie kuom kechni madwong’ mondo 
kik githo e pi: nitelo bende mang'won ni Joisrael 
ka gikadho Nam Makwar, kinyisogo kido mar 
Batisoni maler; kendo kuom Batiso mar Wuodi 
mihero ahinya Yesu Kristo, e aora Yorodan, niwalo 
Pi mondo oluok richo gi ngero; Wasayoi, kuom 
kechni mochwere, mondo ing'i jotichgi kikechogi ; 
iluokgi kendo ipuodhgt gi RohoMaler ; ka gise kuwo 
a e mirimbi, mondo iruakgi e yie mar Kanisa mar 
Kristo ; to ka gitimo kinda kuom yie, ka gimor kuom 
geno, ka gimoko e hera, mondo gikadhi karano 
apaka mar pinyni motimo masira, eka chieng’ giko 
gichopi e piny mar ngima mochwere, mondo gilo 
kaachiel kod in nyaka chieng'; kuom Yesu Kristo - 


Ruodhwa. Amina. $ 


Nyasaye manyalo duto mochwere, masiro ji duto 
machando, in e jakony ji duto maringo iri mondo 
ikonygi, in e ngima mar jogo moyie, kendo in e chier 
mar jo motho; Wakwayoi ni jogi, mabiro ka Bati- 
soni maler, mondo ginwang’ golo richogi kuom nýuol 
mar ariyo mar chuny. A Ruoth, kawgi, kaka 
nisingiri kuom Wuodi mihero ahinya, mowacho, 
Kwayouru, to nuyudi; dwarouru, to nunwang’ ; 
dwong'ouru, to noyaw nu: Kamano koro imiwa 
makwayo; wan madwaro iyie nwa wanwang’ ; 
yaw nwa dhoot wan jo madwong'o; mondo jogi 
kaw mamor hawi mochwere mar luokruok me 
polo, eka gichopi e piny ruoth mochwere ma nisingo 
kuom Kristo Ruodhwa. Amina. 

| Eka ji nochungi, kendo Jadwong' nowachi, 


Winjuru wach Injili, ma Yohana maler nondiko, 
e Sura adek, kochako kar achiel. . 


Ng'ato ne nitie kuom Jofarisai, nyinge Nikodemo, 
jadwong' kuom Joyahudi: jali nodhi ire gotieno, 
nowacho ne, Rabbi, wang'eyo ka in japwonj moa ka 
Nyasaye: ni kech onge ng'ato manyalo timo ran- 
yisgi mitimo, mak mana Nyasaye e man kode. Yesu 
nodwoke nowacho ne, Adieri, adieri, awacho ni, Ka 
ok onyuol ng'ato nyuol manyien, ok onyal neno 
piny ruodh Nyasaye. Nikodemo owacho ne, Inyalo 
nadi nyuolo ng'ato ka jadwong’ koso ? Onyalo donjo 
kendo e i min, kendo chak onyuole? Yesu nodwoke, 
Adieri, adieri, awacho ni, Nga ma ok nyuol gi pi 
kendo gi Roho, ok nyal donjo e piny ruodh Nyasaye. 
Gi ma Ringruok onyuolo en ringruok, kendo gi ma 
Roho onyuolo en roho. Kik iwuor ni kech awa- 
cho ni, Onego onyuolou nyuol manyien. Yamo 
kudho ku mohero, kendo duonde iwinjo, to ikiya 
ku moae kata ku modhie; e kaka obedo kuom ji 
duto ma Roho onyuolo. 


1 Bang ma nojiwgi kama. 

Johera, uwinjo e Injilini weche maradier mag 
Jakonywa Kristo, ka ng'ato mak onyuol gi Pi kendo 
gi Roho, odak onyal donjo e piny ruodh Nyasaye. 
Kuom wechegi uneno konego ahinya mako Sakra- 
mentni, ka ma wanyalo yudo. Kamano bende, 
kanyo nyim chieng' idho e polo, (kaka wasomo e 
sura machien mar Injili Mariko maler) nochiko 
jopwonjore mage kowacho, Dhiuru e piny duto, 
kendo yaluru Injili ni ji duto. Ng'a moyie kendo 
obatise e ma norese, to ng'a mak oyie e ma bura 
nolo. E manyisowa bende kaka okonyowa ngang’. 
Kendo Petero maler Jaote, ka nokwongo yalo Injili 
wach nochwowo chuny ji mang'eny, ma ne giwacho ne 

gi joote moko niya, Owetewa, wanatim ang'o? to 
nodwoko kendo nowacho nigi niya, Lokuru chunyu, 
kendo obatisou uduto kuom golo richo, eka ununwang’ 
chiwo mar Roho Maler. Ni kech singruok ni kuomu 
kendo kuom nyithindu, kendo kuom ji duto man 
ku mabor. kodi giduto ma Ruoth Nyasachwa nolu- 
ongi. Kendo gi weche moko mang'eny nojiwogi 
kowacho niya, Resreuru kuom tieng'ni mobam. 
Kendo jaoteno owacho ka moro niya, To Batiso 
obende okonyowa, (ok golo chilo mar ringruok, to 
penj mar chuny maber kuom Nyasaye) kuom 
chier mar Yesu Kristo. Kik uriw gi kiawa, to yieuru 
chutho noruak jogi ma ka komor ka giloko chunygi 
adier, kendo ka gibiro ire gi yie; nowe nigi richogt, 
kendo nomigi Roho Maler ; nomigi were mar ngima 
mochwere, kendo nomigi kawo gi keni mar piny 
ruodhe mochwere. 

To wan kwang'eyo kaka Wuonwa me polo ohero 
jogi maber, kaka ne Wuode Yesu Kristo nonyiso ; 
wago ne erokamano kwayie kendo maler, kwawacho, 


Nyasaye manyalo duto kendo mochwere, Wuonwa 
me polo, wago ni erokamano mamuol, ni kech iyie 
luongowa mondo wang'e ng'wononi, kehdo wayie 
kuomi. Imed nwa ng'eyoruokni, kendo ijiw yieni 
kuomwa nyaka chieng’. Imi jogi Roho mari Maler, 
mondo onyuolgi diriyo, to gidoki jo makawo gi keni 
mag ngima mochwere ; kuom Ruodhwa Yesu Kristo, 
mantie kendo moloyo kod in gi Roho Maler, koro 
gi ndalo duto. Amina. 


| Eka Jadwong' nowachi ni jogi mibiro batiso kama : 

Johera, “biro ka kudwaro yudo Batiso maler, 
use winjo kaka oganda ose kwayo, mondo Ruodhwa 
Yesu Kristo oyie ruakou kendo gwedhou, ogonyu 
e richou, kendo omiu piny ruoth me polo, gi ngima 
mochwere. Use winjo bende kaka Ruodhwa Yesu 
Kristo ose singore e Wachne maler mondo omiwa 

mago duto mwase kwayo : to singruokno, en owuon 
nomak kendo notim adier chutho. ` 

To, ka Yesu nosingore kama, um bende onego 
usingore adier, un uwegi, nyim Joneno magi, kendo 
nyim ogandani duto, ka nudagi Satani gi tichne 
duto, nuyie ndalo duto Wach maler mar Nyasaye, 
kendo numak chutho chikne. 


T Eka Jadwong' nopenj jo mibiro mabatiso, ng'ato 
gi ng'ato, kendgi, wechegi maluwo : 
Penjo. 

In idagi Satani gi tichne duto, gi tugo mar oyuma 
gi dwong’ mar piny, gi gombo wechego duto, gi 
gombo mar ringruok, mondo kik iluwogi, kata giteri 
koso ? 

Dwoko. Adaggi duto. 

Penjo. 

Iyie kuom Nyasaye manyalo duto, Jachwech 
polo gi piny ? 

Kendo kuom Yesu Kristo Wuode ma miderma 
Ruodhwa? Ka min noyach kuom Roho Maler; 
Nyako Mariam e ma nonyuole; Noneno masira 
kuom Pontio Pilato; nogure, notho, mnoyike; 
Nolor kuom jo motho, to chieng’ mar adek nochier 
bende; noidho e polo, Mobedo kor bat marach- 
wich mar Nyasaye Wuonwa manyalo duto; to noa 
kuro chieng’ giko piny, mondo ong'ad bura ni jo 
mangima gi jo motho ? 

Kendo iyie kuom Roho Maler; Kanisa maler 
Makatholika; Lalruok mar Jo maler; Weruok 
mar richo; Chier mar ringruok; kendo ngima 
mar higini gi higini bang’ tho? 

Dwoko. Magi duto ayie chutho. 

Penjo. 


Idwaro mondo obatisoi kuom yieni koso ? 
Dwoko. E madwaro. 

Penjo 

Inimaki chutho gi ma Nyasaye odwaro gi chikne, 
kendo niwuothie ndaloni duto mibet mangima ? 

Dwoko. Anatem timo kamano, ka Nyasaye okon- 
ya. 

T Eka Jadwong' nowachi, 

A Nyasaye makecho, imi mondo Adam mahari e 
jogi oyiki kamano, to dhano manyien ochier e tgi. 
Amina. 


Imigi mondo gombo duto mar ringruok otho e tgt, 
kendo weche duto mag. Roho gibet mangima kendo 
odongi e gt. Amina. 


Imigi mondo gibedi gi teko kod nyalo mondo gslo, 
kendo gitam, Satani, piny, gi ringruok. Amina. 


Imi ng'ato gi ng'ato mowal ni ka kuom tekowa gi 
tichwa ni mondo oyudi bende tim mabeyo me polo, 
kendo oyudi gi moyawogo wang’ nyaka chieng’, 
kuom kechni, A Ruoth Nyasaye mwapako, mangima 
kendo moloyo duto, chieng' ma nyaka chieng'. 
Amina. 

A Nyasaye manyalo duto kendo mochwere, Wuodi 
mihero ngang’ Yesu Kristo, nochwero nwa remo gi pi 
moa e ng'ete maber ahinya ; kendo nochiko jop- 
wonjore mage, mondo gidhi pwonjo ogendini duto, 
gibatisgi e Nying Wuoro, gi Wuowi, gi Roho Maler ; 
Wasayoi ni mondo ipar gik ma ogandani okwayo ; 
iwal Pigi kuom luoko richo gi ngero; imi jogi 
kobatisogie kawuono, mondo giyudi ng'wononi mad- 
wong’, gisiko ndalo duto e oganda nyithindi moyie 
miyiero ; kuom Yesu Kristo Ruodhwa. Amina. 


T Eka Jadwong' nomaki luet ng'ato gi ng'ato ma korach- 
wich mibiro batiso, kendo kochunge maber dir kar Pi 
koneno kaber, nopenj Wuone gi Mine mochungo nigi 

Nying ; eka nolute e pi, kata nool pi kuome, 
kowachi, 


N. Abatisi E Nying Wuoro, gi Wuowi, gi Roho 
Maler. Amina. 


T Eka Jadwong' nowachi, 
Waruako ng'atni e oganda kwedh Kristo ;. *kendo 
PPE waket kuome kido mar Msalaba, e 
oo WA Aa manyisowa ka en nyaka a tinende ok 
Msalaba e lela wiye nokuodi hulo yie mar Kristo 
ng ng'ato. . x 
mogur, to okedo gi chir e bwo bendera 
mare, kuom richo, gi piny, gi Satani; kendo osiki 
jalueny maradier gi jatich mar Kristo nyaka chieng’ 
otho. Amina. 


T Eka Jadwong' nowachi, 


Owetewa moher, kwaneno koro, ka jogi ose 
nyuolgi diriyo, kendo ochomgi e Kanisa mar Kristo, 
wago erokamano ni Nyasaye manyalo duto kuom 
were magi; kendo wan duto kaachiel wakwa, 
mondo jogi gitiek ndalogi kaka gichako tinende. 


T Eka giniwachi Lamo mar Ruoth, ka gigoyo chonggi 
piny. 

Wuonwa, ma ni e polo, Nyingi mondo obed Maler. 
Piny ruoth mari obi. Gi midwaro mondo otimore e 
piny kaka e polo. Imiwa tinende chiembwa mar 
tinende. Iwewa e richowa, Kaka wan waweyo jo 
matimo nwa marach. Kik iterwa kar item; to 
ikonywa e richo. Amina. 


Wago ni erokamano mamuol, A Wuonwa me polo, 
ni kech ise yie luongowa mondo wang'e ng'wononi, 
kendo wayie kuomi ; Imed nwa ng'eyoruokni, kendo 
ijiw yieni kuomwa ndalo duto. Imi jogi Roho mari 
Maler ; kose nyuolgi diriyo, kendo ka gise doko jo 
makawo gikeni mar konyruok mochwere, mondo 

gisiki jotichni, kendo giyudi singruokni; kuom 
Ruodhwa Yesu Kristo Wuodi mantie kendo moloyo 
kod in, kaachiel gi Roho Maler, nyaka chieng'. 
Amina. ; 


T Eka, ka ji duto chungo, Jadwong' nojiwgi kama ; 
kowacho mokwongo m Wauone gi Mine machun- 
go migi. 


To kaka jogi gise singore nyimu dagi Satani gi 
tichne duto, yie Nyasaye, kendo tiyo ne ; onego upar, 
kobedo tichu mowinjore mondo umigi paro kwong'- 
ruok, gi. singruok, gi hulruok madwong' ma gtse 
timo koro nyim ogandani, to moloyo nyimu un 
joneno moyier. Kendo onego unyisgi bende kuom timo 
kinda duto mondo gtpwonjore kare Wach maler mar 
Nyasaye ; gidongo kamano kuom ng'wono, kendo 
kuom ng'eyo Ruodhwa Yesu Kristo, kendo gidoki 
jo maluoro Nyasaye, mobedo kare, kendo moritore 
e pinyni ka. 


(T Eka, kowacho ni jogo mose batiso, nomedi wacho,y 


To un to, un mase ruako Kristo kawuono kuom 
Batiso, obedo tichu mowinjore. bende, kuse doko 
nyithind Nyasaye gi chieng', kuom yie Yesu Kristo, 
mondo uwuothi kaka owinjore ni tichu mar Kristo, 
kendo mowinjore ni nyithind chieng; ; kuparo ndalo 
duto ka Batiso odoko nwa tichwa; en, luwo tim 
Jakonywa Kristo, kendo doko machalore kode; to 
kaka notho mochier nwa, e kaka wan ma nobatiswa 
mondo watho kuom richo, wachier kuom wach 
makare ; kwanego pile gombowa mokethore, kendo 
maricho, kwawuotho pile e ber duto kwaluoro 
Nyasaye. 


1 To ng'ato gi ng'ato mose batiso, owinjore mondo 
Askofu ojiwe bang Batisone ka ma kinde nitie ; 
mondo oruake e Lalruok maler. 

T To ka gikelo jo moko ma ne ok obatisi ka ne gin nyi- 
thindo makwar ka pok gidoko mariek ma ginyalo 
dwoko kendgi; orom mondo itim Wach : Batiso 
ratiro mar Nyithindo makwar, kata (kotuwo marach 
chutho) Wach Batiso e ot: kiloko wach (Nyathi) 
ikelo (Rawera kata Ng'ato) kaka owtnjore. 


KATEKISM, TIENDE, 


PWONJ MA NG'ATO GI NG'ATO OPWONJORE, KA 
POK OTERE MONODO ASKOFU OJIWE. 


Penjo. 

Nyingi ng'a ? 

Dwoko. Nyinga. 

Penjo. Ng'a ma nochaki Nying’ni ? 

Dwoko. Wuone gi Mine ma nochungo na chieng’ 
Batisona; ka ma nadokoie ng'at Kristo, nyathi 
Nyasaye, gi jacham gi keni mar piny ruodh polo. 

Pengo. Wuone gi Miye ma nochungo ni notimo ni 
ang'o chieng’no ? 

Dwoko. Ne gisingore kendo ne gikwong'ore weche 
adek e nyinga. Mokwongo, mondo adagi Satani gi 
tichne duto, gi dwong' goyuma me pinyni marach, 
kodi gombo maricho duto mag ringruok. Mar ariyo, 
mondo ayie Weche duto mar Yie mar Kristo. Mar 
adek, mondo amak gi maler ma Nyasaye odwaro, 
gi chikne, kendo aluwie ndalo duto mabetgo e piny 
ka. 

Penjo. Ok ipar kaka onego iyie, kendo itim, kaka 
ne gisingore ni ? 

Dwoko. Ee adieri; kendo kuom teko Nyasaye e 
kaka natim. Kendo agoyo erokamano gi chunya ni 
Wuonwa me polo, ni kech noluonga e kar kony- 
ruokni, kuom Yesu Kristo, Jakonywa. Kendo 
akwayo Nyasaye mondo omia ng'wonone, asikie 
nyaka chieng' atho. 


Jabenj. 
Hul weche mar Ayie. 

Dwoko. 

Ayie kuom Nyasaye Wuonwa manyalo duto, Jach- 

ech polo kodi piny : , 
i AA fom. Tai Kristo Wuode ma miderma 
Ruodhwa, ka min noyach gi Roho Maler, Nyako 
Mariam e ma nonyuole, Noneno masira kuom Pontio 
Pilato, Nogure, notho, noyike, - Nolor kuom jo 
motho ; to chieng’ mar adek nochier to noa kuom 
jo motho, Noidho e polo, Mobedo kor bat marachwich 
mar Nyasaye Wuonwa manyalo duto ; Chieng’ noa 
kuro to nobi mondo ong'ad bura ni jo mangima kodi 
jo motho. l 
; Ayie kuom Roho Maler; Kanisa maler Maka- 
tholika ; Lalruok mar Jo maler ; Weruok mar richo ; 
Chier mar ringruok; Kendo Ngima mar higini gi 
higini. Amina. , , MPA ia 
- Penjo. Kuom wechegi mar Ayie ere g1 mipwonjori 

loyo ? l 

woko. Mokwongo, apwonjora mondo ayie kuom 
Nyasaye Wuoro, ma nochweya, gi piny duto. 

Mar ariyo, mondo ayie kuom Nyasaye Wuowi, ma 
nowara, kod ji duto. : 

Mar adek, mondo ayie kuom Nyasaye Roho Maler, 
mopuodha, kodi jo moyier duto mag Nyasaye. 


Penjo. 


Iwacho, ka Wuone gi Mine ma nochungo ni ne 
gisingore ni mondo imak Chik Nyasaye. Hulnae 
gin adi ? 

Dwoko. Gin apar. 

Penjo. Ekegi? 

Dwoko. 

Mago ma Nyasaye nowacho e Sura piero arıyo mar 
Kitap A, kowacho, An Jehova Nyasachi, ma nogoli 
e piny Misri, e od twech. , 

1. “Kik ibedi gi nyiseche moko nyima. 

2. Kik itim ni maket gi gi moro, kata machalo 


KATEKISM 227 


gi gi moro e polo malo, kata e piny mwalo, kata 
e pi e tiende piny. Kik igo nigi chongi piny, kik 
ilamgi: ni kech An Jehova Nyasachi, an Nyasaye 
ma janyiego, machulo kwor richo mar kweregi kuom 
nyikwagi, mar tieng’ mar adek kendo mar ang'wen, 
kuom jo masin koda; to akechogi gana gi gana 
jo mahera, kodi jo mamako chikna. 

3. Kik iluongi Nying Jehova Nyasachi kayiem 
nono; ni kech Jehova ok anowe keto bura ni ng'ato 
maluongo nyinge kayiem nono. 

4. Par mondo iwal chieng’ Sabato. Ndalo 
auchiel iti tich duto monego iti; to chieng' mar 
abiriyo ni Sabato mar Jehova Nyasachi. Chieng’ nogo 
kik iti tich duto; kata in kendi, kata nyathini 
mawuowi, kata nyari kata msumbani, kata. japiti, 
kata dhogi, kata wendo ma ni e dalani. Ni kech 
ndalo auchiel Nyasaye nochweyo polo gi piny gi 
nam kodi gik moko duto mantie, noyueyo chieng’ 
mar abiryo; e momiyo Jehova nogwedho chieng’ 
mar abiriyo, kendo owalogo. 

5. Mi wuoru gi meru dwong’; ndaloni mondo 
odok mang'eny e piny ma Jehova Nyasachi omiyi. 

6. Kik inegi. 

7. Kik iteriri. ù 

8. Kik ikwal. 

9. Kik ihangi owadu. 

10. Kik igombi od owadu, kik igombi chi owadu, 
kata misumbane, kata nyare, kata ruadhe, kata 
kanje, kata gige duto. 


Penjo. 

Ere gi mipwonjori moloyo kuom chikni ? 

Dwoko. Apwonjora weche ariyo: gi mowinjore 
atim ni Nyasaye, kendo gi mowinjore atim nowadwa. 

Penjo. Ere gi mowinjore itim ni Nyasaye ? 

Dwoko. Gi mowinjore atim ni Nyasaye e ma, 
mondo ayie kuome, aluore, kendo ahere gi chunya 
duto, gi parona duto, gi iya duto, kendo gi tekona 

duto; mondo alame, ago ne erokamano, agene 
chutho, asaye, kendo aluor Nyinge maler kodi 
Wachne, kendo ati ne adier ndalo duto mabetgo e 
piny ka. l m 

Penjo. Ere gi mowinjore itim nowadu ? 

Dwoko. Gi mowinjore atim nowadwa e ma, mondo 
ahere kaka aherora kenda, kendo ati ni ji duto, kaka 
adwaro ni mondo giti na: Mondo aher, apak, kendo 
akony wuora kodi mama : Aluor kendo awinj Ruoth, 
kodi ji duto mayudo teko kuome : Mondo awinji 
maber jo moloya duto, gi jopwonjna gi jokwadh 
chunya, gi jodonga: Abedi  mamuol ni ji duto 
moloya gi dwong’ kendo aluorgi. Kik ahim ng'ato g1 
wach kata gi tim: Abedi ng'at maradier kendo mogik 
kare gi timna duto : Kik agut kodi ng'ato e chunya, 
kik achae: Ariti lueta kik odok mabith kata makwalo, 
kodi lewa bende kik awach maricho, kik ariambi, 
kik athuo: Ariti ringira kik ohinga, kik amer, kik 
aterora: Kik agombi kata dwar gi jo moko; to 
apwonjora kendo atiyo adier mondo ayudi maga, 
kendo atim gi mowinjore e karno, ka ma olong o ni 
Nyasaye mondo oketaie. 


Japenj. 

Nyathina maber, ng'e wachni, ka in kendi odak 
inyal timo magi, kata luwo Chik Nyasaye, kendo 
tiyo ne, mak ibet gi ng'wonone chutho; e monego 
ipwonjiri mondo ikwaye ngang’ ndalo duto. To ber 
awinji, kata inyal hulo Lamo mar Ruoth. 


Dwoko. 


Wuonwa, ma ni e polo, Nyingi mondo obed Maler. 
Piny ruoth mari obi. Gi midwaro mondo otimore, e 
piny kaka e polo. Imiwa tinende chiembwa mar 
tinende. Iwewa e richowa, Kaka wan waweyo Jo 
matimo nwa marach. Kik iterwa kar tem; to 


ikonywa e richo. Amina. 
Penjo. E Lamoni ere gi midwaro kuom Nyasaye ? 

Dwoko. Adwaro kuom Ruoth Nyasaye, Wuonwa 
ma ni e polo, Jachiw gik moko duto mabeyo, mondo 
omia ng'wonone, kod ji duto; mondo walame, wati 
ne, kendo wawinje kaka owinjore. Kendo ak- 
wayo Nyasaye mondo oor nwa duto ma chunywa 
chando, kata ringirewa; mondo okechwa, owe nwa 
richowa ; mondo olong’o ne kuwowa kendo ritowa e 
masiche duto, maketho chunywa kata ringirewa, 
kendo oritwa e kethruok gï richo duto, e wasigu mar 
chunywa, gi tho ma nyaka chieng'. To ma bende 
agene mondo otim kuom ng'wonone gi berne, kuom 
Ruodhwa Yesu Kristo. E momiyo awacho, Amina, 
tiende, Obed kamano. 


Penjo. 


Sakrament adi ma ne Kristo oketo e Kanisa mare ? 

Dwoko. Ariyo kende, mowinjore kuom konyruok, 
en Batiso, gi Sawo mar Ruoth. 

Penjo. Tiend wachni Sakrament en ango ? 

Dwoko. Tiende ranyis mar oko, kendo mineno 
mar ng'wono mar iye mar chuny momiwa, ma 
ne Kristo owuon oketo, kendo gin gik mwayudie 
gino, kendo en singruok mondo wang'e chutho. 

Penjo. Nitie keche adi mar Sakrament ? 

Dwoko. Ariyo; ranyis mar oko mineno, kodi 
ng'wono ma iye mar chuny. 

Penjo. Ere ranyis mar oko mineno kata kido 
kuom Batiso ? 

Dwoko. Pi; mibatisogo ng'ato E Nying Wuoro, 
gi Wuowi, gi Roho Maler. 

Penjo. Ere ng'wono ma iye mar chuny ? 

Dwoko. En tho kuom richo, kendo nyuol manyien 
kuom wach makare: ni kech kuom nyuol non- 
yuolowa e richo, mwabet nyithind mirima, to kuom 
wachno wadoko nyithind ng'wono. 

Penjo. Gi midwaro kuom jo mibiro batiso en 
ango ? 

Dwoko. Lokruok, e momiyo giweyo richo ; kendo 

Yie, e momiyo giyie chutho gik ma Nyasaye nosin- 
gore nigi e Sakramentno. l 

Penjo. To ibatiso nyithindo mayom nang o, 
ka ok ginyal timo wechego, ka pod giyom ? 

Dwoko. Ni kech gisingore weche ariyogo kuom 
Jo machungo nigi; to singruokno, gin giwegi onego 
gimaki, ka gise dongo. 

Penjo. Sakrament mar Sawo mar Ruoth noketo 
ni kech ang'o ? l , 

Dwoko. Mondo wapar ndalo duto misango mar 
tho Kristo, kodi gik mabeyo mwanwang'ole. 

. Penjo. Ere ker mar oko kata ranyis e Sawo mar 
Ruoth ? , 

Dwoko. Mkate gi Divai, ma ne Ruoth ochiko 
mondo wayudi. , , 

Penjo. Ere ker mar iye, kata tiend wachni ? 

Dwoko. Ringire gi Remb Kristo, ma jo moy1e kawo 
kendo oyudo chutho gadier e Sawo mar Ruoth. 

Penjo. Ere gik mabeyo mwayudoie? 

Dwoko. Ringire gi Remb Kristo e mosiro kendo 
madwogo chunywa, kaka ringirewa. yudo teko kuom 
Mkate gi Divai. , i 

Penjo. Ere gi midwaro kuom jo mobiro ka Sawo 
mar Ruoth ? ji 

Dwoko. Mondo gilim chunygi, kata gise lokore 
adier e richogi machon, ka giyiero chutho luwo tim 
manyien; ka giyie chutho ng'wono mar Nyasaye 
kuom Kristo, ka giparo thone ka gigoyo erokamano ; 
kendo ka gihero ji duto. 


q Jadwong mar Gweng' ka Gweng' nopwonj kendo 
nopenji vatiro e Kanisa N, 'yithind gweng'ne ma g10ro 
ne, kaka oneno morom, weche moko mar Katekism, 
bang’ Somo Mar ariyo e Lamo mar Odhiambo. 


WACH JIP, 


KATA YIEYO LUEDO KUOM JOGO MA NOBATISI 
KENDO MOSE DOKO MARIEK, 


TE ndalo ma noketo, jogo duto mibiro jiwo, kochun- 
gogi, kendo kochanogi karegi, nyim Askofu; en 
(kata Jadwong moro moketo) nosom Wachni motelo 
kama. 


 Kuom loso wach Jip mondo okony moloyo jo 
mabiro nwang'o, Kanisa noneno kaber mondo 
ochiki, Ni nyaka a tinende kik ng'ato nwang’ luedo, 
mak onyal hulo Ayie, Lamo mar Ruoth, gi Chik 
Apar; kendo manyalo dwoko bende weche moko 
mipenjo ma ni e Katekism matin : e chik mowinjore 
chutho mondo imaki; ma nyithindo, kose doko 
mariek koro, kendo ka gise pwonjore gi ma Wuone 
gi Mine ma nosingore nigi chieng’ Batisogi, mondo 
gin giwegi, gi dhoggi ka giyie, gihul ratiro nyim 
Kanisa, kaka giyie kendo gijiwo mago; kendogisingore 
bende, kuom ng'wono mar Nyasaye ka ginetem 
mondo gimak adier ndalo duto wechego, ma gin giwegi 
gihulo, ka giyie. 


1 Eka Askofu nowachi, 


Un ma ka, e nyim Nyasaye, kendo e nyim ogandani, 
uyie kendo singruok gi kwong'ruok madwong' ma 
notimo e nyingu chieng' Batisou; kuyie chutho 
kendo kujiwogi uwegi, kuhulo ka un uwegi onego 
uyie, kendo utim, wechego duto, ma Wuone gi Mine 
ma nochungo nu chieng’no noyie karu koso ? 


$ Gi duto nodwoki malongo, 
Ayie. 

Askofu. 


Konyruokwa ni e Nying Ruoth ; 

Dwoko. Ma nochweyo polo gi piny. 
Askofu. Wadend Nying Ruoth ; 

Dwoko. Nyaka a tinende, nyaka chieng’. 
Askofu. Ruodhwa, winji lamowa. È 
Dwoko. Kendo yie yuakwa ochop ni. 


Askofu. Walam. 


Nyasaye manyalo duto kendo mochwere, in ise 
yie mondo inyuol diriyo jotichnigi gi Pi kendo gi 
Roho Maler, kendo ise miyogi weruok mar richogi 
duto ; A Ruoth, wasayoi, ikonygi gi Roho Maler ma 
Jakony, kendo imed nigi pile were mang'eny mar 
ng'wononi ; chuny mar rieko kendo mar winjo wach ; 
chuny mar paro wach gi teko mar chuny ; chuny mar 
ng'eyo gi tim dembruok maradier; A Ruoth, kendo 
ipong'gi gi chuny maluori maler, tinende kendo ndalo 
duto. Amina. 


1 Eka giduto karegi ka gigoyo chonggi piny nyim 
Askofu, noket luete e wi ng'ato gi ng'ato kende, 
kowacho, 


- A Ruoth, riti Nyathinini (kata Jatichni) gi ng'won- 
oni me polo, mondo obed ng'ati nyaka chieng’ ; 
kendo pile odongi momedore kuom Roho mari Maler, 
nyaka ochopi e piny ruodhi mochwere. Amina. 
| Eka Askofu nowachi, 
Ruoth obedi kodu. 
Dwoko. Kendo gi chunyi. 
11 Kendo (giduto ka gigoyo chonggi piny) Askofu 
nomedi, 
Walam. 


Wuonwa, ma ni e polo, Nyingi mondo obed Maler. 
Piny ruoth mari obi. Gi midwaro mondo otimore, e 

piny kaka e polo. Imiwa tienende chiembwa mar 
tinende. Iwewa e richowa, Kaka wan waweyo jo 
matimo nwa marach. Kik iterwa kar item; to 
ikonywa e richo. Amina. 


Kendo Lamoni. 


Nyasaye manyalo duto kendo mochwere, in mimi- 
yowa hero kendo timo gigo mabeyo kendo malong’o 
ni Ruoth Nyasaye; Wasayoi mamuol ni jotichgi, 
ma wan koro wase keto luedo kuomgi (kwaluwo 
tim Jooteni maler), mondo inyisgi chutho (gi kidoni) 
hapi gi ng'wononi. A Wuonwa, wasayoi mondo 
lueti iwuon oritgi ndalo duto; mondo Roho mari 
Maler obed kodgi nyaka chieng'; kendo itel nigi 
kamano kuom ng'eyo kendo imako Wachni, mondo 
mos ginwang’ ngima mochwere; kuom Ruodhwa 
Yesu Kristo, mangima kendo moloyo kod in gi Roho 
Maler, Nyasaye achiel ndalo duto, nyaka chieng’. 
Amina. 


A Ruodhwa manyalo duto, Nyasaye mochwere, 
wasayoi mondo iyie chiko, puodho, kendo kwayo 
chunywa gi ringirewa bende, e yore mag buchi, kendo 
e tich mag chikni; to mondo iritwa e tingirewa gi 
chunywa gi tekoni madwong’ ngang’ kawuono kendo 
ndalo duto; kuom Ruodhwa gi Jakonywa Yesu 
Kristo. Amina. 


| Eka Askofu nogwedhgi, kowacho kama, 


Hap Nyasaye manyalo duto, Wuoro, Wuowi, gi 
Roho Maler, obed kuomu, kendo osiki kodu nyaka 
chieng’. Amina. 


T To ok noyie ng'ato donjo ka Lalruok maler, ka pok 
oyuda luedo, kata oyikore kendo odwaro mondo oyud 
luedo. i 

$ Mokwongo jogo duto mabiro kendo onego ohul 
Nyingegi e Kanisa Sabato adek yore, kar Lamo mar 
Okiny, kata Lamo mar Odhiambo, (ka Lamo mar 
Okiny onge), gi kanyo bang Somo mar ariyo; 
Jadwong kowacho kamano. 


Ahul wach Kend mar N. (gweng’) gi N: (gweng’). 
Ka ng'ato ong'eyo wach, kata gi mamonogi kare, 
kaka jariyogi ok nyal riwgi e Kend maler, mondo 
ohul. Ma e penj mokwongo (mar ariyo, kata mar adek). 


| Kendo ka jogo mabiro kendo dake gwenge mopogore, 
onego ohul wach Kend gwenge arıyo ; kendo Jad- 

. wong e gweng’ achiel ok anoriwgi ka ok oyudo barup 
wach Kend mohulore didek kuom Jadwong gwing 
machielono. 


T To chieng' gi saa moketo mar wach Kend, jo makendo 
ginidonji e dier Kanisa gi ostepegi gowetegi : to, 
ka gichungo kanyo, Wuowi korachwich gi Nyako 
koracham Jadwong' nowachi, 


Johera, wachokore ka e nyim Nyasaye, e nyim 
ogandani, mondo wariw maler ka achiel Wuowini 
gi Nyani; ma e wach maber ma Nyasaye noketo ka 
ne dhano onge richo, manyisowa gi ngero riworuok 
mar Kristo gi Kanisa mare; ma Kristo noyie maler 
ka notiyo hono e dala Kana mar Galili; ma Paulo 
Maler nopako kowinjore ni ji duto: e momiyo kik 
ng'ato tim ka pok opar; kotimo goyuma, kata 
kodwanyo wach kata kotimo gombo mar ringruok, 
kaka gik makiya : to otim maler, gi rieko, kodimbore, 
koritore, koluoro Nyasaye: koparo maber gi ma 
nomiyo nochiko Kend. 

Mokwongo, Noketo mar nyuolo nyithindo, mondo 

ipidhgi kuom luoro gi pwonjruok mar Ruoth, mondo 
ipak Nyinge maler. 

Mar ariyo, Noketo mar geng'o richo kendo weyo 
terruok ; mondo jogo mak nyal ritore gikendi mi 
gibedi jo maler mar ringruok mar Kristo. 

Mar adek, Noketo mondo gidak kaachiel, gikonyre, 
kendo gihore, kata e masira, kata e ndalo mar mor. 
E wach maler makelo jariyogi mondo iriwgi gi ka. 
To ka ng'ato nitie manyalo nyisowa wach mogik 
mamono giriwore kuom chik, onego owachi koro ka, 
koso oling’ ndalo duto. 


q Bende nowachi m jo makendo, 


Adwaro kendo achiko un jariyo, kaka nudwoki 
wach e ndalo madwong’ mar bura, ka weche maling’- 
ling’ mag chuny ji duto nofwenyre, ka ng'atu ong'eyo 
wach moro, mamono uriwore kare mar Kend, mondo 
ohul gi ka. Ni kech yieuru chutho, kata jo moko 
riwore gi ngero ma wach Nyasaye ok oyie, ok giriwore 
kuom Nyasaye ; to Kendgi ok ogik kare. 


| Chieng Kend, ka ng'ato owacho kendo ohulo gi moro 
mamonogi, kaka ok nyal viwogi kuom Kend, kuom 
chik Nyasaye, kata chik me piny ruodhmni ; kendo 
oyie kwong'ore, kod jowar moko kode, gi jokend ; 
kata oket gir singruok ma dirom chutho gi nengo ma 
jokend oloso mondo iporgo wach modonjomgigo ` 
eka wach Kend onego iwe ; nyaka oyale bura kadier. 
| Ka onge wach mamonogi, eka Jadwong' nowachi ni 
l Wuowt, ' 

N. Iyie bedo gi Nyani odok chiegi mikendo, idak 
kode kaachiel kuom chik Nyasaye e wach Kend 
maler ? Nihere, nikonye, nimie dwong’, nirite kotuwo 
kata kongima; kiweyo jo moko duto, nibed kode 
kende, nyaka chieng’ un jariyo ungima ? l 
i € Wuowi nodwoki, 

Ayie. 

1 Eka Jadwong nowachi ni dhako, 


N. Iyie bedo gi wuowini odok chuori, idak 
kode kaachiel kuom chik Nyasaye e wach Kend 
maler ? Niwinje, nitine, nihere, nimie dwong’, 
nirite kotuwo kata kongima ; kiweyo jo moko duto, 
nibed kode kende nyaka chieng’ un jariyo ungima ? 


1 Nyako nodwoki, 
Ayie. 
T Eka Jadwong' nowachi, 
Nga momiyo wuowini nyani mondo okende ? 


T Eka gimkwong're kama, 


Jadwong', ka wuon kata osiep omiye Nyako, eka nomi 
Wuowi mako luet Nyako marachich gi luete marachich 
koluwo bange kama, 


An N. akawo in N. mondo ibed chiega makendo, 
mabetgo kendo mamako nyaka a tinende kuom ber 
kata rach, kuom pith kata dhier, kuom tuwo kata 
ngima, kaheri, kariti nyaka chieng’ tho opogowa, 
p wach maler mar Nyasaye ; kendo akwong'ora 

odi. 


T Eka ginigony lmetgi ; to Nyako komako lmet Wuowi 
marachwich gi luete marachwich, nowachi bang 
Jadwong kamano, l 


An N. akawo in N. mondo ibed chuora makenda, 
mamako nyaka a tinende, kuom ber kata rach, kuom 
pith kata dhier, kuom tuwo kata ngima, kaheri 
kariti, kawinji, nyaka chieng’ tho opogowa, kuom 
wach maler mar Nyasaye ; kendo akwong'ora kodi. 


T Eka ginigony luetgi kendo ; to Wuowi nomi Nyako 
Tere, koketo e kitabu, kaachiel gi gi mochiwo ni 
Jadwong' gi Jakonye. To Jadwong' kokawo tere, 
nom Wuowi mondo oruake e lith luet Nyako 


LAMO MAR KEND 237 


marang'wen e luete maracham. Kendo komako tere, 
ka Jadwong' onyise, nowachi, 
Gi Tereni akendi, gi ringira amiyi dwong’, giga duto 
me piny amiyi: E Nying Wuoro, gi Wuowi, gi Roho 
Maler. Amina. 


€$ Eka Wuowi koweyo Tere e lith luet Nyako maracham, 
ginigo chonggi piny ; kendo Jadwong' nowachi, 


Walam. 


A Nyasaye mochwere, Jachwech kendo Jarit ji 
duto, Jachiwo hawi duto mar chuny, Wuon ngima 
ma nyaka chieng’ ; Ior hapi kuom jotichnigi wuowini 
gi nyani mwagwedho e Nyingi; to, kaka Isaka gi 
Rebeka nobedo kaachiel mang'won, kamano mondo 
jogi gitim adier kendo gimak singruok gi kwong'ruok 
ma gise timo giwegi, (Tereni imiyo kendo ikawo odok 
ranyis kodi gir singruok,) to gibedo ka giherore 
chutho ka chunygi okuwe, kendo gimak chikni ndalo 
duto ; kuom Yesu Kristo Ruodhwa. Amina. 

9 Eka Jadwong noriw luetigi marachwich kowacho, 

Jogo ma Nyasaye ose riwo kaachiel kik ng'ato 
poggi. aai 

9 Eka Jadwong', nowacho m ji. 

Ni kech kaka N. gi N. gise yie kend maler, kendo 
gise nyiso e nyim Nyasaye kod ogandani, kendo 
gise singore kendgi, kendo gise nyiso kamano ni kech 
gimiyo kendo gikawo Tere, kendo gimako luedo ; 
Awacho ka Wuowi en Chuore to nyako en Chiege 
kaachiel, E Nying Wuoro, gi Wuowi, gi Roho Maler. 
Amina. 

9| Jadwong nomed hawim kama. 

Nyasaye Wuoro, Nyasaye Wuowi, Nyasaye Roho 
Maler, ogwedhu, okonyu, oritu ; Ruoth ong'wono nu 
gi hape kokechu ; kendo opong'u gi hape gi ng'wonone 
kamano, mondo bedi kaachiel e pinyni kamano, uyudi 
ngima mochwere e polo. Amina. 

T Eka Jadwong' gi Jokony, ka gidhiyo ka Mesa mar 
Ruoth, giniwachi kata gintwer Zaburimi maluwo. 


Beati Omnes. Zaburi 128. 


Ng'ato ka ng'ato moluoro Jehova en jahawi: 
mawuotho e yorene. 

Ni kech nicham tich lueti : nimor, kendo nobed ni 
maber. 

Chiegi nobet ka mzabibu monyak : e odi tielo. 

Nyithindi kaka zeituni : moluworo mesani. 

Neuru, nogwedh ng'ato kamano : moluoro Jehova. 

Jehova nogwedhi gi e Sayun : kendo nine ber mar 
Yerusalem ndalo duto mingima. 

Ee, nine nyithind nyithindi : kuwe obedo kuom 
Israel. E 

Dwong’ odok ni Wuoro, ni Wuowi : kendo ni Roho 
Maler ; 

Kaka nobet mokwongo, obet koro ka, kendo och- 
were : chieng' ma nyaka chieng'. Amina. 


1 Kata Zaburimi. 
Deus Misereatur. Zaburi 67. 


Nyasaye okechwa, ogwedhwa : kendo onyisowa 
ler mar wang'e, okechwa. 

Mondo yori ng'ere e piny : konyruok ni kuom 
ogendini duto. 

Mondo ji opaki, A Nyasaye : ee, mondo, ji duto 
opaki. . 

Mondo ogendini oil kendo ower mamor : ni kech 
ning’ad ni ji bura kare, kendo nilo ogendini e piny. 

Mondo ji opaki, A Nyasaye : mondo ji duto opaki. 

To piny ose nyak : kendo Nyasaye kata Nyaschwa 
wawegi, nomiwa hape. 

Nyasaye nogwedhwa :- kendo tunge piny duto 
noluore. 

Dwong’ odok ni Wuoro, ni Wuowi : kendo ni Roho 
Maler ; ; 

“Kaka nobet mokwongo, obet koro ka, kendo och- 
were : chieng’ ma nyaka chieng’. Amina. 


q Ka Zaburi orumo, to Wuowi kodi Nyako ka gigoyo 
chonggi piny nyim Mesa mar Ruoth, Jadwong' 
kochungo but Mesa konenogi, nowachi, 


Ruoth, ikechwa, 
Dwoko. Kristo, ikechwa, 
Jadwong'. Ruoth, ikechwa. 


Wuonwa, ma ni e polo, Nyingi mondo obedi Maler. 
Piny Ruoth mari obi. Gi midwaro mondo otimore, e 
piny kaka e polo. Imiwa tinende chiembwa mar 
tinende. Iwewa e richowa, kaka waweyo jo matimo 
nwa marach. Kik iterwa kar tem; to ikonywa e. 
richo. Amina. 


Jadwong'. A Ruoth kony jotichni, wuowi gi 
nyako. 

Dwoko. Magenoi. 

Jadwong'. A Ruoth, or nigi teko moa e kar lerni. 

Dwoko. Iritigi ndalo duto. 

Jadwong'. Ibed nigi ohinga matek. 

Dwoko. Kuom wang’ wasikgi. 

Jadwong’. A Ruoth winji lamowa. 

Dwong'. To yuakwa ochop ni. 


Jadwong'. 


A Nyasach Ibrahim, Nyasach Isaka, Nyasach 
Yakobo, gwedh jotichnigi, kendo ikom kodhi mar 
ngima ma nyaka chieng'e chunygi ; mondo wach ma 
gipwonjorego maber kuom Wachni maler gitim 
kamano adier. A Ruoth e polo ikechgi, igwedhgi. 
Kendo kaka nioro hapi ni Ibrahim gi Sara mohoyogi 
ahinya, kamano iyie oro hapi ni jotichnigi; ka 
giwinjo gi midwaro, kendo kiritogi mang'won ndalo 
duto, mondo gibedi kuom herani, nyaka chieng’ githo ; 
kuom Yesu Kristo Ruodhwa. Amina. 

| Lamoni maluwo niwe, ka Dhako oti kendo ok onyuol. 


A Ruoth makecho, Wuonwa me polo, in e mimiyo 
ji nyuol kuom ng'wononi; Wasayoi, kuom konyo 
gi hapi jariyogi, mondo ginyuol nyithindo, kendo 
gidak kaachiel ndalo momedore kuom hera maler 
gadiera, to gipidh nyithindgi kuom wach Kristo 
gi dembruok, kopaki komiyi dwong’; kuom Yesu 
Kristo Ruodhwa. Amina. 


A Nyasaye kuom tekoni madwong’ nichweyo gik 
moko duto ka podi gi moro onge ; to kise chweyo gik 
moko duto karegi, nichiko mondo dhako ochakre 
kuom dichuo, ma nichweyo kuom kiti machalo kodi 
iwuon ; kendo kiriwogi kaachiel, nipwonjo ni ok ogik 
kare ndalo duto pogo jogo miriwo kaachiel kuom 
Kend: A Nyasaye, mowalo wach Kend obet ranyis 
maber ahinya, monyiso kendo odoko kend mar chuny 
gi riworuok mar Kristo gi Kanisa mare ; Ikech jotich- 
nigi, mondo wuowi ni oher chiege kuom Wachni, 
(kaka Kristo nohero chiege Kanisa, ma nochiwore ne 
kohero kendo korito ka ringire owuon,) to nyani 
bende oher kendo omor, obed adier kendo owinjo 
chuore; moluwo mon mabeyo maluoro Nyasaye, 
komuol, koritore, kokuwe. A Ruoth, gwedhgi jariyo, 
kendo imigi donjo e piny Ruodhi mochwere ; kuom 
Yesu Kristo Ruodhwa. Amina. 


1 Eka Jadwong' nowachi, 


Nyasaye manyalo duto, ma nokwongo chweyo 
kwerewa motelo, Adam gi Kawa, kendo niwalogi to 
niriwogi kaachiel; Med mwandu mar ng'wonone, wal 
kendo gwedhu mondo ulong'o ne gi ringruok koda 
chuny, kendo udak kaachiel kuom hera maler, nyaka 
chieng' utho. Amina. 


9 To bang'e, ka Jadwong' ok oyalo nigi konyiso gi 
mowinjo Dichuo gi Chiege gitim, nosom kama. 
Un duto mose riwore, kata mabiro timo wach maler 

mar Kend, winjuru gi ma Ndiko maler owacho kuom 
gi mowiùjore ni chuo timo ni mondgi, kendo mon 
timo ni chuogi. 


Paulo maler, e Warakane mokowo ni Joefeso, e 
sura abich, nochiko chuo duto mose kendo niya, 
Chuo heruru mondu, kaka Kristo bende nohero 
Kanisa, ma nochiwore ne, mondo owale, ose luoke 
gi luok mar pi, kuom wach; mondo omire owuon 
Kanisa mipako, maonge mbala, mak jowore kata gi 
moro ma ka magi: to mondo obed maler maonge 
mbala. E kaka chuo onego giher mondgi giwegi 
kaka ringiregi giwegi. Nga mahero chiege owuon 
oherore owuon: ni kech nyaka nene onge dichuo 
masin gi ringire owuon, to okunge kendo orite, kaka 
Kristo gi Kanisa : ni kech wan fwond ringire. Ni kech 
wachni dichuo nowe wuon mare gi min, mi nodak 
gi chiege: to gin jariyo nodogi ringruok achiel. 
Wachni ma iye dwong’; to awacho kuom Kristo 
kendo kuom Kanisa. To ubende ng'ato gi ng'ato, 
mondo oher chiege owuon, kaka en owuon. 


Kamano Paulo Maler, kondiko ni Jokolosai, owacho 
kama ni chuo duto mose kendo niya; Chuo, heruru 
mondu, kendo kik ukech kodgi. i 


Winjuru bende ma Petero Maler, Jaote Kristo, en 
bende owuon en ng'at mokendo, nowacho ni jogo 
mokendo ; Un chuo beduru kuom ng'eyo; kumiyo 
dhako dwong’ kaka kuom agulu manyap moloyo, 
kendo kubedo jochan mwandu mar ng'wono mar 
ngima, mondo kwayou kik geng'ore. 


Paulo Maler, e Waraka ma nokowo ni Joefeso, 
opwonjou kamano; Mon, winjuru chuou uwegi 
kaka kuom Ruoth. Ni kech dichuo en wi dhako, 
kaka Kristo en e wi Kanisa, en owuon jakony mar 
ringruok. To kaka Kanisa owinjo Kristo, kamano 
mon bende kuom chuogi e weche duto. Kendo 
owacho mondo dhako omi chuore dwong’. 


Q 

Kendo Warakane ma nokowo ni Jokolosai, Paulo 
maler opwonjou wach machiekni; Mon, winjuru 
chuou uwegi, kaka owinjore kuom Ruoth. 

Petero Maler bende opwonjou maber, kowacho 
kama; Un mon, winjuru chuou uwegi; to kata jo 
moko ok oyie Wach, ka Wachno onge mondo oresgi 
kuom tim mag mon ; ka gineno timu maler kuluor. 
To bidhruok margi kik obed bidhruok ma oko mar 
kado yie wich, kendo ruako dhahabu, kata ruako 
nengini; to mondo obedi dhano mokan mar chuny, 
mak nyal kethore mar chuny mamuol kendo mokuwe, 
ma nengone dwong’ nyim Nyasaye. Ni kech kamano 
chon mon maler bende, ma nogeno Nyasaye, ne gibid- 
hore, ka giwinjo chuogi giwegi; kaka Sara nowinjo 
Ibrahim, koluonge ruoth; un e nyige ka pod utiyo 
maber, mak uluor gi buok moro. 


€q Owinjore ka ji mose kendo giyudi Lalruok Maler gi 
- kanyo kar kendgi kata ka ma giyudo kinde mokwongo 
bang Kend. 


WACH YIKO JO MOTHO. 


T Onego ine ka, ka Wachni ok itim ni jogo motho mak 
obatisgi, kata ni Jogo mogol oa e Kanisa, kata ni 
jogo monegore giwegi. 


1 Jodongo gi Jokony ginirom ni Ngat motho e dho 
ranga Kanisa, kendo ginitel ne ka gidonjo e Kanisa, 
“kata ka gidhiyo ka liel, eka gimwachi, kata giniwer, 


An e chier kendo an e ngima, Ruoth owacho : ng'a 
moyie kuoma, kata otho, to nodoki mangima, kendo 
ngat mangima koyie kuoma ok anotho nyaka 
chieng'. (Yohana M. 11. 25, 26.) 


Ang'eyo ka Jawara ongima, kendo nochung’ e 
piny chieng' giko. To ka nose ketho denda, to ka ringira 
onge nane Nyasaye; ma an awuon nane, kendo 
wang'a none, to ok ng'a machielo, (Ayub 19. 25, 
26, 27.) 


XN 


Ne ok wakelo gi moro e pinyni, to ok wanyal 
tero gi moro oko bende. Ruoth nochiwo, kendo Ruoth 
nokawo ; wadendo Nying Ruoth. (xr Tim. 6.7. Ayub 
T. 21.) 


T Ka gise donjo e Kanisa, eka nosom Zaburi achiel 
kata ariyo maluwo. 


Dixi, custodiam. Zaburi 39. 


Nawacho ni, Narit timna : mondo kik atim marach 
gi lewa. > 

Narit dhoga gi del : ka pod jo maricho ni e nyima. 

Namiyo dhoga, naling’ aling'a kata gi maber : 
to masicha nojiwore. 

Chunya nowang' e iya, kendo kaparo mach nomoko : 
eka nawacho gi lewa. 

Jehova, mia ng'’eyo-kar gikona, kodi kar ndalona : 
mondo ang'e kaka aonge teko. 

Ne, niketo ndalona kaka iporo luedo : kendo hika 
ok ochal gi moro nyimi; adier ng'ato gi ng'ato kata 
ongima ahinya obedo ka muya chutho. 

Adier owuotho ka tipo, ng'ato ka ng'ato ochan- 
dore kayiem chutho : ochoko gik moko, to okiya ng'a 
mabiro kawogi. 

_ To koro, Ruoth, arit ang'o : ageno in iwuon, 

Resa kuom richona duto : mondo kik jo mafuwo 
chaya. 

Naling' aling'a, ne ok ayawo dhoga: ni kech in 
e mitimo. 

Gol masichi kuoma : lueti mogoya e motieka. 

Kirieyo dhano gi masiche ni kech richo, iketho 
berne kaka oguyo ochamo lawo : adier ng'ato gi 
ng'ato obedo ka muya. 

A Jehova, winji lamona, kendo winji gi iti yuakna : 
kik iling’ kuom pi wang'a. 

Ni kech an wendo e nyim : an jawuoth, kaka 
kwerena duto. 

Yaye weya, mondo chunya odwogi : ka pok aa 
kani, kendo aongeie. 

Dwong’ odok ni Wuoro, ni Wuowi : kendo ni Roho 
Maler ; 

Kaka nobet mokwongo, obet koro ka, kendo 
ochwere: chieng’ ma nyaka chieng’. Amina. 


Domine, refugium. Zaburi 90. 

Ruoth, in e mise bedo kar dakwa : e tienge duto. 

Ka ne pok oketi gode, kata ka pok ochwe lowo gi 
piny : in Nyasaye a nyaka nene nyaka chieng’. 

Imiyo dhano dhi kar tho : kendo iwacho, Dwoguru 
nyithind ji. 

Ni kech higini alufu e nyimi ochalo ka nyoro kose 
kadho : kendo kaka arita mar otieno. 

Iterogi kaka nam mopong’ ; gichalo kaka nindo : 
gokiny gichalo ka lum modongo. 

Gokiny oloth kendo odongo : to godhiambo ong'ade, 
kendo oner. 

Ni kech watho kuom mirimbi : kendo wachandore 
kidhawo. 

Ise keto richowa e nyimi : gi richo mwapando 


, e nyim wangi. 


To ndalowa duto okadho kuom mirimbi : watieko 
hikwa ka sigana. 

Ndalo mar hikwa gin piero abiriyo; kendo ka ji 
tek gichopi higini piero aboro : to pakruokgi en 
mana tich gi chandruok; okadho piyo kendo 
waa. 

To ng'a mong'eyo teko mar mirimbi : gi mirimbi 
kaka luoro mowinjore ni ? 

Kamano pwonjwa mondo wakwan ndalowa : 
mondo wayudi chuny mariek. 

A Ruoth, dwogi ; to ndalo adi ? mondo ilok chunyi 
ni jotichni. 

Imi ng'wononi oromwa gokiny : mondo wamor 
ka chunywa yom ndalowa duto. 

Imiwa mor morom gi ndalogo ma nimiyowaie 
masira : kendo kuom higini ka ma ne wachan- 
dore. 

To tichni mondo ofwenyre ni jotichni : odak 
dwong’ ni kuom nyithindgi. 

Kendo ber mar Ruoth Nyasachwa. obed kuomwa : 
kendo yiki tich mar luetwa kuomwa ; ee, yiki tich 
mar luetwa. 

Dwong' odok ni Wuoro, ni Wuowi : kendo ni Roho 
Maler ; ` 

Kaka nobet mokwongo, obet koro ka, kendo och- 
were : chieng’ ma nyaka chieng’. Amina. 


9 Eka nosom Wach mar sura apar gabich mar Waraka 
mokwongo ma ne Paulo Maler okowo ni Jokorintho. 

I Jokor. 15. 20. 


To koro nochiero Kristo a kuom jo motho, en 
chakruok mar jo manindo. Ni kech kaka tho noa 
kuom dhano, jo motho chier bende kuom dhano. Ni 
kech kaka ji duto tho kuom Adam, kamano nomi 
ji duto ngima bende kuom Kristo. To ng'ato obedo 
kare owuon: Kristo en chakruok; eka jogo mag 
Kristo, kar birone. Eka giko, ka piny ruoth nomi 
Nyasaye, Wuonwa; ka nose nego loch duto gi 
thuon duto gi teko. Ni kech onego olo, nyaka 
ose keto wasike duto e tiende. Wasigu machien 
mobiro nego en tho. Ni kech, En noketo gik moko 
duto e tiende mondo owinje. To kowacho, Noketo 
gik moko duto mondo giwinji, ineno koweyo en ma 
noketo gik moko duto mondo giwinje, Kendo kose 
keto gik moko duto mondo giwinje, eka noketi 
Wuowi owuon bende mondo owinj en ma noketo 
gik moko duto mondo giwinje, mondo Nyasaye odok 
duto ni ji duto. Koso jo mibatiso ni kech jo motho 
ginitim ango? Ka jo motho ok chier kata matin, 
marang'o nobatisogi bende ni kech gin? marang'o 
wabedo kuom masira saa duto? Owetewa, awacho 
kuom pak maru ma ango kuom Kristo Yesu, atho 
ndalo duto. An ka dhano ka ne akedo gondiegi Efeso, 
okonya nadi? Ka jo motho ok chier, mondo wachie- 
muru, wamadhuru, ni kech kiny wanatho. Kik 
uwuondre: Osiepe maricho gikctho tim mabeyo. 
Chiewuru kare, kendo kik ukethi; ni kech jo moko 
kiya Nyasaye: awacho mondo akuodi wiu. To 
ng'ato moro nowachi, Jo motho ginichier nadi? 
kendo gibiro gi ringruok manadi? In ifuwo, gi 
michwoyo in iwuon ok oloth, mak mana otho: 
kendo gi michwoyo, ok ichwoyo kido mabiro, to 
kodhi nono, kata bel kata ngero moro ; to Nyasaye 
omiyogo kido kaka nolong'o ne, ni kodhi duto kite 
owuon. Ring’o duto ok en ring'o achiel: to nitie 
mar dhano, machielo mar gi buya, machielo mar 

winy, machielo mar rech. Nitie gik mag polo, gi 
gik mag piny: to dwong’ mar polo en achiel, to 
dwong’ mar piny ni yore. Nitie dwong’ mar wang’ 
chieng’, kendo dwong’ machielo mar duwe, kendo 
dwong’ machielo mar sulue; ni kech sulue achiel 
opogore gi machielo gi dwong’. Kamano bende 
chier mar jo motho. Ochwoyogo kuom top; ochier 
mak top: ochwoyogo ka onge pak; ochier gi pak : 
ochwoyogo gi nyawo; ochier gi teko: ochwoyo 
ringruok monyuoligo ; ochier ringruok mar chuny. Ka 
ringruok monyuoligo nitie, nitie bende mar chuny. 
Kamano bende nondiki. Dhano mokwongo en Adam 
modoko chuny mangima. Adam machien nodoko 
chuny mamiyo ngima. To mano mar chuny ok ok- 
wongo, to mano mar ringruok; eka mano mar chuny. 
Dhano mokwongo en mar piny, mar lowo: dhano 
mar ariyo en mar polo. Kaka ng'ato mar lowo, e 
kaka ji mag lowo bende: kaka ng'ato mar polo, e 
kaka ji mag polo bende. Kaka wase ting'o kido mar 
lowo, wanating' bende kido mar polo. Owetewa, 
awacho ma, ka ring'o gi remo ok ginyal chamo gikeni 
mar piny ruodh Nyasaye; kata top chamo gikeni 
mar gi mak top. 'Neuru, awacho nu wach ma iye: 
Ok wananindi waduto, to wanalokre, gi ahucha piyo, 
kwamiyo wang'wa, ka tung’ kok machien : ni kech 
tung’ obiro kok, kendo jo motho ginichier mak githo, 
mi wanalokre. Ni kech ma molal onego oruakore gi 
mano mak olal, kendo ma motho onego ruakore gi 
mano mak otho. To ka ma motop ose ruakore 
gi mano mak top kendo mani motho ose ruakore gi 
mano mak otho, eka wach ma nondiki obiro timore, 
Tho olal nono kuom locho. Yaye tho iloyo kanye? 
Yaye tho, lit mari ere? Lit mar tho en richo ; kendo 
teko mar richo en chik : to wago erokamano ni Nya- 
saye, mamiyowa loyo kuom Ruodhwa Yesu Kristo. 
Eka, owetewa mahero. Beduru matek, mak ua, kuti- 
yo nga moloyo e tich Ruoth, kung'eyo ka tichu ok 
obedo kayiem kuom Ruoth. 

T Ka gise chopo ka liel, ka giyiko Ng'a motho mondo 
olore e lowo, Jadwong' nowachi, kata Jodongo gi 
Jokony nower : 


Dhano ma dhako onyuolo ongima ndalo manok ; 
kendo ochandore chutho, dongo, kendo ong’ade, 
kaka oboke; noringo kaka tipo, to ok osiko 
chutho. 

Ka pod wangima wantie kar tho: to wadwaro 
konyruok kuom ng'a, to mana in, A Ruoth, misin 
adier ni kech richowa ? 

To, A Ruoth Nyasaye Maler ahinya, A Ruoth 
Nyakalaga, kik iterwa e rem malit mar tho ma 
nyaka chieng’. 

A Ruoth, ing'eyo weche maling’ling’ mag chunywa ; 
kik idin iti mang'won kwakwayoi; iwewa, Ruoth 
Maler ahinya, A Nyasaye matek ahinya, A Jakony 
maler kendo mang'won, in Jang'ad bura mowinjore 
chutho kendo mochwere, kwabiro tho, kik iyie, waa 
kuomi, ni kech rem mar tho. 


T To ka jo moko machungo kanyo gikiro lowo kuom 
Kitundu, Jadwong' nowachi, 


To ni kech ose long'o ni Nyasaye manyalo duto, 
kuom ng'wonone madwong' mondo okaw chuny 
owadwa mwahero mose a kani, walor ringire e lowo ; 
lowo kuom lowo, buru kuom buru, kwageno adier 
chutho Chier ma nyaka chieng’, kuom Ruodhwa 
Yesu Kristo; mabiro loko ringirewa machandore, 
mondo obet kochal gi ringire mar dwong'ne, kaka 
otiyo gi teko, monyalo loyogo gik moko duto e 
bwoye owuon. 


1 Eka nowachi kata nower, 


Nawinjo duol moa e polo, kowacho, Ndiki, Jo motho 
gin johawi motho kuom Ruoth nyaka a kawuono : 
ee, Roho owacho ; mondo giyue ka giweyo tichgi. 

1 Eka Jadwong' nowachi, 


Ruoth, ikechwa. 
Kristo, ikechwa. 
Ruoth, ikechwa. 


Wuonwa, ma ni e polo, Nyingi mondo obedi Maler. 
Piny ruoth mari obi. Gi midwaro mondo otimore, e 
piny kaka e polo. Imiwa tinende chiembwa mar 
tinende. ĮIwewa e .richowa, kaka wan waweyo jo 
matimo nwa marach. Kik iterwa kar tem; to 
ikonywa e richo. Amina. 


Jadwong. 

Nyasaye manyalo duto, chuny jogo man kuom 
Ruoth mose a kani gingima kodi, kendo chuny jo 
moyie gibedo ka gimor ka gikuwe, kose golgi kuom 
chand mar ringruok; wago ni erokamano ngang’, 
kalong'o ni konyo owadwani mondo oa e masiche mag 
pinyni man giricho ; wasayoi, kalong’o ni, kuom berni 
mang'won mondo itieki piyo kwano kar romb jogi 
miyiero, kendo ikel piyo piny ruodhi; kendo wan 
gi jogo duto ma notho kuom yie maradier mar Nyingi 
maler, mondo wachopi kendo wamor chutho, gi ring- 
ruok gi chunywa, kuom dwong'ni mochwere ma 
nyaka chieng' ; kuom Yesu Kristo Ruodhwa. Amina. 


Lamo. 


A Nyasaye mang'won, Wuon Ruodhwa Yesu 
Kristo, mobedo chier koda ngima : to ng'ato gi ng'ato 
moyie kuome kata otho nobedi mangima, kendo ng'ato 
mobedo mangima, kendo moyie kuome, ok anotho 
nyaka chieng’; ma nopwonjowa bende, kuom Paulo 
Jaotene Maler, mondo kik wayuagi kuom jogo manin- 
do kuome ka jogo mak oyie; Wasayoi mamuol, 
A Wuonwa, mondo ichierwa waa e tho mar richo 
wadhi e ngima modhi kare; mondo kwaa e ngimani 
wayue kuome, e kaka wageno kuom ovwadwam ; to 
e chieng’ giko piny e Chier mar ji duto onwang'wa 

mowinjore e nyimi; kendo wayudi hapi ma Wuodi 


mihero ngang’ nobiro gwedhogo ji duto mihero kendo 
maluori, kowacho niya, Biuru, un johawi mag 
Wuora, chamuru gikeni mar piny ruodhno moyik nu 
nyaka a chakruok mar piny: A Wuonwa makecho, 
wasayoi mondo imiwa magi, kuom Yesu Kristo 
Jagachwa gi Jawarwa. Amina. 


Ng'wono mar Ruodhwa Yesu Krsto, gi hera mar 
Nyasaye, gi lalruok mar Roho Maler, obed kodwa 
duto nyaka chieng’. Amina. 


GOYO EROKAMANO MAR MON 
BANG? NYUOL. 


T Dhako, ka ndalo orom bang? nyuolne, nodonji e 
Kanisa koruakore maber, kendo nogo chonge piny 
ka mowinjore, kaka yande ji timo nga, kata kaka 
Jadwong' nochiko: Eka Jadwong' nowach ne, 


Ni kech ose bedo malong'o ni Nyasaye manyalo 
duto kuom berne mondo okonyi kuom nyuol, kendo 
oriti e masira madwong’ mar nyuol: E momiyo nigo 
erokamano ahinya ni Nyasaye, kendo niwachi, 


T Eka Jadwong' nowachi Zaburi 116. 


Ahero Jehova : ni kech ose winjo duonda gi lamona. 

Ni kech ose chiko na ite : e momiyo nalame nyaka 
chieng’ angima. 

Masich tho noluwora, kendo rem mar kar jo motho 
nomaka : nayudo chandruok gi masira. 

Eka nasayo nying Jehova: A Jehova, ahombi, 
mondo ires chunya. 

Jehova ong'won, kendo en kare : ee Nyasachwa 
otimo miwafu 

Jehova orito jo mamuol : nachandora, to noku- 
woyoa. 

A chunya dok kar yueyoni : ni kech Jehova ose 
ng'wono ni. 

Ni kech ise waro chunya e tho : ringira bende kuom 
pi wang’, gi tiendena kuom podho. 

Nawuothi e nyim Jehova : e piny jo mangima. 

Ayie, kata nawacho : nathagora ahinya. 

Nawacho karikini : ji duto oriambo. 

Nachiw ang'o ni Jehova : kuom gik mabeyo ma 
nochiwo na ? 

Nakaw kikomb konyruok : kendo nalam Jehova. 

Natim kaka nasingora ni Jehova e nyim joge duto : 
e agoch od Jehova, e dieri, A Yerusalem. Pakuru 
Jehova. 

Dwong’ odok ni Wuoro, ni Wuowi : kendo ni Roho 
Maler. 

Kaka nobet mokwongo, obet koro ka, kendo 
ochwere : chieng' ma nyaka chieng'. Amina. 


Kata Zaburi 127. 


Mak mana Jehova ogero ot : jogo mogere gichan- 
dore kayiem nono. 

Mak mana Jehova orito dala : jarit ochiew kayiem 
nono. 

Uchandore kayiem nono kuchiemo chon, muyueyo 
kamano ka piny ose kadho, muchamo chiemb chand- 
ruok : to joge moher omiyo kare mana nindo. 

Neuru, nyithindo gin e gir keni mar Jehova : kendo 
nyuol mar ich en e mochiwo. 

Kaka aserini e luet ng'at ma ratego : kamano nyi- 
thind wuowi. 

Ng'atno e jahawi ma olande opong’ godo : wigi ok 
anokuodi ka giyalo gi wasikgi e dharangach. 

Dwong’ odok ni Wuoro, ni Wuowi : kendo ni Roho 
Maler. 

Kaka nobet mokwongo, obet koro ka, kendo 
ochwere : chieng' ma nyaka chieng’. Amina. 


T Eka Jadwong' nowachi, 
Walam. 
Ruoth, ikechwa. 


Kristo, ikechwa. 
Ruoth, ikechwa. 


Wuonwa ma ni e polo, Nyingi mondo obed Maler. 
Piny ruoth mari obi. Gi midwaro mondo otimore, è 
piny kaka e polo. Imiwa tinende chiembwa mar 

tinende. Iwewa e richowa, kaka wan waweyo jo 
matimo nwa marach. Kik iterwa kar tem; toikonywa 
e richo. Ni kech piny ruoth, gi teko, gi dwong’, ni 
kuomi, higini gi higini. Amina. 

Jadwong'. A Ruoth, ikony dhani ma jatichni. 

Dwoko. Magenoi. 

Jadwong'. Ibed ne ohinga madwong'. 

Dwoko. E wang’ wasike. 

Jadwong'. Ruoth, winji lamowa. 

Dwoko. To yuakwa mondo ochop ni. 


Jadwong'. Walam. 


A Nyasaye manyalo duto, wago ni erokamano ni 
kech ise yie rito dhani ma jatichni e rem gi masira 
madwong' mar nyuol. Wahombi, A Wuonwa 
mang'won ngang’, kuom konyruokni mondo iyie 
odak kendo owuotho adier e piny ka kaka idwaro ; 
kendo odonji e dwong? mochwere e piny mabiro ; 
kuom Yesu Kristo Ruodhwa. Amina. 


Eka Jadwong nowachi, 
Ruoth ogwedhi, kendo oriti; Ruoth omi wang'e 
orieny ni, kendo ong'wono ni; Ruoth oting’ ni 
wang'e, kawuono kendo ndalo duto. Amina. 


LEMO MOKO. 


Chakruok mar Higa manyien. 


A Ruoth Nyasaye mochwere, ma ne nitie ma nyaka 
nene, In mise kelowa wan jotichni mak winjore e 
chakruok mar higa manyien; Wahombi mamuol 
ahinya mondo iwewa e richowa machon, to ibed kod- 
wa gi ng'wono ndalowa duto mag ngimawa ; Iritwa 
kendo itel nwa e masiche gi temruok duto, mondo 
wadongi gi hapi e ng'wono kaka wadongo e hikwa, to 
achien watiek ng'wewa gi mor ; kuom Yesu Kristo 
Ruodhwa. Amina. 


Riworuok mar Jokristo. 


A Nyasaye Wuon Ruodhwa Yesu Kristo, Jakonywa 
kende, Ruodh Kuwe; Imiwa ng'wono mondo wapar 
chutho gi chunywa masiche madongo mahingowa 
ni kech pogruokwa maricho. Igol nwa gik moko 
duto momiyowa sin gi tang’, gi weche moko duto ma 
dimonwa bedo gi riworuok gi hera maler : to kaka 
nitie mana Ringruok achiel, gi Roho achiel, gi gen- 
ruok achiel mar luongowa, Ruoth achiel, yie achiel, 
batiso achiel, Nyasaye achiel gi Wuonwa waduto ; 
kamano nyaka a tinende waduto wabedi gi hera 
achiel, gi chuny achiel, kwariwore e ratego maler 
mar adiera gi kuwe, mar yie gi hera, kendo wamiyi 
dwong’ gi paro achiel gi dhok achiel; kuom Yesu 
Kristo Ruodhwa. Amina. 


Lando wach Nyasaye. 


A Nyasaye manyalo duto, kuom Wuodi Yesu 
Kristo nichiko Joote mondo gidhi e piny duto, giyal 

Injili ni dho udi duto : to wan mise luongo e Kanisani 
imiwa chuny moyikore kuom winjo Wachni, kendo 
imiwa chutho mondo wadwar gi chunywa lando 
yori e piny, konyruokni ni ogendini duto. Ikecho 
jopoya duto ma pok ong'eyi, kod ogendini moke kaka 
rombe maonge gi jakwath. Wakwayi mondo iyier 
jo maradier gi jokinda, mondo odwar kendo onwang’ 
rombi moke kendo molal, to kuom tekoni ikelgi dala 
e kwedhi, mondo gikuwo nyaka chieng’ ; kuom Wuodi 
mangima kendo molyo, kod In gi Roho Maler, Nya- 
saye achiel ndalo duto, nyaka chieng’. Amina. 


Kuom Joote e pinje moko. 


A Nyasaye, In ihero mondo ji duto okuwo kendo 
ong'e wach maradier : Wakwayi mondo imi owetewa 
hapi matiyo e pinje moko. Iritgi kuom masiche duto 
mag piny gi nam : isirgi ka gin kendgi kendo e ndalo 
mar tem; imigi ng'wono mondo gidok ni joneno 
maradier ; kendo ikonygi gi kinda matek gi hera, 
mondo gilok ji mang’eny e dimbruok, to achien iruakgi 
e dwong'ni; kuom Yesu Kristo Ruodhwa. Amina. 


Pwonjo Nyithindo. 


A Ruoth gi Jakony Maler, niluongo nyithindo iri, 
kendo nigwedhogi: Wakwayi mondo itel ni Kanisa 
kuom pwonjo nyithindo, mondo olos tich pwonjruok 
duto gi rieko, kendo oketre chutho kuom kwayo 
nyiromb kwedhi. Imi Jopwonj gi ji bende neno 
kendo ng'eyo dwong’ mar tichni, kendo imiwa ng’wono 
mondo walos tichno kamano. Ikonywa mondo wang'e 
ndalo duto kaka In ie odwa, kendo nyithindwa opid- 
hore bende kuom pwonjruokni gi chikni. Imi 
jopwonjwa rieko mar pwonjruok, kendo imi nyithind- 
wa hera mondo gipwonjore gi maler midwaro. A 
Jakony mang'won wakwayo magi duto e Nyingi, 
mwalamo kaachiel gi Wuoro gi Roho Maler, Nyasaye 
achiel mopak nyaka chieng’. Amina. 

Sunod mar Kamsa. 


A Nyasaye manyalo duto kendo mochwere, kuom 
Roho mari Maler nitelo e Buch Joote Maler, kendo 
nisingiri kuom Wuodi Yesu Kristo mondo ibed kod 
Kanisa nyaka chieng' : Wasayi mondo ibed e Sunod 
mar pinywa mabiro chokore e Nyingi. Igeng'gi 
kuom ruenyo, kiawa, sungruok, gi wich teko duto ; to 
kuom ng'wononi madwong’ ichikgi, ikwagi, kendo ip- 
uodhgi gi Roho Mari Maler ka giloso wach, kamano 
kuom hapi Injili mar Kristo oyalore kendo owinji 
adier, to chik gi buch Kanisani obedie, kendo Piny 
Ruodhwa gi Jakonywa Yesu Kristo omedre. Wahom- 
bi mondo imiwa magi, ni kech pak gi gach Yesu 
Kristo Ruodhwa. Amina. 


Jo mabiro yudo huedo. 


A Nyasaye, kuom pwonj mar Wuodi Yesu Kristo 
niyiko jopwonjoreni kuom ruako Roho Maler Jakony : 
Wasayi mondo iyik chuny gi paro mag jotichni 
ndalogi madwaro teko mar Roho Maler kuom yieyo 
luedo, to ka gisudo Iri gi chuny maparo kendo 
maradier, mondo teko mar birone maler okonygi 
chutho ; kuom Yesu Kristo Ruodhwa. Amina. 


Gweng wa. 


A Nyasaye Roho Maler, mapuodho jo maradier, 
ipuodh gweng'wani kibedie ndalo duto. Igwedh 
jogo matiyo nwa e tich maler. Iyawo chuny jogi gi 
Injili ma nyaka chieng'. To imi jo mabayo mondo 
ginge Nyasaye Jakonywa; kendo irit mang'won 
nyaka kar giko jogo mawuotho e yor ngima. Imi jo 
motuwo kinda gi jo mothagore, mondo masichgi 
odok nigi hawi. To ikony jo mangima gi jo moko 
wigi kik owil kodi; kendo ikonywa waduto mondo 
watiyò tich mabeyo; A Roho mwapako, mwalamo 
kendo mwamiyo dwong’ kaachiel gi Wuoro gi Wuowi, 
Nyasaye achiel ndalo duto nyaka chieng’. Amina. 

Gweng wa, 


A Wuonwa mang'won ngang’, wahombi kuom 
kelo hapi me polo e Kanisa mar gweng'ni, mondo 
jogi duto odak kaachiel e riworuok gi hera. Igeng’ 
nwa gi ku mabor wich teko gi dhawo. Imi jotichni 
dembruok, kendo ikonygi kuom pogo Wachni maler gi 
Sakrament, gidwog jo modok chien, kendo gidwar 
jo molal; to waruak tichgi kamano, kendo wakon- 
yore gi yore mag ng'wono, mondo wadwar dwong’ni 
gi lando mar piny ruodhi e wechewa gi tichwa duto ; 
kuom Yesu Kristo Ruodhwa. Amina. 


Joodwa. 


` A Jakony mang'won, nihero Maritha gi Mariam 
gi Lazaro, kendo nimiyo odgi hawi ka nibedie : 
Wasayoi mondo imi odwa hawi mi herani obet kuom- 
wa, kendo ibet kodwa kaka nisingiri.. To waduto 
wadongo e ng'wono kendo kuom ng'eyoi Ruodhwa . 
gi Jakonywa Yesu Kristo. Ipwonjwa mondo waher- 
ore kaka nichikowa. Ikonywa mondo wayier gi 
maber moloyo mak nomawa. A Yesu, iwinjwa, In 
mangima kendo moloyo gi Wuoro go Roho Maler, 
Nyasaye achiel, ndalo duto nyaka chieng’. Amina. 


Owetewa gi Osiepewa. 


A Wuonwa maherowa, waketo e ritruokni owetewa 
duto mwahero mantie kani kata maonge. Ikecho 
jogo duto motuwo, kendo ihoyo jogo bende maneno 
malit, man gi parruok, kata chandruok. Ijiwo jogo 
ma ok dewo wachni. . Igwedh nyithindo gi jo mangima, 
mondo gichiwo ni ndalo mar tekogi. Ihoyo jo moti 
gi jo marang'onde, mondo kuweni obet kuomgi. To 
imi wach wat ler, mondo kik wamonore to wakonyore 
e tich mabeyo duto ma niyiko nwa mondo wawuothie ; 
kuom Yesu Kristo Ruodhwa. Amina. 


R 

Od Yath. 


A Nyasaye manyalo duto, Wuodi mopak Yesu 
Kristo nowuotho nga kotiyo tich mabeyo, kendo 
kochango ji e tuwochegi duto: Wahombi mondo 
tichne mang'won osiko e ut yiendwa; Iho kendo 
ichangi jo motuwo; imi joyath gi jocholo rieko 
molony kod hera gi kinda, kodi jo makonyogi bende ; 
A Ruoth imi tichgi bedo gi hawi, kendo igwedh jo 
machiwo gik moko makonyo tichno; kuom Yesu 
Kristo Ruodhwa. Amina. 


Kuom chango ngat motuwo. 


. A Nyasaye manyalo duto kendo mochwere, mamiyo 
ji ngima gi teko: Wasayi mondo iwinj gi mwakwayo 
ni jatichini N., wahombi mondo ikonye gi ng'wononi, 
to kuom hapi mimiye gi jo makonye gi tekoni machan- 
go ng'ato mondo okuwo e ringire gi chunye kidwaro 
kamano gi ng'wononi, kendo ogo ni erokamano e 
Kanisani maler; kuom Yesu Kristo Ruodhwa. 
Amina. 
Jowuoth. 


A Nyasaye, Wuonwa me polo, In e mibedo gi 
tekoni kuonde duto: Wasayi mondo irit ji duto 
mawuotho e piny kata e nam ; (to kuom jogo chutho 
mahero mondo wakwa nigi;) Ikonygi chutho gi 
ritruokni mang’won ; iritgi e masiche duto; kendo 
DE thurgi maber ; kuom Yesu Kristo Ruodhwa. 

mina. 


Kuom konyo ng'ato maneno chandruok. 


A Wuonwa me polo, wahombi mondo ikonywa 
kwageni kuom rito jowa mwahero. Itegwa mondo 
wating’ wang'wa waneni ka masira ohingowa, kendo 
wapar oganda joneno maluworowa. To wan e piny 
ka, kwamor pile e nyimi, mondo wanwang’ gi jogogo 
yueyo kodi kuwe moa kuom In Iwuon ; kuom Yesu 
Kristo Ruodhwa. Amina. 

Lamo mar Okiny. 


A Ruoth Nyasaye, ise chiko chieng’ orieny oa e 
mudho, kendo ise chiewowa mondo wapaki ni kech 
ber gi ng'wononi : Kuom ng'wononi ma ok rum iyie 
misango mar lamowa gi erokamano, kendo imiwa 
gik mwakwayo mowinjore gi dwaroni maler.. Imiwa 
doko nyithind ler gi chieng’, gi jocham gir keni 
mari. A Ruoth, kuom ng'wononi mathoth ipar 
Kanisani duto, jogo duto moriwore kodwa e lamo, 
kod owetewa duto mantie e gweng' manadi e piny 
ruodhi madwong’ madwaro ng'wononi gi konyruokni. 
lol nwa waduto mana mwandu mar ng'wononi, 
kwabet jokinda e yie, mondo wapak ndalo duto 
Nyingi madwong’ kendo maler; kuom Yesu Kristo 
Ruodhwa. Amina. 


Kuom paro Nyasaye bedo kodwa. 


A Wuonwa me polo, kuom In wangima, wawuotho, 
kendo wantie, wakwayoi mamuol mondo itel nwa 
kendo ikowa gi Roho Mari Maler, to kik wiwa 
wil kod In e paro kata tichwa duto mag ndalowa, to 
wapar mi wawuotho e nyimi; kuom Yesu Kristo 
Ruodhwa. Amina. ; 


Kuom Jo motwe duto. 


A Nyasaye Wuonwa me polo, ng'wononi gi tekoni 
ok orum, wakwayoi mondo ikony jo motwe duto ; 
Imigi lokruok maradier to gidok jotichni moritore 
mang'won kendo mahero ji; ipargi ka gin ie od twech 
ka giparore kuom richogi, kendo iyie kuom ng'wononi 
mondo gidonji e piny ruodhi; kuom Yesu Krsto 
Ruodhwa. Amina. 


Tich Nyasaye. 


A Ruoth maber, ipwonjwa mondo wadok jotichni 
kaka owinjore ; kwachiwo mak wakwano kar nengo ; 

kwakedo mak wadewo kuonde moriemo; kwatiyo 
tichwa mak wadwaro yueyo ; to kwatiyo matek mak 
wakwayo pok moro, to mana wang'eyo ni watemo 
timo gi midwaro; kuom Yesu Kristo Ruodhwa: 
Amina. 

l Ritruok. 

A Ruoth, isirwa ndalo duto mag ngimani mar chan- 
druok, nyaka wang’ chieng' odhi podho, odhiambo 
ose chopo, to piny oling’, chandruok mar piny 
orumo, kendo tichwa ogik. A Ruoth koro eka imiwa 
gi jogogo mwahero kuom ng'wononi kar dak maler, 
to achien imiwa kuwe bende: kuom Yesu Kristo 
Ruodhwa. Amina. 


Kuom Owetewa maonge. 


A Ruoth Nyasachwa, Intie kuonde duto, to kinde 
manadi ok onyal pogowa kodi, wang'eyo ka jogo 
maonge ka pod gintie kaachiel kod In. E momiyo 
wakwayi mondo irit maler jogo duto mwahero maonge 
koro kodwa, to wan gi jogo bende kwalalore kod In 
kamano walalore kod gin bende, kwatwere gi ratego 
mar herani e lalruok mar jogo matemo tiyo ni e 
Nying Yesu Kristo Ruodhwa. Amina. 


Lalruok. 


A Ruoth, wakwayoi mondo imiwa tekoni mondo 
wabet jochir gi jokinda ni kech jogo maonge kodwa e 
pinyni: to itegwa mondo wati ni pile pile kamano 
mondo wayudi lalruok mochwere kodgi, kuom En ma 
notho kendo nochier nwa duto, Yesu Kristo Ruodhwa. 
Amina. 

Buch Kanisa. 


A Nyasaye manyalo duto kendo mochwere, ng'eyo 
kodi rieko duto oa kuom In; wahombi mamuol 
mondo ibed kod jotichni machokore e bura kuom paro 
konyo, rito, kendo lando Kanisani maler; to ka 
gidwaro pak gi dwong'ni mondo itel nigi e weche 

. duto ma giparo kuom neno yo maber moloyo, kendo 


giyud ng'wono gi teko mondo gitem kamano ; kuom 
Yesu Kristo Ruodhwa. Amina. 


Jotich. 


A Nyasaye mang'won, Wuonwa waduto, kuom rie- 
koni ise miyo ng'ato gi ng'ato tichne; Wahombi 
mamuol mondo ikel kuwe ni wegi tich gi jotich duto ; 
iresgi duto e mecho gi gombo; to imigi dwaro gi 
makare kendo morom mondo gidak kendo giti tich 
kaachiel. e riworuok gi lalruok, gikonyore giwegi, 
kendo gikony pinyni; kuom Yesu Kristo Ruodhwa. 
Amina, 

Lalruok mar Ogendini. 

A Nyasaye manyalo duto, In e miluongo ogendini 
duto e Piny Ruodhi, kendo e nyimi ji duto oromore, 
wahombi mondo iyuwa ogendini duto mag piny e 
Lalruok mar Ogendini. Ineg weche maling’ling’ 


.kata ma ratiro mamono lalruok. Ipuodh bura gi 


tich e gik ma dokethgi. Gol ich lit gi lueny to imi 
hera gi pak ka oganda oyalo goganda, kendo dhano gi 
dhano. To iriemb chutho gigo mamiyo ogendini 
tang’ kendo idwog genruok. Ijiwowa mondo wagen- 
ore kendo wagen gi midwaro modhi kare; -nyaka 
wach makare, ng'wono, gi kuwe otelo e kind ogendini, 
kendo omi Nyingi dwong’; kuom Yesu Kristo 
Ruodhwa. Amina, 


Ogandawa. 

A Nyasaye, Wuonwa me polo, imi pinywa hawi 
mondo okel hawi kuom pinje duto, to wechewa 
madongo kendo mwageno obet kaka In idwaro. 
Ikonywa mondo wanere kaka jo moko onenowa. 
Igeng'wa kuom miganga e chunywa kata e timwa, 
Imiwa loch mariek, buche mogik kare, pwonjruok 
maber gi weche maler, wakonyre wawegi gi muolo 
gadiera, to moloyo duto imiwa hero tiyo ni ji ka 

chunywa ler kodgi chutho; kuom Yesu Kristo . 


Ruodhwa. Amina. 


Mar Ndalo. 


A Nyasaye, Wuonwa me polo, wago ni erokamano 
kuom ritowa gotienoni kendo gokinyi. Koro to piny 
oru nwa kendo okelo nwa tich mar ot gi dala. Ikony- 
wa mondo wadok ji maradier, wati tichwa mang’won 
ka chunywa ler, kwaketore mamor e tich. Imiwa 
mondo walos gi hera gik monego wati tinende ; 
kendo ichopwa e nindo kwajony, ka chunywa yom, 
ka ok wakethore: to ka piny uyuso imiwa nindo 
maber ; kuom Yesu Kristo Ruodhwa.: Amina. 


Chokruok. 


A Ruoth Yesu Kristo, In ma niwacho ni jopwon- 
joreni, Biuru kendu uwegi, uyuwe mondi; wahombi 
mondo imiwa jotichni mase chokore kani wadwari 
kamano kuom teko mar Roho Maler nyaka wanwang'i 
to In bende inwang'wa chutho; to weche mowachi 
kawuono e Nyingi obed gi hera gi rieko kamano to 
kik gilal nono, to okonywa kendo otel nwa e tichni 
maradier ; kendo wabet jokwath mang'won moyikore 
e tich mabeyo duto, Nyasaye achiel ndalo duto. 


Amina. 
Jolupo. 

A Nyasaye mang'won, jip to ijiwowa kuom 
ng'wono mar Roho Mari Maler. Imiwa teko matego 
chunywa, to parruok gi chandruok mak nyal gi moro 
igol oko e chunywa ; kendo gombo gik moko kata 
mabeyo kata maricho kik oyuwawa, to mondo wang'e 
kaka gik moko duto okadho nono kendo wan wawegi 
bende kamano. A Ruoth, imiwa rieko moa e polo, 
mondo wadwari, wanwang'i, waheri moloyo duto, to 
gik moko duto In e mipogo kuom riekoni. Imiwa 
ringo jogogo mopakowa nono, to watim kinda gi 
jogo mosindowa; kuom Yesu Kristo Ruodhwa. 
Amina, 

Teko gi rieko mar chuny. 


A Nyasaye, Wuon Ruodhwa Yesu Kristo, ma 
dho udi duto e polo gi piny nochak kuome ; wago ni 
chongwa piny kendo wakwayo kuom mwandu mar 
dwong'ni mondo, Roho, Mari oteg dhano ma iye gi 
teko; moñůdo: "Kristo odak e chunywa kuom yie <> 
to wan, kwamoko "kendo chungo'”e' hèra; Wdondó - 
wanyal ng'eyo gi jo maler: dito kaka olach, obor, 
ochwalore, kendo othuth,? kendo, warig'e' hera mar 
Kristo modhierore ng'eyo,. mondo opong'wa nyaka 
wachopi e pong’ dutó mar`Nyasave. To kuom En 
manyalo tiyo ahinya ruök moloyo` duto mwakwayo 
kata mwaparo, kaka teko matiyo kuomwa obet, 
dwong’ obed kuome e kanisa kendo kuom Kristo 
Yesu higini gi higini, nyaka chieng'. Amina. 


